
Antrojoje knygos “Pavojingos paslaptys" dalyje toliau 
pasakojama apie sudėtingą Kelsės Baiden gyvenimą. Jos 
meilė — nors ir patraukliam vaikinui Geibui, bet neidealiam 
— aistringa ir kupina įvairiausių kliūčių. Tačiau ne vien 
tik tai Kelsei neduoda ramybės, ją jaudina ir skaudus jos 
motinos likimas. Ji ryžtasi, kad ir kas būtų, atskleisti 
motinos gyvenimo paslaptis. 

Naomė neprieštaravo, kai Kelsė pareiškė nusprendusi 
vykti į Kentukį kartu su visa komanda. Anaiptol, ji labai 
norėjo, kad Kelsė važiuotų, bet stengėsi apie tai negalvoti, 
kaip apie savaime suprantamą dalyką. Atvirai kalbant, Na- 
omė bijojo tai suvokti kaip kokią pareigą. 

Vienintelis dalykas, dėl ko jų nuomonės skyrėsi, buvo 
klausimas, kas mokės už viešbutį. Kelsė mygo pati susi- 
mokėsianti kelionės išlaidas, o Naomė to visiškai nesupra- 
to. Jos širdyje viskas virė, bet ji tylėjo ir ruošdamasi kelio- 
nėn, tylėjo skrendant, tylėjo, kai jie visi registravosi vieš- 
butyje. Tiktai vakare, kai, užbaigusi darbus, Naomė pasi- 
kvietė dukrą pavakarieniauti į savo kambarį, jos suglumi- 
mas išsiveržė į paviršių. 

— Tai juk didžiausias skandalas! — Susijaudinusi Na- 
omė vaikščiojo iš vieno kambario galo į kitą, nekreipdama 
dėmesio į lengvą užkandį ir butelį vyno, kuriuos ji užsisa- 
kė, kad būsimasis pokalbis įgautų bičiulišką atspalvį. — 
Tu atvažiavai čia kaip teisėtas “Trijų gluosnių" atstovas, 
kad padėtum Bogsui su Virdžinijos Pasididžiavimu. Tai biz- 
nis, o ne pažintinė ekskursija. 

— Aš atvažiavau čionai, — pataisė Kelsė, — kad pati 
to norėjau ir dar dėl to, jog nebūčiau keitusi Bliugras Steik- 
so ir-derbio į nieką kitą pasaulyje. Kai dėl Pasididžiavimo, 
tai Šiuo atveju tu neteisi. Bogsas ir Moisejus sugeba viską 
padaryti ir be mano dalyvavimo. Aš jiems nereikalinga. 

— Užtat tu man reikalinga! — nesusilaikiusi išpoški- 
no Naomė. — Tu net negali įsivaizduoti, kaip man svarbu 
Jausti tave greta, žinoti, jog tu panorėjai čia būti, žinoti, 
kad po visų praradimų ir nusivylimų mes vėl būsime kartu, 
ir ne tiktai per išvedimą, bet ir per visus tuos kvailus ren- 
ginius, kurie vyks prieš patį svarbiausiąjį — veržlų dviejų 
minučių mūsų žirgų skrydį. Aš jau verčiau pasirinkčiau sė- 
dėti su tavimi viešbutyje, negu laimėti tuziną derbių, o tu 
man neleidi apmokėti savo viešbučio sąskaitos! 

Kelsė buvo priblokšta Naomės įsikarščiavimo ir atvi- 
rumo ir tiktai tylėdama žiūrėjo, kaip ji matuoja žingsniais 
kilimą. Jai dar neteko matyti motinos tokios susijaudinu- 
sios, verdančios, trykštančios emocijomis, bet užtat paga- 
liau ji atpažino Naomę — moterį, linksmai besišypsančią 
vestuvių nuotraukoje ir nutrūktagalviškai flirtuojančią su 
vyrais. Ir moterį, kuri vieną jų nušovė. 

— Man tai atrodė ne visai teisinga, — atsargiai pradėjo 
ji ir čia pat nutilo, išvydusi, kaip pakilo Naomės antakiai. 

— Kodėl — neteisinga? Todėl kad ne aš tave auklė- 
jau? Todėl kad, užuot mokiusi tave įsiverti batų raištelius 
1r užsirišti kaspinus, aš sėdėjau kalėjime? 

— Ne tai aš turiu galvoje... 

— Aš nesitikiu, jog tu man už tai atleisi, — nutraukė 
Naomė. — Ir nelaukiu, kad tu užmirši, taip pat nepuoselė- 
ju vilties, jog tu mane pamilsi ir laikysi savo motina. Aš 
tiktai vyliausi, jog “Trys gluosniai" tau taps gimtaisiais 
namais, tačiau to, deja, neįvyko. Ką gi, juo blogiau man! 

Ir šitą audrą prisišaukiau tiktai todėl, jog leidau sau 
pasinaudoti kreditine kortele? — nustebusi suvokė Kelsė. 

— Atvirai kalbant, — atsargiai pradėjo ji, ruošdamasi 
atremti kitą išpuolį, — aš iš tikrųjų žiūriu į “Tris gluos- 
nius“ kaip į savo namus. Bet tai nereiškia, kad galiu fer- 
moje piktnaudžiauti savo padėtimi. Jeigu tu supranti, ką 
turiu galvoje. 

Kelsė laukė sprogimo, bet sprogimo nebuvo. Naomė, 
valios pastangomis numaldžiusi pyktį, atsisėdo į krėslą. 

— Jeigu tu nenori, kad aš sumokėčiau, tai tegul pini- 
gus sumoka “Trys gluosniai". Tavo darbas fermoje kaina- 
vo tau dalį palikimo, ir aš jaučiuosi kalta. 

— Vadinasi, čia, taip sakant, kompensacija? Gerai. — 
Naomės akys apsiblausė, ir Kelsė staigiu judesiu pakėlė 
rankas į lubas. Juk tai kvaila! Aš nė nenutuokiau, kad tu 
dėl to taip jaudinsies. Ką gi, jeigu tau taip svarbu, tai ap- 
mokėk mano viešbučio sąskaitą. 

Ji atmetė atgal plaukus ir atsisuko į motiną. 

— Žinai, man visada rūpėjo, iš kur toks pasiutęs ma- 
no temperamentas. Kad ir kas atsitiktų, tėtė visada lieka 
šaltas kaip norvegas, tarsi ežero vanduo. O tu... tu atrodai 


tokia santūri, susivaldanti, atsakinga. Verta nusileisti, kad 
tik pamatyčiau, iš ko paveldėjau charakterį. 

— Aš džiaugiuosi, kad man pavyko tau atskleisti dar 
vieną būties paslaptį. Tavo būties. — Naomė staigiai trūk- 
telėjo pečiais ir paėmė iš lėkštės didelę braškę. — Po 1m- 
tynių, nepaisant kuo jos baigiasi, aš visada jaučiuosi alka- 
na. Nori? 

Ji pastūmėjo Kelsei vaisių vazą. 

— Su malonumu. — Kelsė pasirinko stambų rausvą 
obuolį. 

— Aš tau noriu pasakyti vieną dalyką... — pradėjo ji 
tokiu tonu, jog pilstančiai vyną Naomei nejučia suvirpėjo 
ranka. — Aš laikau tave motina, galvoju apie tave kaip 
apie motiną. Antraip jau seniai manęs čia nebūtų buvę. 

Naomė greitai pasilenkė ir pabučiavo Kelsę. Po to, 
įveikusi susijaudimimą, ji tvirta ranka baigė pilstyti vyną. 

— Už “Tris gluosnius" ir už dvi moteris, kurios ten 
gyvena. — Naomė dzinktelėjo į Kelsės taurelę. Aš labai 
ilgai laukiau momento, kada už tai galėsiu pakelti taurę. 


Dienos, pasilikusios iki varžybų Bliugras Steikso pri- 
Zui gauti, pralėkė veržliai ir nepastebimai. Per šį laiką Kelsė 
susitiko daugiau Žmonių, negu pajėgė prisiminti, ir suži- 
nojo apie lenktynes vos ne tiek pat, kaip per menėsį gyve- 
nimo fermoje. Kiekvieną rytą ji keldavosi su aušra ir sku- 
bėdavo į hipodromą, kad stebėtų treniruotes ir sulygintų 
Naomės Pasididžiavimą su kitais kumeliukais ir kumelė- 
mis, kurie ilgais sklandžiais šuoliais lėkė per ryto miglą. 
Iš tenai ji traukdavo į arklių aikštelę arba į aptvarą, ste- 
bėjo žokėjus, apžiūrinėjo trenerius ir pešdavo iš Bogso pa- 
čias paskutines naujienas. 

Kai jai pavyko užspeisti kampe Reno Sančesą, ji čia 
pat ėmė klausinėti žokėjaus, ką jis mano apie būsimąsias 
lenktynes 1r kokios strategijos ketina laikytis, nuoširdžiai 
jaudindamasi dėl jo, dėl eržilo ir treko kokybės. 

— Klausyk, — kartą pasakė Reno, kai jie pasiliko dviese 
Pasididžiavimo garde. — Kas ant šio eržilo jos — tu ar aš? 

Kelsė papūtė lūpytes ir kurį laiką, supdamasi ant kul- 
niukų, tylėjo. 


— Tu, bet... 

— Bet tu labai norėtum turėti pavadžius savo rankose. 

Įsižeidusiame Kelsės veide pasirodė šypsena. 

— Galbūt. — Ji paglostė minkštą aksominę eržilo no- 
sį. — Aš tiesiog visu šituo užsikrėčiau. 

— Taigi, kad tu visa degi. — Reno įsikišo didžiuosius 
pirštus į savo tamsiai mėlyno šilkinio kostiumo kišenes. 
Viešbutyje jo laukė moteris, ir žokėjo galvoje sukosi dau- 
gybė grandiozinių planų. 

— Juk tai sudėtinė mūsų pasaulio dalis, — ištarė Kel- 
sė. — Garbės troškimas, ištvermė... Ji išsiėmė 1š kišenės 
obuolį ir ištiesė Pasididžiavimui. — Galų gale, meilė. 

— Viskas teisingai, — pritarė Reno, pats sau svarsty- 
damas, jog dabar, ko gero, neverta kalbėti Kelsei apie daly- 
kus, gebančius aptemdyti jos nupieštą idealizuotą pasaulio 
paveikslą, kurį ji tik ką pradėjo perprasti. Statomos sumos, 
šansai, pinigai... Kelsė pati sužinos apie tai, kai ateis laikas, 
pagalvojo jis, ir draugiškai paplekšnojo jai per nugarą. 

— Gerai, linksmink savo berniuką, tačiau nepamiršk 
jam priminti Kentukio varžovą. Negalima jam leisti atsi- 
palaiduoti. 

Reno mirktelėjo ir smuko iš arklidės. 

— Tau šio nevykėlio nėra ko bijoti, — kreipėsi Kelsė 
į žirgą. — Tu būtinai jį įveiksi. 

Pasididžiavimas pritariamai sušnarpštė ir ėmė kram- 
snoti obuolį. 

Kentukio žirgas Pusiaunakčio Valanda buvo vietinis 
favoritas. Floridos derbyje, visų nuostabai, jis užėmė pir- 
mąją vietą, visu kaklu pralenkdamas Pasididžiavimą ir Dub- 
lį. Nuo to laiko mažas, nervingas, liesas bėris tapo pasto- 
viu vietinės spaudos herojumi. 

Net Kelsė buvo priversta pripažinti, jog Pusiaunakčio 
Valanda nuostabiai gražus. Neatspėjamas charakteris, ug- 
ninės akys, nepriekaištingos veislinio žirgo formos — vis- 
kas bylojo jo naudai. Tiesa, treke jam tekdavo uždėti aki- 
dangčius, kad jis nesiblaškytų į šalis nuo šešėlių ir daiktų, 
kurių ten iš tikrųjų nebuvo, bet bėgti jis mokėjo. Kelsė pa- 
ti tuo įsitikino. 

Kaningemo kumelė taip pat turėjo savo šalininkų ir 


sirgalių, juo labiau kad tie, kurie žavėjosi Didžiąja Bruz- 
dule, visai neprivalėjo mylėti jos šeimininką. Ji turėjo pa- 
brėžtiną nartumą, tvirtumą, o iš starto vartų išlėkdavo it 
tornadas, tačiau Kelsei kiekvieną kartą apmirdavo širdis, 
kai po įtemptų rytinių treniruočių ji girdėjo, kaip sunkiai, 
su švilpesiu Bruzdulė alsuoja. 

Tarp kitų pretendentų, iš kurių nė vienam nebuvo gali- 
ma prikišti nei ištvermingumo, nei greičio stokos, ypač išsi- 
skyrė juodas Geibo žirgas, bet savo pinigus Kelsė statė už 
Pasididžiavimą. Ir tai lėme ne lojalumas Naomei ar fermai, 
ne šiaip meilė puikiam gyvuliui, o išmiklinta akis ir uoslė, 
ką ji tikėjosi įgijusi Moisejaus dėka. Tokie žirgai, kaip Pa- 
sididžiavimas, pasitaiko vienas iš milijono, ir Kelsė buvo 
įsitikinusi, kad jos Nambė ilgainiui taip pat taps favorite. 

Rungtynių dieną Bliugras Steikso prizui laimėti Kel- 
sė stovėjo greta Naomės, vildamasi pamatyti, kaip jos įsi- 
tikinimas Pasididžiavimo pergale taps realybė. 

Jis taip gražiai atrodė per rytmetinį pramankštinimą! 

Kelsės kvėpavimas buvo negilus, padažnėjęs. Ji taip 
norėjo pasigrožėti išvedimu, pasimėgauti žokėjų menu ir 
lenktynių azartu, bet niekaip negalėjo prisiversti užsičiaup- 
ti ir nors truputį patylėti. 

— Moisejus man pasakė, kad jis Reno liepė Pasidi- 
džiavimą šiek tiek prilaikyti, nes jis nori, kad žirgas įpyk- 
tų. Keliukas šiandien kietas, bus galima greitai bėgti, o 
Pasididžiavimui kaip tik to ir reikia. Aš girdėjau, kaip tarp 
savęs kalbėjosi prognozuotojai — dauguma linksta į tai, 
JO0g pirmasis prie stulpo bus Pusiaunakčio Valanda, bet tie, 
kurie turi blaivesnę galvą, įsitikinę, jog pagrindinė kova 
vyks tarp mūsų Pasididžiavimo ir Geibo Dublio... — Kel- 
sė nusišluostė atgalia ranka lūpas. — Įtartinu žirgu laiko- 
mas Staigusis Protrūkis — tai bėras eržilas iš Arkanzaso. 
Sįryt, šiaip ar taip, jis pasirodė gana neblogai. Ir, supran- 
tama, negalima nurašyti Didžiosios Bruzdulės — ji sugeba 
pasiekti finišą vien charakterio dėka. 

Naomė ramindama paglostė Kelsei ranką. Ji buvo nu- 
stebusi ir tuo pat metu patenkinta. 

— Kvėpuok giliau, — patarė ji. — Už poros minučių 
viskas baigsis. 


— Noriu palinkėti dviem žavingom ledi sėkmės. — 
Geibas įsispraudė tarp jų ir iš pradžių pabučiavo Naomę, 0 
po to Kelsę. — Atrodo, mūsų favoritus laiko lygiaverčiais — 
septyni prieš penkis, — pridūrė jis, žiūrėdamas į totalizato- 
riaus tablo. — Ką jūs pasakytumėte, jei pasiūlyčiau, kad 
nugalėtojas pakviestų pralaimėjusius vakarienės? 

— O pralošęs tegul vaišina šampanu, — atsiliepė Na- 
omė, paskatindama Geibą lengvai šyptelėti. — Man visada 
patiko, kad už šampaną mokėtų vyrai. 

— Puiku, — sumurmėjo Kelsė ir ūmai, užuot visa krū- 
tine įkvėpusi, kaip patarė Naomė, visai sulaikė kvėpavi- 
mą. Žirgai išėjo į startą. 


Rikas Sleiteris, stovėdamas po tribūnų priedanga, įdė- 
miai stebėjo savo sūnų. Sis snarglius niekada pro bobas 
neprašaudavo. Siaip ar taip, jis turi skonį. Kaip ir tėvas, 
išdidžiai konstatavo Rikas ir plekštelėjo delnu per atsiki- 
šusį savo šviesbruvės draugužės, kurią užsiverbavo naktį 
viename bare, užpakalį. Nepaisant ankstaus ryto, mergšė 
vėl buvo įkaušus. 

— Sek trečią numerį, — tarė jis. — Aš statau už šį 
arklį. Ir statau nemažai. ; 

Nuskambėjo signalas. Zirgai išlėkė iš starto vartų ir 
nuskriejo treku. Blondinė spygtelėjo iš pasitenkinimo ir 
ėmė garsiai "sirgti" už trečiąjį numerį. 

Nors jo akis patikimai saugojo nuo saulės veidrodi- 
niai akinių stiklai, Rikas, žvelgdamas į treką, prisimerkė. 
Vietinis favoritas iš karto šoko pirmyn ir išsiveržė į priekį 
tuoj pat nuo starto linijos, spausdamas Arkanzaso eržilą prie 
aptvaro. Kiti žirgai laikėsi susigrūdę vienoje grupėje, ku- 
rioje buvo sunku ką nors įžvelgti, išskyrus ryškių spalvų ir 
veržlių kojų šmėkščiojimą, bet Rikas įsigudrino nuo trečio 
numerio nenuleisti akių. Kaningemo kumelė lėkė plačiu 
eikliu galopu ir pirmajame posūkyje atsiliko nuo lyderio 
tiktai per kaklo ilgį, bet Virdžinijos Pasididžiavimas liuok- 
telėjo ryžtingą šuolį į tako pakraštį ir, trumpindamas dis- 
tanciją, kulkos greitumu vijosi lyderius, iš po kanopų mes- 
damas didelius žemės grumstus. 

Rikas neskubėdamas linktelėjo, ir jo lūpose pasirodė 


kreiva šypsena. Sleiterio Dublis sugebėjo prasiskverbti į 
vidinį keliuką ir išlėkė į priešingą nuo tribūnų tiesę, susi- 
lygindamas su pirmaujančiuoju, ir žiūrovai pratrūko svei- 
kinimo riksmais, kurie trumpam paskandino niršų kanopų 
tapsėjimą. Akimirksnį, vertą, kad jis būtų nufilmuotas, trys 
žirgai skriejo tiesiog sukišę šnerves, sinchroniškai mesda- 
mi priekin ilgas sausas kojas. 

Paskui Pasididžiavimas, atsakydamas į žokėjaus pa- 
raginimą, ėmė po truputį veržtis priekin. Iš pradžių snu- 
kis, po to kaklas, pagaliau pusė korpuso. Nuskrietas pas- 
kutinis posūkis, ir trys žirgai perkirto finišo liniją beveik 
vienu metu — Virdžinijos Pasididžiavimas atbėgo pirma- 
sis, O paskui jį Dublis. Trečiasis buvo Didžioji Bruzdulė, 
nusileidusi juodžiui tiktai kokią pėdą. 

Tribūnos šėlo. 

Rikas atmetė galvą ir kimiai nusijuokė. 

— Man sekasi! — sukvarksėjo jis, ir blondinė atsisuko. 

— Bet juk trečias numeris neišlošė, — kaprizingai tarė 
ji ir iš rankoje laikomo butelio nugėrė didelį gurkšnį alaus. 
Rikas vėl nusijuokė ir apčiuopė kišenėje bilietą. Jis buvo 
pastatęs tūkstantį dolerių už Virdžinijos Pasididžiavimą. 

— Tai tu taip galvoji, aukseli. Intuicija dar niekada 
neapgavo senio Riko. 


— O Dieve! — sušuko vis dar spausdama prie lūpų 
delnus Kelsė. Kai žirgai prisiartino prie stulpo, ji vos ne- 
užsidengė rankomis akių ir dabar džiaugėsi, kad to nepa- 
darė. — Jis išlošė! Išlošė! 

Skambiai nusijuokusi, ji apkabino Naomę ir pakibo jai 
ant kaklo. 

— Sveikinu! Pasididžiavimas išlošė! Taip bus ir der- 
byje, aš tai jaučiu! 

— Aš irgi. — Naomė atsakė dukrai nė kiek ne silpnes- 
niu apsikabinimu, nė kiek nesivaržydama dešimčių teleka- 
merų ir daugelio reporterių, kurie kaip pagal komandą at- 
sisuko į jas. — Einam su manimi į nugalėtojų aikštelę. Gar- 
bės ratą mes Žygiuosime kartu — noriu, kad būtum greta. 

— Net jeigu ir nenorėtum, vis tiek būčiau ėjusi su 
Pasididžiavimu! — Valiūkiškai nusišypsojusi, Kelsė atsi- 


siuko į Geibą. Šis atrodė kaip nepaprastai patenkintas žmo- 
gus, kurio žirgas tik ką pralaimėjo puse korpuso. 

— Tavo eržilas puikiai bėgo, — tarė ji. 

— Ačiū, bet jūsų bėgo greičiau. — Jis sugavo Kelsę 
už supintų į kasą plaukų ir nestipriai truktelėjo. — ... Sį 
kartą, — patikslino Geibas. — Susitiksim per vakarienę. 


Pergalės džiaugsmas, kad ir koks didelis jis būtų, ne- 
galėjo mažos komandos atitraukti nuo neatidėliotinų rei- 
kalų. Jie galėjo grįžti į Virdžiniją tiktai po derbio, o kol 
kas jų laukė persikėlimas iš Kinlendo į Luisvilį. 

Kiekvienas rytas, kaip ir anksčiau, buvo užpildytas 
judriais darbais treniruočių takelyje, juodos kavos termo- 
sais, sekundometrų spragsėjimais trenerių rankose, kai jie 
stebėjo treniruotes, stovėdami tolimame pakraštyje. 

Visas skirtumas buvo tiktai tas, jog tai buvo derbis, ir 
rytinės treniruotės liovėsi buvusios asmeniniu reikalu. Ar- 
klidžių berniukai dar tiktai trynėsi užmiegotas akis, o tele 
ir fotoreporteriai jau statinėjo išilgai treko savo aparatūrą. 
Televizija, radijas, laikraščiai — visi bandė atspėti lenk- 
tynių rezultatus, ir jiems buvo reikalingi interviu su žino- 
vais, efektingos nuotraukos, reportažai, kaip ruošiamasi 
lenktynėms. 

O Kelsė žinojo, ko jai reikia. 

Svelni, meilikaujanti aušra jai atrodė iš tikrųjų stebuk- 
lingas metas. Virš treko kybantis rūkas ir šios ankstyvos 
valandos nustelbė skardžius garsus, padarė neaiškias žir- 
gų ir raitelių figūras, privertė išblukti ryškias Žžokėjų šil- 
kinių kostiumų spalvas. Suporinti hipodromo bokšteliai 
tarsi plaukė tirštoje , pieno spalvos baltumo skraistėje, iš 
kibirų garavo karštas vanduo, iš kažkur sklido rytinės 
paukščių trelės. 

Pavasaris jau seniai šeimininkavo Luisvilyje, bet auš- 
tant buvo dar gana vėsu; šaltas oras gaivino, degino plau- 
čius ir vertė alsuoti visa krūtine. Galopo sušildyti žirgai 
tiesiog garavo, ir prie jų iš visų pusių — tarsi skubantys 
gesinti liepsną gaisrininkai, — skubėjo su šiltomis gūnio- 
mis rankose arklininkai. Treneriai ėmė savo globotinius už 
kamanų ir žingine vedėsi į aptvarą, ir Kelsei atrodė, jog 

ristūnai neina, o plaukia ore, tarsi oro balionai arba aero- 
statai. Kiekvienas iš šių grynakraujų žirgų buvo tikras at- 
letas, kovotojas, bet, Žvelgiant į tai, kaip lengvai šie pusę 
tonos sveriantys sutvėrimai balansuoja ant sausų, tipiškų 
kojų, būtų negražu užmiršti, kad jie gimę tam, jog bėgiotų. 

Greičiau jau skrajotų, ryžtingai skrietų plačiais ir ga- 
lingais sparnais, tarsi pasakiškasis Pegasas. 

Iš tūkstančių, kasmet gimstančių grynakraujų kume- 
liukų, tiktai nedaugeliui išrinktųjų buvo lemta eiti šiuo ke- 
liuku ankstų gegužės rytą, įkvėpti drėgno rūko, išgirsti 
paukščių čiulbesį. Ir tiktai vienas iš jų galėjo išeiti pirmąjį 
gegužės sekmadienį į nugalėtojų aikštelę, tiktai vienas, ap- 
gobtas rožėmis išsiuvinėta gūnia, galėjo pasipuikuoti prieš 
rankomis plojančias tribūnas. 

Saulė kilo vis aukščiau, ir praretėjusiame rūke ėmė zZui- 
ti grumai su karšto vandens kibirais ir tvarsčiais rankose. 
Akinamai ryškiai žolėje sublizgo rasos lašai, kažkur miauk- 
telėjo katinas, po kažkieno batais sugirgždėjo skalda, ir 
ūmai, sukeldamas duslų, keistai tolimą kanopų dunksėji- 
mą minkštoje žemėje, priešais Kelsę, tarsi iš nebūties, iš- 
kilo puikus, krūtine skodžiantis rūką eržilas. 

Sis nuostabus paveikslas ir buvo tas, dėl kurio Kelsė 
atėjo į rytinę treniruotę. Tatai užmiršti buvo neįmanoma, 
kaip neįmanoma buvo pamiršti savo vardą, ir Kelsė žino- 
JO, jog šis, toks tylus, nedrumsčiamas prisiminimas ją ly- 
dės iki gyvenimo pabaigos. 

— Tai ką tu čia veiki? 

Neatsakydama Kelsė paėmė Geibą už rankos. Ji prisi- 
minė, kad jis taip pat čia kažkur stoviniuoja, bet nelaukė, 
kad jis išdigs iš rūko taip netikėtai ir taip pat taps jos įsi- 
mintino paveikslo dalimi. 

— Taip... — ištarė pagaliau ji. — Grožiuosi. Nenorė- 
čiau, kad toks grožis išdiltų, užsimirštų triukšme, iškil- 
minguose priėmimuose, spaudos konferencijose. 

— Ar ne ankstoka atsikelti antrą valandą nakties atsi- 
gulusiam žmogui? 

— O kas gali tokį rytą miegoti? 

Užuot atsakęs, Geibas galvos judesiu parodė jai arkli- 
džių berniuką, kuris snaudė, nugara prisiglaudęs prie ar- 

klidės sienos. Kelsė prunkštelėjo į kumštį, po to giliai įkvė- 
pė oro, traukdama arklių, odos, tepalų, mėšlo kvapus. 

— Visa tai man nauja. Beje, mačiau, kaip tavo žokė- 
jus jodino Dublį. Jie labai gražiai atrodė, Geibai. 

— Aš taip pat mačiau, kaip tu stovėjai prie aptvaro. 
Tu atrodei nepakartojamai. 

— Tiesiog neįsivaizduoju, kaip tu dar turi jėgų asis- 
tuoti, kai aplinkui vyksta tokie dalykai... Mano vaizduotė- 
je derbis — tai kažkas daugiau, negu Madri Graso bei su- 
pertaurės karnavalas ir Kyveno profesionalų mugė kartu 
paėmus. — Ji paleido Geibo ranką ir lėtai nuėjo palei tri- 
būnas. — Kostiumuotas paradas, oro balionų lenktynės, i1š- 
kilmingi savininkų priėmimai, šventiškos trenerių vakarie- 
nės ir dar tos senų garlaivių varžybos, kurios įvyko vakar 
vakare... Aš niekada gyvenime nemačiau nieko panašaus ir 
net negalėjau įsivaizduoti, jog įmanomi tokie dalykai! 

— Beje, aš tose lenktynėse išlošiau penkis tūkstančius. 

Kelsė prunkštelėjo. 

— Manęs tai nestebina. Ir kas gi pasirodė toks kvai- 
las, kad nusprendė prieš tave statyti? 

Geibas šyptėlėjo. 

— Moisejus. 

Kelsė labiau užsimaukšlino savo kepuraitę. 

— Na, su penkiolika procentų prizinių, kuriuos jam 
priskaičiuoja už kiekvieną pergalę, Mo gali sau tai leisti. 

— Tu imi savimi pasitikėti, brangioji. 

— Aš visada pasitikėjau savimi. Tarp kitko, girdėjau, 
kad ruošiesi traukti burtus. 

— Būtinai. — Per penkerius metus Geibas burtų trau- 
kimo dar nepraleido nė karto, kai teisėjų kolegija sprendė, 
koks keliukas kam teks. Zinoma, jo dalyvavimas ar neda- 
lyvavimas negalėjo turėti jokios įtakos, kokiu laiku teks 
bėgti jo eržilui, bet tai buvo jo eržilas. Ž 

— Beje, prieš burtų traukimą senojoje pievelėje įvyks 
nedidelės vaišės. Tu dar neišalkai? 

Kelsė, sudejavusi, prispaudė prie pilvo delną. 

— Nuo to laiko, kai mes atvažiavome į Luisvilį, aš 
valgau kaip holštinietis!?, todėl galiu sau leisti tuose pus- 

* Holštino veislė — senovinė vokiška stambių darbinių ir jojamųjų 
arklių veislė. 

ryčiuose nedalyvauti. Bet jeigu tu... — ji nebaigė kalbėti 
pastebėjusi, jog Geibas jos neklauso — jo žvilgsnis nu- 
slydo į šalį ir, tarsi lazerio spindulys, susikoncentravo į kaž- 
ką žirgų aikštėje. 

— Kas atsitiko? — nerimastingai paklausė Kelsė. 

— Nieko. 

Akimirksniu Geibui pasirodė, kad žirgų aikštėje jis iš- 
vydo savo tėvą. Ta pažįstama eisena, tas šviesus kostiumas, 
taip išsiskiriantis iš megztų nertinių ir medvilninių striu- 
kių... Visa tai šmėkštėlėjo ir dingo, tad Geibas negalėjo 
tvirtai pasakyti, ar jis neapsiriko. O ir ko Rikui Sleiteriui 
prireikė tokį ankstyvą metą prie arklidžių? Ne, negali būti. 

— Nieko, — pakartojo Geibas, stengdamasis nusi- 
kratyti baimės, apėmusios jį su nenumaldomu įprastu re- 
fleksu. — Jeigu valgyti nenori, tada gali greta manęs pa- 
stovėti. 

Jis daugiau negalvojo apie keistą šviesiai vilkinčio vy- 
ro pasirodymą. Dar rytą Geibas jau žinojo, kad jo juodžiui 
teko trečias laukas, tad jis susirado Džemisoną bei savo 
žokėjų, ir jie trise ėmė sudarinėti taktinę būsimųjų varžy- 
bų schemą. 


— Vadinasi, mums teko pirmas laukas? — Kelsė sto- 
vėjo kartu su Bogsu arklidėje, tingiai kramsnodama vieną 
obuolį, kurių ji buvo prisikimšusi pilnas kišenes. Bogsas 
ant vielos džiaustė išskalbtus tvarsčius. — Garbės žodis, 
Viešpats žino, ką daro. 

Bogsas atsikabino nuo klešnės dar vieną baltinių 
spaustuką ir kruopščiai pritvirtino prie vielos dar vieną žyd- 
ro audinio juostelę. 

— Tikriausiai Dievas irgi Žiūri derbį, kaip visi nor- 
malūs žmonės. Gali būti, jis net turi savo favoritą. — Bog- 
sas grąžino į vietą atlikusį spaustuką ir paglostė delnu 
nuzulintą lenktynių balną. Metalinės sagtys ir kniedės bliz- 
gėjo jo paties rankomis nušveistos lyg mažutės saulytės. — 
Bet aš vis tiek pasiryžęs surinkti visus šiuos negyvus pre- 
zidentus, kurie guli mano kišenėje, ir visus iki vieno pa- 
statyti už mūsų Pasididžiavimą. 

— Aš maniau, tu niekada neloši. 

— Nelošiu. — Bogsas neskubėdamas ištiesė ant vie- 
los šiltą gūnią. — Nuo septyniasdešimt trečiųjų metų ba- 
landžio mėnesio. 

Taręs šiuos žodžius, jis įdėmiai dirstelėjo į Kelsę. Bog- 
sui buvo įdomu, ar ji suvoks, jog būtent tais metais Naomė 
nušovė Aleksą Bredlį. Neišvydęs Kelsės akyse nieko, tik- 
tai mandagų susidomėjimą, Bogsas tęsė: 

— Mes turėjome dalyvauti varžybose Leksingtone — 
vertinamosios lenktynės prieš derbį. Kaip ir neseniai vy- 
kusios dėl Bliugraso. “Trijuose gluosniuose" tada taip pat 
buvo puikus žirgas, kurį mes ruošėme varžyboms derbyje. 
Kiek jis, tas eržilas, turėjo arkliškos dvasios! Aš jį mylė- 
jau, kaip nesu mylėjęs nė vienos moters. Jis pats buvo 
šviesiai bėras, ir dėl to jo vardas buvo Giedrius... Apskri- 
tai aš tikriausiai buvau truputį kuoktelėjęs, nes pastačiau 
už jį savo viso mėnesio uždarbį, o čia... Trumpiau kalbant, 
Giedrius išlėkė iš vartų taip, tarsi jau matė prieš save fini- 
šo stulpą, bet pirmajame posūkyje greta jo snukis prie snu- 
kio lėkęs eržilas suklupo, stumtelėjo Giedrių ant aptvaro, 
ir mano eržilas krito. Kai tik tą išvydau — iš karto supra- 
tau — daugiau jis nebėgios. Nusilaužė koją — dešinę prie- 
kinę — visiškai. Cia jau nieko nebuvo galima padaryti. Tavo 
mama pati paėmė pistoletą ir iššovė jam į ausį. Tai buvo 
jos eržilas, ir ji verkė šaudama, bet vis tiek ji padarė viską 
kaip reikiant. — Bogsas sunkiai atsiduso. — Nuo to laiko 
aš nelošiu. Man vis atrodo, kad jeigu aš pastatysiu, — bus 
nelaimė. 

Kelsė apkabino Bogsą per pečius, ir kurį laiką jie 
abu tylėdami stebėjo jo amato įrankius: džiūstančius ant 
vielos tvarsčius, akidangčius, ištemptas gūnias ir vatines 
pagalvėles. 

— Pasididžiavimui neatsitiks nieko. 

Bogsas linktelėjo ir paėmė iš Kelsės rankų obuolį. 

— Negalima mylėti žirgo, mis Kelse. Tai neteisinga. — 
Jis nušluostė obuolį į rankovę ir atidavė Kelsei. — Siaip 
ar taip, bet jie tau sužeidžia širdį. 

Kelsė tiktai nusišypsojo ir, išmetusi obuolį aukštyn, 
vikriai jį sugavo. 

— Tai man ar Pasididžiavimui? 


14 


Raukšlėtas Bogso veidas tarsi trakštelėjo, kai jame pa- 
sirodė šypsena. 

— Jis labai mėgsta obuoliukus. 

— Tada geriau pavaišinsiu jį. 

Kai Kelsė žengė žingsnį prie išėjimo, Bogsas ėmė ne- 
ramiai mindžiukuoti kojomis ir kasytis šeriais apžėlusį 
smakrą. 

— Zinote, aš šiandien čia mačiau vieną žmogų, kurio 
jau nebuvau matęs keletą metų.... Nuo pat septyniasdešimt 
trečiųjų pavasario... 

— Ir ką gi? 

Bogsas žingtelėjo prie jos, paėmė iš rankų obuolį, pa- 
vartė savo tvirtais gyslotais pirštais ir netikėtu staigiu ju- 
desiu perskėlė į dvi lygias puses. 

— Misterio Sleiterio senį. 

— Geibo tėvą? Ir tu jį matei čia? 

— Taip. Bent jau man taip pasirodė, kad jį — mano 
akys jau ne tos, kokios buvo anksčiau. Ko jam čia reikia — 
štai ko niekaip nesuprantu! O aš, kai tik jį išvydau, tai iš 
karto prisiminiau, jog tą dieną, kai žuvo Giedrius, Rikas Slei- 
teris irgi netolimais trainiojosi. Tai jis tada sukėlė triukš- 
mą... Buvo galima pamanyti, kad mis Naomė pati surezgė 
kritimą, kad praloštų lenktynes ir pražudytų savo geriausią 
žirgą... Girtas buvo, žinoma, bet Rikas Sleiteris savo pasie- 
kė: ėmė tikrinti, ar Giedriui nebuvo duota narkotikų. 

Kelsė stovėjo nejudėdama; pro atlapotus arklidės var- 
tus jai į nugarą plieskė saulė, o veidas liko šešėlyje. 

— Ir kaip? Ar ką nors rado? 

— Nieko. Cedvikai niekada neperlenkdavo lazdos. Už- 
tat narkotikų buvo gavęs kitas eržilas — tas, kuris stumte- 
lėjo Giedrių. Amfitaminų, velniai juos... 

— Ir kieno tai buvo žirgas? 

— Kaningemo. — Bogsas spjovė ant grindų. — Įdo- 
mu, taip? Iš pradžių įtarė patį Kaningemą, bet po to reika- 
las pakrypo taip, kad neva buvo kaltas žokėjus, Benis Mo- 
ralesas. Drįstu jums pasakyti, mis Kelse, kad jis buvo vel- 
niškai geras žokėjus. Kai jis pasikorė Kaningemo tvarte, 
pas jį buvo rastas priešmirtinis raštelis, kuriame jis prisi- 
pažino, neva suleidęs eržilui narkotikų. 

— Koks siaubas! .. 

— Taip, mis Kelse, lenktynės — toks dalykas, kuris 
ne visada gerai kvepia. Rikas Sleiteris, tas tiesiai ir atvirai 
pareiškė, kad Cedvikai papirko Moralesą, jog jis suleistų 
arkliui amfetaminą. Net jeigu jis būtų buvęs prie stulpo 
pirmasis, jį vis tiek būtinai būtų diskvalifikavę po atliktų 
analizių. Visa tai, žinoma, baisi nesąmonė, tiesiog tokiam 
žmogui, kaip Rikas, būtinai reikia rasti kaltą. Na ir tą die- 
ną, žinoma, pralošė daug žmonių... — Bogsas patylėjo. — 
Apskritai, mis Kelse, galbūt aš visai net ne jį mačiau, bet 
jeigu tai, neduok Dieve, Rikas Sleiteris, tai jums geriau lai- 
kytis nuo jo kuo toliau. Toks jums mano patarimas. 

— Ačiū, Bogsai, — linktelėjo Kelsė. — Aš pasistengsiu. 


Rikas Sleiteris visų mažiausiai norėjo susidurti su kuo 
nors iš “Trijų gluosnių", kur jį gerai pažinojo. Tačiau jis 
buvo bėjėgis atsispirti prieš pagundą viską pamatyti savo 
akimis; dar daugiau, Rikas norėjo turėti vietą, kai viskas 
įvyks, pirmoje eilėje, ir jo nė kiek nesulaikė ta aplinkybė, 
kad lenktynių dieną jam būtų buvę geriau visai iš Luisvilio 
išvažiuoti. 

Jam sekėsi taip, kaip jau seniai nebuvo sekęsi, ir Ri- 
kas Sleiteris jautėsi savo rogėse. Jo kišenės plyšo nuo sto- 
ro pinigų paketo; lovoje laukė jo valiai paklusni moteris, 
o ateityje — dienos, pripildytos švenčių ir išgėrimų. 

Jis padarė tai, ko norėjo: sugebėjo įsiskverbti į dide- 
liu žaidimu užsiėmusių lošėjų gretas, 0 mintis apie tuos 
žmones, kurie garmės į dugną, kai Riko Sleiterio Žvaigždė 
kils vis aukščiau ir aukščiau, maloniai šildė jo dvasią. 

Ne, Rikas Sleiteris aiškiai ne kvailys — jis patenkin- 
tas tuo įsitikino dar kartą. Pastaruoju metu, atmetęs gėdin- 
gą kuklumą, Rikas apie tai galvojo vis dažniau ir net sten- 
gėsi nelabai pasigerti, kad netyčia nepasidalytų šiomis ži- 
niomis su kokiu nors pašaliniu, nors pasidalyti labai norė- 
josi. Ką gi, ne tiktai pavyzdingai nubaus savo nedėkingąjį 
sūnų, bet ir ta pačia proga įsigys nedidelį turtą. 

Ir tuo pat metu asmeniškai jis nedarė nieko smerktino. 
Jis tiktai įdėjo į reikiamas rankas tinkamą instrumentą. 

Ta kalė Cedvik jam taip pat už viską sumokės! 

Rikas nuogutėlis nukiceno prie bufeto ir, jį atidaręs, 
pasižiūrėjo, ar yra kuo praskalauti koserę. Jo draugužė — 
baro kekšė, kurią jis angažavo visai šventinei savaitei, — 
prisiputo tiesiog migyje ir, mirtinai girta, gulėjo nuoga iš- 
siskėtus ant antklodės, atkišusi parodai visas savo grožy- 
bes. Su ja Rikas sau įrodė, kad jis dar ne iš kelmo spirtas 
vyrukas! 

Su šia mintimi jis įsipylė pusę stiklinės vyno ir dzing- 
telėjo su savo atvaizdu veidrodinėse durelėse. 

Taip, jis vis dar vyras, ir dar koks! 

Neišleisdamas iš rankų stiklinės, Rikas atsisuko į veid- 
rodį. Apakintas garbėtroškiškumo, jis nepastebėjo nei su- 
vytusių pilvo raumenų, nei riebalų kamuolių šonuose. Jam 
atrodė, kad veidrodyje atsispindėjo žvalus, pasitempęs tris- 
dešimties metų vyro kūnas — kūnas, kurį jis perdavė savo 
sūnui, 0 tas, nedėkingasis, išmetė jį už sprando, įgrūdęs į 
kišenę penkių tūkstančių dolerių čekio niekingą išmaldą. 

Vadinasi, kerštingai pagalvojo Rikas, tu neleidai savo 
tikrajam tėvui pernakvoti savo namuose? Na nieko, kai 
viskas baigsis, aš nusipirksiu šį namą už grašius kartu su 
tavo nuostabia ferma ir tavo arkliais. 

Jis kaip šuo musę vienu mauku prarijo viskį ir veidro- 
dyje išvydo, kaip virptelėjo jo kaklas, leisdamas į skrandį 
palaimintąjį skystį. Prakeiktas šuniūkštis įsivaizdavo, ne- 
va jis geresnis už kitus, vėl pagalvojo apie sūnų Rikas. Na, 
nieko, už poros dienų iš jo turto neliks nė padujų. Kas aukš- 
tai užsirupūžino, tam bus skaudžiau nudribti. 

Po to jam toptelėjo galvon, kad jis turi padėkoti lem- 
čiai už šią atsiradusią progą. Viskas klostėsi nepaprastai 
sėkimingai; net tas šunsnukis Kaningemas, kuris pateko jam 
į nagus su savo idiotišku planu, — ir tas pasimaišė pačiu 
laiku. Glušai priklauso tai veislei paukščių, kuriuos malo- 
niausia nupešti. 

O Rikas Sleiteris ketino Kaningemą pešti daug metų, 
šantažuodamas Bilį, turėdamas tikslą apsirūpinti stabilių 
pajamų šaltiniu, bet dabar jis į tai Žiūrėjo tiesiog kaip į 
malonią smulkmeną. Patį didžiausią prizą Rikas tikėjosi 
gauti sekmadienį, dar prieš tai, kai laikrodis išmuš šeštą 

valandą vakaro, — prizą už darbą, kurį — su tuo nebuvo 
galima nesutikti — jis meistriškai atliko. 

Rikas atsikimšo dar vieną butelį ir vėl prisikliukino 
stiklinę. Įdomu, pamanė jis, ar jį prisimins Naomė Ced- 
vik? Ir kas tada, jeigu jis prieis prie jos ir čiuptels už jos 
žavingo riesto užpakaliuko? Galbūt iš tikrųjų prisėlinti iš 
užpakalio, įgnybti į pasturgaliuką ir mirktelti? 

Toji mintis, jog moteris — bet kuri moteris — gali Ri- 
ką Sleiterį užmiršti, jam būtinai sukeldavo įniršį. 

Užtat jis ją labai gerai prisimena. Mažaugė patvirkusi 
kalaitė, šlamanti suknelėmis su didelėmis iškirptėmis arba 
apsitempusi džinsais. O kaip ji žingsniavo išilgai treko? 
Lygiai kaip kumelė per medžioklę, pasiruošusi plačiau pra- 
skėsti kojytes prieš kiekvieną, kuriam dar stovi. 

Kaip jis tada jos norėjo! Kaip jis norėjo parversti ją 
ant žemės, užraitoti jos lengvabūdišką sijonuką ir jai paro- 
dyti, ką gali sugebėti tikras vyras! Kelis kartus Rikas jai 
atvirai pasiūlė su juo pernakvoti, o ji Žiūrėjo į jį, kaip į 
užtvare vaikštant prie bato pado prilipusį mėšlo gabalą. Ir 
Ji juokėsi iš jo, juokėsi taip, kad jam kumščius niežtėjo su- 
grūsti tą juoką jai atgal į gerklę. 

Galimas daiktas, jam dar pasitaikys proga, pagalvojo 
Rikas, stuksendamas dešinės rankos kumščiu į kairiosios 
delną. Jis jau seniai tai būtų padaręs, jeigu ne tas pusgry- 
nis žydas. 

“— Kokios nors problemos , mis Naome? 

— Ne, Moisejau, jokių. Tiesiog dar viena hipodromo 
žiurkė! Kaip ten mūsų kumeliukas?.." 

Ir ji nuėjo, viksėdama užpakaliu, nuėjo leisti seilių prie 
savo kumeliuko, o jam nebeliko nieko kito, kaip tiktai grįžti 
į purvinus kambarius, kuriuos jis nuomojosi, ir išlieti pyk- 
tį ant žmonos, kruvinai sudaužius jos išsekusį, išblyškusį, 
kvailomis, paklusniomis akimis veidą. 

Tikriausiai senojo Cedviko dukrelė įsivaizdavo, kad 
Jos grožybės ne tokiems, kaip jis. Ta diena Rikui kainavo 
Žiauriai įžeistą savigarbą, bet jis visiškai atsiskaitė su Na- 
ome, kai surengė jai nemalonumus per žirgų lenktynes. 
Atvirai kalbant, žirgo žūtis neįėjo į jo planus. Niekas ne- 
galėjo numatyti, jog Moralesas nesusidoros su savo apsi- 

daužiusiu arkliu ir iš visų jėgų įsirėš į Naomės favoritą. 
Bet galiausiai viskas susiklostė taip, kad geriau negalėjo 
ir būti. Viskas išėjo tiesiog nuostabiai, nes jis iš pačių pra- 
džių elgėsi atsargiai ir protingai išnaudojo visas aplinky- 
bes, pasukęs jas prieš Naomę. Taip, jis jai atsimokėjo, bet 
jo keršto troškimas dar nebuvo visiškai numalšintas. 

Dešimt metų, kuriuos ji praleido kalėjime, buvo tik- 
tai dalis tos skolos, kurią Rikas ruošėsi išmokėti Naomei 
Cedvik. Visa kita jis jai grąžins sekmadienį. 


Lenktynių dieną pagal tradicijas prasideda pusryčiais 
gubernatoriaus sodyboje, bet Kelsė niekur nėjo, nors Na- 
omė atkakliai ją kvietė. Ir esmė buvo ne ta, kad iš susijau- 
dinimo Kelsė neturėjo jėgų nė kąsnelio praryti. Pati mintis 
išeiti iš hipodromo, atsidurti taip toli nuo arklidžių ir tre- 
ko, jai atrodė nepakeliama. 

Pirmųjų lenktynių startas buvo paskirtas vienuoliktą 
trisdešimt. Kartu su žokėjais, arklininkais ir treneriais Kelsė 
atvažiavo į hipodromą šeštą valandą ryto, bet kai apie pu- 
siaudienį atsirado laisvo laiko, ji net nepagalvojo, kad rei- 
kėtų grįžti į viešbutį ir snustelėti. Ji pasiliko su Bogsu ir 
kitais arklininkais, kurie įsitaisė pailsėti tiesiai prie arkli- 
džių. Pietums ji nusipirko keptą vištą, bet valgyti jai vis 
dar nesinorėjo, ir ji tingiai pešiojo nuo jos nedidelius ga- 
baliukus. 

— Tu dar čia? — paklausė Moisejus, pasilenkdamas 
prie Kelsės, ir, ištiesęs ranką į vištą, nusilaužė kulšelę. 

— O kur man dar būti? — Kelsė baigė kramtyti gaba- 
liuką krūtinėlės ir jį užgėrė i1mbieriniu alumi. 

— Galima buvo nueiti į savininkų ložę. Stadione jau 
pilna žmonių — tribūnos dar pildosi, bet aikštelėje, šuo- 
liavimo rato viduryje, tiesiog obuoliui nėra kur nukristi. 

— Pernelyg daug triukšmo. Be to, man nepatinka, kai 
reporteriai pradeda baksnoti man į veidą mikrofonus ir 
kreipti į mane kameras. Ar jie su Naome mane painioja, ar 
koks galas? 

— Na, čia tu nuo jų taip pat nepasislėpsi. Jie aplimpa 
savininkus, kaip musės medų. Galima pabandyti užsidary- 
ti tualete, bet iš ten nieko nepamatysi. 

— Tai — biznieriams. — Kelsė apsilaižė pirštus. — 
Taip pat sėkmingai galima užlipti į direkciją — iš ten taip 
pat mažai ką galima įžiūrėti. Beje, kaip ten Naomė? 

— Kaip ant adatų. Tiesa, žiūrėdamas į ją, to nepasa- 
kysi, bet ji smarkiai jaudinasi. Ir iš dalies dėl to susijaudi- 
nimo kalta tu. 

— Aš? 

— Taip, tu. Naomė dabar labai nori, kad tu laikytum 
aukso taurę kartu su ja. 

— Bet juk mes ją būtinai išlošim, ar ne taip, Mo? 

— Aš neatsakysiu, kad neišgąsdinčiau sėkmės. — Pri- 
simerkęs, Moisejus pažvelgė į dangų. — Gera dienelė, sau- 
sa, giedra... Suoliuos energingai. 

— Aš čia buvau anksčiau, žiūrėjau, kaip lygina take- 
lį. Trekas, kiek apskritai apie tai nutuokiu, paruoštas idea- 
liai. Aš net norėjau pasilikti pažiūrėti pirmųjų lenktynių, 
bet man taip ėmė virpėti kinkos, kad turėjau nešdintis kur 
nors toliau... — Kelsė nebaigė kalbėti, įsiklausiusi į skran- 
dyje maudžiančią tuštumą. Tikėdamasi pataisyti padėtį val- 
giu, ji atsilaužė sparnelį. 

— Geibą matei? — pasiteiravo ji. 

— Jis ložėje, kartu su Naome, bet jis ateis čia, kad 
duotų paskutinius nurodymus Džemisonui, ir stovės užtva- 
re, kolei balnos jo žirgą. 

— Vakar buvo tiek lakstymo, kad vos spėjau persimesti 
su jais dviem žodžiais. — “Ir nė karto — vienudu", — pri- 
dūrė ji pati sau. — Aš puikiai suprantu, kaip Geibas užsiė- 
męs, dėl to nesiryžau jam pranešti, kad Bogsas, atrodo, 
matė čia jo tėvą. 

— Riką Sleiterį? Kada?! — Moisejus taip staigiai pa- 
klausė, jog Kelsė truputį sutriko. 

— Jis neįsitikinęs, bet... Atrodo, tai buvo ketvirtadie- 
nį apie vienuoliktą. Ei, kur tu? 

Moisejus jau buvo ant kojų. Jis puolė prie arklidės, ir 
Kelsė norom nenorom nusekė paskui jį. 

— Sis Žmogus atneša nelaimę, — metė per petį trene- 
ris. — Blogas ženklas... 

— Blogas ženklas? — Kelsė pabandė nusišypsoti, bet 
lūpos kažkodėl nepakluso. — Nagi, Mo, papasakok smulkiau. 

— Kai kurie Žmonės nešiojasi nelaimę užantyje ir 
mėgina ją suversti kitiems. Vienas iš jų ir yra Rikas Sleite- 
ris. — Moisejus skubiai nuėjo prie bokso, kur stovėjo Vir- 
džinijos Pasididžiavimas, bet pusiaukelėje sustojo ir pa- 
bandė atsipalaiduoti, kad neperduotų savo nerimo eržilui. 
Pasididžiavimas — kaip, beje, ir visi grynakraujai Žirgai — 
buvo jautrus, kaip geras radijo imtuvas, ir Moisejus nenorė- 
jo prieš startą jo gąsdinti. Juo labiau kad žirgas, kaip tik- 
ras kovotojas prieš lemiamas grumtynes, jau ir taip buvo 
įsitempęs. 

— Aš nenoriu prileisti Riko prie žirgo per patrankos 
šūvį. Jeigu jis iš tikrųjų slankioja kur nors netoliese, reikia 
Pasididžiavimą nuolat saugoti. 

— Sargyba čionai nepraleis nieko, kam čia nėra ko 
veikti, — paprieštaravo Kelsė. — Be to, Bogsas nėra tik- 
ras, jog tai iš tikrųjų buvo Rikas Sleiteris. O ir ką jis gali 
padaryti? 

— Nieko. — Moisejus atidarė viršutinę bokso durų pu- 
sę, paglostė Pasididžiavimui nosį ir kažką švelniai jam pa- 
kuždėjo. 

— Velnias, kaip aš jaudinuosi, — sumurmėjo jis ir vėl 
atsisuko į Kelsę. — Rikas Sleiteris... Tai bjaurios naujie- 
nos. 

— Bogsas man pasakojo apie lenktynes Leksingtone, 
kai žuvo Giedrius. Geibo tėvas taip pat buvo ten... 

— Aš atsimenu, — atsiliepė Moisejus. — Naomė la- 
bai sunkiai visa tai išgyveno. Rikas Sleiteris bandė sukir- 
šinti širšių lizdą, bet vabzdžiai sugylė ne tą, ką jis norėjo. 
Benis Moralesas buvo puikus žokėjus. Tais metais jis kaip 
tik po traumos grįžo į treką — prieš keletą mėnesių jis bu- 
vo rimtai susižeidęs nugarą ir varžybose nedalyvavo. Ka- 
ningemas ir pasodino jį ant savo eržilo. Aš taip ir nesupra- 
tau, ar Benis prišėrė nelaimingą gyvulį amfetaminų, nes 
jam reikėjo pinigų, ar jam tiesiog reikėjo sužeisti Cedvikų 
ristūną... 

Kodėl — dabar jau nesvarbu, niūriai pagalvojo Moi- 
sejus. Blogiausia jau įvyko. 

— Kitados Morelesas dirbo “Trijuose gluosniuose". 
Jis susižeidė per rytinę treniruotę, kai nesėkmingai nukri- 

to nuo žirgo. Beveik metus gydėsi, o kai atsistojo ant kojų, 
senis misteris Čedvikas jam pasiūlė trenerio padėjėjo vie- 
tą. Tiktai Benis norėjo šuoliuoti, norėjo visiems įrodyti, 
kad jis — tikras žokėjus. Štai Kaningemas jį ir pasiėmė. 

— Jis buvo... visiškai pasveikęs? 

— Negaliu pasakyti... — Moisejus susikrimtęs palin- 
gavo galva. — Benis nuolat rijo skausmą malšinančias tab- 
letes ir neišlįsdavo iš garinės, kad numuštų svorį. Tuo me- 
tu žokėjai niekam ypač nebuvo reikalingi, tad Kaningemui 
jis nusisamdė už pusdykę. Na, 0 galiausiai Beniui tai kai- 
navo daugiausia už visus. 

Moisejus vėl paglostė Pasididžiavimą ir atsiduso. 

— Garbė Dievui, kad visa tai praėjo. O dabar mūsų 
laukia lenktynės. Lenktynės! Ko gero, laikas balnoti mūsų 
berniuką. 


Grynakraujo žirgo gyvenime derbiai esti tiktai vieną 
kartą. Tiktai sykį, pirmąjį gegužės sekmadienį, jis nueina 
kelią nuo arklidės iki užtvaro ir toliau — iki bėgimo rato, — 
kad visada pasiliktų kilmės knygose kaip tam tikrų metų 
Kentukio derbio nugalėtojas. Prieš nepilnus trejus metus 
šis Žirgas dar buvo žaidžiantis kumeliukas, nerūpestingai 
pešiojantis ganyklos žolę arba žindantis motiną. Prieš dve- 
jus metus mitulys kumeliukas dar lakstė po pievas, lenk- 
tyniaudamas su savo draugais arba nuosavu šešėliu. Prieš 
pusantrų metų, išsiugdęs plaučius ir užsiauginęs raumenis, 
kumeliukas sužino, kas yra treniruotės, ir pradeda siekti 
veržlaus skydžio, poezijos ir jėgos, — dalykų, pasiekiamų 
tiktai grynakraujams ristūnams. Nenoriai arba pasiryžęs, 
būsimasis čempionas pirmąkart sužino, kas yra kameros ir 
pirmąkart pajunta ant nugaros raitelio svorį. 

Vėliau jis bus pratinamas prie ankštos starto vartų erd- 
vės, mokomas su lonže, suprasti komandas, atsakyti į ragi- 
nimą. Žirgas įsimena savo arklininko kvapą, pažįsta kojų 
perštėjimą ir šokinėjantį ant sprando botagą. 

Jis darys tai, kam buvo gimęs. Bėgs, skries galopu. 

Tiktai šiuo keliu jis nueis vieną vienintelį kartą. Kito 
šanso jis neturės. 

Septynioliktą valandą šešios minutės visi varžybų da- 

lyviai jau buvo užtvare. Pasididžiavimas jau nervingai try- 
pė savo garde, reikalaudamas, kad jį skubiai balnotų. Tei- 
sėjai įdėmiai apžiūrinėjo visus dalyvius, tikrindami esamus 
įdagus, taip pat kailių spalvų tapatumą ir ypatingus — pa- 
so aprašyme užfiksuotus — požymius. 

Tyliu susitarimu niekas neužsiminė apie eržilą iš Ka- 
lifornijos, kuris krito per rytinę mankštą ir susižeidė koją. 

Nepasisekė... 

Žokėjai vienas paskui kitą suėjo į svėrimo kambarį. 
Kartu su apranga kiekvienas turėjo sverti šimtą dvidešimt 
šešis svarus, ne daugiau ir ne mažiau. Reno užlipo ant svars- 
tyklių vienas iš pirmųjų, metė žvilgsnį į skalę ir nusišyp- 
sojęs užleido vietą kitam. Garinėje praleistos valandos pa- 
darė savo darbą. Po kelių minučių vilkintys ryškiais šilki- 
niais kostiumais žokėjai jau buvo vejoje. Ž 

Kankinamo laukimo periodas jau artėjo į pabaigą. Ziū- 
rovai tribūnose ėmė triukšmauti ir jaudintis. Ypač garsiai 
klegėjo centrinėje aikštelėje nuolatiniai lankytojai — dau- 
gelis jų slapta atsinešė alkoholinių gėrimų, paslėptų išskob- 
tuose duonos kepaliukuose arba popieriniuose paketuose. 

Totalizatoriaus tablo tolydžio mirgėjo, rodydamas vis 
naujus skaičius, ir eilės prie kasų pavirto į banguojančią, 
šniokščiančią minią. 

Septyniolika trisdešimt. Treneriai balnojo ristūnus, o 
užtvare pasirodė poniai į kasą supintomis uodegomis ir pa- 
puoštais karčiais. Jiems teks išvesti į startą čempionus. Dan- 
guje nebuvo matyti nė debesėlio, tačiau alsuosti visiškai 
nebuvo kuo — atrodė, nervinė įtampa įgavo realų fizinį 
svorį ir slėgė krūtinę. 

— Pirmyn nesiveržk, — davė Moisejus paskutinius nu- 
rodymus Reno. — Lai iki pirmojo posūkio peisą“? išvysto 
kentukietis. Pasididžiavimas puikiai jaučiasi grupėje. 

— Jau jis toks yra, — pritarė Reno. — Moka išlįsti iš 
bet kokios grūstynės. 

Jo balsas skambėjo ramiai, beveik nerūpestingai, bet 
ant šilkinių drabužių jau ryškėjo prakaito dėmės. 

— Ir kalbėk su juo, kalbėk. Jeigu tu kaip reikiant jį 
paprašysi, jis nieko tau nepagailės. 

“ Peisas — dalyvaujančios varžybose arklių grupės judėjimo 
greitis. 

Reno linktelėjo, stengdamasis sulaikyti lūpose val- 
dingą, savimi pasitikinčią šypseną. Sios dvi trumpos mi- 
nutės buvo sukoncentavusios didžiulės įtampos krūvį. 

— Ant žirgų! — nuskambėjo komanda. Išgirdęs teisė- 
jo komandą, Moisejus plekštelėjo Reno per nugarą, po to 
padėjo jam atsisėsti į balną. Iš užtvaro į keliuką ėjo siau- 
ras uždaras koridorius, kuriuo raiteliai turėjo joti lydimi 
ponių. 


— Pasiruošusi? — Naomė spustelėjoKelsės ranką. 

— Taip. — Kelsė įtraukė pilną krūtinę oro ir lėtai iš- 
kvėpė. — Taip... 

— Aš irgi. — Tačiau nesuspėjus: Žengti nė dviejų 
žingsnių, Naomė staiga sustojo. — Palauk, aš tuojau. 

Vilkinti elegantikšu raudonu kostiumu, su perlų karo- 
liais ant kaklo, ji šoko per veją ir, garsiai juokdamasi, ap- 
kabino už kaklo Moisejų ir karštai pabučiavo. 

— Naome!.. — Iš pasididžiavimo ir susijaudinimo 
Moisejus paraudo kaip moksleivis, kurį užklupo, kai jis 
gnaibė savo suolo kaimynę, ir sunkiai išsilaisvino iš Nao- 
mės glėbio. Kas tau? Cia juk... 

— ... Zmonės žiūri, — užbaigė Naomė ir vėl jį pabu- 
čiavo. — Zlugo tavo reputacija, Mo! 

Vis dar juokdamasi, ji grįžo prie Kelsės. 

— Stai dabar viskas tvarkoj, — iškvėpė patenkinta ji. — 
Ir jokių klausimų! 

Kelsė, tuo pat metu ir sutrikusi ir nuoširdžiai susijau- 
dinusi, pagreitino žingsnius ir nuėjo kartu su motina. 

— Iš tikrųjų? — nedrąsiai paklausė ji. 

— Mes ginčijamės dėl to ilgiau, negu aš pajėgiu atsi- 
minti, — paaiškino Naomė. — Mo nenorėjo reklamuoti mū- 
sų santykių, nes jam atrodė, jog tai nedera mano luomo 
moteriai. 

Tai sakydama, ji energingai krestelėjo galva, atmes- 
dama atgal plaukus. Viešpatie, kokia jauna, laisva ir neįti- 
kėtinai laiminga ji jautėsi šiomis minutėmis! 

— Vyriškas išdidumas ir daugiau nieko. Tas pats, kurį 
jie visi nešiojasi kelnėse! 

Kelsė neištvėrė ir prunkštelėjo. 

— Kodėl tau neimti ir neištekėti už jo? 

— Jis niekada manęs to neprašė. O aš tikriausiai turiu 
pernelyg daug vyriško išdidumo, kad galėčiau pati tai pa- 
siūlyti. Beje, apie vyrus, — pridūrė ji, pastebėjusi artėjan- 
tį prie jų Geibą. — Tau pasakysiu, kolei jis negirdi: štai 
dar vienas tipiškas šios veislės pavyzdukas. 

— Taip, jo akyse esama kažkokios velniavos, — su- 
trikusi išmikčiojo Kelsė, bet po to įsidrąsino. — Ir lūpų 
linijoje. Ir skruostikaulių bruožuose. 

Ji valiūkiškai nusišypsojo ir pridūrė: 

— Ir Žinoma, jo nepaprastai gražus, mažas, raumenin- 
gas užpakalis! 

— Aš pastebėjau, — sukikeno Naomė. Tai, kad pagal 
amžių tinku būti jam motina, dar nereiškia, kad nieko ne- 
matau. 

— Mielosios damos. — Geibas priėjo visiškai arti ir 
galantiškai palenkė galvą. — Ar jūs nesutiktumėte man pa- 
pasakoti, kas jus taip pralinksmino? 

Naomė su Kelse susižvalgė ir draugiškai papurtė galvas. 

— Ne, nepasakosim. 

Po to jos abi paėmė Geibą už parankių ir pagal bravū- 
rišką melodiją “O, Kentuki, mano mielas" nužingsniavo į 
savo vietas tribūnoje. 


Slėpdamasis už sirgalių šilkinių švarkų ir aukštų skry- 
bėlių, Rikas Sleiteris stovėjo tribūnoje ir gėrė mažais gurkš- 
neliais savo trečią mėtinį džulipą*!'. Bilo Kaningemo užsa- 
kytos vietos buvo, suprantama, ne iš gerųjų, bet Rikas iš 
anksto apsirūpino naujutėliais kišeniniais žiūronais, kuriuos 
jis dabar nukreipė į savo sūnų, dviejų damų lydimą į pra- 
bangią ložę. 

Taip, nusišaipė jis, gražus paveiksliukas. Naomė ryš- 
kiai raudonais, Kelsė ryškiai žydrais drabužiais, abi vie- 
nodo ūgio, abi blondinės — na, visiškai dvi kekšės, aptar- 
naujančios eilinį turtingą klientą. Įdomu, ar nebandė Gei- 
bas įsitempti į lovą abi iš karto? Blondinių "sumuštinis" — 
tai turėtų būti įdomu. Keturios baltos kojytės ir keturios bal- 


*! Džulipas — viskio arba konjako gėrimas su vandeniu, cukrumi, 
ledu ir mėtomis. 

tos rankytės — kaip čia nesusijaudinsi? Ir jos tikriausiai 
krušasi kaip katės, — Rikas buvo pasiruošęs duoti nukirsti 
galvą. 

— Pažiūrėk, mielasis, ar ne tiesa, tie poniai — tikri 
žaisliukai. Visi tokie gražučiai, su gėlytėmis karčiuose... 

Cerė, būdama didžiai pakanti alkoholio dvokui ir ge- 
bėdama atsiduoti kada nori, kur nori ir kam nori, išsilaikė 
su Riku daugiau kaip savaitę. Ji nekantriai truktelėjo jį už 
rankovės, ir Rikas paklusniai atsisuko į ją. 

— Zinoma, mano saldžioji. Gražesnių nebūna. 

Gėlėmis ir kaspinais papuošti poniai, ant kurių kiek- 
vieno sėdėjo ryškia livrėja raitelis, vieną paskui kitą vedė 
į šuoliavimo ratą derbio dalyvius. Ir tai buvo daroma ne 
vien dėl grožio: štai Arkanzaso eržilas ėmė nervingai tryp- 
čioti vietoje ir ištiesė kaklą, norėdamas įkąsti priekyje ei- 
nančiam eržilui į kryžių, bet raitas ant ponio arkliavedys 
padėjo žokėjui triukšmadarį suvaldyti. 

— Neįtikėtina, — sumurmėjo Kelsė. — Visa tai tie- 
siog neįtikėtina! 

Išvydusi, kad Geibas jai tiesia aukštą kokteilio taurę, 
ji neigiamai papurtė galvą. 

— Aš vos kvėpuoju, Geibai, negalėčiau ničnieko pra- 
ryti. O, Dieve, juos veda į vartus. 

Ir iš tikrųjų žirgai, žokėjai, asistentai, startininkai — 
visi jau stovėjo savo vietose. Du pagrindiniai teisėjai bokš- 
telyje prisikišo prie akių galingus žiūronus, trečias teisė- 
jas pasiliko teisėjų kambaryje, kur buvo pastatyti du tele- 
monitoriai. Teisėjų padėjėjai jau išsivaikščiojo į distanci- 
jas ir užėmė savo vietas prie finišo linijos ir ketvirčio my- 
lios stulpų. 

Iš komentatoriaus būdelės pasigirdo: “Iki starto liko 
kelios sekundės..." 

Kelsė prisiminė Naomės žodžius, kad anksčiau lenk- 
tynių pradžios signalas buvo garsus botago pliaukštelėji- 
mas. Dabar visa tai buvo atliekama paprastu mygtuko nu- 
spaudimu ir visų laukiamais žodžiais. 

“Pirmyn!!!" Ė 

Staugsmas, kurtinantis staugsmas tribūnose. Suolis iš 
starto vartų, ir štai jau pirmosios distancijos pėdos gula po 

kanomomis. Kelsė pajuto, kaip jos širdis šoktelėjo kažkur 
aukštyn, ir ten pasiliko. 

Tiek ryškių spalvų, tiek garsų, tiek jaudinimosi — ne- 
nuostabu buvo ir sutrikti, apkursti, apakti... Kelsė vos įvei- 
kė galvos svaigimą, žvelgdama į tai, kaip gausi raitelių 
minia pralekia pro centrines tribūnas ir skrieja link pirmo- 
jo posūkio greta žokėjų klubo patalpų. Pirmasis ketvirtis my- 
lios buvo įveiktas truputį greičiau, negu per dvidešimt dvi 
sekundes, ir posūkyje ėmė pirmauti eržilas iš Kentukio. 

Kelsė spaudė prie akių binoklį, stengdamasi įžiūrėti 
glaudžiame šuoliuojančių arklių būryje Pasididžiavimą. 
Stai saulėje sublizgo ryškiai žydras Reno kostiumas — tai 
Pasididžiavimas padarė šuolį, juodajam Dubliui lipdamas 
tiesiog ant kulnų. Kaningemo Didžioji Bruzdulė šnopavo 
už jų. 

— Aplenkė! Reno išsirovė į priekį! — pati to nepa- 
stebėdama, Kelsė rėkė visa gerkle, bet jos balsas vis tiek 
dingo triukšme. Naomė stipriai ją laikė už rankos, suleidu- 
si nagus į odą, bet Kelsė to nejautė. 

Po pusės mylios Pasididžiavimas iš pradžių susilygi- 
no su Pusiaunakčio Valanda, o po to jį aplenkė puse gal- 
vos. Keturiasdešimt penkias sekundes Reno tiesiog pakibo 
ant žirgo kaklo ir pakėlė rimbą, ragindamas eržilą pirmyn. 
Kelsė matė, kaip lekia iš po kanopų žemė, matė, kaip mir- 
ga ir žaidžia mėlynas žokėjaus kostiumo šilkas, matė, kaip 
žirgas, dirbdamas pečiais, pirmyn išmeta ilgas tiesias ko- 
jas ir vis labiau, labiau išsiveržia į priekį! 

Trečiame ketvirtyje mylios Pasididžiavimas ištrūko į 
pirmąją poziciją puse korpuso, aplenkdamas savo artimiau- 
sią varžovą. Antrasis skriejo Geibo juodis, kadangi Pusiau- 
nakčio Valanda smarkiai atsiliko ir dabar buvo ketvirtas. 
Buvo aišku, kad derbis pavirto į šių dviejų klasiškų kre- 
kų“ rungtyniavimą, nes Didžioji Bruzdulė, atsidūrusi vie- 
nos mylios bėgime trečioje vietoje, atsiliko nuo jų per du 
korpusus. Iš bendros grupės tiktai išsiveržė Arkanzaso er- 
Žilas, pabandęs įnirtingais šuoliais pasivyti lyderius, ir Žiū- 
rovai tribūnose pratrūko dar garsesniais ir nežmoniškais 
klyksmais. 


** Krekas — ekstra klasės lenktyninis žirgas 

Žirgams iki finišo ribos beliko padaryti tiktai vieną 
veržlų šuolį. Viskas turėjo išsispręsti per šias paskutines 
sekundes. 

Nelaimė atsitiko prieš šešioliktąjį stulpą. Pasididžia- 
vimas netikėtai suklupo, ir Kelsė pamatė, kaip jo priešaki- 
nės kojos lūžo, tarsi degtukai. Ant balnakilpių balansavęs 
Reno išlėkė priekin ir kūlversčiais nusirito žeme. Kolei žir- 
gai ir raiteliai laviravo dulkių debesyje, bandydami aplenkti 
netikėtą kliūtį, žirgas pabandė atsistoti, bet vėl griuvo ant 
takelio ir liko nejudėdamas gulėti. Iš visų pusių prie su- 
kniubusio favorito subėgo arklininkai. 

Geibo juodis prie prizinio stulpo buvo pirmasis; jis įvei- 
kė derbio distanciją per dvi minutes, tris ir septyniasdešimt 
penkias šimtąsias sekundės ir pasiekė stadiono rekordą. 

Net jodamas savo žirgu garbės ratą, Geibas nejuto jo- 
kio pergalės džiaugsmo. Geidžiamoji aukso taurė, raudo- 
nomis rožėmis išsiūta čempiono gūnia ir televizija — nie- 
kas jo nedžiugino. 

Geibas beveik negalvojo apie tai, kad jo purvais apsi- 
taškęs juodis, kurį stengėsi užfiksuoti juostelėse daugybė 
reporterių, nuo šiandien įeis į istoriją kaip Virdžinijos čem- 
pionas, derbio nugalėtojas. Net apsirengęs raudonai baltu 
šilku žokėjus, tolydžio besilenkiantis iš balno, kad paplekš- 
notų Dublį per blizgantį nuo prakaito sprandą arba paimtų 
iš sirgaliaus gėlių, buvo greičiau niūrus ir nė kiek nepana- 
šus į triumfuotoją. 

— Misteri Sleiteri... — tiktai ir tepasakė jis, kai Gei- 
bas paspaudė jam ranką. — Kas gi čia dabar, misteri Slei- 
teri?... 

Geibas tiktai linktelėjo. 

— Tu gerai pasakei, Džouji. Laimėjom derbio rekordą. 

Išgirdus šią Žinią, nei dulkėtame žokėjaus veide, nei 
jo akyse, aplink kurias apsauginių akinių dėka oda buvo 
švari, neatsispindėjo nei šešėlio džiaugsmo. 

— O kaip Reno? Kaip Pasididžiavimas? 

— Kol kas nežinau. Mėgaukis momentu, Džouji, — 
galų gale judu su Dubliu tai užsitarnavote, — taręs šiuos 
žodžius, Geibas apkabino juodį už kaklo ir prisiglaudė prie 
jo skruostu, nekreipdamas dėmesio į dulkes, aplipusias jo 
prakaituotą kailį. — Visus kitus dalykus aptarsime vėliau. 

Jis žengė žigsnį į šalį ir atsisuko į Džemisoną, steng- 
damasis pasislėpti už žirgo nuo jį gaudančių telekamerų. 

— Tu buvai arčiau, Džemi. Tu gali pasakyti, kas atsi- 
tiko? 

Džemisonas, kurio akyse vis dar buvo matyti išgyvento 
sukrėtimo pėdsakai, tylėdamas vartė rankose prabangią ro- 
žių puokštę. 

— Jis krito, Geibai... — sumurmėjo jis. — Šis ste- 
buklingasis ristūnas krito kaip pakirstas... 

Netikėtai jis pakėlė galvą, ir jo žvilgsnyje šmėkštelė- 
j0 jau ne sukrėtimas, o pati tikriausia neviltis. 

— Dublis jį būtų aplenkęs, Geibai! Tegul paskutinėse 
pėdose, prie pat vielos, bet būtų aplenkęs, — ištarė beveik 
meldžiamai jis. — Aš tai jaučiu, aš tai tikrai žinau! 

— Dabar tai nesvarbu, Džemi. — Geibas nuleido ran- 
ką ant savo trenerio peties, trokšdamas kaip nors jį pa- 
žvalinti. Kad ir koks kartus buvo šiandieninės pergalės 
skonis, tačiau tai vis dėlto buvo pergalė. 


Hipodromo saugumo tarnyba suveikė tiksliai ir grei- 
tai. Sargybiniai sulaikė žurnalistus ir sirgalius, todėl už kil- 
nojamosios priedangos sėdėjusi Kelsė tiktai retsykiais matė 
šmėkščiojančius lengvame audinyje šešėlius ir girdėjo to- 
limus susijaudinusius balsus. Kažkas apie kažką klausinė- 
jo, kažkas kažko reikalavo, kažkas jau šventė pergalę, bet 
visa tai buvo kitas pasaulis, nuo kurio ją skyrė balta per- 
tvara, padalijusi gyvenimą ir mirtį, tarsi siena. Čia, širma 
atitvertos patalpos viduje, tvyrojo skausmas, o pats didžiau- 
sias garsas buvo beviltiški Naomės kūkčiojimai. 

Moisejus priėjo prie Naomės, paglostė jai galvą ir, pri- 
glaudęs prie savęs, ėmė sūpuoti, tarsi liūliuodamas. 

— Mo! — šūktelėjo jam Kelsė. — Sakyk, kodėl? 

— Nereikėjo man sakyti.... — tai sukuždėjo Bogsas. 
Jis stovėjo greta, prispaudęs prie rankų lenktynių balną, ir 
jo veidu tekėjo gausios ašaros. — Nereikėjo... 

Kelsė palinko ir švelniai paglostė aksominį eržilo kak- 
1ą. Jis buvo toks minkštas, toks ramus ir tylus... 

Po to jos žvilgsnis nuslydo dulkių ir purvo sluoksniu, 
kuris dengė neseniai blizgėjusį kailį. Tai buvo pėdsakai įnir- 
tingų pastangų ir kovos, kurią Pasididžiavimas kovojo lenk- 
tynių take, ir Kelsė pagalvojo, kad jeigu viskas būtų bai- 
gęsi kitaip, dabar jį jau praustų, valytų, vaišintų obuoliais, 
kuriuos jis taip mėgo. 

Paskutinį kartą paglosčiusi Pasididžiavimą, ji prisiver- 
tė atsikelti, po to pakėlė žemėmis aplipusius akidangčius 
ir ištiesė Bogsui. 

— Nunešk jo daiktus į arklidę. 

— Tai neteisinga, mis Kelse, taip nedaroma. 

— Taip, neteisinga... — Pagalvojus apie tai, kaip vis- 
kas neteisinga ir klaidinga, Kelsė pajuto, kaip jai nudiegė 
širdį. — Bet tu vis tiek pasirūpink jo daiktais, kaip visada. 
Be to, reikia iš čia išvežti Naomę. 

— Kažkas turi pasilikti... na, kad pasektų... 

— Aš pasiliksiu. 

Bogso akyse vis dar blizgėjo ašaros, kai jis pakėlė gal- 
vą ir pažiūrėjo į ją. 

— Gerai, mis Kelse. 

Jis apsisuko ir, tarsi ginklanešys, nusinešantis iš var- 
Žybų aikštės perskeltą skydą ir sulaužytą savo pono kar- 
dą, nušlepsėjo šalin. 

Sutelkusi visą savo savitvardą, Kelsė žingtelėjo prie 
Naomės. 

— Tu jai reikalingas, Mo. Galbūt tu ją nuveši atgal į 
viešbutį? 

— Čia dar daug reikalų, Kelse. 

— Ką galėsiu, tą padarysiu. Kai ką juk bus galima 
palikti rytdienai... — ji nuleido ranką ant Naomės nugaros 
ir kelis kartus paglostė, tarsi stengdamasi sumažinti pur- 
tantį jos kūną drebulį. 

— Mama... Važiuok į viešbutį, mama... 

Iš jų trijų tiktai vienas Moisejus pastebėjo, jog Kelsė 
pirmąkart pavadino Naomę "mama". 

Prislėgta skausmo ir nesibaigiančio kaltės jausmo, Na- 
omė sunkiai atsistojo nuo dugnu į viršų apversto kibiro — 
tiktai tam , kad pakibtų ant trenerio peties. Jos žvilgsnis 
paskutinį kartą krito ant negyvo eržilo. Virdžinijos Pasidi- 
džiavimas, pagalvojo Naomė. Jos pasididžiavimas... 

— Jam buvo tiktai treji metai, — sukuždėjo ji. — Tre- 
jus metus aš laukiau, ir štai... 

— Nereikia, — greitai, bet tvirtai tarė Kelsė, nors jai 
irgi teko ilgai grumtis su savo pačios demonais. — Ten, 
lauke, pernelyg daug žmonių. Tu turi laikytis, privalai pa- 
rodyti, kad tu nepalūžai. 

— Taip. — Naomė nematančiomis akimis svirduliavo 
į šalis. — Aš turiu laikytis. Laikytis... 

Kelsė nuvedė ją prie išėjimo ir, pastūmusi į šalį ju- 
dančią širmos sekciją, išvydusi daugybę veidų, nejučia pri- 
simerkė. Ji žinojo, jog šiandienos išgyvenimai — priešstar- 
tinis susijaudinimas, lenktynių azartas, siaubas, kurį ji pa- 
juto krintant Pasididžiavimui, — visa tai visam laikui pa- 
siliks jos atmintyje. Kelsė prisiminė, kokia šiurpi tyla stai- 
ga įsivyravo tribūnose, prisiminė, kaip lėtai — tarsi plau- 
kikai po vandeniu — prie lemtingos vietos bėgo arklinin- 
kai, prisiminė pašėlusį bruzdesį ir mėginimą pašalinti nuo 
keliuko kritusį arklį ir raitelį. 

Ar dar ilgai ji bus užsimerkusi ir matys prieš save, kaip 
nenatūraliai ir netikėtai sulinko plonos priešakinės Pasi- 
didžiavimo kojos? 

Arba girdėti prislopintą Naomės raudojimą? 

— Kelse! — Vos atlikęs garbės ratą, Geibas iš karto 
puolė prie arklidžių. Jis vis dar tikėjosi stebuklo, bet, kai 
tiktai išvydo jos veidą, iš karto viską suprato. 

— Velniai griebtų! — sumurmėjo jis, tvirtai glausda- 
mas ją prie savęs. — Jį teko užmigdyti, taip? 

Kelsė tiktai akimirksniui sau leido atsiplaiduoti ir pri- 
siglausti veidu prie jo plačios krūtinės; po to ji ryžtingu 
judesiu atstūmė nuo savęs Geibą. 


31 


— Ne. Jis jau buvo negyvas. Bogsas pribėgo prie jo 
vienas iš pirmųjų, tačiau jau viskas buvo baigta. 

— Atleisk, dėl Dievo, man labai gaila. O kaip Reno? 

Kelsė mėšlungiškai atsiduso, bet vėl suėmė save į ran- 
kas. 

— Jį nuvežė į ligoninę. Budintis įsitikinęs, kad nieko 
pavojinga nėra, bet mes laukiam, ką pasakys specialistai. 

Ji išsitiesė ir nusibraukė nuo skruosto ašaras. 

— Na gerai, man reikia darbuotis. 

— Juk tu nesiruoši viena tempti visą šią naštą... — 
buvo beprotestuojąs Geibas, bet Kelsė numojo ranka. Ji 
juto, jog tereikia jai tiktai nusileisti, tereikia priimti pa- 
galbą, ir ją sutraikšys skausmai. Ne, kolei ji nesugniuš — 
ji stovės. 

— Aš privalau. Vardan savo motinos, vardan Pasidi- 
džiavimo... Pasimatysime viešbutyje. 

— Aš nepaliksiu tavęs vienos. 

— Aš turiu Bogsą, ir dar taip pat kitus. 

Ugnis Geibo akyse netikėtai užgeso; jis vos linktelėjo 
ir Žengė atgal, palikęs Kelsę stovėti vieną greta kritusio 
čempiono. 

— Gerai, netrukdysiu. Jeigu tau ko nors prireiks — 
kreipkis į Džemisoną, jis dar ilgai čia bus. 

— Ačiū. 


Tai buvo tikras košmaras. Kai apie vidurnaktį iš nuo- 
vargio svirduliuojanti Kelsė įgriuvo į viešbučio vestibiu- 
lį, visi jos jausmai sudarė vieną ištisą žaizdą, iš kurios sun- 
kėsi paskutiniai kraujo lašai. Ji žinojo, kad oficialūs asme- 
nys jau kalbėjosi su Moisejumi ir su jos motina ir, vadina- 
si, Naomė jau žino, kas atsitiko. Ji ne šiaip neteko prizi- 
nio eržilo. Atsitikimas buvo nei atsitiktinumas, nei nesėk- 
mė, ir net Bogsas, paskutinį momentą vis dėlto statęs už 
Pasididžiavimą, čia buvo niekuo dėti. 

Tai buvo iš anksto suplanuotas nužudymas. 

Prieš pat startą Pasididžiavimas gavo mirtiną dozę 
amfetamino. Kolei ristūnas skriejo prie pirmojo posūkio, 
kolei jis lėkė tolimiausiu nuo tribūnų keliuku, kolei veržė- 
si į finišą, jo širdis labai greitai geso nuo adrenalino ir nar- 

kotiko, išplitusio po visą nervų sistemą. Ir galų gale prie 
šešiolikto stulpo didelė Pasididžiavimo širdis neišlaikė... 

Dabar jiems visiems teks mokytis kantriai atsakinėti į 
klausimus, nereaguoti į gandus ir kaltinimus, įtikinti tar- 
dytojus tuo, jog tai ne jie patys suleido savo favoritui nar- 
kotikus, turėdami viltį, jog po finišo amfetamino pėdsakai 
stebuklingai nebus aptikti arklio seilėse. 

O gal Pasididžiavimą nužudė kas nors iš konkurentų? Kas 
nors, kas labai norėjo išlošti prizą — arba išlošti visą banką. 
Tas, kam taip buvo reikalinga pergalė, kad jis nepagailėjo žirgo 
ir net rizikavo sukelti grėsmę žokėjaus gyvybei. 

Ir vis dėlto Kelsė nesulėtino žingsnių prie Naomės nu- 
merio durų. Ką ji gali prie to pridurti, ką jau žino jos moti- 
na? Kai dėl paguodos, tai Naomė turi Moisejų, kuris suge- 
bės nuraminti ją ir nors iš dalies jai grąžinti pasitikėjimą 
ateitimi. 

Taip pagalvojusi, Kelsė ryžtingai pasuko link savo 
kambario durų, bet sustojo. Nepaisant nuovargio, jos su- 
sijaudinimas buvo dar toks stiprus, kad Kelsė tiesiog kun- 
kuliavo karštligiška energija, o mintys blaškėsi, tarsi iš- 
baidyti paukščiai, ir niekaip nenorėjo nurimti. Galų gale, 
tarsi pagriebta vėjo gūsio, ji greitai perėjo išilgai korido- 
riaus ir pasibeldė į Geibo kambario duris. 

Geibas nemiegojo. Jis nesitikėjo, kad pas jį užeis Kel- 
sė — šiaip ar taip, šiandien, po to, kai ji taip šiurkščiai jį 
nuvijo. Kai Geibas sužinojo visas Pasididžiavimo žūties ap- 
linkybes, jis nusprendė, jog dabar jai tikrai ne jis bus gal- 
voje. Bet štai ji išdygo ant jo kambario slenksčio — su tam- 
siais ratilais po akimis ir tokiu išvargusiu ir blyškiu veidu, 
kad pirmąsias sekundes Geibui jis pasirodė beveik perma- 
tomas. 

Vis dėlto, įleisdamas ją į kambarį, jis nepasakė nė žo- 
džio. 

— Tu girdėjai? — buvo jos pirmieji žodžiai. 

— Taip, girdėjau. Sėsk, Kelse, antraip tu pargriūsi. 

— Negaliu. Aš bijau, kad jeigu atsisėsiu, tai negalėsiu 
atsistoti. Kažkas, Geibai, Pasididžiavimą nužudė! Prie šios 
išvados galų gale prieis visi. Kažkam buvo labai svarbu, 
kad Pasididžiavimas iškristų iš kovos... 

Geibas perkirto kuklią svetainę ir, atidaręs gėrimų bu- 
feto dureles, ėmėsi atidarinėti mineralinio vandens butelį. 

— Mano eržilas atbėgo pirmas, — atsainiai tarė jis. 

— Taip, aš žinau, — mašinaliai atsiliepė Kelsė. — 
Atleisk, aš tavęs net nepasveikinau. 

Tada ji išvydo jo akis ir staiga nutilo. 

— Nejaugi tu manai, jog atėjau čionai, kad apkaltin- 
čiau tave negarbingu lošimu? O gal dėl to, kad paklaus- 
čiau, ar tu su tuo neturi ko nors bendra? 

— Tai būtų tiktai logiška, — ramiu balsu atsiliepė 
Geibas, nors jo viduje viskas virė. Nevirptelėjusia ranka 
Jis įsipylė į aukštą stiklinę su dviem gabaliukais ledo mi- 
neralinio vandens. 

— Eik tu po velnių su savo logika, jeigu taip apie ma- 
ne galvoji! 

— Kaip aš apie tave galvoju?.. — Geibas kimiai nu- 
sijuokė, bet iš karto nutilo. — Ką ir kaip aš apie tave gal- 
voju, šiuo atveju neturi jokios reikšmės. O faktai tokie: jū- 
sų favoritas krito, 0 mano prie stulpo buvo pirmas. Si 
pergalė man atnešė apie milijoną dolerių iš karto, nekal- 
bant jau apie tas sumas, kurias galiu uždirbti iš įpėdinių. 
Milijonas dolerių — tai gana rimtas motyvas nužudymui, 
ir dauguma taip ir galvoja. 

— Dauguma, bet ne aš! — Kelsė taip staigiai nustūmė 
Geibo pasiūlytą stiklinę su mineraliniu vandeniu, kad pusė 
jo išsitaškė ant kilimo. — Vadinasi, tu lenki į faktus ir logi- 
ką, Sleiteri? Tada turiu nurodyti vieną esminį tavo svarsty- 
mų trūkumą. Tu užmiršai patį svarbiausią — charakterį. 

— Aha... — Geibas pastatė jos stiklinę ant žemo žur- 
nalinio staliuko ir nugėrė didelį gurkšnį iš savosios. — Na 
ką gi, mano charakteris žinomas... Ir reputacija vaje! 

— Leisk man apie kai ką tau pasakyti... tiesą apie kie- 
tą vaikiną, pavarde Geibas Sleiteris. Juk tu iki ausų įsimy- 
lėjęs žirgus, Geibai. Jie tave užbūrė, tu juos dievini, jiems 
ištikimas, kaip kokia dvylikos metų mergiotė, kuri svajoja 
apie savo princą. — Staigiu judesiu Kelsė atmetė galvą, 
pastebėjusi, kaip prieš tai neįžvelgiamos Geibo akys neju- 
čia išsiplėtė.. 

— Kaip kaip? — pakartojo jis klausimą. — Aš kažko ne... 

— Tu juos myli. Myli! O gal tu manei:, kad niekas apie 
tai nesužinos, kaip tu norėjai išpirkti iš Kaningemo jo ku- 
melę, nes tave jaudino, kaip su ja elgiasi? 

Geibas jau susivaldė, bet Kelsė spėjo suvokti, kas da- 
rosi jo sieloje, ir tęsė puolimą. 

— O gal tu manai, kad tavo žmonės nemato, kaip tu 
žaidi su kumeliukais, tarsi su šuniukais, arba kaip tu ke- 
letą naktų iš eilės sėdi arklidėje prie sergančio žirgo? Juk 
tu tiesiog berniūkštis, Sleiteri! 

— Zirgai — tai mano kapitalas. 

— Žirgai — tai tavo pati didžiausia meilė, Sleiteri. Ir 
dar vienas dalykas... — Ji bedė pirštu jam į krūtinę. — Man 
nepatinka, kai tu man kalbi apie tai, jog — kaip tau atro- 
do — aš turiu pagalvoti. Aš negalvoju, Geibai, aš Žinau. 
Tu taip pat labai norėjai išlošti derbį, kaip ir aš, bet laimėti 
prizą purvinų machinacijų būdu ir nugalėti sąžiningai — 
visiškai skirtingi dalykai. Žmogui, kuriam ne kartą teko loš- 
ti, neturint nė mažiausio šanso laimėti — lošti ir vis dėlto 
išlošti, — tai turi būti akivaizdu. Todėl jeigu tu rimtai ruo- 
šiesi čia stovėti ir gailėti savęs, užuot užjautęs mane, — 
tada aš, ko gero, eisiu. Ramios nakties, Sleiteri. 

— Palauk! — Geibas, dar nespėjus Kelsei iššokti už 
durų, stvėrė ją už rankos. — Tu pernelyg skubi paspausti 
gaiduką, brangioji... 

Jis pastatė į šalį stiklinę su mineraliniu vandeniu ir 
perbraukė delnu per krūtinę. 

— O ir taikinys tavo toks, jog pro šalį neprašausi, — 
pridūrė jis ir netikėtai skausmingai susiraukė. — Gerai, tu 
teisi. Galbūt mes vis dėlto atsisėsim.? 

— Tu sėsk, o aš pastovėsiu. Man reikia atvėsti. 

Neskubėdamas Geibas atsisėdo ant sofos. Jis niekaip 
negalėjo suprasti, ar jį Kelsės atvirumas sutrikdė, ar, prie- 
šingai, nudžiugino. 

— Man labai gaila, Kelse. Aš suprantu, jog Žodžiai 
mažai ką reiškia, bet vis dėlto priimk mano užuojautą. 

— Aš stengiuosi kuo mažiau galvoti apie tai, kaip man 
dabar bloga. Labiausiai man rūpi, kaip išgyvens šį prara- 
dimą Naomė. 

— Ji suims save į rankas ir vėl pakils iš pelenų. — Jis 
tai pasakė visiškai rimtai, ir Kelsė linktelėjo. 

— Tikiuosi, mums visiems užteks jėgų, kad įveiktu- 
me visas kliūtis. 

Kelsė atsiduso ir, perėjusi per kilimą, nuo staliuko 
paėmė vieną stiklinę, norėdama sudrėkinti perdžiuvusią 
gerklę. — Aš vos nenualpau, kai man pasakė apie narkoti- 
kus. Tai buvo tas pat, kaip netekti Pasididžiavimo dar kar- 
tą. Dabar teisėjai tikrina urnas su panaudotais medicinos 
instrumentais — kiekvieną adatą, kiekvieną vienkartinį 
švirkštą, bet net jeigu jie ką nors ir ras, ką tai pakeis? Pasi- 
didžiavimo nesugrąžinsi. 

— Jeigu varžybų komisija suras adatą, kuri jį nužudė, 
tai ji, ko gero, padės susekti žmogų, kuris tai padarė. 

Kelsė atkakliai papurtė galvą. 

— Aš taip nemanau. Aš netikiu, jog nusikaltėlis... žu- 
dikas būtų toks neatsargus, kad paliktų tokį svarbų įkaltį. 
Net jeigu taip ir būtų, tai ant adatos vargu ar bus likę tin- 
kami identifikacijai pirštų antspaudai. — Vėl susinervinu- 
si, Kelsė susikišo rankas į kišenes, bet čia pat vėl jas i1š- 
traukė ir ėmė smarkiai gestikuliuoti. 

— Tik pagalvok tu man, Geibai! Kai surasiu tą, kas 
taip padarė — o aš niekšą surasiu, kad ir kiek man tai kai- 
nuotų, — aš jį priversiu kankintis! — Kelsė vėl griebė nuo 
stalo stiklinę su gazuotu vandeniu ir ėmė žiūrėti, kaip nuo 
dugno kyla sidabrinių burbuliukų grandinėlės. 

— Pasididžiavimas visiškai pavertė savo širdį į plė- 
nis. Jis grūmėsi iki galo ir net po to, kai krito, norėjo atsi- 
stoti... 

Ji krūptelėjo, bet tuoj pat savo skausmą pažabojo. 

Reno dar lengvai išsipirko — jis išsisuko petį ir susi- 
laužė raktikaulį, bet tai — vieni niekai. Ir ačiū Dievui! 

— Džoujus man papasakojo. Po kelių savaičių San- 
česas vėl bus rikiuotėje. 

Užteks liūdėti, galvok apie rytojaus dieną, įsakė sau 
Kelsė. Perjungti programą— ir pirmyn! 

— Taip, jį bus galima išleisti Prikneso prizui, — mąs- 
liai ištarė ji. — Tu pažįsti mūsų eržilą Potvynį? Jis gali 
visai gražiai pasirodyti. 

— Šaunuolė, — sumurmėjo Geibas. 

Kelsė nusišypsojo. 

— Mums teks dar labai daug ką padaryti, Geibai. Aš 
mačiau, kaip išvežė Pasididžiavimą... Tai labai skaudu. 
Man dar niekada neteko ko nors iš artimųjų prarasti, bet 
net negalėjau įsivaizduoti, kad pirmas netekimas bus žir- 
gas. Man buvo labai skaudu, Geibai. Aš jį mylėjau. 


— Aš žinau. 
— Ir tu taip pat... — Ji priėjo prie sofos ir pridėjo del- 
ną prie Geibo skruosto. — Atleisk man, kad tavė pavijau, 


kai tu siūleisi man padėti. Jeigu tu būtumei su manimi pa- 
silikęs, aš būčiau praskydusi:, ir tada būtų reikėję mane gai- 
vinti valerijonais ir kitokiais lašais. O kai mane iš karto 
užgriuvo tiek rūpesčių, tai raudoti ir rautis plaukus tiesiog 
neliko nei laiko, nei jėgų. Be to, buvau įsitikinusi, kad 
susidorosiu. 

— Pamaniau, jog tu nenori manęs matyti dėl to, kad 
aš laimėjau. 

— Aš džiaugiuosi, kad tu laimėjai. Tai buvo vieninte- 
lė maloni žinia per visą dieną. Jeigu būčiau galėjusi, tai 
būtinai būčiau pažiūrėjusi, kaip jūs išeinate į garbės ratą 


ir kaip jums įteikia taurę. — Kelsė nusijuokė ir įkišo į ki- 
šenę ranką. š 
— Dieve, visai užmiršau! — sušuko ji. — Ziūrėk. — 


Ji ištiesė Geibui du totalizatoriaus bilietus. Vienas buvo 
užrašytas už Dublį, antras — už Virdžinijos Pasididžiavi- 
mą. — Aš apsidraudžiau! 

Geibas pažvelgė į bilietus ir taip susijaudino, tarsi 
Kelsė jam būtų prisiekusi amžiną meilę. 

— Tu už kiekvieną pastatei vienodą sumą. 

— Todėl, kad jie abu man vienodai daug reiškė. 

Geibas pakėlė galvą. Kelsės pyktis atslūgo, jo sukel- 
tas raudonis taip pat dingo nuo skruostų, ir jos veidas vėl 
taip išblyško, tarsi subtilaus darbo porcelianas; šiurkštūs 
nuo darbo delnai buvo vis tokie pat grakštūs ir ilgi; ele- 
gantiškas žydras kostiumas, kurį Kelsė apsirengė lenkty- 
nėms, kartu su aukštakulniais batais, jai tiko kaip nulietas. 

Jo ranka pati išsitiesė į ją 1r lengvai palietė nepa- 
klusnias sruogas, išlindusias iš prancūziška mada supintos 

kasos. Kelsės plaukų spalva buvo tarsi subrendusių rugių, 
paliestų auksinių rytmečio saulės spindulių. 

Geibo tylėjimas ir netikėtas prisilietimas privertė Kel- 
sės širdį pasiutusiai suplakti. Jai teko sau priminti, kad ji 
yra mirtinai pavargusi, kad ji išgręžta iki paskutinio lašo, 
ir iš tikrųjų taip ir buvo. Keletą valandų iš eilės Kelsė arba 
grūmėsi su reporteriais, kuriems būtinai reikėjo žinoti vi- 
sas smulkmenas, arba bandė nuo jų slėptis, o tai reikalavo 
irgi didelių pastangų. Galų gale jai vis dėlto teko atsakyti į 
kai kuriuos klausimus; tada ji bandė padaryti viską, kas 
įmanoma, kad paneigtų pačias neįtikinamiausias prielaidas. 
Ir tai buvo tiktai pirmoji banga. Kelsė suprato, jog godi 
sensacijoms spauda nepaliks ramybėje nei jos, nei Naomės. 
Bandydama sutvarkyti visus reikalus, ji žurnalistėliams i1š- 
klojo viską iki paskutinio cento... tai iš kur atsirado šis nau- 
jas jėgų antplūdis? 

— Jau vėlu. Aš, ko gero, eisiu. — Ji nenorėjo, kad 
Geibas pagalvotų, tarsi ji gelbstisi bėgdama, bet, kai jis 
ūmai atsistojo, Kelsė nejučia žengtelėjo prie išėjimo. 

— Man reikia aplankyti Naomę. 

— Ji turi Moisejų. 

— Ir vis dėlto. 

Stai dabar Geibas nusišypsojo, ir jo Žvilgsnis netikė- 
tai atšilo. 


— Ir vis dėlto... — pakartojo jis. 
— Si diena buvo labai ilga. 
— Ilga ir sunki, — pritarė Geibas. — Tokiomis die- 


nomis visos be išimties Žmogaus mintys ir jausmai ima ju- 
dėti ir, šiap ar taip, iškyla į paviršių. Beprotiškai įdomu 
skaityti tavo veide viską, apie ką tu šį momentą galvoji ir 
ką jauti. Beprotiškai įdomu ir... erotiška. 

Jis prisislinko arčiau, vis dar jos nelietė. 

— Norai, abejonės, paskatos... instinktai... 

Įdomu, probėgšmiais pagalvojo Kelsė, kaip visa tai ga- 
li atsispindėti mano veide, kai mano viduje šėlsta toks štor- 
mas? 

— Aš ne itin gera partnerė, Geibai. Tai, beje, tu tik- 
riausiai ir pats Žinai. 

— Ne itin gera partnerė — kam? 

— Ogi... — Tebesitraukdama Kelsė atsitrenkė į krės- 
1ą, nusikeikė ir aplenkė kliūtį. — Aš ne visai gerai įsisavi- 
nusi visą šį mokslą — gundymą, pasipriešinimo žaidimą, 
pasidavimą į nelaisvę, aistros numalšinimą. O ir momen- 
tas... 

— Velniškai netinkamas momentas, — pritarė Geibas. 
Jis jau buvo pasiruošęs atsitraukti ir palikti ją ramybėje. 
Tegul jam po to bus blogai — tai jis kaip nors sugebės iš- 
tverti. — Kitais žodžiais, šį konkretų laiko mirksnį tu ma- 
nęs nenori? Tau teks pasakyti taip arba ne, Kelse. Pasakyti 
tiesiog dabar. 

— Aš pabandysiu, jeigu tu man leisi pagalvoti. — Ji 
vėl atšoko nuo jo, kai Geibas įsirėmė dešinėje ir kairėje 
nuo jos delnais į sieną. 

— Tu dar neapskaičiavai visų šansų ir dalykas tau 
atrodo rizikingas, taip? — Geibas pajuto, kaip jame prade- 
da kilti, įgauti pagreitį pašėlęs šaunumas. Kas priekyje, per- 
galė ar pralaimėjimas? Dabar tai jo nejaudino. 

— Didelė rizika, ar ne tiesa? — paerzino jis. — Ir 
saugiausia būtų nutėkšti kortą, taip? Tu šito nori? Saugu- 
mo? 

Beveik nesusimąstydama apie savo veiksmus, Kelsė 
neigiamai papurtė galvą ir tuoj pat pastebėjo Geibo akyse 
šmėkštelėjusią triumfo išraišką. 

— Velniop šansus! — Geibas priglaudė ją prie savęs. — 
Neatsisukant, negalvojant, pirmyn! 

Kelsė atmetė šalin logiką ir atsargumą — dabar jai jie 
tiktai trukdė. Ji norėjo gauti tai, ką jis siūlė, — norėjo jausti 
ant savo kūno jo skvarbias rankas ir ant savo lūpų jo go- 
džią burną. Kad ir kokia būtų rizika, ją jau pagavo žaidi- 
mas. 

Kelsė pabandė kažką pasakyti, bet iš jos lūpų ištrūko 
tiktai nuostabos šūktelėjimas, kai Geibas tvirtai prispaudė 
ją prie sienos ir nuplėšė nuo jos pečių švarkelį. Ji nesitikė- 
jo tokios nelauktos ir smarkios jo reakcijos... kaip ir savo 
pačios. Juk ir jos pirštai skubiai graibstė sagas ir plėšė ploną 
jo marškinių audeklą, skubėdami greičiau paliesti švelnią 
vėsią odą. 

Pagaliau ji pajuto jo kūną — tvirtą, raumeningą ir tuo 


39 


pat metu — nuolankų. Aistros pakilime Kelsė prisispaudė 
lūpomis prie jo lūpų ir niekaip negalėjo atsiplėšti. 

Ji nenorėjo nei švelnių žodžių, nei lėtų glamonių. Jos 
viduje kažkas kunkuliavo, kažkas pavojinga, aistringa, ir 
ji iš visų jėgų stengėsi, jog tai, kas turėjo įvykti, atsitiktų 
kuo greičiau. Stormo, uragano, ciklono — štai ko ji laukė 
iš tų apsikabinimų. Imk mane, imk greičiau, mintyse mel- 
dė ji; ši mintis buvo vienintelė, ji pulsavo jos smegenyse 
ir tekėjo gyslomis ugnine lava. Po to ji išgirdo savo pa- 
čios juoką. Jis pasirodė Kelsei žemas, kimus ir kažkoks sve- 
timas, bet tai, neabejotinai, buvo jos juokas, nes jis pasi- 
kartojo, kai tiktai Geibas apdegino bučiniu jos kaklą ir pe- 
tį, nuo kurio nušliaužė sumaigyta palaidinukė. 

Būtent Kelsės juokas, nuskambėjęs netikėtai skardžiai 
ir garsiai, tarsi aštrus skustuvas, perkirto paskutinį siūlelį, 
laikiusį Geibą civilizuotumo rėmuose. Beveik žvėriškai 
urgzdamas, jis griebė Kelsę už rankų, privertė jas pakelti 
virš galvos ir įsigėrė žvilgsniu į jos veidą. Kelsė visa dre- 
bėjo, bet jos akys patamsėjo nuo aistros, o apatinė lūpa tru- 
putį nutįso, tarsi reikšdama iššūkį. 

Tebespausdamas prie sienos jos riešus, Geibas taip 
smarkiai trūktelėjo Kelsės palaidinukę, jog mažutės auksi- 
nės sagutės išlakstė į visas puses. Jo kūnas suvibravo, tarsi 
pernelyg šiurkščiai užgauta styga, bet žvilgsnis taip ir liko 
prikaustytas prie jos veido. 

Po šilkine palaidinuke buvo beveik simboliniai šilki- 
niai marškinėliai, kurie vos apėmė pilnas Kelsės krūtis ir 
buvo pakišti po sijono diržu. Geibas truputį atsitraukė ir, 
nuleidęs ranką, ėmė ja kelti aukštyn jos koją, kolei apčiuo- 
pė nertinės kojinės viršų. Po to jis išvydo, kaip pasikeitė 
Kelsės žvilgsnis tą momentą, kai jis palietė delnu liepsną, 
kurią jis pats uždegė. Ir, užmiršusi viską pasaulyje, Kelsė 
puolė į šią ugnį. 

Ji negarsiai riktelėjo ir, — sukrėsta, sutrikusi, — ėmė 
įnirtingai grumtis su jo ranka, mėtydama kojas it mustan- 
gas, pirmąkart pajutęs ant savo nugaros raitelį. Ją čaižė po- 
ją, arba degindami ugnimi, arba persmelkdami šalčiu, pri- 
versdami aplinkinį pasaulį suktis vis greičiau ir greičiau 

aplink vieną vienintelį tašką, kuris, tarsi sugniaužtas kumš- 
tis, augo ir tino kažkur pilvo apačioje. Iš baimės ir saldy- 
bės Kelsė sukando lūpas, mėtė į šalis galvą, jausdama kaip 
tirpsta ir srovena jos kūnas. 

Jos išsilaisvinimas buvo panašus į geizerį, kuris dus- 
liai niurnėdamas ir sukrėsdamas aplinkines uolas, kyla vis 
arčiau žemės paviršiaus. Nesustabdomas, kaip bet kuri sti- 
chija. 

Vos tiktai Kelsė pajuto, kad jos jėgos baigia išsekti, — 
kai nutilo visi garsai, o prieš akis aptemo margaspalvių ug- 
nių kaleidoskopas, — Geibas ėmė vėl kilti jos kojomis iš 
apačios į viršų. Jo tvirtos rankos valdingai ir šiurkščiai pa- 
traukė sijoną, lūpos godžiai palietė šilkinius liemenuko nė- 
rinius ir ėmė leistis kartu su jais, išvaduodamos krūtis, tad 
jo karštas alsavimas apdegino tarp jų esantį slėnį. 

Jos odos kvapas ir skonis pasirodė Geibui subtilūs, 
egzotiški, paskaninti saldžiu prakaitu ir vėsūs kaip van- 
duo. Jis girdėjo jos dažnas mėšlungiškas dejones, girdėjo 
silpną verkšlenimą, kuris tolydžio gimė jos gerklėje, jau- 
tė, kaip tvirtai ir garsiai plaka po jo delnais jos širdis. Kel- 
sės nagai įsmigo jam į nugarą, kūnas įsitempė, krūpčiojo ir 
virpėjo nuo jo prisilietimų, bet tai Geibui teikė su niekuo 
nepalyginamą, beveik gyvulišką pasimėgavimą. 

Jis nuleido ranką prie dirželio, ir jo pirštai susitiko su 
jos rankomis — rizgiomis, tarsi du rausiantys olą Žvėriu- 
kai, karštligiškai bėgiojančiomis, skubiomis, besiveržian- 
čiomis kaip galima greičiau atsegti diržą, sagas, ir nuplėšti 
nuo jo tas kvailas kelnes! 

Vos išsivadavęs nuo šio paskutinio drabužio, Geibas 
Įėjo į ją, Įėjo smarkiai ir giliai. Jo pirštai ant Kelsės šlau- 
nies paliko raudonas dėmes. Oras sudrebėjo nuo jų į vieną 
susiliejusios dejonės, kai Geibas atplėšė Kelsę nuo Žemės 
ir, apgaubęs jos kojas aplink savo šlaunis, privertė atsi- 
skleisti dar daugiau. Po to burna vėl susirado jos lūpas, 
nustelbusi abiejų kūkčiojimus ir dejones, besiveržiant į 
karštą audringą finišą. 


Kelsės galva nusviro ant Geibo peties. Energijos an- 
plūdžio įelektrintas jos kūnas akimirksniu suglebo. Jeigu 

ne Geibas, kuris tebespaudė jos kūną prie sienos, ji tik- 
riausiai būtų bejėgiškai sudribus ant grindų. 

— Kas n-nugalėjo? — išspaudė Kelsė. 

Prarijęs burna oro, Geibas sumurmėjo: 

— Neturi reikšmės. Viešpatie Jėzau, Kele, tu tiesiog 
nepakartojama! 

Sio tvirtinimo nuginčijimui ji jau neturėjo jėgų. Jos 
protas ėmė blaivėti, ir pirma, apie ką pagalvojo Kelsė, bu- 
vo tai, kad savo pirmąjį, ilgai lauktą ir aistringą susilieji- 
mą jie atliko stovėdami. Po to Kelsė paieškojo žvilgsniu 
savo drabužių ir išvydo, jog jie suplėšyti ir suglamžyti, iš- 
sklaidyti ant grindų po jos kojomis. 

— To dar man nėra buvę, — sumurmėjo ji. — Nie- 
kada... 

— Va ir gerai. — Geibas paėmė ją ant rankų, pagalvo- 
jęs, jog antraip jie taip ir išstovės prie sienos visą naktį, 
tarsi du iš užeigos išvyti girtuokliai. 

— Ne, aš... — Kelsė nutilo, pastebėjusi, kad ant kai- 
rės kojos kažkokiu būdu išsilaikė vienas aukštakulnis ba- 
telis. Staigiu judesiu jį numetusi, ji prigludo galva prie Gei- 
bo krūtinės. 

— Ne, iš tikrųjų niekada. Kai buvau ištekėjusi, mes 
tiesiog... Na, apskritai, tai nesvarbu. 

— Jeigu pradėjai, tai ir baik, — Geibas įnešė ją į mie- 
gamąjį. — Aš mėgstu palyginimus, ypač jeigu jie mano 
naudai. 

— Bet man beveik nėra su kuo lyginti. Aš... Be Veido 
aš daugiau nieko neturėjau. 

Geibas jau ruošėsi nuleisti ją ant lovos, bet sustojo ir 
įdėmiai pažvelgė į ją. 

— Vadinasi, prieš Veidą tu nieko neturėjai? Nieko, nė 
per nago juodymą? 

Na štai, niūriai pagalvojo Kelsė, vėl ta pati problema. 
Ir kodėl aš nemoku laikyti už dantų liežuvio? 

— Nair kas? 

— Nieko. — Geibas išsitiesė ir ją pabučiavo dar kar- 
tą. Jis visada laikė tokias fantazijas kvailomis ir egoistiš- 
komis, bet dabar jam norėjosi vaizduotis jos vieninteliu vy- 
ru. Kai dėl Veido, tai ir pačią atmintį apie jį jis ketino iš- 


42 


rauti su šaknimis. Bent jau dėl to, kad gautų iš to pasiten- 
kinimą. 

Jis taip vertė Kelsę ant lovos, kad ji du kartus atšoko 
nuo minkšto spyruoklių čiužinio. 

— Aš visada žinojau, jog tavo buvusysis — niekalas, 
bet dabar matau, kad jis dar ir idiotas. 

— Ačiū. Aš irgi taip manau. 

Išvydusi, kad Geibas ją vis dar apžiūrinėja, Kelsė pa- 
bandė užsisegti liemenuką, bet pamatė, kad jis perplėštas. 

— Tau teks paskolinti man kokį nors maudymosi cha- 
latą — aš juk negaliu taip eiti koridoriumi. 

Geibas nusišypsojo ir, užklojęs ją antklode, atsigulė 
greta. 

— Garbės žodis, Geibai, kaip aš nueisiu su tokiais 
marškiniais į savo kambarį. — Kelsė palietė suglamžytą 
apatinuką. — Tiksliau su tuo, kas iš jų liko, — pasitaisė ji. 

— Tu tiesiog neturi supratimo, kaip jis tau tinka, — 
jausmingai tarė Geibas ir delnu paglostė jos krūtis. — Be- 
je, artimiausiu metu aš ruošiuosi visai tave išlaisvinti nuo 
šių šnarančių šilkų ir kitokių grožybių. 

— Artimiausiau metu? — Kelsė širdis beviltiškai su- 
plakė, kai Geibas didžiuoju pirštu paglostė jos spenelius. — 
Aš negaliu... Tu negali... 

— Dar kaip galiu! — Geibas išlenkė antakį. — O gal 
nori pasiginčyti? 


Ji susiginčijo ir pralaimėjo. Kelis kartus iš eilės. Kai 
pro langus įšliaužė aušra, Kelsė paslika gulėjo ant Geibo. 
Jėgų daugiau nebuvo, bet jos kūnas dar vis virpėjo po pas- 
kutinio audringo finišo. Smegenis kaustė nuovargis, ji at- 
buko, bet miego kažkodėl nenorėjo. 

— Man reikia eiti, — sumurmėjo ji. Reikia į hipodromą. 

— Tau reikia pamiegoti ir pavalgyti, — atkirto Gei- 
bas. — Po to mes kartu eisime į hipodromą. 

— Ar negalima užsisakyti kavos? — Nuovargis vis 
dėlto reikalavo savo duoklės, ir Kelsės žodžiai skambėjo 
neaiškiai. — Aš... — nebaigusi, ji plačiai nusižiovavo. 

— Žinoma. Truputį vėliau. — Jis paglostė jos plaukus 

ir nugarą, bet ne tam , kad vėl sujaudintų, o tam , kad už- 
liūliuotų. — Pasnausk. 

— Kuri valanda? 

— Geibas pažvelgė į laikrodį. 

— Pradžia penktos, — neabejodamas sumelavo jis. 
Iš tikrųjų buvo lygiai šešios. 

— Na gerai... porą valandėlių. — Kelsė susisuko į ka- 
muoliuką, ir jai iš karto ėmė rodytis, tarsi ji, lengva it 
plunksnelė, lekia žemyn vis platėjančiu tuneliu. 

Geibas atsargiai pastūmė ją į vidurį lovos, nubraukė 
nuo veido susivėlusius plaukus ir apdengė antklode. Kel- 
sės veidas vis dar buvo išblyškęs, tamsūs ratilai po akimis 
priminė šešėlių potėpius ant pieno baltumo marmuro. Ke- 
letą minučių Geibas tiesiog žiūrėjo, kaip ji miega, žiūrėjo 
ir jautė, jog įsimyli vis labiau. Sis pojūtis jam buvo toks 
neįprastas, kad jis atšlijo nuo lovos, primindamas sau, jog 
tarp karšto sekso ir karštos meilės paprastai esti didelė pra- 
raja. “Meilės nuotykiuose būna visko, bet tiktai ne mei- 
lės", — prisiminė jis prancūzų filosofo Fransua de Laroš- 
fuko žodžius... 

Jis norėjo jos — dabar jis ją gavo. Kas bus toliau, 
Geibui buvo sunku pasakyti. Jam buvo aišku, kad Kelsei 
reikalingas ne tiktai meilužis, bet ir ištikimas draugas, ir 
kadangi jis ruošėsi atlikti šių abiejų hipostazių vaidmenis, 
Geibas nusprendė, jog atėjo laikas būti draugu. 

Jis išsimaudė duše, po to grįžo į miegamąjį ir ėmė reng- 
tis. Kelsė nė nekrustelėjo. Nė kiek nedvejodamas, Geibas 
susirado svetainėje jos rankinuką ir jį atidarė. Viduje jis 
rado piniginę, servetėlių pokelį, odiniais viršeliais užrašų 
knygelę ir — savo didžiausiam nustebimui ir pasitenkini- 
mui — medinį kanopų valymo kabliuką. Kelsės kambario 
raktas buvo uždarytas užtrauktuku gretimame mažame sky- 
relyje, kur, be abejo, dar buvo lūpų dažų tūbelė, miniatiū- 
rinis kvepalų buteliukas ( Geibas neištvėrė ir, atsukęs dang- 
telį, pauostė) ir dvidešimties dolerių banknotas. Ką gi, bū- 
tent šie daiktai ir turėjo būti tokios moters, kaip Kelsė, 
rankinuke. 

Jis įsikišo raktą į kišenę ir tyliai, uždaręs paskui save 
duris, išėjo į koridorių. 

Prie Naomės kambario Geibas sustojo ir pasibeldė. 
Nesuspėjo jis nuleisti ranką, kai durys atsivėrė — ant 
slenksčio stovėjo Moisejus. Treneris atrodė pavargęs ir su- 
sirūpinęs, bet, išvydęs Geibą, nusišypsojo ir ištiesė ranką. 

— Sveikinu. Atleisk, kad to nepadariau anksčiau... Ta- 
vo Dublis puikiai pasirodė. 


— Jis turėjo stiprius varžovus. — Geibas palingavo 
galvą.— Ne taip aš būčiau norėjęs išlošti... 

— Taip... — Moisejus paplekšnojo jam per petį ir pra- 
leido į svetainę. — Mums visiems buvo sunku, o kai suži- 


nojome, kas atsitiko, tai tapo dar blogiau. 

— Vadinasi, jokių naujienų daugiau nėra? 

— Oficialus tyrimas jau vyksta, bet “Gluosniai" būtinai 
1msis savo privataus tyrimo. — Moisejaus akys šaltai blyks- 
telėjo. — Kol kas aš žinau tktai vieną dalyką — kažkas labai 
norėjo, kad šis žirgas mirtų. Mums tai didžiulis praradimas. 

— Viską, ką aš galėsiu... aš arba kas nors iš mano žmo- 
nių — jums tereikės tiktai pasakyti. Aš ne mažiau, negu 
jūs, noriu sužinoti, kas tai padarė... — Geibas išvydo, jog 
atsivėrė miegamojo durys ir nejučia pasuko galvą. Į sve- 
tainę įėjo Naomė. 

Jeigu ji būtų buvusi boksininkė, tai apie ją būtų gali- 
ma pasakyti, jog po vakarykščio nokauto ji buvo visiškai 
atsigavusi ir vėl pasiruošusi kovai. Siaip ar taip, 0 iš jos 
veido absoliučiai nieko nebuvo galima suprasti. Nė pėdsa- 
ko išgyvenimų, jokių skausmo požymių, vakarykščio be- 
jėgiškumo, trapumo... Naomė buvo apsirengusi tamsiai bor- 
diniu kostiumu — vieninteliu iš visų, ką ji turėjo su savi- 
mi, kuris galėjo atstoti ir gedulingą; veidas neišdavė jokių 
jausmų, išskyrus susikaupusį ryžtą. 

Kaip Geibas ir numatė, Naomė atgimė iš pelenų it fe- 
niksas. 

— Aš džiaugiuosi, kad tu atėjai. — Naomė priėjo prie 
jo, apkabino ir prisiglaudė skruostu prie skruosto. — Mums 
abiems buvo nelengva. — Ji šiek tiek atsitraukė nuo jo, bet 
rankų nenuleido. — Jau pasigirdo patys įvairiausi gandai, 
tarp jų ir tokių, jog į šį reikalą gali būti įsivėlęs ir tu. Aš 
noriu, kad mes sujungtume savo pastangas. 

— Aš irgi to noriu. 

— Tai labai nemalonu, kas atsitiko, nemalonu ir ap- 
maudu, Geibai. Apmaudu dėl savęs, dėl tavęs, dėl lenkty- 
nių apskritai.. Ir vis dėlto mums teks kažkaip sutvarkyti šį 
dalyką. Aš tik ką paskyriau spaudos konferenciją ir noriu, 
kad tu taip pat joje dalyvautum. 

— Kur ir kada? 

— Siandien pusiaudieny, hipodrome. — Naomė nusi- 
šypsojo ir paglostė jo skruostą. — Man atrodo, tai svarbu, 
kad spaudos konferencija vyktų būtent ten. Pasididžiavi- 
mą mes pasiimsim namo po to, kai gausim smulkų skrodi- 
mo aktą... 

Naomė trumpam nutilo, po to ryžtingai iškvėpė orą ir 
pridūrė: 

— Beje, artimiausiu metu spauda vis tiek nepaliks mū- 
sų ramybėje. Ant nosies Prikneso prizo varžybos, tai neiš- 
vengiamai sukels naujų prasimanymų ir gandų. — Jos žvil- 
gnis pasidarė rūstus. — Tu turi jas laimėti, Geibai. Taip 
bus geriau tau ir mums visiems. 

— Būtent tai ir ruošiuosi padaryti. 

Naomė patenkinta linktelėjo. 

— Aš ketinu paskambinti Kelsei maždaug po valan- 
dos — tegul pamiega. Vakar jai buvo labai sunku, ir neno- 
rėčiau vėl ją apkrauti. 

— Tiesą kalbant... — Geibas sutrikęs kostelėjo ir nu- 
stebo, jog per jo nugarą nubėgo skuzdės. Norėdamas grą- 
žinti sau pasitikėjimą, jis abejingai susikišo į kišenes ran- 
kas ir ten užčiuopė Kelsės kambario raktą. 

— Kelsė praleido šią naktį su manimi, — pasakė jis 
nerūpestingai. — Dabar ji miega. Aš kaip tik einu į jos nu- 
merį, kad paimčiau kai kuriuos drabužius. Kai ji nubus, aš 
pasistengsiu, kad ji papusryčiautų. 

Ore pakibo mirtina tyla. Penkias sekundes. Dešimt. Pa- 
galiau Naomė lengviau atsiduso. 

— Aš džiaugiuosi, kad tu buvai su ja. Džiaugiuosi, kad 
tai — tu. 

— Galbūt tu pakeisi savo nuomonę, kai sužinosi, kad 
ir paskui tai būsiu aš, ir tiktai aš. 

Naomė pakėlė antakį. 

— Atrodo, aš girdžiu vestuvinių žiedų skambesį! Ar 

tik ne apie jungtuves tu, Geibai, prabilai? — Ir pirmąkart 
per paskutines kelias valandas ji nusjuokė. — Aha, išblyš- 
kai! Kaip tai vyriška! 

Geibas tylėdamas žiūrėjo į ją, ir Naomė paplekšnojo 
jam par petį. 

— Tau geriau išeiti, kolei nepradėjau tavęs daugiau 
klausinėti. Jeigu sugebėsi pažadinti Kelsę ir atvesti ją čia, 
sakykim, vienuoliktą valandą, tai mes kartu vyksime į hi- 
podromą. Tiesa, paimk jos tamsiai mėlyną kostiumėlį ir ko- 
ralų spalvos palaidinukę. 

Apkabinusi per petį Geibą, Naomė palydėjo jį prie durų 
ir, jas paskui jį uždariusi, prisišliejo prie jų nugara. 

— Kokios sunkios buvo paskutinės dvidešimt keturios 
valandos, Mo... Ir štai kaip jos pasibaigė! Garbės Žodis — 
aš džiaugiuosi. Kaip tu manai, Kelsė suvoks, kad jis ją įs1- 
mylėjęs? 


Apie tai Kelsė nieko nenutuokė. Vienintelis dalykas, 
ką ji pajuto šias pirmąsias minutes, kai nubudo, buvo įnir- 
šis. Geibas ne tik kad jos laiku nepažadino, bet ir išėjo 
pats, išsinešdino kartu su jos numerio raktu. Ir štai dabar ji 
priversta tupėti jo kambaryje, nes jai nebeliko nieko, kuo 
ji galėtų apsirengti. 

Galų gale ji nusprendė išsimaudyti duše, bet šaltas van- 
duo nė kiek neatvėsino jos įniršio. Įsisupusi į frotinį cha- 
latą, kabėjusį ant vonios kambario durų, ir apsivyniojusi 
galvą rankšluosčiu, ji ėmė vaikščioti numeryje iš miega- 
mojo į svetainę ir atgal. 

Įsikarščiavusi Kelsė norėjo paskambinti Naomei, bet 
iš karto atsisakė šios minties, nes negalėjo sugalvoti jokio 
įtikinamo pasiaiškinimo, kaip ji atsidūrė Geibo numeryje 
tr kas atsitiko jos drabužiams. 

Kelsė kaip tik buvo miegamajame, kai išgirdo, jog at- 
siveria numerio durys. Pašokusi nuo lovos, Kelsė puolė į 
svetainę, kad iš karto susmeigtų į Geibą visas savo užnuo- 
dytas strėles. 

— Ką tu, velniai rautų sau leidi? Oi! 

Keletą akimirksnių ji ir viešbučio patarnautojas sutrikę 
žiūrėjo vienas į kitą. Berniukas pirmasis sudrumstė tylą. 


47 


— Atleiskite, mis. Džentelmenas perspėjo, kad aš ne- 
sibelsčiau. Jis nenorėjo jūsų žadinti, dėl to, kol jūs miego- 
jote, manęs prašė paduoti pusryčius. 

— Žinoma, žinoma... Taip... Viskas gerai, aš jau atsi- 
kėliau, — ji oriai pasirąžė. — O kur tas džentelmenas, 
apie kurį jūs užsiminėte? 

— Supratimo neturiu, mis. Jis man davė nurodymus ir 
nuėjo tvarkyti savo reikalus. Norite, kad užeičiau vėliau? 

— Jokiu būdu! — Kelsė godžiai pažvelgė į emaliuotą 
blizgantį kavinuką. Jai būtų plyšusi širdis, jeigu patarnau- 
jantis berniukas vėl jį būtų pasiėmęs. — Ne, viskas tvar- 
koj. Atleiskite, jeigu jus išgąsdinau. 

Kolei patarnautojas serviravo pusryčius, Kelsė mąstė, 
ar jai dabar rinkti išmėtytą ant grindų patalynę ir drabu- 
žius, ar apsimesti, neva ji nieko nepastebi. Pasirinkusi šį 
variantą, ji peržiūrėjo čekį ir, pridėjusi arbatpinigių, kurie, 
kaip ji tikėjosi, privers Geibą pasigailėti dėl savo nedžen- 
telmeniško poelgio, pasirašė. 

— Ačiū, mis. Gero apetito. 

Kelsė kaip tik įsipylė antrą puoduką kavos, kai į nu- 
merį įėjo Geibas. 

— Tu kiaulė! — pareiškė Kelsė ir, nurijusi didelį 
gurkšnį kavos, apsidegino gerklę ir liežuvį. — Kur mano 
raktai? 

— Stai jie. — Geibas išsitraukė iš kišenės raktą, po 
to pakabino ant kėdės nugarėlės jos tamsiai mėlyną kos- 
tiumą. — Atrodo, nieko neužmiršau. Tu nuostabiai organi- 
zuotas žmogus, Kelse, — kosmetika, dantų šepetėlis, pa- 
stos tūbelė. Tarp kitko, tavo prabangūs baltiniai. Stai... Jis 
jai ištiesė šilkinę jūros bangos spalvos skarelę — Užsirišk. 
Man pasirodė, jog tai puikiai derinasi prie kostiumo. 

Kelsė išplėšė iš jo rankų dailų skudurėlį. 

— Tu rausiesi mano daiktuose! 

— Aš tiesiog norėjau tau atnešti kokius nors drabu- 
Žius. Tavo mama man patarė paimti šį kostiumą. 

— Mano... — Kelsė sugriežė dantimis. — O Viešpa- 
tie, duok man kantrybės! — Tu buvai užėjęs pas Naomę? 

— O, ji visiškai atsigavusi ir pasiruošusi pulti į grum- 
tynes. Dvyliktą valandą hipodrome bus jos spaudos konfe- 

rencija. Dalyvausi ir tu... Kaip kava, skani? — Geibas įsi- 
pylė sau pusę puoduko . — Vienuoliktą mes važiuosim pas 
Naomę, oO iš ten išvyksim į Cerčil Daunzą. Visi kartu. Ji 
norėjo, kad tu apsirengtum šį mėlyną kostiumėlį, bet ka- 
dangi Naomė apie baltinius nieko nesakė, tai aš parinkau 
tokius, kokie man patiko. 

— Ji tau pasakė, ką būtent man apsirengti? — Kelsė 
įtraukė į plaučius kuo daugiau oro ir lėtai pro nosį iškvė- 
pė. — Vadinasi, ji žino, kur aš? Tu jai pasakei? : 

Geibas atsisėdo prie stalo ir nuėmė nuo lėkštės si- 
dabrinį dangtelį, po kuriuo buvo kiaušinienė su lašinukais. 

— Aš jai pasakiau, jog šią naktį tu praleidai su mani- 


mi. — Jis paskubom žvilgtelėjo į ją. — Tave tai jaudina? 
— Ne, bet...— Pasidavusi Kelsė prispaudė prie smil- 
kinio ranką. — Galva svaigsta. 


— Sėsk ir kaip reikiant pavalgyk — tau iš karto bus 
geriau. 

Kai ji pakluso, Geibas ištiesė ranką ir tvirtai paėmė ją 
už riešo. 

— Nuo dabar aš ir tu — būsim visada kartu. Ar aišku? 

Kelsė pažvelgė į jų susikibusias rankas. Geibas turėjo 
galvoje ne spaudos konferenciją, ir jie abu tai suprato. Vėl 
rizika, pamanė Kelsė, bet pakėlė akis ir susitiko su jo 
žvilgsniu. 

— Taip, suprantama. 

— Tu nesakei, kad ruošiesi nugalabyti arklį, — su- 
urzgė Kaningemas, trindamas drėgną kaktą. Pastaruoju me- 
tu jis pernelyg daug prakaitavo — prakaitavo prieš teleka- 
meras, spausdamas iš savęs šypseną; prakaitavo šventinė- 
se vakaronėse, kai nepažįstami žmonės plekšnojo jam per 
pečius ir pirko išgerti; prakaitavo gulėdamas lovoje, kai, 
žvelgdamas į aukštas lubas, nežinia kelintą kartą atgaivin- 
davo atmintyje paskutinę Kentukio derbio distanciją. 

Jam labai norėjosi nugalėti, bet jis išmintingai pasi- 

tenkino antrąja vieta, tiktai va šios sėkmės kaina... Kaina 
pranoko visus jo lūkesčius. 

— Tu nesakei, — pakartojo Kaningemas, jausdamas, 
kaip limpa prie nugaros marškiniai ir kaip šlykšti lipni drėg- 
mė teka stuburu. — Tu prižadėjai, kad Pasididžiavimą dis- 
kvalifikuos, kad Bruzdulei atsirastų šansas prizinei vietai. 

— Tu pats nepanorai leistis į smulkmenas. Tu palikai 
tai padaryti man, — priminė jam Rikas Sleiteris, kuris sto- 
vėjo prie lango su brangaus burbono stikline ir gėrėjosi iš 
viršutinio prabangaus viešbučio aukšto atsivėrusiu vaiz- 
du. Dabar jis sau tai galėjo leisti. Ir tai, ir dar daug ką. 

— Ir tu gavai, ką norėjai. Tavo kumelė užėmė derby- 
je trečią vietą, todėl dabar niekas neišdrįs tavęs pavadinti 
senu tauškalium, niekas neišdrįs kuždėtis už tavo nugaros. 

— Tu turėjai tiktai padaryti taip, kad eržilą diskvalifi- 
kuotų. 

— Aš ir padariau. Argi tai ne sėkmė? — Rikas nusi- 
viepė. — Cedvik nieko nepešė, be to, ant jos, kartu su ma- 
no šuniūkščiu, krito įtarimas. Užtat tu, berniuk Bili, išlin- 
dai sausas iš vandens. — Jis grįžo prie stalo ir, sudribęs į 
krėslą, paėmė cukruotą migdolą. — Imkim kalbėti atvirai, 
bičiuli. Argi tu nenorėtum, jog viskas, ką mudu suplanavo- 
me, kitu lazdos galu smogtų ir Geibui? Mano nuomone, tu 
iš pat pradžių neprieštaravai atsiskaityti su juo už tai, kad 
prieš penkerius metus jis atėmė iš tavęs fermą ir dar ap- 
Jjuokė prieš visą valstiją. 

— Ne, žinoma, aš ne prieš, kad jis atsisėstų į balą, 
bet... 

— Mes abu puikiai žinom, kad tavo Bruzdulė neturėjo 
nė vieno sušikto šanso šioms varžyboms laimėti, — tęsė 
Rikas. — Ypač jeigu dalyvauja tokie klasiški krekai, kaip 
Dublis ir Pasididžiavimas. Vienintelis dalykas, ko tu galė- 
jai tikėtis, tai trečioji vieta, bet dėl to tavo dvėselieną būtų 
tekę čaižyti rimbu nuo starto iki par finišo. Ir tai tik pačiu 
geriausiu atveju. 

Objektyviai jos teisėta vieta — ketvirta arba net penk- 
ta. O tai juk ne tas pats, kas antra, tiesa? 

— Zinoma, tu teisus, bet... — Kaningemas pagalvojo 
apie duobę, kurią jis pats sau išsikasė. 

— Jokių "bet"! — Rikas trekštelėjęs perkando dar vie- 
ną riešutą, ir jo veide pasirodė rimta, būdinga susidėvėju- 
sių mašinų prekeiviams, išraiška. — Tau buvo reikalinga 
sėkmė, ir aš ją parūpinau. Atvirai kalbant, nesitikėjau nie- 
ko, išskyrus įprastą išorinį blizgesį, bet tavo mergaitė bė- 
go atvira širdimi. Ji tau prikumeliuos čempionų, — Rikas 
mirktelėjo. — Juk visa esmė čia, tiesa? Dabar tu įrašysi 
Bruzdulę į kilmės knygą ir kasmet gausi po maišą pinigų, 
kolei ji užries prieš drigantą uodegą. 

Tai buvo teisybė, gryna teisybė, bet Kaningemą tebe- 
pylė prakaitas. 

— Jeigu kas nors paaiškės, aš žuvęs. 

— Kodėl tai turi paaiškėti? Aš, pavyzdžiui, niekam ne- 
siruošiu pasakoti apie mūsų su tavimi reikalus. — Rikas 
vėl mirktelėjo. — Nebent tu pats prasipliurpsi tai vištelei, 
kuri kvaksi tavo lovoje. Daug vyrų, tereikia tiktai plačiau 
mergiotei praskėsti kojas, susileidžia ir paprasčiausiai ne- 
sugeba laikyti už dantų liežuvio. 

— Aš jai nieko nesakiau ir nesakysiu. — Kaningemas 
nusišluostė atgalia delno puse lūpas. “O ir ji pati vargu ar 
ką nors įtars?""— pagalvojo jis. Marlą kur kas labiau domi- 
no, kiek ji gali iššvaistyti jo pinigų, negu tai, iš kur jie at- 
sirado. 

— Stai tiktai kiti Žmonės būtinai ims klausinėti. Spau- 
da — toji prakeiktoji — man tiesiog praeiti neduoda. 

— Tegul tai tavęs nestebina, — Rikas globėjiškai 
plekštelėjo Kaningemui per petį. — Tavo reikalas nutaisy- 
ti liūdną snukį, kinkuoti galva ir nuo savo populiarumo nu- 
griebti grietinėlę. Gali jiems pasakyti, jog tu gerai pa- 
žįsti Naomę Čedvik ir Gabrielį Sleiterį ir kad tau sunku 
apsiprasti su mintimi, jog kažkas iš jų taip Žemai puolė. 
Aš tau būsiu labai dėkingas, jeigu tu tokiame kontekste už- 
siminsi apie Geibą. 

Kaningemas apsilaižė lūpas ir palinko priekin. 

— Ko tu ruošiesi imtis? 

— Na, na, Bili berniuk, tai mano nedidukė paslaptis. 
Mažiau žinosi — saldžiau miegosi, ar ne? Tavo reikalas — 
vaidinti paprastą vaikiną, kuriam pasisekė atsirinkti naršią 
kumelaitę ir paruošti ją derbiui. 

— Po dviejų savaičių bus Priknesas. 

Rikas vyptelėjo ir pakrutino antakius. 

— Nebūk gobšus, bičiuli. Tai gana pavojinga. Be to, 
tu pats puikiai Žinai, kad šių lenktynių Bruzdulė gali neiš- 
tempti. 

— Na, širdies tai jai užteks. — Kaningemas akimirks- 
niu užmiršo kaltės jausmą ir visas savo baimes, užmiršo 
du nužudytus žmones ir prie šešiolikto stulpo kritusį bėrą- 
jį eržilą. — Man tiktai tereikia, kad Bruzdulė finišuotų 
dėl prizo. 

— Nieko nebus. — Rikas pagrasė jam pirštu. — Net 
jeigu ji ir nepaluš vidury distancijos, šios varžybos turi pra- 
eiti švariai. Antraip kažkas gali pradėti imti Žvairuoti į ta- 
vo pusę, Bili kovotojau, o aš to visai nenorėčiau. Kas Ži- 
no, gal kam užteks proto įkišti knyslę giliau, ir tada... — 
Jis sudzalambino stiklinėje — jau išmauktoje — aptirpu- 
sio ledo gabaliukais. — Mes daugiau negalėsim būti drau- 
gai ir tvarkyti mūsų reikaliukus kartu. 

— Bet partijai reikės didelių pinigų. 

— Tau dar reikės pinigų? Statyk už kumelį iš Geibo 
arklidės. Aš pažįstu savo sūnų — jis padarys viską, kad 
būtų prie stulpo pirmas. Kad visiems įrodytų, jog jis šva- 
rus ir kad jo Dublis iš tikrųjų stipriausias. — Riko šypsena 
pasidarė rūsti, ir jis dar įsipylė sau burbono. — Tai jo sil- 
pnybė: išlošti sąžiningai. Aš jį išmokiau visų triukų, visų 
vingrybių, kokias tik žinojau, o jis... Tikriausiai įsivaiZ- 
duoja esąs geresnis už tėvelį — nenori kartelį “pasūdyti" 
lenktynių, kad nesusiteptų... 

Rikas pakėlė prie lūpų stiklinę. Geriant jo akys susiau- 
rėjo ir pasidarė Žiaurios. 

— Na, mes dar pažiūrėsim, kas šį kartą išloš, — su- 
murmėjo jis, šluostydamasis delnu burną. — Pažiūrėsim, 
kaip dugną dėsim. 

Ginčytis buvo beprasmiška, juo labiau kad Rikas ėmė 
sau piltis vis dažniau ir vis dosniau. 

— Tai ką man daryti? 

— Pasiimk Bruzdulę iš lenktynių į Pimpliką. Na, ne- 
va ji būtų pasitempusi per rytinę mankštą sausgyslę ir tu 
nenori ja rizikuoti. Ir pasistenk, tai sakydamas, atrodyti nu- 

siminęs. Po to paleisi į ganyklą, kol ateis laikas jai paieš- 
koti jaunikį. 

— Taip, tu teisus. — Kaningemui buvo labai apmau- 
du, bet jis sugebėjo savo gobšumą įveikti. — Geriau neri- 
zikuoti. Aš sutvarkysiu visus jos dokumentus, o ateinantį 
pavasarį jai parinksiu kuo nirtesnį eržilioką. — Jis skystai 
šyptelėjo. — Galbūt po poros metų net pavyks susitarti su 
tavo sūmumi, kad jo juodis čempionas mano Bruzdulę ap- 
vaisintų. 

— Nu va, dabar tu šneki kaip žmogus. — Rikas palinko 
priekin ir užsimojęs nuleido ant Kaningemo kelio ranką. 

— Tarp mūsų kalbant, Biliuk, man dingojas, aš užsi- 
dirbau nedidukę premijytę. 

— Premijytę? — Kaningemas akimirksniu sukluso. — 
Mes, Rikai, juk susitarėme. Aš savo įsipareigojimus įvyk- 
džiau. 

— Nesiginčiju. Aš tau neturiu jokių pretenzijų, bet... 
Matai, Bili, derbyje tu susišlavei visą glėbį pinigų; pagal 
mano apskaičiavimus, grynas išlošimas sudarė maždaug tris 
keturis šimtus gabalų. — Rikas pastebėjo, jog Kaningemo 
kaktą išmušė prakaito lašai, ir jo šysena dar labiau prapla- 
tėjo. — Na, o jeigu tu pradėsi prekiauti jos atvestais kume- 
liukais, tai po dešimties metelių tu turėsi pavydėtiną kapi- 
talą. O dabar sakyk, argi tu tai būtum be manęs pasiekęs? 

— Aš tau sumokėjau... 

— Taip, sumokėjai, tiktai i1mkim ir geriau suskaičiuo- 
kim. Pirmiausia, man teko mokėti Lipskiui. 

— Tai buvo tavo idėja, aš su tuo neturiu nieko bendra. 

— Paklausyk, Bili, aš — tai tarsi kažkas panašaus į 
subrangovą, — ėmėsi kantriai aiškinti Rikas. — Kad ir 
ką aš bedaryčiau — vis dėl tavęs, ir tu neturėtum to už- 
miršti. Lipskis nudaigojo tą senį arklininką, o aš pasirū- 
pinau Lipskiu. Man nesinorėtų leistis į smulkmenas ir per- 
skaičiuoti visus, kuriuos man teko patepti, bet tai irgi ne- 
išvengiamos išlaidos, kurias tu turi padengti. Taip pat ne- 
užmiršk, jog šį momentą mes “ant sprando" turime du na- 
bašninkus ir pastipusį arklį, ir vienintelis, kas gali sieti 
juos su tavimi, tai aš... 

Jis spragtelėjo pirštais ir palinko dar arčiau Kaningemo. 

— Todėl tau nenaudinga su manimi ginčytis, berniuk 
Bili. O mano palankumas tau kainuos dar šimtą tūkstančių. 

— Simtą tū... Bet juk tai velniai žino kas, Rikai! Kaž- 
kokia nesąmonė. Paklausyk, argi aš tau mažai užmokėjau? 
Ar tu apskritai žinai, kiek tai kainuoja — laikyti grynak- 
raujus žirgus? Net vieną žirgą? Ir dar mokesčiai... 

— Tiktai nereikia su manimi derėtis, berniuk Bili. Gar- 
bės žodis, nereikia. 

Mandagi Riko šypsena dabar priminė kaukolės išsi- 
viepimą, o ranką jis tebelaikė ant Kaningemo kelio, jį 
spausdamas vis labiau ir labiau. Būtent taip jis ruošėsi lai- 
Kyti savo bičiulio piniginę, prireikus iš jos išspausdamas 
stambias sumas. Ė 

— Si1mtas tūkstančių viską atpirks. Stai tau mano žo- 
dis, Bilai. Duodu tau savaitę laiko, kad susitvarkytum vi- 
sus savo užrašus ir paruoštum pinigus. Atneši juos čia Pri- 
kneso išvakarėse. Ir grynais. — Jis nuėmė ranką nuo Ka- 
ningemo kelio ir, gana patenkintas savimi, atsilošė į krėslo 
atkaltę. — Nes aš ketinu mestelėti keletą tūkstantukų už 
Geibo eržilą. Juk naudingas dalykas — šeimyniniai ryšiai... 

Jis nusijuokė ir vėl prisipylė savo stiklinę. 


Šeimyniniai Kelsės ryšiai jai nesuteikė nieko, tiktai 
plėšiantį galvos skausmą. Ji, žinoma, numatė, jog kelio- 
nė prie Potomako krantų jai bus ne iš lengvųjų, tačiau vis- 
kas pasirodė esą kur kas blogiau. Tėvas buvo įniršęs; jo 
tokio Kelsė dar niekada nebuvo mačiusi, ir jos nė kiek 
neguodė, kad jis pyko ne dėl jos. Kaip šaltakraujiškai pa- 
stebėjo Kendė, būtent Kelsė buvo pirmapradė visų pro- 
blemų priežastis. 

Milisenta padarė viską, kas įmanoma, kad įvykdytų sa- 
vo grasinimus. Laimei, jai nepavyko pakeisti Kelsės sene- 
lio testamento sąlygų, bet užtat ji perrašė savo paskutinę 
valią. Kalbant Viktorijos laikų romanų terminologija, ji 
anūkės daugiau nebeturėjo. 

Pastačiusi savo automobilį ant įvažiuojamojo “Trijų 
gluosnių" keliuko, Kelsė prispaudė degančią kaktą prie vė- 
saus vairo. Scena buvo nepeprastai šlykšti: šaltas Milisen- 
tos, paskelbusios savo sprendimą, įsiūtis, tėvo šokas ir įnir- 

šis, atrodžiusi šaltakraujiška ir ne priešiškai nusiteikusi 
Kendė irgi pasinaudojo proga, kad suvarytų į Kelsę keletą 
kaltės nuoduose išmirkytų strėlių. 

Sudejavusi nuo aštraus skausmo smilkiniuose, Kelsė 
išjungė variklį. Ne, ji net įsivaizduoti negalėjo, jog pokal- 
bis su artimais jai žmonėmis pavirs tokia kančia ir skaus- 
mu. Tiesa, su Milisenta jos seniai kryžiavo ietis, todėl, ro- 
dos, ji turėjo jausti tiktai palengvėjimą, kai pagaliaus votis 
pratrūko, tačiau palengvėjimo nebuvo. Kelsė buvo mora- 
liškai sužeista, iki širdies gelmių įskaudinta, ir maudė net 
patys mažiausi įbrėžimai. 

Svajodama apie porą aspirino tablečių, Kelsė lėtai iš- 
lipo iš mašinos ir pasitrynė rankomis veidą. 

Iš už kampo sklido garsi muzika, ir Kelsė iš karto pa- 
žino energingą ankstyvųjų “Rolingų" melodiją. Mikas Dže- 
geris su draugais kaip mokėdami reiškė savo simpatijas vel- 
niui ir kitoms antgamtinėms jėgoms. Ji patraukė į triukš- 
mo pusę ir sustojo prie terasos. Ant neaukšto, kavai gerti 
skirto staliuko stikliniu paviršiumi pastatytas magnetofo- 
nas vėmė rokenrolą, o akmeninės patijo grindys buvo už- 
tiestos kažkokiu neapibrėžtos spalvos skuduru, jį saugan- 
čiu nuo dažų lašų. Ant skarmalo buvo pastatytas molbėr- 
tas, o prieš jį — apsivilkusi plačiais, vyriškais, iki kelių 
nukarusiais marškiniais, gumute suveržusi plaukus į trum- 
putę, užsispyrusią uodegą, su ilgu ir plonu teptuku ran- 
kose stovėjo Naomė. Jos teptuko galas liepsnojo raudona 
spalva. 

Kelsė pagalvojo, jog Naomė darbuojasi teptuku tarsi 
lanksčia rapyra ir kad ji ne piešia, 0 greičiau kovoja su ant 
rėmų užtempta drobe, kuri ir taip sprogo nematytomis ašt- 
riomis formomis ir tryško ryškiomis spalvomis. Profiliu pa- 
suktas Naomės veidas atrodė ištašytas iš akmens, o akys 
tarsi svaidė dūmus ir ugnį. 

Po to Kelsei atėjo į galvą, jog mūšis galbūt turi inty- 
mią prasmę, todėl ji atsargiai ėmė sėlinti atgal, tačiau ne- 
spėjo pasislėpti. Naomė atsisuko į ją, ir jos grėsmingų akių 
žvilgsnis Kelsę prikalė prie žemės. 

— Atleisk, aš... — buvo bepradedanti Kelsė, bet jos 
žodžiai nuskendo roko griaudėjime. Naomė žingtelėjo prie 

magnetofono ir sumažino garsą, todėl iš garsiakalbių da- 
bar sklido tiktai vos girdimas ritmiškas stuksenimas. 

— Atleisk, — pakartojo Kelsė, — aš nenorėjau tau 
trukdyti. 

— Nieko baisaus. — Aistra ir ugnis Naomės akyse po 
truputį geso, tarsi tam, kad nusiramintų, jai pakako nežiū- 
rėti į drobę. — Tai vienas iš mano pamėgtųjų ritualų. Jis 
man padeda atsikratyti... 

Ji nebaigė kalbėti ir, padėjusi teptuką, nusišluostė sku- 
durėliu rankas. 

— Senokai aš netapiau. 

— Kaip šaunu! — Kelsė priėjo arčiau, apžiūrinėdama 
ryškios, įnirtingos spalvos potėpius. Svieži dažai dar vis 
blizgėjo, tarsi varvėdami krauju. — Kokia puslaukinė akla 
jėga! Trijų stichijų simfonija... 

— Taip, ko gero... Tu sutrikusi? 

— Velniai griebtų! — Kelsė susikišo rankas į kišenes. 
Atrodo, viskas man ant kaktos nutapyta. 

— Tiesiog tavo labai išraiškingas veidas, — paguodė 
ją Naomė. Kadaise ir jos veidas buvo toks pat ir kalbėjo 
aiškiau už bet kokius žodžius. Kadaise... 

— Kaip aš suprantu, šeimos rate šventiniai pietūs vy- 
ko nelabai džiaugsmingai? 

— Viskas iš pat pradžių nuėjo šuniui ant uodegos. Per 
mane tėvas smarkiai susibarė su sene. Ir aš manau, kad da- 
bar jo ir Kendės santykiai taip pat pašlijo. Ir visa tai dėl 
manęs! 

— Dėl to, kad tu gyveni čia, — pataisė Naomė. 

— Dėl to, kad aš noriu būti savimi. Tokia, kokia esu! — 
Kelsė čiupo nuo staliuko Naomės užmirštą stiklinę arbatos ir 
nugėrė didelį gurkšnį. — Milisenta mane išbraukė ne tik- 
tai iš savo testamento, bet ir iš atminties, taip pat ir iš šir- 
dies. Jai aš daugiau neegzistuoju. 

— O, Kelse! — Naomė ją paėmė už peties. — Aš 
įsitikinusi, jog ji tai padarė nerimtai. Tiesiog ji pasikarš- 
čiavo. 

Stiklinė džergštelėjo į stiklą, kai Kelsė pastatė ją at- 
gal ant staliuko. 

— O tu? Rimtai?.. 

Užuojauta ir nerimas, kuriuos jautė Naomė, nedelsiant 
pavirto į šaltą įniršį. 

— Milisenta pavėjui žodžių nemėto. Toks sprendimas 
kaip tik tinka jos charakteriui. Atleisk, Kelse, tai aš tave 
įtraukiau į nemalonumus. 

— Tai mano nemalonumai! — plykstelėjo Kelsė. — 
Niekas dėl jų nekaltas. Jums visiems laikas suprasti, jog aš 
jau seniai sugebu galvoti pati už save, jausti ir elgtis taip, 
kaip laikau reikalinga. Jeigu nebūčiau panorėjusi gyventi 
tavo fermoje, niekas manęs nebūtų privertęs. Ir aš atvažia- 
vau visai ne dėl to, kad man gaila tavęs arba todėl, jog no- 
rėjau jiems įgelti. Aš čia dėl pačios savęs. 

Naomė atsiduso. 

— Tu teisi, absoliučiai teisi. 

— Aš išvažiuosiu, kai panorėsiu arba kada man tai bus 
reikalinga. Jie bando mane gėdinti, papirkti, apeliuoja į gai- 
lestį, — kad tik priverstų mane mesti tai, kas man nepa- 
prastai svarbu. Bet kas man svarbu? Mano šeima ir “Trys 
gluosniai". Ir tu. 

— Ačiū... — Naomė pati ištiesė ranką prie stiklinės ir * 
prikišo ją prie lūpų, jausdama, kaip išdavikiškai ta ranka 
dreba. 

Kelsė sunkiai susilaikė, kad neužmintų koja snapučių 
vazoną. 

— Nėra ko man dėkoti. Tu — mano motina, ir tu man 
ne tuščia vieta. Aš susižavėjusi, kaip tu sugebėjai susitvar- 
Kyti savo gyvenimą. Galbūt aš ne visai gerai įsivaizduoju 
tuos metus, kai tu... kai tu buvai toli, bet dabartinė tu man 
labai patinki. Ir dar, aš nesiruošiu iš čia išvažiuoti vien tiktai 
todėl, kad taip nori Milisenta. 

Naomė pajuto, kad kojos jos nelaiko, ir atsirėmė ran- 
komis į staliuką, kad neparpultų. 

— Tu neįsivaizduoji... Tiesiog negali sau įsivaizduoti, 
kaip man malonu tai girdėti iš suaugusios dukters, Kelse. 
Jog dabartinė aš tau patinku. Aš labai tave myliu, Kelse. 

Visas Kelsės pyktis kažkur išgaravo. 

— Aš žinau. 

— Aš nežinojau, kokia tu būsi, kai mes vėl susitiksim. 
Visus šiuos metus aš mylėjau mažą mergaitę, kurios nete- 

kau. Ir štai tu atvažiavai į “Tris gluosnius", kad duotum 
man galimybę viską pradėti iš pradžių. Aš žaviuosi tavimi, 
Kelse, tavimi didžiuojuosi, kaip nesididžiuoja nė viena mo- 
tina. Ir net jeigu rytoj tu išvažiuosi, kad niekada negrįž- 
tum, žinok, jog tu vis tiek davei man daugiau, negu kada 
nors tikėjausi gauti. 

— Niekur aš neišvažiuosiu. — Paklusdama širdies bal- 
sui, Kelsė žingtelėjo prie motinos ir plačiai išskėtė rankas, 
kad ją apkabintų. — Niekur aš neišvažiuosiu. Man norisi 
būti tiktai čia. 

Smarkiai prisimerkusi, Naomė mėgavosi prisilietimu, 
alpo nuo dukros kvapo. 

— Aš pabandysiu tau padėti, — sukuždėjo ji. — Aš 
surasiu būdą, kad priversčiau ją suminkštėti. 

— Nereikia. Tai neturi tavęs jaudinti. — Truputį apsi- 
raminusi, Kelsė atleido rankas. — Antraip tu imsi eiti iš 
proto, kaip ir aš. 

Jos nuotaika vėl pasikeitė ir ji ėmė vaikščioti pirmyn 
ir atgal. 

— Kaip skaudu ir siaubingai apmaudu! — sušuko ji. — 
Man net nesitiki... Ji galvojo, kad man reikalingi jos pini- 
gai, ir bandė panaudoti juos, kad manimi manipuliuotų. Jų 
ir Mano pačios jausmais. Ji bandė man diktuoti, ką aš turiu 
daryti ir kaip elgtis! 

— Diktuoti — tai būdinga Milisentos charakteriui. 
Taip buvo ir anksčiau. 

— Ji negalėjo pakeisti tėvuko testamento ir sustabdy- 
ti globos fondo mokėjimus. Kertu lažybų, ją tai įvarė į pa- 
siutimą: ji — ji! — ir staiga pasijuto bejėgė. Vargšas tėtė... 
jis buvo labai susijaudinęs ir net ėmė šaukti ant senės, o 
juk anksčiau jis niekada nepakeldavo prieš ją balso. 

— Dar kaip pakeldavo. — Naomės veide atsispindėjo 
kažkas panašaus į niūrų pasitenkinimą. — Beje, tai buvo 
seniai. Aš džiaugiuosi, kad Filipas palaikė tavo pusę. 

— Kaip man norėtųsi pasakyti tą patį, tačiau aš nė kiek 
nesidžiaugiau, ne. Tai buvo siaubinga — matyti, kaip L 
barasi, kaip didėja susvetimėjimas tarp tėtės ir Kendės, 
žinoti, jog ar aš teisi, ar ne, bet būtent aš dėl to kalta. Še. 

nelė tokia... nepalenkiama, ji niekaip negali įveikti savęs 
ir nors minutę pabūti kito Žmogaus vietoje. 

O argi ne tą patį kalbėjo apie ją pačią, staiga prisimi- 
nė Kelsė ir krūptelėjo kaip nuo smūgio. 

— Milisenta turi tiktai dvi išeitis: nusileisti arba mirti 
vienatvėje, — įsiterpė Naomė. 

— Norėčiau tikėti, jog jie susitaikys, — prabilo Kel- 
sė. — Labai norėčiau. O mes su senele vargu ar kada nors 
rasime kompromisinį sprendimą. Siaip ar taip, ne po šian- 
dieninio skandalo. Ji... Ji pabandė panaudoti prieš mane 
net Pasididžiavimo mirtį ir tiesiai į akis kvarktelėjo, jog tu 
pati neva pasisamdžiusi ką nors iš savo galvažudžių drau- 
gužių — tai jos tikri žodžiai, — kad pripumpuotų nelai- 
mingą gyvulį narkotikų. Galų gale, jeigu tu galėjusi nu- 
šauti žmogų, tai... — Kelsė sutriko ir nebaigė sakyti. 

— ...Tai kas man kažkoks arklys, — užbaigė už ją Na- 
omė. — Iš tikrųjų — kas? 

— Atleisk. — Jausdama nenumaldomą pasibjaurėji- 
mą pačia savimi, Kelsė ėmė įnirtingai trinti vis dar gau- 
džiančius smilkinius. — Aš pernelyg suirzusi. 

— Tai neturi reikšmės. Aš neabejoju, kad daugelis — 
pernelyg daug — galvoja tą patį. Kodėl aš, tiesą sakant, 
ėmiausi šiandien teptuko? — paklausė ji, gestu parodyda- 
ma į drobę. — Ogi todėl, jog kai kas ėmė skleisti gandus, 
neva aš nužudžiusi Pasididžiavimą, kad gaučiau draudimą. 

Kelsė su bejėgišku įniršiu suspaudė kumščius, po to 
vėl atleido. 

— Siaubinga! Juk šia nesąmone nepatikės nė vienas 
gerai tave pažįstantis Žmogus. 

— Nelaimei, čia nėra nieko nepaprasta. Mūsų pasau- 
lis ne toks jau tobulas, ir ne tokie dalykai pasitaikydavo. 
Kaip sakoma, ši versija turi teisę egzistuoti, nors...— Ji 
suraukė kaktą ir paėmė į rankas teptuką, tarsi būtų kai ką 
apsvarsčiusi. — Nors paprastas aritmetinis apskaičiavimas 
galėtų padaryti šiems kvailiems išsigalvojimams galą.Aiš- 
ku, Pasididžiavimas buvo apdraustas didele suma, tačiau 
gyvas jis kainavo daug kartų daugiau — ir kaip prizinis 
ristūnas, ir kaip reproduktorius. Tiesiog šis atsitikimas su- 
kėlė kai kuriuos prisiminimus. Ir man, ir, matyt, kitiems. 

Truputį apsiraminusi, Naomė vėl ėmė piešti. 

— Kalėjime aš tiktai šituo ir gelbėjausi, — paaiškino 
ji. — Tai buvo būdas išgyventi, leisti išsikrauti emocijoms, 
1r kito kelio nežinojau. Ten... ten nesinori kapstytis savo 
paties vidiniame pasaulyje, kuris kupinas skausmo, pyk- 
čio, baimės. Ypač baimės. 

„ — Papasakok man apie kalėjimą, — paprašė Kelsė. — 
Žinoma, jeigu gali... Į ką tai buvo panašu? 

Naomė tylėdama tapė toliau. Jau ne kartą ji galvojo 
apie tai, kada gi Kelsė pagaliau paklaus... Būtent “kada", o 
ne “ar paklaus" — troškimas žinoti visus atsakymus buvo 
tokia pat neatsiejama Kelsės charakterio dalis, kaip ir jos 
nepakantumas melui. 

Na ką gi, teks jai nutapyti dar vieną paveikslą, tiktai 
tą teks padaryti žodžiais, o ne teptuku ir dažais. 

— Iš tavęs viską atima... — Naomė tai pasakė tyliai, 
tarsi pačiai sau primindama, jog visa tai praeityje. — Ir ne 
tiktai drabužius, nors tai — vienas iš pačių pirmųjų paže- 
minimų, kuriuos tenka pakelti. Iš tavęs atima suknelę, lais- 
vę, teises, viltį. Tau lieka tiktai tai, ką duoda mainais, O 
duoda nedaug. Tu negali įsivaizduoti, kaip smarkiai slegia 
ta įgrisusi visiems laikams nustatyta tvarka. Tau įsako, ka- 
da keltis, kada valgyti — ne pusryčiauti ar pietauti, o bū- 
tent valgyti! — kada gulti miegoti. Niekam nerūpi, nei ką 
tu jauti, nei ko tu nori. 

Kelsė žengė pirmyn ir sustojo greta motinos. Krūmuo- 
se ir medžių vainikuose džiaugsmingai čiulbėjo švenčian- 
tys pavasarį paukščiai, oras buvo prisisodrinęs gėlių, jau- 
nos lapijos ir alyvinių dažų kvapo. 

— Tu valgai tai, ką tau duoda, — tęsė Naomė, — ir po 
kurio laiko tu prie šio vienodo meniu įpranti. Tu užmiršti, 
kas yra nueiti į restoraną arba tiesiog nulipti naktį į virtu- 
vę, kad pasiraustum šaldytuve... — Pati to nepastebėjusi, 
Ji tyliai atsiduso. — Ir tau pačiai bus geriau, jeigu tu už- 
mirši viską, kas buvo tame, kitame gyvenime. Jeigu atsi- 
neši su savimi už grotų pernelyg daug prisiminimų apie lais- 
vę, tai jie tave išvarys iš proto, nes nuolat jausi, jog visa 
tai tau daugiau nebepriklauso. Pro kalėjimo langus matyti 
kalvos, gėlės, medžiai, metų laikų kaita, bet jie išorėje, už 

sienos, ir su tavimi neturi nieko bendra. Tu liaujiesi buvu- 
si tuo, kuo buvai anksčiau. Ir net jeigu tau ilgu, negalvok 
su kuo nors suartėti, nes Žmonės nuolat išeina, ir į jų vietą 
ateina nauji. 

Naomė pakeitė teptuką ir ėmė tapyti greitais, energin- 
gais potėpiais, leisdama išsilieti viduje kunkuliuojantiems 
jausmams. 

— Kai kurios moterys braukdavo kalendoriuje dienas, 
bet aš to nedariau. Aš nenorėjau galvoti apie dienas, ku- 
rios sudaro savaites, mėnesius, metus. Ir kaip aš galėjau 
apie jas galvoti? Kitos turėjo vaikų nuotraukas, jos mėgo 
pasakoti apie savo šeimas, apie tai, ką jos veiks, kai iš- 
eis... Seimą aš praradau, o galvoti apie ateitį — bijojau. Aš 
neturėjau kitos išeities, vien tiktai pasinerti į nykią kas- 
dienybę. 

— Tu buvai vieniša, — sumurmėjo Kelsė. 

— Tai ir yra pati didžiausia bausmė — bausmė vie- 
natve. Ir dar, ko gero, kai tu nuolat esi visų akivaizdoje ir 
neturi sau asmeniškai nė vienos minutės. Tu manai, kad 
kalėjime svarbiausia — grotos, kurios laiko tave viduje ir 
neleidžia į laisvę? Nieko panašaus. 

Naomė įkvėpė oro ir prisivertė tęsti. 

— Asmeniniu laiku galima skaityti arba žiūrėti televi- 
zorių. Mums atnešdavo storus madų žurnalus, tačiau po pir- 
mųjų dvejų metų aš lioviausi juos varčiusi. Pernelyg sun- 
ku buvo matyti, kaip viskas keičiasi, tegul tai tokios smul- 
kmenos, kaip sijono ilgis arba peties uždengimas. 

— Tavęs niekas nelankė? 

— Lankė. Tėvas, Mo... Aš nežinau tokios jėgos, kuri 
būtų sutrukdžiusi jiems ateiti. Ir Dievas liudytojas, aš taip 
pat norėjau juos matyti, nors po to keleriopai labiau kentė- 
jau. Tiktai įsivaizduok, Kelse, — aš mačiau, kaip sensta 
mano tėvas. Tikriausiai tai buvo už viską sunkiau — maty- 
ti, kaip metai palieka jo veide pėdsakus. Jo žili plaukai ir 
raukšlės — štai koks buvo mano kalendorius, Kelse. 

Na, o patys sunkiausi buvo paskutiniai metai. Advo- 
katai stengėsi, kad mane paleistų prieš laiką, ir štai tapo 
aišku, jog mano nuosprendis gali būti peržiūrėtas. Žinoti, 
jog laisvė taip arti ir tuo pat metu bijoti palikti pasaulį, 

kuriame tiek laiko pravegetavai, buvo sunkiausia. Juk lais- 
vėje tau niekas nenurodys, ką ir kada daryti. Dienos vos 
vos šliaužė, ir laiko apmąstymams, viltims buvo pernelyg 
daug, tad prieš išlaisvinimą paskutinius mėnesius aš vos 
ištvėriau. 

O paskui vieną gražią dieną tėvas man atvežė naują 
kostiumą. Pilką, plonos medžiagos, ganėtinai elegantišką 
ir griežtą. Viešpatie, kaip man drebėjo rankos! Aš net ne- 
galėjau užsisegti palaidinukę. O kai mes išėjome už vartų, 
mane tiesiog apakino saulė, ir esmė buvo anaiptol ne ta, 
kad kalėjime mus laikė drėgnuose apipelijusiuose rūsiuo- 
se. Tai, beje, buvo labai padorus kalėjimas ir ten dirbo vi- 
siškai padorūs žmonės... bent jau dauguma jų. Esmė buvo 
ta, jog tą dieną pati saulė man pasirodė kitokia — karštes- 
nė, ryškesnė, labiau akinanti. Pirmus akimirksnius apskri- 
tai nieko nemačiau. O paskui išvydau pernelyg daug. 

Ji vėl pakeitė teptukus ir prisimerkusi pažvelgė į savo 
darbą. 

— Tu iš tikrųjų nori išgirsti visa kita? — paklausė ne- 
atsisukdama ji. 

— Taip, — sumurmėjo Kelsė. — Pasakok. 

— Aš pamačiau, koks pavargęs ir pasenęs mano tė- 
vas. Aš išvydau naują, akinančiai baltą “Kadilaką", kuriuo 
tėvas atvažiavo parvežti mane namo. Zinau, kad pakeliui 
apie kažką kalbėjomės, bet neatsimenu, apie ką. Vieninte- 
lis dalykas, ką tada jaučiau, — tai, jog laikas ėmė lėkti šuo- 
liais ir kad aplinkui pernelyg daug Žmonių ir mašinų. Ir 
dar bijojau, jog staiga kas nors pasikeis, ir mane uždarys 
vėl. Arba — priešingai — neuždarys. 

Mes sustojome prie restorano užkąsti. Drobinės stal- 
tiesės, vynas, gėlės ant stalo... visa tai taip mane paveikė, 
jog tėvui teko pačiam užsakinėti, tarsi būčiau buvusi kūdi- 
kis. Taip, aš tikriausiai nebūčiau galėjusi — aš užmiršau, 
kaip tai daroma. Užmiršau patiekalų pavadinimus, kurie 
man kadaise patiko. Aš pravirkau, ir tėvas pravirko taip 
pat. Taip mes sėdėjome dviese ir liejome ašaras ant baltutėlės 
staltiesės, nes aš suvokiau, kokioje atsidūriau situacijoje — 
sėdėti už stalo ir rinktis iš valgiaraščio patiekalus. 

Laisvė mane išvargino, ir likusį kelią miegojau. Kai 

nubudau, tėvas jau važiavo pro vartus, ir aš išvydau, kad 
paaugę medžiai, kad sedulų medeliai, kuriuos pati sodinau, 
suaugo į Žydinčius, vedančius vaisius medžius... be ma- 
nęs. Nauji svetainės tapetai, nepažįstama vaza, kurios čia 
anksčiau nebuvo — visi šie pasikeitimai man kėlė siaubą. 

Į arklidę nėjau keletą dienų, kolei pagaliau Moisejus 
meilikavimu ir įkalbinėjimais mane įviliojo. Ten buvo ku- 
meliukas, kurį mačiau gimstant. Dabar tai buvo galingas, 
šešiolikos delnų aukščio eržilas reproduktorius. Nauji žmo- 
nės, nauja įranga — viskas buvo nauja. Aš taip išsigandau, 
Jog dar savaitę išsėdėjau namuose, o miegojau užsidegus 
šviesas ir atsidariusi duris. Kurį laiką apskritai negalėjau 
pakęsti uždarytų durų, bet pamažu tai praėjo. Po to man 
teko iš naujo mokytis vairuoti mašiną. Išvažiavusi sava- 
rankiškai pirmąjį kartą nuskubėjau prie tavo mokyklos ir 
ten pamačiau tave. Maža, mano atmintyje išlikusi mergai- 
tė, buvo išaugusi ir jau mokėsi koketuoti su berniukais. Man 
teko susitaikyti su tuo, jog tu visiškai apsieini be manęs. Ir 
aš pamėginau pradėti viską iš pradžių. 

Naomė padėjo teptuką ir per žingsnį atsitraukė atgal. 

— Baigta... 


Kelsė visai tuo nebuvo įsitikinusi. Paveikslas galbūt 
iš tiesų buvo užbaigtas, bet jo gimimą sukėlę jausmai dar 
nebaigė kunkuliuoti, Naomės pasakojimas buvo toli gražu 
nebaigtas. Ir esmė buvo visai ne ta, kad būtų nuplauta dė- 
mė nuo Naomės vardo — už Aleko Bredlio mirtį ji sumokė- 
Jo pačią didžiausią sąskaitą. Dabar Kelsė žinojo istorijos 
pabaigą, bet ji norėjo išsiaiškinti, nuo ko viskas prasidėjo. 

Ir vis dėlto ji buvo sukrėsta, užtikusi telefonų knygo- 
je Čarlzo Runio pavardę. Privatus seklys, kurio parody- 
mai padarė lemiamą įtaką Naomės procesui, turėjo savo ma- 
žą firmą Virdžinijos valstijoje, Aleksandrijoje. Iš smulkiu 
šriftu surinktų paaiškinimų Kelsė sužinojo, jog privati sek- 
lių agentūra “Runio tyrimų biuras" užsiima palikimų, šei- 
myninėmis ir kriminalinėmis bylomis. Valstybinė licenzi- 
ja, aukštas profesionalumas ir konfidencialumas garantuo- 
tas. Pirmoji konsultacija nemokama. 

Na ką gi, pamanė Kelsė, ko gero, ji pabandys gauti 
konsultaciją. 

— Mis, Kelse!.. — Hertė beveik įbėgo į kambarį, ir 
Kelsė skubiai užvertė žinyną. 

— Kaip tu mane išgąsdinai. 

— Atleiskite, bet tas policininkas vėl čia. — Hertės 
veidas rodė nuoširdų pasipiktinimą. — Vis eina ir eina... 
Sako, jam kilo dar keli klausimai. 

— Aš su juo pasikalbėsiu. Naomė arklidėje, jos ne- 
jaudinsim, gerai? 

— Žinoma. Norite, aš išvirsiu kavos? 

Kelsė trumpai susimąstė. 

— Ne, Herte, nereikia. Aš pasistengsiu greičiau jį 1š- 
krapštyti. 

— Kuo greičiau, tuo geriau, — ištarė Hertė. 

Kai Kelsė įėjo į svetainę, leitenantas Rosis atsistojo 
ir jo akyse šmėkštelėjo nuoširdus susižavėjimas. Jis ne- 
galėjo nepripažinti, kad Kelsei labai tinka džinsai, nors 
laikraščio, paskelbusio spaudos konferencijos ataskaitą ir 
nuotraukas, iškarpoje ji irgi atrodė puikiai. Ir ji, ir jos 
motina... 

— Ačiū, kad jūs suradote laiko, galėdama mane pri- 
imti. 

— Atvirai kalbant, leitenante, laiko turiu ne tiek jau 
daug, bet jeigu jūs turite kokių nors naujienų, aš pasiruo- 
šusi jus išklausyti. 

— Deja... — Rosis kaltai skėstelėjo rankomis. Jis iš 
tikrųjų neturėjo nieko, tiktai nusivylimą. Jokių įtartinų at- 
spaudų Lipskio kambaryje, jokių liudytojų, jokių pėdsakų, 
jokių, galinčių užvesti ank kelio, gijų. — Beje, norėčiau 
pradėti ne nuo to. Leiskite man pareikšti nuoširdžią užuo- 
jautą, derbyje žuvus jūsų eržilui. Aš nedidelis arklių my- 
lėtojas, bet net policininkai kartais žiūri lenktynes. Tai bu- 
vo baisus reginys. 

— Taip, — pritarė Kelsė. — Mano mama buvo tie- 
siog sukrėsta. 

— Spaudos konferencijoje ji atrodė gana rami. 

Kelsė susikausčiusi linktelėjo ir, judesiu pakvietusi 
Rosį sėsti, atsisėdo pati. 


— O jūs norėtumėte, kad ji imtų visos šalies akivaiz- 
doje žliumbti? 

— Zinoma, ne. Tiesą sakant, mane domina kiti daly- 
kai. Misteris Sleiteris juk taip pat buvo spaudos konferen- 
cijoje, taip? 

— Mes kaimynai, leitenante. Ir draugai. Geibas, beje, 
taip pat yra savininkas, ir tai, kad jo eržilas laimėjo, ir dar 
tokiomis tragiškomis aplinkybėmis, galėjo smarkiai viską 
apsunkinti. Mes nenorime nereikalingų gandų ir jį pasi- 
kvietėme, jog pademonstruotume, kad mūsų santykiai nė 
kiek nepasikeitė. O jis, norėdamas mus moraliai paremti, 
sutiko. 

— Atleiskite, mis Baiden, bet, sprendžiant iš kai ku- 
rių laikraščių publikacijų, jūs su misteriu Sleiteriu ne šiaip 
sau draugai. 

Jai į pagalbą atėjo Baidenų genai ir padėjo sutikti šį 
įžūlų klausimą ledine ramybe ir net iššaukiančiai. 

— Tai oficialus tvirtinimas, leitenante? 

— Tiesiog išprotavimas. Ir, be to, visiškai natūralus. 
Jūs abu — gražūs jauni Žmonės, be to, siejami bendrų in- 
teresų. 

Kelsė į jo masalą niekaip nesureagavo. Beje, Rosis 
nelabai to ir tikėjosi. Padaręs pauzę, jis pridūrė: 

— Aš maniau, kad jūs man padėsite išsiaiškinti kai ku- 
rias to įvykio, kuris atsitiko Čerčil Daunze, smulkmenas. 

— Aš maniau, jog jūsų nedomina žirgai, leitenante. 

— Mane domina nužudymas, tegul tai buvo žirgas. — 
Jis patylėjo ir pridūrė: — Ypač jeigu tai susiję su prievarti- 
nės mirties, kurią ketinu išsiaiškinti iki galo, aplinkybių 
tyrimu. 

— Jūs manote, kad Pasididžiavimo mirtis yra kaip 
nors susijusi su Miko nužudymu? Bet kaip? Per Lipskį? 
Tačiau juk Lipskis mirė anksčiau. 

— Taip, tai tiesa. Kiek žinau, pašaliniam žmogui ne 
taip lengva patekti į užtvarą, ypač derbio išvakarėse. 

— Tikrai taip. Hipodromo apsaugos tarnyba užtvarą 
įdėmiai stebi. Be to, ypatingais atvejais mes samdome spe- 
cialią apsaugą. — Kelsė suraukė kaktą. — Lipskis medžiojo 
Geibo eržilą, o ne mūsų. O man susidarė toks įspūdis, kad 

Lipskio mirtis buvo savižudybės išdava. Tai jūs manote, 
kad jį taip pat nužudė? 

— Tai dar galutinai neįrodyta, — atsiliepė Rosis. Nie- 
ko daugiau apie tai jis neturėjo teisės kalbėti, beje, ir nesi- 
ruošė. — Aš tiesiog bandau surišti galus su galais. Ar jūs 
negalėtumėte išvardyti žmones, kurie oficialiai turėjo lei- 
dimą prieiti prie jūsų eržilo? 

— Žinoma, galėčiau. Tai mano mama, Moisejus, Bog- 
sas, Reno... Be to, dar teisminės komisijos atstovas, kuris 
apžiūrinėja prieš startą žirgus, kad, taip sakant, įsitikintų 
jų tapatumu; arkliavedys, kuris išveda eržilą į startą... Be- 
je, jo pavardė Karlas Traiperis. Na, kiti mūsų komandos 
nariai. — Ji greitai išvardijo pavardes. 

— O sargybinis? 

— Taip, ko gero. 

— Na, o neoficialiai? Kas galėtų prasiskverbti į arklidę? 

Kelsė neigiamai papurtė galvą, bet jos smegenys dir- 
bo karštligišku greičiu. 

— Derbio dieną prasmukti pro hipodromo sargą be- 
veik neįmanoma. Tikriausiai, kai žiūri žirgų lenktynes per 
televizorių, aptvaras būna panašus į pereinamą kiemą, bet 
iš tikrųjų žirgus saugo labai budriai. 

— O narkotikai? Kada, jūsų nuomone, juos arkliui su- 
leido? | 

— Cia ir visa esmė... — Kelsė atsiduso, stengdamasi 
nusiraminti. Prisiminti tą dieną jai vis dar buvo sunku. 

— Pasididžiavimo kraujuje aptikta digitalio ir epinef- 
rino pėdsakų. Tai jį ir nužudė — neišlaikė širdis. Prieš pa- 
čias lenktynes Pasididžiavimas buvo šiek tiek susijaudi- 
nęs, bet čia nieko neįprasto nėra. Mo specialiai privertė jį 
nervintis. 

— O kam? 

— Kai kurie žirgai žvaliau bėga, jeigu prieš lenktynes 
juos kaip reikiant sujaudinsi. Kitus, ypač nervingus, prie- 
šingai, reikia raminti. 

— Ir kaip jūs to pasiekiate? 

— Na, kokių nors ypatingų pastangų nereikia. Apie 
tai, kas jų laukia, žirgai sužino patys. Prieš lenktynes jiems 
duodama visai mažai pašaro, jie lengvai pamankštinami. 

Be to, grynakraujai žirgai lengvai susijaudina, jie labai ge- 
rai jaučia bendrą atmosferą, tad per rytinę treniruotę juos 
tenka net prilaikyti — jiems knieti šuoliuoti kiek tik įkerta. 

— O vaistiniai preparatai? 

Kelsės veidas suakmenėjo. 

— Jokių narkotikų, leitenante. Mes negrūdame savo 
žirgams nieko, kas nėra oficialiai leistina arba galėtų pa- 
daryti žalą jų sveikatai. Ta šlykštybė, kurią kažkas suleido 
Pasididžiavimui, privertė jo širdį pulsuoti dažniau, negu 
leistina. Plius jo paties adrenalinas. Lenktynės, varžybų 
įtampa, pusantros mylios distancija — štai kas jį nužudė. 

Tą patį Rosis perskaitė arklio skrodimo protokole. 

— O kodėl žokėjus nepajuto, jog kažkas ne taip? 

Kelsė sukando dantis. Ji niekam neleis apkaltinti Re- 
no! Ypač po to, ką jam teko išgyventi. Ji pati matė, kaip jis 
kentėjo tada ir kaip jis kenčia dabar. 

— Pasididžiavimas buvo gimęs tam, kad bėgiotų, ir 
nuo pirmųjų žingsnių jis buvo mokomas to paties — bėgti. 
Jis neklupo, nesimuistė, nebandė priešintis žokėjui. Juk 
jums užtenka pažiūrėti juostelę, kad suprastumėte, jog Pa- 
sididžiavimas atidavė visas jėgas, kad šias lenktynes lai- 
mėtų. Ir žuvo. Reno dar pasisekė, kad jis krisdamas neuž- 
simušė ir nepateko po kanopomis. 

Rosis dirstelėjo į savo užrašų knygutę. Lenktynių vi- 
deo ataskaitą jis matė kelis kartus, sukdamas juostelę sulė- 
tintu greičiu ir net ją sustabdydamas, kad geriau įsižiūrėtų 
į atskirus kadrus. Galų gale jis linktelėjo. 

— Negaliu su tuo nesutikti. Jeigu jisai būtų kritęs ant 
tako, o ne vidinėje šuoliavimo rato aikštelėje, jį tikrai būtų 
sutrypę. O sprendžiant iš to, kaip jis nukrito, įvykis vos 
nesibaigė sulaužytu sprandu. 

— Na gerai... — Rosis užsivertė bloknotą. — Man teks 
pasikalbėti su tais žmonėmis, kuriuos jūs man i1švardijote, 
Jog, taip sakant, būtų apibrėžta perspektyva. 

— Aš jums dėkinga už jūsų geranoriškumą, leitenan- 
te, bet prašyčiau, jeigu tam nėra būtinybės, mano motinos 
neklausinėti. 

— Tai buvo jos žirgas, mis Baiden. 

— Aš įsitikinusi, kad jūs puikiai mane supratote. — 

Kelsė pakilo nuo krėslo, ruošdamasi ginti Naomę iki pas- 
kutiniųjų. — Jūs tikrai žinote, dėl kokių priežasčių ji ne- 
pageidauja susitikti su policija. 

— Keletas klausimų... 

— Tai neturi reikšmės, leitenante. Policijos tyrimas 
yra policijos tyrimas. Ir dar... Aš nežinau, ar jūs tai suge- 
bate suprasti, ar ne, bet Naomei tai tikra didžiulė nelaimė. 
Grynai žmogiška nelaimė, leitenante, todėl savo klausimus 
jūs galite užduoti man arba lenktynių komisijai. 

— Na, jeigu jūs taip pakreipėte dalyką, mis Baiden... 
Aš nieko nežadėsiu, bet kol kas nematau skubios būtiny- 
bės trukdyti jūsų mamytę. 

— Dėkoju jums. — Kelsė žengtelėjo priekin, prie du- 
rų, aiškiai ketindama greičiau išprašyti policininką. — Be- 
je, leitenante, ar tai ne jūs tyrėte mano motinos bylą? 

— Ne, ne aš. Aš tada studijavau policijos akademijoje 
ir buvau žalias, kaip salota. 

— Tokiu atveju man norėtųsi žinoti, kas tą bylą tvarkė. 

— Tikriausiai kapitonas Tiptonas. Džimas Tiptonas. 
Dabar jis jau pensijoje. Aš buvau jo pavaldinys, kai jis bu- 
vo leitenantas, ir po to, kai jis tapo kapitonu. Tiptonas — 
geras policininkas. 

— Aš tuo neabejoju. Ačiū jums, leitenante. 

— Ir jums, mis Baiden. 

ŽZigsniuodamas prie savo mašinos, Rosis apgalvojo 
naują idėją, kuri kilo jo galvoje, išgirdus paskutinius Kel- 
sės Baiden klausimus. Leitenantas suvokė, kad ji kažką su- 
manė, ir pagalvojo, jog ir jam, ko gero, verta atsigręžti į 
praeitį ir truputį joje pasikapstyti. 

— Įdomu, kodėl man atrodo, kad galiu tave pasigul- 
dyti į lovą tiktai viešbutyje? — paklausė Geibas. 

— Hm-mm... — atsiliepė Kelsė, taršydama ryškiai 
oranžinių tigrinių lelijų su juodomis žiotimis puokštę, ku- 
rią Geibas pagrobė jai paskutiniame priėmime, skirtame at- 

žymėti Prikneso varžybų pabaigą. — Pirmiausia šiomis die- 
nomis buvo per daug lakstymo. O be to, tu buvai pernelyg 
užsiėmęs, dalydamas interviu. 

— Rytoj rūpesčių bus dar daugiau. 

— Pasitikėjimas savimi — štai kas man tavyje patin- 
ka, — atšovė Kelsė, sukdama prie lifto. — Jis, vadinasi, 
kalbės į mikrofoną, o Dublis tuo laiku bus užbarikaduotas 
keturiasdešimtajame garde. Tame pačiame, kur kažkada sto- 
vėjo Sekretoriatas, Patvirtintasis ir Posūkis į Sietlą. Tu ne- 
prietaringas, Sleteri? 

— Prietaringas? Taip, velniai rautų. — Geibas pirmas 
įžengė į lifto kabiną ir įsitempė ją paskui save. Dar nespė- 
jus užsidaryti švelniai čežančioms durims, jo karštos lū- 
pos jau įsisiurbė į ją. 

— Mygtuką... — suspėjo sukuždėti Kelsė ir, glamžy- 
dama gėles, jam po marškiniais pakišo rankas. — Tu už- 
miršai paspausti mygtuką. 

Geibas pusbalsiu nusikeikė ir, akimirksniui atsiplėšęs 
nuo jos, spustelėjo reikiamo aukšto mygtuką. 

— Pagaliau mes vieni, — ištarė jis. — Dvi savaitės — 
tai pernelyg ilgai. Lygiai keturiolika dienų daugiau, negu 
galiu ištverti. 

— Aš Žinau. — Ji negarsiai nusijuokė, pajutusi ant sa- 
vo kaklo jo lūpas. — Bet buvau reikalinga Naomei. Vakar 
mums paprasčiausiai oro įtraukti nebuvo kada — mes ruo- 
šėme lenktynėms eržilą ir bandėme atsakyti į susijusius su 
tyrimu klausimus. Aš svajojau būti su tavimi, Geibai, bet... 

Lifto durys atsivėrė, ir ji jį atstūmė. Jos prabangios 
vakarinės suknelės petnešėlės nuslydo — arba buvo tyčia 
nuleistos — nuo peties, dekoltė smuktelėjo kur kas žemiau 
leistinos ribos, ir Kelsė suskubo atstatyti tvarką stebėda- 
masi, kaip greitai ji neteko savikontrolės. Laimei, vesti- 
biulyje nieko nebuvo. 

— Negali suprasti, ar tu patenkinta, ar sutrikusi? 

Kelsė įprastu judesiu pasitaisė plaukus. 

— Liaukis skaityti mano mintis, — įsakė ji ir prispau- 
dė koja lifto duris, kolei jos nespėjo vėl atsiverti. 

— Pas tave , ar pas mane? 

Kaip viskas paprasta ir natūralu! — apstulbo Kelsė. Ir 

iš tikrųjų kas galėjo būti paprasčiau? Jie abu laukė šio mo- 
mento, laukė galimybės pratęsti tai, ką jie pradėjo Kentu- 
kio viešbutyje. : 

— Pas mane, — nusprendė Kelsė. — Sį kartą tavo ei- 
lė nubusti rytą svetimame kambaryje ir pamatyti, kad tu 
neturi apsirengti nė vieno drabužio. — Ji sukikeno. 

— Galima tai laikyti pažadu nuplėšti nuo manęs kel- 
nes ir visa kita? 

Kelsė įkišo į spynos skylutę magnetinį raktą, tuo pat 
metu ieškodama deramo atsakymo į jo akiplėšišką klausi- 
mą, bet nespėjo raudona lemputė pasikeisti žalia, kai kam- 
baryje suskambo telefonas. 

— Kol kas pagalvok, — metė ji ir, stumtelėjusi duris, 
puolė prie aparato. 

— Alio? — Ji sviedė sumaigytą puokštę ant Žžurnali- 
nio staliuko ir, nusiėmusi vieną auskarą, prikišo prie au- 
sies ragelį. Prispaudusi jį skruostu, ji ėmėsi antrojo safy- 
ro, bet netikėtai jos pirštai apmirė. 

— Veidas? Kaip tu sužinojai, kad aš čia? Ak, Ken- 
dė... — Ji atsargiai išsiėmė auskarą ir padėjo jį ant stalo 
greta pirmojo. Ė 

— Aš nežinojau, kad tu palaikai su ja ryšius... Zino- 
ma. Kaip tai malonu... Taip, velniai rautų, aš bandau ironi- 
zuoti. 

Blykstelėjusi akimis, Kelsė metė greitą žvilgsnį į Gei- 
bą, bet vėl nuleido blakstienas. Nesakydamas nė žodžio, 
Jis priėjo prie mini baro, atkimšo butelį baltojo vyno ir įpylė 
jai pilną stiklinę. 

— Paklausyk, Veidai... — ji pasižiūrėjo į savo ranki- 
nį laikrodį. — Išsiauklėję žmonės neskambina pusę dvy- 
likos nakties, norėdami šiaip sau paplepėti. Kad ir kas bū- 
tų, aš neturiu nė mažiausio noro su tavimi svarstyti savo 
motinos elgesio. Taigi, jeigu tu daugiau neturi ką pasaky- 
ti, aš... 

Nekalta išraiška ji paėmė iš Geibo rankų vyną. Žino- 
ma, Veidas turėjo ką pasakyti — buvęs Kelsės vyras ne- 
mokėjo būti mažakalbis. 

— Tai ką, aš turiu tave palaiminti?.. Ne, aš nenoriu 
būti kantri ir nuolanki, tiesiog stengiuosi laikytis padoru- 

mo rėmų. — Kelsė rimtai ketino susiturėti, tačiau nuodai 
vis tiek varvėjo nuo jos liežuvio, visiškai nevalingai tirp- 
dami jos įtikinančiame ir apdairiame balse. — O tavoji su- 
žieduotinė nutuokia, kad tu, vykdamas į komandiruotes, turi 
įprotį derinti malonumą su naudingumu?.. Taip, aš kerštin- 
ga, o tu — savimi patenkintas išgama, slidus, egoistiškas 
ožys! Kaip tu drįsti man skambinti savo vestuvių išvakarė- 
se, kad nuramintum savo sąžinę?.. Stai kaip? Ne, aš tau 
neatleidau ir nesiruošiu dalytis su tavimi kaltę... Taip, tu 
teisus, Veidai, aš vis tokia pat nepalaužiama, tiesiog aš lio- 
viausi svajoti apie tai, kad tu mirtum ilga kankinama mir- 
timi. Dabar aš noriu tiktai vieno — kad gatvėje tave perva- 
žiuotų sunkvežimis. Jeigu tau reikalingas nuodėmių atlei- 
dimas — kreipkis į dvasininką! 

Kelsė taip smarkiai trenkė ant svirtelės ragelį, kad apa- 
ratas gailiai skambtelėjo. 

— Taip jam ir reikia! — sumurmėjo įsivyravusioje 
tyloje Geibas ir susidaužė su Kelse savo kokos skardinėle. — 
Ir dažnai jis tau skambina? 

— Kas du mėnesius. — Kelsė suirzusi spyrė koja į 
niekuo neprasikaltusį žurnalinį staliuką, po to nusiplėšė nuo 
kojų batelius ir sviedė juos per visą kambarį į koridorių. — 
Jis užsimanė paplepėti! Taip aš ir patikėjau. “Jeigu mes su 
tavimi daugiau ne vyras ir žmona, kodėl mes negalime bū- 


ti draugais?" — pamėgdžiojo ji. — Aš tau pasakysiu ko- 
dėl! Niekas nedrįs manęs apgaudinėti. 
— Aš tai turėsiu galvoje. — Geibas įdėmiai Žiūrėjo į 


Kelsę, svarstydamas, ar duoti jai laiko atvėsti, ar iš karto 
nusinešti į miegamąjį, kad ten ji atsikratytų ją perpildžiu- 
sios energijos jo ir savo naudai. 

— Rytoj tas šunsnukis veda. Jis, matai, įsikalė sau į 
galvą, jog šią naujieną aš turiu iš jo išgirsti, dėl to jis pa- 
skambino Kendei. Jie iki šio laiko priklauso vienam klu- 
bui, todėl... — Ji gurkštelėjo vyno ir suprato, kad nejaučia 
skonio. — Kendė jam pasakė, kur mane rasti... Tarsi jis ir 
dabar turėtų teisę apie mane viską žinoti. Tarytum man ne 
tas pats, ar jis Ves, ar ne... 

— Ar tau tas pats? — Geibas ištiesė ranką ir sugavo 
Kelsės paliktą stiklinę, kuri vos nenusivertė ant grindų. 

— Ne. — Kelsė norėjo tėkšti dar ką nors, ir ji pasirinko 
turistų žinyną. Gailiai šlamėdama puslapiais, stora knyga nu- 
lėkė įkandin batelių ir dusliai krito kažkur prieangyje. — 
Kokio velnio jis man kiekvieną kartą skambina, kai jam liūd- 
na? Nebent todėl, kad jis nori, jog aš pasijusčiau kalta? 

— Dėl ko? 

— Dėl to, kad jis dabar su kita moterimi. Ir man labai 
sunku jam nepasiduoti — nežinau kodėl. Aš iš karto grįžtu 
į praeitį ir prisimenu, kokia tai man atrodė tinkama partija. 
Galbūt mes iš tikrųjų atrodėme laiminga jauna pora. Po pra- 
bangių vestuvių mes išvykome į romantišką dviejų savai- 
čių kelionę po Karibus, o po to apsigyvenome žavingame 
nedideliame kotedžiuke prestižiniame Džordžtauno rajone. 
Mes abu buvome iš gerų šeimų, ir mūsų draugai buvo tokie 
pat. Uždari klubai, pompastiški vakarėliai, rinktinė visuo- 
menė... Tiktai dabar, atsigrįždama atgal, pradedu suprasti, 
kad niekada jo nemylėjau. 

Jos žvilgsnis tvieskė ugnimi, bet teisuoliškos rūsty- 
bės liepsna susiaurėjo ir užgęso. Tiktai kažkur akių gilu- 
moje drebėjo karštos kibirkštėlės. 

— Būk atsargi, Kelse. Aš ne sukčius, bet tai nereiškia, 
kad visada žaidžiu garbingai, — perspėjo ją Geibas. — Ir 
man nusispjauti, kad tu dabar susijaudinusi. Jeigu tu pasa- 
kysi tai, kas nedera, aš prisiminsiu ir panaudosiu prieš ta- 
ve pačią. 

— Pati nežinau, ką sakau. — Kelsė krūptelėjo ir bejė- 
giškai nuleido rankas. — Kai dabar su juo kalbėjau, supra- 
tau, kad už jo ištekėjau tiktai dėl to, jog visi vienu balsu 
mane įtikinėjo, kaip jis man tinka. Ir dar dėl to, jog tai at- 
rodė man visiškai natūralu ir logiška. Aš norėjau, kad vis- 
kas būtų gerai, dėjau visas pastangas, kad išsaugočiau mū- 
sų santuoką, bet ką aš galėjau? Su Veidu niekada nejutau 
nieko panašaus į tai, ką mane privertei pajusti tu. — Jos 
balsas pritilo beveik iki kuždesio. — Man niekas nesutei- 
kė tiek malonumo. 

Geibas pastatė ant stalo kokos skardinę; jis nustebo, 
kad jo pirštai ant skardinės šonų paliko gilius įspaudimus. 

— Nė vienas Žmogus tau niekada nepasakys, kad aš — 
tinkama tau pora. 

— O man nusispjaut. 

— Aš negaliu pakęsti uždarų klubų ir nemėgstu vaikš- 
čioti į pavasarinius balius. 

— Aš nė neprašau, kad tu juos pamėgtum. 

— Rytoj man gali užeiti ūpas, ir aš pastatysiu viską , 
ką turiu, ant vieno rato pasisukimo. 

Kelsė labai gerai įsivaizdavo, kaip Geibas tai daro, bet 
jos mėšlungiškai suspausti pirštai atsileido ir ramiai atgu- 
lė ant krėslo alkūnramsčių. 

— Man atrodo, ratas jau sukasi iš visų jėgų. Galbūt tu 
nepakankamai azartiškas lošėjas, kad išdrįstum statyti. 

— Tu niekaip negali susigaudyti savo jausmuose 
man! — Jį užplūdo emocijos tokia jėga, jog, čiupęs per 
pečius Kelsę, Geibas vos neatplėšė ją nuo grindų. — Bet 
tu stengiesi! Dieve, aš tiesiog girdžiu, kaip šioje puikioje 
galvelėje girgždėdami sukasi krumpliaračiai. Bet tu kol kas 
tvirtai nieko nežinai. 

— Tu man reikalingas. — Kelsės širdis padūkusiai ėmė 
šokinėti krūtinėje. — Aš niekada nieko taip nenorėjau, kaip 
noriu tavęs. 

— Bet aš priversiu tave atiduoti man viską ir net dau- 
giau. Tereikia man užsikabinti, ir manęs jau nenusikratysi. 
Jeigu tu būtum gudresnė, tu dešimt kartų pagalvotum apie 
pasekmes, prieš pradėdama su manim intrigą. Ir greičiau- 
siai tu neštum kudašių neatsisukdama! 

Kelsė papurtė galvą, bet Geibas jau pačiupo ją ant 
rankų. 

— Pernelyg vėlu. 

— Kaip ir tau, — sumurmėjo ji, įsitaisydama taip, kad 
siektų lūpomis jo kaklą. — Aš negaliu pabėgti, Geibai. Aš 
bėgu paskui tave. 

Ji žinojo, ką jai dabar daryti, ko laukti, ko tikėtis ir už 
ką melstis. Už aistrą, už šėlsmą ir meilę... Kelsė beveik 
svajojo apie skausmą, žinodama, kad Geibas sugebės ją nu- 
raminti ir vėl priversti kankintis iš aistros, kolei jos kūne 
nesudrebės, tarsi nuo elektros srovės, kiekviena gyslelė. Ir 
laimė buvo suvokti, kad ir jis pats jaučia tokį pat troškimą, 
alpsta iš aistros, rėkčioja iš saldybės, kurią jie dosniai, su 
kiekvienu prisilietimu, dovanoja vienas kitam. 

Nepaleisdami vienas kito iš glėbio, jie ėmė trauktis 
atatupsti, suklupo į lovą ir griuvo ant jos, karštligiškai ko- 
vodami su sagomis ir užsegtukais, kolei drabužiai, tarsi ru- 
deniniai lapai, krito nuo jų ant žemės. Jie veržėsi kuo grei- 
čiau apsinuoginti, kad galėtų mėgautis paprastu prisilieti- 
mu prie viens kito kūnų, kad prisigertų vienas kito kvapo 
ir paragautų sūroko kūnų liaunumo, nes visa tai buvo tik- 
tai žavinga jų paties svarbiausio troškimo numalšinimo pre- 
liudija. 

Geibo ranka nuslydo per jos sukietėjusias krūtis prie 
šlaunų. Jo pirštų galiukuose gimęs pojūtis buvo nuostabus; 
jis aiškiai įsivaizdavo kiekvieną šio geidžiamo kūno colį, 
kiekvieną jo minkštą išlinkį, kiekvieną duobutę. Tarsi ne- 
regys, rankomis tyrinėjantis faktūrą ir formą, jis studijavo 
jos kūną, kurį jau taip gerai pažinojo. 

Kelsė... Ji buvo viskas, ko Geibas gyvenime norėjo, 
dėl ko grūmėsi ir rizikavo. Ir štai ji raitėsi po juo, nekan- 
tri, godi. Jo, vien jo... 

Jos kūnas netikėtai išsprūdo aukštyn, ir štai ji jau ap- 
žergė jį. Vienu nesugaunamai greitu judesiu ji uždarė Gei- 
bą ankštoje erdvėje tarp karštų, drėgnų sienų ir išlinko at- 
gal, kad kuo pilniau priimtų jį į save. Jos rankos ėmė aklai 
naršyti po antklodę, po to sugavo jo pirštus ir jau daugiau 
nepaleido, kolei jie lėkė pasitikti beprotybės. 

Paskutinė mintis, šmėstelėjusi Geibo galvoje, buvo tai, 
Jog dabar iš tikrųjų per vėlu. Pernelyg vėlu jiems abiems. 


Rytas išaušo darganotas. Dangų buvo aptraukę stori 
debesys, oras atrodė tirštas ir drėgnas, o visos spalvos nu- 
blanko ir įgavo pilkai švininį atspalvį. Tolydžio iš debesų 
pasipildavo šaltas lietus ir jo stambūs lašai krito ant že- 
mės, tarsi aštrios, geliančios strėlės. Nepaisant blogo oro, 
bėgimo rate grūdosi žmonės ir mašinos, vėl ir vėl rausda- 
mos ir lygindamos derlingą, tamsiai rudą žemę. Kelias į 
Pimliką buvo gerai nudrenuotas, tačiau darbininkai ir ap- 
tarnaujantis personalas jį prižiūrėjo taip kruopščiai ir rū- 
pestingai, kaip joks arklininkas neprižiūri jo globai pati- 
kėtą ristūną. 

Lietingas oras neišgąsdino nei žiūrovų, nei spaudos 

atstovų. Prieš pirmųjų lenktynių startą tribūnos jau buvo 
pilnos; ryškūs lietsargiai mirguliavo virš pilkos minios, tar- 
si per balas plaukiantys įvairiaspalviai rudeniniai lapai; klu- 
bo patalpose taip pat buvo sunku prasigrūsti — čia, sausu- 
moje ir šilumoje, savininkai gėrė alų su krevetėmis ir įdė- 
miai sekė įvykius monitorių ekranuose. 

Dėl blogo oro Kelsei teko atsisakyti drobinės sukne- 
lės, kurią ji planavo apsirengti; ji apsivilko džinsus ir ap- 
siavė batais. Užtat šio darbinio kostiumo dėka ji galėjo pa- 
silikti arklidėje kiek tiktai nori ir neskubant puošti lelijo- 
mis šviesius senojo Jupiterio, kuriam buvo patikėta garbė 
išvesti į startą Potvynį, karčius. 

Kelsės nuomone, niekas labiau negalėjo padėti apmąs- 
tymams, kaip lietinga diena. 

Prieš šešis mėnesius ji net nežinojo, kad yra Naomė. 
Ji nepažinojo pasaulio, kurio neatskiriama dalimi dabar ji 
tapo, ir juo nesidomėjo. Dvejus metus ji plaukė pasroviui, 
persekiojama karčių minčių apie savo nesėkmingą santuo- 
ką ir apie kai kurias savo savybes, kurias ji kartais palai- 
kydavo seksualumo trūkumu. Darbas, kurį ji tada turėjo, 
daugmaž ją tenkino, ir vis dėlto Kelsė dažnokai susimąsty- 
davo, kad reikia mesti tą įgrisusią vietą ir pasieškoti ką 
nors nauja. 

Ką būtent? Šito ji nežinojo. Visada pasitaikydavo koks 
nors naujas darbas, naujas užsiėmimas, nauja kelionė. Kel- 
sei patiko manyti, jog šie netvarkingi, mėšlungiški blašky- 
maisi stimuliuoja jos smegenis, tačiau iš tikrųjų jie buvo 
tiesiog bandymai užpildyti tuštumą, kurią esant ji bijojo 
pripažinti ir kurios prigimtį neturėjo jėgų suprasti. 

Ar ir dabar ji neužsiėmusi tuo pačiu? Ar ji nebando 
panaudoti “Tris gluosnius“, Naomę, Geibą, kad užpildytų 
viduje tuštumą, užkamšytų plyšius, atsiradusius jos vieni- 
šo bokšto sienose? Galbūt praeis kiek laiko, ir ji vėl pasi- 
leis toliau pasroviui, naujai nusivylusi ir nepatenkinta, ieš- 
kančia siela? O gal jai vis dėlto verta pasitikėti bręstan- 
čiais jos sieloje jausmais? Kelsės santykiai su motina, kiek- 
vieną dieną vis artimesni ir patikimesni, nuėjo ilgą kelią 
nuo pykčio ir įtarimo iki pagarbos ir meilės. O kodėl jai — 

kad ir dėl paįvairinimo — nepripažinti, kad ji ne šiaip sau 
rado vietą fermoje, bet ir užsitarnavo ją? 

O Geibas? Galbūt verta liautis naršyti refleksijas ir sa- 
vianalizę ir imti mėgautis tuo, kas tarp jų vyksta? Vakar 
naktį, gulint su juo lovoje, Kelsei šiuo klausimu nebuvo 
jokių abejonių. Ir jokios mintys jai nesutrukdė jį auštant 
pažadinti, kad užsiimtų lėtu ir ramiu seksu. 

Galbūt viskuo kalta jos nekintanti, tarsi visam laikui 
akmenyje iškalta vertybinė skalė, jos nesutaikomas mak- 
simalizmas priimant gėrį ir blogį, juodą ir baltą, lygiai kaip 
ir hipertrofuotas pareigos ir atsakingumo jausmas. Priešin- 
gu atveju, argi galėtų Kelsė leisti Naomei turėti kokių nors 
vilčių, pati aiškiai nežinodama, ar ilgai išbus fermoje? Ar 
ji būtų įsitaisiusi meilužį, ar būtų mėgavusis artumu su 
juo, kai niekas iš jų net pakuždom neištarė “myliu"? 

Taip, tikriausiai ji pernelyg nepalenkiama ir užsispy- 
rusi. Jeigu žmogus nesugeba džiaugtis pačiais paprasčiau- 
siais ir natūraliausiais dalykais, nebandydamas ieškoti jų 
slaptos prasmės, tai ką galima pasakyti apie jo charakterį? 
O gal šiandien Kelsės nuobodulį bent iš dalies galima pa- 
aiškinti tuo, kad jos buvęs vyras veda ir galbūt kaip tik šią 
minutę, kai ji pina į arklio karčius gėles, jis duoda meilės 
1r ištikimybės priesaikas? Tas pačias priesaikas, kurias jau 
kartą pažeidė? 

Gana apie tai galvoti, nutraukė pati save Kelsė. Visa 
tai praeityje, o jai reikia Žiūrėti priekin, idant ji jaustų, kad 
daugiau nebeplaukia pasroviui. Jai išryškėjo tikslas, ir kartu 
su juo — daugybė klausimų, į kuriuos ji norėtų rasti atsa- 
kymą. Logika Kelsei sufleravo, jog reikia pradėti iš pat pra- 
džių — nuo dvidešimties metų senumo įvykių, ir Ji jau se- 
niai nusprendė, jog pirmadienio rytą ji pirmiausia paskam- 
bins Čarlzui Runiui ir paprašys susitikti. 

Kai jie įėjo į aptvarą, lietus eilinį kartą buvo liovęsis, 
ir pro sudriskusius debesis dirsčiojo vėsios saulės spindu- 
liai, nušviesdami drėgnus stogus ir nuo karnizų krintan- 
čius lašus. Vandens nutekamieji vamzdžiai muzikaliai gur- 
gėjo, ir lietaus vanduo tekėjo žeme, paversdamas ją purvu. 

Prisidengusi ranka akis, Kelsė paslapčiomis metė 
žvilgsnį į Bogsą. Per dvi po derbio praėjusias savaites jis 

smarkiai paseno ir atrodė užguitas ir nusiminęs. Kelsė ži- 
nojo, kad jį paskyrė Potvynio arklininku ne tiktai dėl jo 
profesinių savybių, bet ir dėl to, kad padėtų greičiau atsi- 
gauti po Pasididžiavimo žūties. 

— Lietus mums talkina, — tarė ji Bogsui, tikėdamasi 
nors truputį išblaškyti jo liūdesį. — Potvynis mėgsta drėg- 
ną bėgimo taką. 

— Geras žirgas, — atsiliepė Bogsas, išsiblaškiusiai pa- 
tapšnojęs per kaklą bėrąjį Potvynį. — Ramus ir geras. Gal- 
būt šiandien jis mums padarys siurprizą. 

— Paskutiniais duomenimis, už mus stato penkis prieš 
vieną. 

Bogsas gūžtelėjo pečiais. Sumų dydžiai jo nejaudino. 

— Jis šiais metais bėgiojo labai nedaug, dėl to žmo- 
nės nežino, ką jis geba. Kad ir kas būtų, jis užbaigdavo 
lenktynes, laimėdamas prizus dažniau, negu nieko nepeš- 
damas. Jeigu jį paprašysim, jis bėgs kaip reikiant. 

Bet ne kaip Pasididžiavimas. Bogsui to nereikėjo gar- 
siai sakyti — Kelsė ir taip jį suprato. 

— Tada aš jo paprašysiu. — Kelsė priėjo prie eržilo 
ir, atsistojusi prie jo galvos, patraukė už pavadžių taip, 
kad galėtų pažvelgti žirgui į akis. Jos pasirodė jai išmin- 
tingos ir, kaip tiksliai pastebėjo Bogsas, geros. 

— Tu juk bėgsi, mažuti? Taip greitai, kaip tiktai ga- 
li?.. Saunuolis, zuikuti, štai pamatysi, kaip visi džiaug- 
sis... 

— Tu neprašai jo laimėti? — Naomė negirdimai pri- 
ėjo iš užpakalio ir padėjo ranką ant Kelsės peties. Sis iš 
pažiūros paprastas gestas kažkodėl ypač sujaudino jas abi, 
ir, prieš atsakydama, Kelsė akimirksniu apmirė, mėgauda- 
masi švelniu ir draugišku prisilietimu. 

— Ne, — tarė pagaliau ji. — Kartais pergalė būna ne 
tokia svarbi, kaip ryžtas laimėti. — Atsisukusi į Naomę, ji 
pastebėjo nuošaliai stovintį nusiminusį Reno. Jo ranka vis 
dar buvo įtvare, o susmulkėjęs veidas atrodė išblyškęs ir 
išsekęs. 

— Susitiksime ložėje po poros minučių, — metė ji ir 
nuskubėjo prie žokėjaus. 

— Aš žinojau, kad tave pamatysiu, — pasveikino ji 
Reno. — Ir labai džiaugiuosi. 

— Štai... — Reno liūdnai nusišypsojo. — Negalėjau 
namuose ištverti. 

Jis iš tiesų tvirtai nusprendė likti namie, nes jis vi- 
sai nenorėjo, kaip sako žokėjai, “stovėti su lazdele" — tai 
yra stebėti iš tibūnos, kaip kiti grumiasi už pergalę ir ima 
prizus. 

— Maniau, pažiūrėsiu per televizorių, bet... Apskritai 
atsitokėjau tiktai taksi, pusiaukelėje į hipodromą. 

— Nieko, greitai vėl sėdėsi balne. 

Žokėjaus veidą iškreipė keistas mėšlungis, ir jis sku- 
biai nusisuko nuo Kelsės, nuo keliuko, nuo arklių. 
= — Nežinau, ar užteks man drąsos, — dusliai sumur- 
mėjo jis. — Sis Žirgas vertas geresnio, 0 aš... 

— Ir tu taip pat, — tyliai ištarė Kelsė. 

Sančesas palingavo galvą. 

— Aš visą gyvenimą svajojau apie pergalę derbyje. 
Galima pakeisti tuziną žirgų, laimėti tuziną lenktynių, bet 
derbį tiktai vieną. Ir jis jau praeityje. 

— Kitais metais bus dar vienas derbis, — priminė Kel- 
sė. — Derbis esti kasmet. 

— Nežinau, ar panorėsiu dar kartą bandyti laimę. — 
Žokėjus pažvelgė pro Kelsės petį, ir jo veidas staiga su- 
stingo. 

— Na gerai, sėkmės jums šiandien, — greitai atsisvei- 
kino jis ir pasitraukė. Kelsė atsisuko. 

Leitenantas Rosis pastebėjo, kaip skubiai pasišalino 
Sančesas, ir minyse tai pasižymėjo užrašų knygelėje. Kel- 
sė, atrodo, taip pat neišreiškė didelio džiaugsmo jį pama- 
čiusi, tačiau toks menkniekis negalėjo leitenanto sutrikdy- 
ti. Priėjęs prie jos, jis tarė: 

— Darganota šiandien dienelė. 

— Prieš minutę man atrodė, kad dangus pradeda gied- 
rintis. 

Rosis nusišypsojo, parodydamas, jog užuominą su- 
prato. 

— Aš čia nusprendžiau pavaikštinėti ir galbūt gauti 
draugišką patarimą dėl šiandieninių lenktynių eigos. 

— Vargu ar jums kas išeis, leitenante. — Kelsė apsi- 
suko ir lėtai nuėjo prie arklidės. Ji žinojo, kad policininko 
taip pigiai neatsikratys, ir jos veide pasirodė pavargusi klus- 
numo lemčiai išraiška. — Jūs pernelyg panašus į polici- 
ninką. 

— Profesija uždeda antspaudą, mis Baiden. Tad štai 
dėl patarimo... Aš nelaikau savęs dideliu žirgų žinovu, ber 
jūsų šiandieninis eržilas man pasirodė pernelyg mažas. Aš 
teisus? 

— Taip ir yra — jo ūgis tik keturiolika delnų. Bet jūs 
tikriausiai atėjote čionai ne tam, kad kalbėtumėte apie žir- 
gus? | 

— Stai ir suklydote, mis Baiden. Būtent apie žirgus ir 
ketinu su jumis pasikalbėti. — Jis ištiesė jai pakelį žemės 
riešutų ir, kai Kelsė neigiamai papurėtė galvą, išsiėmė sau 
didelį riešutą ir garsiai krimstelėjo. 

— Aš ėmiausi kai kurių paieškų ir man papasakojo, 
jog yra daug būdų numarinti arklį, nepalikus jokių pėdsa- 
kų. Kai kurie jų labai žiaurūs. 

— Taip, aš žinau. 

Nors geriau man to nežinoti, pagalvojo Kelsė. Metas 
Haneris ilgai atsisakinėjo, bet, kai ji įvarė jį į kampą ir pa- 
reikalavo į savo klausimus atsakymų, pasidavė ir išklojo 
viską, ką tiktai jis žinojo. Buvo galima nužudyti arklį, įva- 
rius jį į balą ir prikišus prie snukio du laidus, sujungtus 
akumuliatorių baterijos kontaktais. Sio žiauraus ir gud- 
raus nužudymo būdo kartais galima ir neatpažinti, jeigu tik- 
tai veterinarijos gydytojas nepastebėtų šnervėse apdegini- 
mo pėdsakų. Bet dar blogesnis buvo būdas, kai į šnerves 
Žirgui įstatydavo stalo teniso kamuoliukus. Arkliai nemo- 
ka kvėpuoti burna, ir išstumti kamuoliukus jie taip pat ne- 
turi jėgų. Ir to padarinys būdavo, kad nelaimingas gyvulys 
ilgai, kankinamai dusdavo. 

— Bet jūsų žirgas Virdžinijos Pasidžiavimas, — tęsė 
tuo metu Rosis, — buvo ne šiaip sau nužudytas. Jis buvo 
nužudytas milijonų televizijos žiūrovų ir sirgalių akivaiz- 
doje. Tas, kuris taip padarė, smarkiai rizikavo, o nusikal- 
tėliai paprastai vengia nereikalingo pavojaus. Stai aš ir pa- 
maniau, jog tai buvo padaryta tyčia, iš tolimo, taip sakant, 

taikymo. Ir kas nors neabejotinai čia ką nors laimėjo, drū- 
čiai uždirbo. Sakykite, mis Baiden, kam buvo naudinga vie- 
šai sukompromituoti jūsų motiną? 

— Neturiu supratimo, — mašinaliai atsiliepė Kelsė ir 
staiga nutilo. Tokia, iš leitenanto lūpų pasigirdusi versija 
galėjo reikšti tiktai vieną dalyką: jo akyse Naomė iš įtaria- 
mosios tapo auka. 

— Jūs tikrai manote, jog kas nors bandė ją sukompro- 
mituoti? — paklausė susidomėjusi ji. 

— Mano nuomone, ši versija verta dėmesio, — ramiai 
tarė Rosis. — Tiesa, eržilas buvo apdraustas didele suma, 
tačiau, kiek žinau, “Trijuose gluosniuose" dėl pinigų nėra 
jokių problemų. Ateityje šis eržilas galėjo duoti nemažas 
pajamas bent jau kaip reproduktorius, todėl jūsų motinai, 
plačiai išgarsėjusiai blaiviu ir aukščiausio laipsnio dalyki- 
niu požiūriu į biznio klausimus, vargu ar galėjo būti šio 
nusikaltimo motyvas. Belieka Sleiteris... 

— Jis su tuo neturi nieko bendra! — karštai nutraukė 
Kelsė. 

— Jūsų atsakymas padiktuotas asmeninių jausmų, — 
atkirto Rosis, neparodydamas, jog tokio atsakymo jis ir ti- 
kėjosi iš jos. — Todėl imkim ir trumpam užmirškim jūsų 
simpatijas bei antipatijas ir šaltakraujiškai išanalizuokim 
visą situaciją. Jūs tikriausiai žinote, jog tam, kad atsklei- 
tum žmogžudystę — bet kokią žmogžudystę, — reikia 1š- 
siaiškinti, kam tai buvo naudinga. Tikiuosi, jūs nepradėsi- 
te neigti, jog misteris Sleiteris labai norėjo išlošti derbį ir, 
galimas daiktas, totalizatoriumi uždirbti daug pinigų. Bet 
esmė kaip tik ta, jog šis liūdnas įvykis meta šešėlį ant jo 
paties ir jo pergalės. Stai aš ir klausiu savęs, ar jam tai 
buvo verta? Kiek žinau, jo eržilas greičiausiai ir taip būtų 
buvęs pirmasis, tai kam jam prireikė, atleiskite, pačiam sau 
spjauti į košę? Ir dar tokios daugybės žmonių akivaizdoje? 
Asmeniškai man misteris Sleiteris pasirodė gana protingas 
Žmogus. 

— Ar tik ne asmeniškais jausmais padiktuota jūsų iš- 
vada, leitenante? — ne be ironijos pasiteiravo Kelsė. 

— Anaiptol, mis Baiden. Misteris Sleiteris toli gražu 
ne vienintelis, kam jūsų favorito mirtis galėjo atnešti divi- 

dendus. Yra jo treneris, jo žokėjus — jie juk taip pat gauna 
prizinio pyrago kąsnį. O ir bet koks Žmogus iš tų, kurie 
lenktynėse lošia iš didelių pinigų, — visai neprieštarautų 
sumaišyti kortas ir pasičiupti kąsnį. 

Kelsė kandžiai nusijuokė ir pažvelgė į sausakimšas tri- 
būnas. 

— Tai, žinoma, susiaurina paieškų ratą, leitenante. 

— Kur kas daugiau, negu jūs manote, — atkirto leite- 
nantas Rosis ir ne be pasitenkinimo pažvelgė į tą pačią pu- 
sę. — Dar daugiau, kadangi tai susiję su dviem žmogžu- 
dystėmis. Kuo Lipskis pasitikėjo — arba ko jis bijojosi 
taip, kad prisileistų prie savęs ganėtinai arti? Galbūt tai 
buvo žmogus, kurį jis gerai pažinojo? Su juo dirbo? Arba 
jam dirbo? Neužmirškite, mis Baiden, kad tose lenktynėse 
buvo ne du žirgai, o kur kas daugiau. O ir derbis — tai ne 
tik ceremonija ir apdovanojimai... 

Kelsė vėl sustojo, norėdama pažiūrėti leitenantui į 
veidą. 

— Kodėl jūs man visa tai sakote? 

— Todėl kad jūs — naujas žmogus. Jūs pajėgiate pa- 
matyti daug daugiau, negu visi kiti. — Rosis nutilo, norė- 
damas perkąsti dar vieną riešutą. — Ir jūs — ne pašalinis 
Žmogus. Siaip ar taip, jūsų santykiai su mis Naome... Ne 
visiems jie patinka. 

Kelsė suprato, kad leitenantas neblogai informuotas 
apie jos šeimynines aplinkybes. Ką gi, reikėjo tikėtis, kad 
Jis pasistengs išsiaiškinti jos biografijos smulkmenas. 

— Tai, leitenante, šeimos dalykai. Su žmogžudyste jie 
neturi nieko bendra. 

— Aš jums galėčiau papasakoti dešimtis įdomiausių 
atvejų, tačiau apsiriboju tik tuo, jog pasakysiu: šeimos da- 
lykai užsibaigia žmogžudyste kur kas dažniau, negu visi 
kiti. Galiu parodyti oficialius statistinius duomenis. Aš tie- 
siog prašau jus būti dėmesinga. 

— Aš pakankamai atidi, leitenante. — Kelsė sustojo, 
nenorėdama vestis Rosį arčiau prie arklidžių, kad jo ne- 
pamatytų Naomė ir nesusijaudintų. Likus kelioms minu- 
tėms iki starto tai visai netiko. — O dabar, jeigu leisite, aš 
norėčiau eiti pas savo motiną. Mes turime daug reikalų. 

— Sėkmės jums! — Leitenantas mostelėjo ranka, iš- 
siėmė iš pakelio dar vieną riešutą, aiškiai patenkinta veido 
išraiška įsikišo jį į burną ir perkando. Kažkas jam kuždė- 
jo, kad perkrimsti Kelsę Baiden bus kur kas sunkiau. 

Kelsė įėjo į boksą kaip tik tuo metu, kai arklininkai 
pradėjo balnoti žirgus. 

— Aš jau maniau, tu neateisi, — tarė Naomė. 

— Aš kai ką sutikau, — sumurmėjo Kelsė ir dirstelė- 
jo į Geibą. Būti čia — kaip tai panašu į jį, pamanė ji. Sto- 
vėti su jomis kartu, užuot prižiūrėjus savo juodį, kaip tą 
daro kiti savininkai. Paėmusi jo ranką, Kelsė greitai ją spus- 
telėjo. 

— Kaip dėl papildomo statymo, Geibai? 

— Tu man dar skolinga už pirmąjį kartą, — priminė 
jis. 

— Tada tegul bus dvigubas statymas. Dalykas to ver- 
tas. — Kelsė pakėlė prie akių binoklį ir ėmė atidžiai ap- 
žiūrinėti išeinančius į startą arklius. 

— Taigi, tavo juodis bus pirmasis prie starto ir laimės 
iš artimiausio persekiotojo maždaug du korpusus. Trekas 
smarkiai prilytas, bet aš įsitikinusi, jog Dublio laikas bus 
ne daugiau kaip minutė ir penkiasdešimt aštuonios sekun- 
dės. Mūsų eržilas atbėgs trečias per dvi minutes dvylika 
sekundžių. 

Geibas nustebęs pakėlė antakį. Tokių lažybų nebūtų 
atsisakęs nei vienas vyras. Ar šiaip, ar taip, čia nepraloši, 
nusprendė jis. 

Pasigirdo starto šūvis. Dublis ir jo žokėjus iš pat pra- 
džių veržliai šoko į priekį ir pasičiupo pirmenybę. Kelsė 
net pagalvojo, jog abu — ir žirgas, ir raitelis jautė, ką jiems 
būtina įrodyti. Be to, Dublis buvo tikras čempionas, ekstra 
klasės krekas, kurio nereikėjo baksnoti ir raginti rimbu, kad, 
palikęs užpakalyje grupę, kaip strėlė lėktų į priekį. Pirma- 
me posūkyje jis buvo priekyje jau puse korpuso, o tuo me- 
tu Arkanzaso bėris ir Kentukio keršis įnirtingai kovojo dėl 
antros vietos. 

Ir vėl Kelsė užmiršo viską, stebėdama kovos peripeti- 
jas. Prispaudusi prie akių binoklį, ji mintyse ragino šuolia- 
vimo dalyvius, matydama tiktai juos — purvu aplipusius 

galingus kovotojus ir jų balnakilpėse sustingusius raitelius, 
o ne tragišką Pasididžiavimo kritimą, kuris, kaip ji iš pra- 
džių būgštavo, dar ilgai ją persekios. 

Tiktai rūkas ir lietus, smulkus ir rudeniškai šaltas, ga- 
dino vaizdą, versdamas viską aplinkui ištežti. Bet tai, ži- 
noma, tiktai lietus... 

Tuo tarpu Dublis jau išsiveržė per visą korpusą. Rau- 
donai balti jo kojų čiurnai seniai tapo gelsvai pilki nuo 
purvo; žokėjus balno kilpose buvo panašus į pavėjui skren- 
dantį ant ristūno nugaros ryškių plunksnų pliumažą, ir Kelsė 
pati sau netikėtai nusijuokė garsiu ir laimingu juoku. 

Ir šiuo momentu nuo pagrindinės grupės atsiskyrė Po- 
tvynis, atsiplėšė taip netikėtai, jog Kelsei užėmė kvapą. 
Įtempdamas visas jėgas, jis mėtė pirmyn sausas ilgas ko- 
jas, tirpindamas nuotolį ir rausdamas kojomis praskydusią 
drėgną žemę. Ir toks didelis buvo jo kovos, šlovės ir per- 
galės troškimas, kad jis baigė pasivyti pirmaujantį trejetą. 

Tuo tarpu Dublis dar vis didino iškovotą atstumą, ir 
minia tribūnose staugė, jį žvalindama nedarniais verian- 
čiais riksmais. Siame triukšme nuskendo visi kiti garsai, 
įskaitant ir duslų kanopų tapsėjimą, ir Kelsei atrodė, kad 
triukšmingiau jau negali būti, bet čia Potvynis ryžtingu šuo- 
liu įsiveržė į trečią poziciją, ir tribūnos taip sugriaudė, kad 
Kelsei vos neplyšo ausų būgneliai. 

Taip, tai bent kovotojas! Iki finišo liko visai nedaug — 
apsukti paskutinį posūkį ir trumpą tiesės atkarpą iki stulpo — 
ir Potvynis skriejo kiek įkabina, po truputį pasivydamas ly- 
derius. 

— Dieve mano, mama! Tu tiktai į jį pažiūrėk! 

— Aš matau... — Ant Naomės veido ašaros maišėsi su 
lietaus vandeniu; ji tvirtai per juosmenį apkabino Kelsę. 

Suoliavimas finišavo. Ugningai juodų lelijų puokštė 
atiteko Dubliui, bet Potvynis sugebėjo aplenkti Arkanzaso 
eržilą ir prie stulpo buvo antras. 

„ — Jis tai padarė! — Kelsė paleido iš rankų žiūronus. — 
Saunuolis, mažiuk! 

Ji puolė prie Naomės ir, garsiai kvatodama iš džiaugs- 
mo, tvirtai apkabino motiną. 

— Niekas iš mūsų net negalėjo įsivaizduoti, jog taip 

bus! Niekas iš mūsų netikėjo!.. — Kelsė paleido Naomę ir, 
atsisukusi į Geibą, pakibo jam ant kaklo. 

— Sveikinu! O koks laikas? Kokį Dublis pasiekė 
laiką? 

Geibas ištiesė jai sekundometrą ir nusišypsojo, kai 
Kelsė nekantriai ištraukė jį iš jo rankų. Sekundometras ro- 
dė vieną minutę ir penkiasdešimt septynias sekundes su 
ketvirčiu. 

Ji vėl nusijuokė, nekreipdama dėmesio į lietaus van- 
denį, tekantį nuo šlapių plaukų veidu. 

— Gabrieli Sleiteri, jūs ką tik išlošėte Priknesą — 
antrąjį visų Jungtinių Valstijų Trigubos Karūnos briliantą. 
Kokie jūsų tolimesni planai? Jūs vyksite švęsti pergalę į 
Disneilendą, ar?.. 

— Aš važiuosiu į Belmontą, — Geibas nusišypsojo ir, 
pačiupęs Kelsę, apsuko ją ore ir pabučiavo. — Mes važiuo- 
sime į Belmontą! 


Klubo patalpose Rikas Sleiteris nusišypsojo monito- 
riaus, kuriame pasirodė Kelsės ir jo sūnaus atvaizdas, ek- 
ranui, ir vienu mauku prarijo pusę stiklinės išlaikyto vis- 
kio. Graži pora, pagalvojo jis. Prieš dvidešimt metų tokia 
pat pora galėjo būti jis pats su Naome, jeigu tiktai toji kalė 
nebūtų taip aukštai rietusi knyslę. 

Si mintis šmėkštelėjo jo alkoholio sudrumstose sme- 
genyse ir dingo. Jis turėjo apie ką galvoti ir be to apsisnar- 
gliavusio snukučio ir buvo ką švęsti. 

Dešimt 1š šimto tūkstančių dolerių, kuriuos jam pavy- 
ko išplėšti iš Kaningemo, jis pastatė už Dublį ir dabar sa- 
vo lošimu buvo labai patenkintas. Bent jau kol kas... 


— Tikiuosi, tu neprieštarusi, jei aš... — Negarsiai 
pokštelėjusi kamščiu, Kelsė vikriai atidarė šampaną. Ji jau 
buvo išgėrusi porą taurių lengvo, kibirkščiuojančio vyno 
Naomės numeryje, bet iki vakaro galo dar buvo toli. 

— Aš pasiryžusi pribaigti visą butelio turinį, — pa- 
reiškė ji. — Ir galbūt visai pasigersiu. 

Geibas sėdėjo krėsle, iš įpročio ištiesęs priekin savo 
sukryžiuotas kojas. Jis svajojo apie nesibaigiantį karštą dvi- 

vietį dušą, bet dabar nusprendė, jog tai gali palaukti. Jam 
buvo įdomu, kokie dar prisipažinimai gali nutrūkti nuo Kel- 
sės liežuvio po išgerto butelio šampano. 

— Juk tu Žinai, aš nevartoju spiritinių gėrimų, bet tai 
man nesutrukdys gėrėtis, kaip tu pasigeri, — tarė Geibas. 

— Va, ir pasigersiu, — ryžtingai tarė Kelsė, įsipilda- 
ma pirmąją taurę ir žiūrėdama į gelsvus burbuliukus, kurie 
veržėsi į paviršių nuo aukštos siauros taurės dugno. — 
Tarp kitko, aš dar nė karto gyvenime nesu mirtinai nusita- 
šiusi. Porą kartų buvau netoli to, bet man visada pavykda- 
vo laiku sustoti. 

Ji nugėrė didelį gurkšnį ir ekspansyviai mostelėjo ran- 
ka, stebuklu neišliejusi šampano likučių. 

— Auklėjimas, velniai jį rautų! Klube negalima prisi- 
pusti, nes pasklis gandai. Vakarėlyje irgi negalima nutrūk- 
ti nuo grandinės — tapsi gandų ir liežuvių mazgojimo ob- 
jektu. — Sį kartą ji mostelėjo buteliu. — Baidenai negali 
sau to leisti! 

— O ką jie gali sau leisti? 

— O-o0... Daug ką! Baidenai privalo būti pavyzdys, kel- 
ti pagarbą, susižavėjimą, o tam reikia būti tvarkingiems ir 
nepriekaišt... nepriekaištingai elgtis. — Kelsė užmerkė vie- 
ną akį, nes aplinkui ėmė po truputį dvejintis, ir vėl prisi- 
pildė savo taurę. 

— Tegul eina jie visi velniop, — užbaigė ryžtingai Ji. — 
Tegul galandasi liežuvius. Mes juk nugalėjom, ar ne? Aš iki 
šiol negaliu patikėti... 

— Taip, nugalėjom. — Geibas jai nusišypsojo. Kelsė 
stovėjo ant kilimo basa; jos plaukai pagaliau išdžiūvo ir 
įgavo blyškaus aukso spalvą. 

— Visi mūsiškiai buvo labai prislėgti, — tęsė ji. — 
Žinoma, jie stengėsi nenukabinti nosies, bet tai buvo ne 
taip jau lengva. Aš sutikau aptvare Reno... Žinai, man vos 
širdis neplyšo į jį Žiūrint... Ji atsiduso ir, siurbtelėjusi gurkš- 
nelį šampano, nusprendė, kad jai patinka stovėti vidury be- 
sisukančio kambario. Neišleisdama iš rankų taurės, Kelsė 
du kartus apsisuko aplink savo ašį, stengdamasi šį sukimą- 
si pagreitinti. 

— Padaryk tai dar kartą, — paprašė Geibas, kuriam 

patiko žiūrėti, kaip sklandžiai kilo ir leidosi ant Kelsės 
nugaros jos vešlūs plaukai. 

— Prašau. — Kelsė valiūkiškai sukikeno ir dar kartą 
apsisuko. — Matai, visi mano užsiėmimai — taip pat ir 
baleto pamokos — vis dėlto pravertė. Jie išmokė kūną ir 
mano smegenis disc... disciplinos. Pažiūrėk į mano kūną — 
ant jo galima plytas skaldyti! 

— Aš įsitikinęs, kad tavo kūnui rasiu geresnį panau- 
dojimą, — šaltakaujiškai įsiterpė Geibas. 

Kelsė vėl nusijuokė, žinodama, jog jis tai tikrai gali 
padaryti ir kad artimiausiu laiku jis iš tikrųjų darys su jos 
kūnu pačius nuostabiausius ir stebuklingiausius dalykus. 

— Mes kalbėjomės apie lenktynes, — priminė ji. — 
Tikiuosi, jog po siurprizo, kurį šiandien ištaisė Potvynis, 
Reno truputį atkus. Tu juk pats matei, kaip džiaugėsi Nao- 
mė ir Moisejus. Ir net Bogsas truputį atšilo... Vargšas se- 
nasis Bogsas! Jis iki šiol kremtasi, kad neištvėrė ir tą die- 
ną pastatė už Pasididžiavimą, nors, žinoma, Pasididžiavi- 
mas žuvo ne dėl to. Kai kurie žmonės sugeba surasti ryšį 
tarp niekaip vienas su kitu nesusijusių dalykų. Stai ir Ro- 
sis taip pat iš tokių... 

— Rosis? 

— Uhu. — Kelsė įsipylė sau dar vieną taurę, o po to 
išsiblaškiusi ėmė segiotis palaidinukės sagas. — Jis taip 
pat čia buvo, sakėsi atvažiavęs į lenktynes. Leitenantas su 
manimi kalbėjosi... — Arba, veikiau, aš su juo. Atrodo, pas- 
taruoju metu jis persekioja tave tiesiog kaip šešėlis, vis 
spokso, uosto, ieško patvirtinimų savo teorijoms. Žinai, 
ką jis man pasakė? Jog kažkas norėjo pakenkti Naomei. 
Bet kodėl? Kodėl kažkam prireikė ją įskaudinti ir priversti 
Žmones spėlioti, ar ne ji pati visa tai surežisavo? 

Geibas sunkiai atplėšė žvilgsnį nuo lengvo, tobulo jos 
krūtinės išlinkimo, kuris buvo matyti pro atsagstytą palai- 
dinukę. Kažkodėl jam atrodė, kad jis turi gerai susikaupti 
dėl ką tik pasakytų Kelsės žodžių. 

— Rosis taip mano? 

— Kas žino? — Kelsė nerūpestingai gūžtelėjo pečiais. 

— Sis tipas, mano nuomone, niekada atvirai nepasakys, 
ką jis iš tikrųjų galvoja. Jis... Tu seki mano mintį? — nutrau- 


86 


kė save Kelsė ir, nesulaukusi atsakymo, pratarė: — Manau, 
kad tokius dalykus, kurie įstringa galvoje ir pradeda tave va- 
ryti iš proto, jis kalba specialiai. Garbė Dievui, jis, atrodo, iš 
tikrųjų liovėsi žiūrėti į Naomę kaip į įtariamąją. 

Ji pergalingai nusišypsojo. 

— Bet tave, Sleiteri, leitenantas tegu ir puse akies, bet 
vis tiek seka! 

— Aš tuo neabejoju. 

— Bet tiktai puse akies... — Kelsė vėl užmerkė vieną 
akį, o antrą primerkė, norėdama parodyti, kaip Rosis seka 
Geibą. — Iš tikrųjų jis nemano, kad tai tu. 

— Iš leitenanto lūpų tai beveik kaip komplimetas. — 
Geibas vėl sukoncentravo dėmesį į Kelsės krūtis, kurios 
jau beveik visiškai nėrėsi iš po plonos šilkinės palaidinu- 
kės. — Liko dar dvi sagos, brangioji. 

— Tuojau, tuojau... Aš nešokau striptizo nė vienam 
vyrui. 

— Vadinasi, būsiu pirmasis. 

Kelsė vyptelėjo ir, prisimerkusi, sugrabaliojo džinsų 
sagą. 

— Jis, tas Rosis, man dirgina nervus. Per jį mane vėl 
ėmė kamuoti viskas, kas atsitiko derbyje. Kaip aš grožė- 
jausi arkliais per rytinį pramankštinimą, kaip mėgavausi 
garsais, kvapais, visuotiniu subruzdimu, net kaip kalbėjausi 
su Bogsu, kolei jis džiaustė Pasididžiavimo tvarsčius... Be- 
je, jis tada pasakė, kad matė tavo tėvą... 

— Ką?! — Geibas pajuto, kaip Kelsės sugundytas 
kraujas jo gyslose netikėtai sustingo. — Ką tu pasakei? 

— Bogsui pasirodė, kad Cerčil Daunze jis matė tavo 
tėvą. Jis tai laikė blogu ženklu. Beje, aš įsitikinusi, kad 
Bogsas tikriausiai apsiriko, antraip jis būtų būtinai pasa- 
kęs tau. 

— Kelse... — Geibas atsistojo ir, paėmęs iš jos rankų 
šampano taurę, pastatė ją į šalį. — Ką Bogsas sakė apie 
mano senį? Tu negali tiksliai prisiminti? 

— Bet jis nieko nesakė! — Kelsė apmaudžiai susirau- 
kė. Jai svaigo galva, mintys pynėsi. Tai būtų buvę tiesiog 
nepakartojama, jeigu ne atkaklus ir įdėmus Geibo žvilgs- 
nis, kuris trukdė jai visiškai atsiduoti svaiguliui. 

— Bogsui pasirodė, kad jis jį matė arklidžių aikštelėje. 

— Kada? — Geibas čiupo ją už rankos. 

— Atrodo, derbio išvakarėse... neprisimenu. Jis pats 
tvirtai tuo nebuvo įsitikinęs. Bogsas pasakė, jog jau ne taip 
gerai mato, kaip anksčiau, ir kad į tavo tėvą panašų Žmogų 
jis regėjo tiktai probėgšmais. — Kelsė krestelėjo galva, 
bergždžiai bandydama išvaikyti prieš akis plaukiantį rūką. — 
O kokią tai turi reikšmę? 

— Jokios, — atsiliepė Geibas, truputį atleidęs ranką. 
O galbūt ir priešingai — didžiulę, niūriai pagalvojo jis. Di- 
džiulę reikšmę jiems visiems. — Aš tiesiog paklausiau. 

— Kartais tave griebia už gerklės praeitis, — tyliai 
ištarė Kelsė ir paglostė delnu jo veidą. — Aš irgi tai pa- 
žįstu. Negalima jai leisti, kad ji užvaldytų, Geibai. Mes tu- 
rime dabartį. 

— Taip, turime. — Geibas nusprendė, kad jo proble- 
ma gali palaukti iki ryto. Galbūt Sleiterio Vyresniojo pasi- 
rodymas hipodrome, jeigu taip buvo iš tikrųjų, greičiau- 
siai buvo paprastas sutapimas, bet jis nusprendė, kad būti- 
nai tai išsiaiškins. Tačiau iš pradžių reikėjo grįžti į fermą. 

— Nagi... — jis paėmė ją už smakro ir privertė pakel- 
ti galvą. Kelsė buvo visa išraudusi, akys išplėstomis lėliu- 
kėmis susijaudinusios Žėrėjo, ir ji tankiai mirkčiojo. 

— Rytoj rytą tau smarkiai skaudės galvą, brangioji, — 
įspėjo jis. 

— Na ir bala jos! — Kelsė apkabino Geibą už kaklo 
ir šoktelėjusi kojomis apglėbė jo taliją. — Tegul rytoj bus 
blogai, užtat šiandien bus gerai. Reikia, kad viena būtų verta 
kitos ar ne? 

— Teisingai. — Geibas palenkė galvą ir truputėlį 
grybštelėjo dantimis jos petį. — Einam į dušą, aš tau paro- 
dysiu, ką turėjau galvoje. 

Kelsė 1lgai svarstė, ar sakyti Geibui, ar nesakyti. Ji 
nebijojo patekti į priklausomybę žmogaus, kuriuo ji buvo 
susižavėjusi taip didžiai ir karštai, ir, žinoma, ji nemanė, 

kad prašydama jį važiuoti kartu, į susitikimą su tolima Na- 
omės praeitimi, ji parodys savo silpnumą. 

Ir vis dėlto ji Geibui nesakė nieko. Kelsė žinojo, jog, 
pasinaudojusi jo palankumu, ji pasirodys ne iš pačios ge- 
riausios pusės ir po to ilgai jausis skolinga. Siaip ar taip, 
tai buvo tik jos problema. Jos, ir niekieno kito. 

Be to, Geibas neturėjo nė vienos laisvos minutės. Toli 
gražu ne kiekvienais metais žirgų lenktynių sporto pasau- 
lyje pasirodo realus pretendentas į “trigubą apvainikavi- 
mą“, t. y. Žirgas, laimėjęs tris svarbiausius sezono prizus. 
Dublis tapo pirmuoju derbyje ir dėl Prikneso prizo, ir 
trys savaitės, likusios iki Belmonto Steikso — paskutinių 
Trigubos Karūnos lenktynių, — buvo užpildytos įtempto- 
mis treniruotėmis; tad Geibas, ant kurio pečių tuo metu 
užgriuvo ne tiktai šlovė, bet ir žurnalistai, ir tūkstančiai 
kitų mažų bei didelių rūpesčių, visą laisvą laiką skyrė pa- 
sirengimui. 

Kelsė nenorėjo trukdyti jam žengti į tikslą — į tikslą, 
kuris, kaip ji dabar suprato, Geibui reiškė daugiau, negu 
pinigai ir garbė. Laimėdamas trigubą Karūną, jis įrodytų, 
kad ne tik turi savo biznį, bat ir puikiai jį valdo. 

Visa tai turėdama galvoje, Kelsė nenorėjo rizikuoti, 
kad netikėtai nesusidurtų su savo pačios žodžiais: neleisk 
praeičiai tave sučiupti už gerklės. 

Juo labiau kad praeitis jos visiškai dar nepaleido. Kuo 
geriau Kelsė pažino Naomę ir kuo didesnį prisirišimą jai 
jautė, tuo mažiau ji tikėjo, kad jos motina galėjo šaltak- 
raujiškai nušauti žmogų. Arba nešaltakraujiškai, jeigu tai 
turi kokią nors reišmę. 

Suprantama, Kelsė neabejojo faktais. Ji žinojo, jog jos 
motina nuspaudė gaiduką ir nutraukė Žmogaus gyvybę. Na- 
omė pati prisipažino, ir ją teismas nuteisė remdamasis 
kruopščiai surinktais įkalčiais. Ir dar buvo gyvas ir svei- 
kas atsitiktinis šios žmogžudystės liudininkas. 

Ir Kelsė nusprendė, kad negalės nusiraminti, kolei ne- 
pasikalbės su Carlzu Runiu. 


Kelionė į Aleksandriją jai suteikė malonumą. Nors 
plentas, kaip paprastai, buvo užkimštas transportu, Kelsė 

nesiliovė grožėjusis žaliuojančiomis šalikelėmis ir vešliu 
pavasarinių medžių ir gėlių žydėjimu. Nuleidusi stiklą, ji 
įsijungė kasetę su Sopeno įrašais ir patogiau įsitaisė ant 
sėdynės. Nėra ko, nusprendė Kelsė, užsikimšti galvą rei- 
kalais tokį gražų rytą. 

Ji nesumelavo, pasakiusi Runio sekretorei “Kelsės 
Monro" pavardę. Tai buvo tiesiog atsargumas, būdas įsiti- 
kinti, kad seklys nesusies jos vizito su Naome. 

Tenka atsisakyti principų, pagalvojo Kelsė ir nutaisė 
rūsčią miną. Ji visada žiūrėjo su pašaipia panieka į žmo- 
nes, kurie laikė melą priimtinu dalyku tais atvejais, kai tiesa 
galėjo sukelti vadinamąsias “nereikalingas komplikacijas". 
Ir štai Kelsė pati stojo į tą patį slidų takelį, kad netrukdo- 
ma pasiektų tikslą. 

Pamąstysiu apie tai vėliau, nusprendė ji, bet, neturė- 
dama jėgų visiškai liautis apie tai galvoti, tuoj pat prisimi- 
nė, kad buvo ne visiškai atvira, kai įspėjo Naomę, jog jai 
reikia išvažiuoti ir kad kas nors turi pakeisti ją arklidėje. 
Neaiškios užuominos apie reikalus ir paskirtus susitikimus 
motinos buvo suprastos greičiausiai kaip išsisukinėjimai; 
iš visa ko spėjant, Naomė buvo įsitikinusi, jog Kelsė va- 
žiuoja pasimatyti su tėvu. Ji nepradėjo jos atkalbinėti. 

Antra vertus, kad ir kokie būtų šiandieniniai žvalgy- 
bos rezultatai, Kelsė abejojo, ar kada nors pasidalys jais 
su motina. Naomė ką tik pradėjo atsigauti po juos ištiku- 
sios didelės netekties; bent jau ji atrodė rami. Be to, nie- 
kas nesitikėjo, kad Potvynis sugebės pakartoti savo sukre- 
čiantį skrydį, sunkią pusantros mylios Belmonto distanci- 
ją. Jo sėkmė kovojant dėl Prikneso jau savaime buvo dide- 
lė pergalė, dėl to ir “Trijų gluosnių" personalas, ir valdy- 
toja galėjo sau leisti gulėti ant laurų. 

Ir Kelsė pasinaudojo šia galimybe, kad pasinertų į 
preities sietuvą. 

Maršrutą iki Aleksandrijos Kelsė išstudijavo iš anks- 
to. Jai dar nė karto neteko šiame mieste būti, tačiau ko- 
mercinio centro pastatą ji rado beveik iš karto. Požeminėje 
aikštelėje laisvų vietų buvo pakankamai, ir Kelsė atsargiai 
įvarė “Spitfairą"tarp dviejų chromu ir nikeliu spindinčių 
“Mersedesų". 

Vis dar sėdėdama mašinoje, Kelsė ne be susierzinimo 
pastebėjo, kad jos rankos iš susijaudinimo suprakaitavo, o 
pilve tvyro maudžianti tuštuma. Stengdamasi nusiraminti ji 
tyčia neskubėjo: lėtai užtraukė rankinius stabdžius, uždarė 
dureles ir įsidėjo užvedimo raktus į rankinės kišenėlę. 

Kas gali būti blogiau? — klausė ji savęs. Kas gali 
būti blogiau už žinojimą, jog tavo motina nužudė žmogų? 
Kad ir kaip suktųsi jos šiandieninis pokalbis su Carlzu Ru- 
niu, vargu ar ji iš jo sužinos ką nors iš principo nauja ir dar 
labiau gąsdinančio. Kelsė atvažiavo pas senąjį seklį, kad jį 
išklausinėtų apie nužudymo smulkmenas, galbūt — apie jo 
subjektyvius įspūdžius, kuriais jis neišdrįso pasidalyti su 
prisiekusiaisiais, — ir pabandyti atkurti pilnutinį praeities 
paveikslą. Tiktai po to ji galės visam laikui suprasti ir pa- 
milti tą moterį, kokia tapo Naomė, ir liausis prisiminti, ko- 
kia Naomė buvo. 

Palikusi tuščius, skardžius požeminio garažo užkabo- 
rius, Kelsė pasikėlė į penktą aukštą ir atsidūrė tuščiuose, 
storais kiliminiais takais išklotuose koridoriuose. Iš abiejų 
pusių į koridorius vedė stiklinės durys su lentelėmis, ku- 
riose buvo užrašyti kontorų pavadinimai. Už durų buvo ma- 
tyti tarnautojai, prakaituotais veidais užsidirbantys duoną 
prie telefonų arba prie kompiuterių. 

Kelsė įsivaizdavo save jų vietoje ir krūptelėjo. Kokia 
jai būtų buvusi katorga visą darbo dieną kiurksoti visų, ku- 
rie eina koridoriumi, akivaizdoje? Argi ji būtų sugebėjusi 
išsėdėti skirtas valandas tokiame akvariume, kada gatvėje 
iš proto kraustosi pavasaris ir po žalias pievas braido ple- 
venančiais karčiais arkliai? 

Sukrėsta Kelsė papurtė galvą ir prisiminė, kad visai 
neseniai ji pati praleisdavo patalpoje visą savo darbo lai- 
ką, neišvengiamai būdama ekskursijų grupių, kurias ji ve- 
džiojo po galerijos sales, akivaizdoje? 

Kaip smarkiai pasikeitė per paskutinius kelis mėne- 
sius jos norai ir požiūris į gyvenimą! 

Seklių agentūra užėmė keletą kambarių pietiniame pa- 
stato sparne. Dar nespėjusi peržengti “Runio tyrimų biu- 
ro“ slenkstį, Kelsė suprato, jog tai visai ne smulki konto- 
rėlė, kaip jai atrodė. Cia vyraujančioje atmosferoje nebu- 

vo nieko, kas būtų priminę blogąją gyvenimo pusę, o tai, 
apskritai paėmus, taip pat prieštaravo Kelsės įsivaizdavi- 
mui apie privačių seklių agentūrą, susidariusią daugiausia 
iš televizijos serialų ir kino filmų. 

Taip, čia seifuose slepia tikras bylas, o ne ruginės deg- 
tinės butelį su pakeliu sudžiūvusių sumuštinių, pamanė Kel- 
sė, stumdama stiklines duris ir žengdama į prislopintos mu- 
zikos ir salsvo žydinčių gardenijų kvapo karaliją. 

Abiejose pusėse stovėjo šviesios smėlio spalvos ilgi 
minkštasuoliai, aukštose pintinėlėse augo vešlios, blizgan- 
čiais, tarsi vaškuotais, lapais gėlės. Ant sienos virš minkš- 
tasuolio kabėjo Manė paveikslų reprodukcijos, vaizduojan- 
čios žydinčias vandens lelijas, gana brangus žurnalinis sta- 
liukas — nors ir ne visai antikvarinis, buvo užverstas stam- 
bios akcininkų asociacijos leidžiamo žurnalo “Pietiniai na- 
mai" numeriais. 

Didesnę kambario dalį užėmė masyvus darbinis selek- 
tyviojo ryšio pulto sekretorės stalas ir keli telefonai ant 
jo. Pagamintas iš tamsaus medžio, jis buvo apskritas, tad 
sekretorė prie kompiuterio klaviatūros Kelsei priminė karį 
kulkosvaidžių lizde. Išvydusi lankytoją, ji ttumpam pakė- 
lė nuo monitoriaus žvilgsnį ir apdovanojo įėjusiąją profe- 
sionaliai mandagia, bet nuostabiai šilta šypsena. 

— Kuo galiu būti naudinga? 

— Man paskirtas susitikimas su misteriu Runiu. 

— Mis Monro? Jūs atvykote truputį anksčiau paskirto 
laiko. Prašome sėstis, aš sužinosiu, ar misteris Runis pasi- 
ruošęs jus priimti. 

Kelsė atsisėdo ant minkštasuolio šalia vešlios garde- 
nijos ir, pasiėmusi nuo stalo žurnalą, apsimetė įdėmiai stu- 
dijuojanti nepateisinamai vešlų tipiškos pietų sodybos su me- 
zoninu dekorą. Laukimas užsitęsė dešimtį minučių, ir visą 
šį laiką Kelsė jautė nerimstantį susijaudinimą, kurį drauge 
su sąžinės kančiomis patvirtino suprakaitavusi jos kakta. 

Ji neturėjo čia važiuoti. Ji neprivalėjo pasivadinti pa- 
varde, kuria nesinaudojo ir kuri jai buvo šlykšti. Ji neturi 
Jokios teisės kišti nosį į Naomės gyvenimą. Jeigu ji save 
laiko padoriu žmogumi, ji turi nedelsiant atsistoti, pasaky- 
ti, kad suklydo, ir, atsiprašiusi sekretorės, dingti. 

Tikriausiai ji bus ne pirmas klientas, kuris paskutinę 
minutę persigalvojo ir apimtas panikos paspruko iš seklių 
agentūros priimamojo. Na kad ir pirmas — kas iš to? Jai 
tikrai čia nėra kas veikti. Užuot gardžiavusis gardenijų aro- 
matu ir grožėjusis kažkieno neskoningai apstatyta svetaine, 
ji privalėjo dirbti arklidėje arba vedžioti su lonže Nambę. 

Bet Kelsė taip ir neatsistojo iš savo vietos iki tol, kol 
sekretorė šūktelėjo jos pavardę ir paprašė užeiti į misterio 
Runio kabinetą. 

Į vidinį agentūros koridorių taip pat vedė nemažai du- 
rų, bet jos visos buvo sandarios ir dar apmuštos standžia 
dirbtine oda. Stai jis — daiktinis konfidencialumo garanti- 
jos įkūnijimas, pamanė Kelsė. Durys su patikima garso izo- 
liacija turėjo klientams parodyti, kad viskas, kas už jų vyks- 
ta, lieka paslaptis. 

Bet jeigu taip, tai kodėl ji tikisi, jog net dabar, pra- 
slinkus dvidešimt trejiems metams, Carlzas Runis apskri- 
tai jai ką nors pasakys? 

“Todėl kad aš turiu teisę žinoti!" — priminė sau Kel- 
sė, mašinaliai atsistojusi ir ištiesusi pečius. Todėl kad ji — 
Naomės Čedvik duktė. 

— Misteris Runis jūsų laukia. — Sekretorė atidarė 
prieš ją dvigubą ąžuolinių durų sąvarą, palydėjo Kelsę vi- 
dun ir tyliai pasišalino. Kelsė atsidūrė nedideliame jaukia- 
me kambarėlyje, apstatytame daugiau kaip asmeninis ka- 
binetas, o ne tarnybinė patalpa. Nuo sienų savo šaltas akis 
sprogino stiklinės plėšriųjų Žuvų galvos, o ant knygų len- 
tynų buvo išdėlioti miniatiūriniai jachtų ir motorinių ka- 
terių modeliai. Kambario centre stovėjo senoviškas — ne 
imitacija! — dviejų spintelių raudonmedžio stalas; jo pil- 
votos išgaubtos kojytės ir raižytiniai papuošimai buvo rū- 
pestingai nušveisti specialiu skiediniu ir, patenkinti savi- 
mi, spindėjo. Ant stalo viršaus, uždengto tamsiai žaliu au- 
deklu, gulėjo keli žinynai ir stovėjo stalinė žaliu gaubtu 
lempa. 

Pakilęs jos pasitikti iš užstalės Žmogus galėjo sėk- 
mingai atlikti visų mylimo senelio vaidmenį ir be jokio gri- 
mo. Nedideliu pilvuku, žilstančiais plaukais, apskritavei- 
dis, siaurapetis, jis kėlė pasitikėjimą ir darė įspūdį žmo- 

gaus, kuris geraširdiškai, šeimyniškai jums padės jūsų pro- 
blemose, ir nė lapė nesulos. Kelsė atkreipė dėmesį, kad 
net jo kaklaraištis parištas truputį nerūpestingai, tačiau ji 
negalėjo pasakyti, ar tai buvo dar viena gerai apgalvota jo 
profesinio būdo detalė, ar iš tikrųjų misteris Runis tiesiog 
poilsiavo, atsileidęs standų mazgą ir užsimetęs ant savo 
beveik antikvarinio stalo kojas. Bet šis atvejis buvo mažai 
įtikėtinas. 

Jo balsas taip pat pasirodė besąs minkštas, gebantis 
nuraminti patį nervingiausią klientą. 

— Atleiskite, kad jus priverčiau laukti, mis Monro. 
Leiskite jums pasiūlyti puodelį kavos? — Jis mostelėjo į 
brangią, ant atskiro staliuko stovėjusią, kavavirę. — Aš vi- 
sada laikau po ranka kavą, kai būna įtemptos dienos. 

— Ne, ačiū, — atsakė Kelsė. — Bet jūs prašome gerti. 

Ji atsisėdo į pasiūlytą krėslą ir, kol kabineto šeiminin- 
kas pylėsi sau kavą, pasinaudojo pauze, kad susitvarkytų sa- 
vo mintis ir įdėmiau apžiūrėtų Carlzą Runį ir jo kabinetą. 

Paprastas paprastos kontoros tarnautojas, nusprendė 
pagaliau ji. Tiesiog neįtikėtina, kad jis galėtų taip įtakoti 
žmonių likimus. 

— Taigi, mis Monro, kas jus pas mane atvedė? Mūsų 
preliminariniame pokalbyje jūs užsiminėte, kad jums rei- 
kia pagalbos dėl globos bylos. — Jis patogiau įsitaisė krėsle 
iš plastiko ir odos pakaitalo ir ėmėsi tingiai maišyti šaukš- 
teliu kavą. Prie puodelio — Kelsė net nepastebėjo, kaip 
Runis jį išsitraukė, — jau gulėjo švarus bloknotas užra- 
šams ir pieštukas. 

— Jūs išsiskyrusi, mis Monro? 

Kelsė linktelėjo. 

— O kūdikis? Kam patikėta pirmame etape globa? 

Kelsė įtraukė į krūtinę daugiau oro, tarsi ruošdamasi 
nerti. Atsidūrusi seklio kabinete, ji jau negalėjo sau leisti 
nė žodžio melo arba pusės tiesos. 

— Tai aš — kūdikis, misteri Runi. — Kelsė tvirčiau 
suspaudė ant kelių rankinę ir jų žvilgsniai susitiko. — Mon- 
ro — mano vyro pavardė. Po skyrybų aš susigrąžinau savo 
mergautinę pavardę — Baiden. Mano tikroji pavardė — 
Kelsė Baiden. 

Jis prisiminė ją iš karto. Kelsė tai suprato iš to, kaip 
apmirė jo ranka, kaip sutriko apskriti judesiai šaukšteliu, 
maišant kavą. Misterio Runio akių vyzdžiai truputį išsi- 
plėtė, ir akimirksniu jo žalios akys pasirodė Kelsei juodos. 

— Aišku... — lėtai ištarė jis. — Jūs, matyt, manote, 
jog aš turėčiau prisiminti šią pavardę ir šią bylą... Ką gi, 
iš tikrųjų ją gana gerai prisimenu. Jūs nepaprastai panaši į 
savo motiną, mis Baiden. Aš turėjau jus iš karto pažinti. 

— Aš apie tai nepagalvojau. Juk jūs... jūs tyrėte jos bylą. 

Runiui nepraslydo Kelsės balse nuskambėjusi nepa- 
lankumo gaidelė. 

— Tai mano darbo dalis. 

— Bet tame atvejyje, apie kurį mes su jumis kalbame, 
įvykiai įgavo netikėtą pobūdį. Juk jus pasamdė mano tė- 
vas, ar ne taip?. 

— Paklausykite, Kelse... Atleiskite, mis Baiden, bet 
aš iki šio laiko apie jus galvoju kaip apie Kelsę — juk jūs 
tada buvote visai mažiukė mergaitė... — Jis kalbėjo lėtai, 
neskubėdamas, nuramindamas ją ir save. — Globų bylos 
retai kada būna malonios. Laimei, jūs buvote pernelyg, hm 
-m ... jauna, kad tai jums būtų betarpiškai rūpėję. Kaip 
jums, be abejo, žinoma, mane pasamdė tam, kad užfiksuo- 
čiau dokumentuose kai kuriuos jūsų motinos elgesio ypa- 
tumus ir misteriui Baidenui padėčiau pasiekti visiškų tė- 
vystės teisių pripažinimą. 

— Ir kokius gi jos elgesio ypatumus jums pavyko už- 
fiksuoti? 

— Atleiskite, bet aš visiškai neprivalau to su jumis 
svarstyti, — mandagiai, bet tvirtai atsakė Runis. 

— Kiek žinau, dauguma jūsų atradimų vėliau pateko į 
laikraščius, — atkirto Kelsė. — Man atrodo, jog dabar, pra- 
ėjus tiek metų, jūsų būgštavimai dėl šios informacijos kon- 
fidencialumo neturi jokio pagrindo... — Tai kalbėdama, 
Kelsė truputį palinko į priekį ir leido savo balsui parodyti 
kai kurias emocijas, kad duotų Runiui suprasti, kokie bū- 
tent jausmai ją valdo dabar ir kokį ji turi tikslą. — Aš, 
misteri Runi, turiu žinoti viską. Aš jau ne kūdikis, nuo ku- 
rio būtina slėpti skrupulingas smulkmenas. Tikiuosi, jūs su- 
tiksite, kad aš turiu į tai teisę. 

Kaip, paklausė savęs Runis, kaip jis galėjo nepažinti 
šio veido? Kaip jis galėjo žvelgti į šias akis ir nesuprasti, 
kad prieš jį Naomės duktė. 

— Aš jus užjaučiu, mis Baiden, bet patikėkite, mažai 
ką galiu jums pasakyti. 

— Bet juk jūs privalėjote mano motinai tiesiog lipti 
ant kulnų. Jūs darėte nuotraukas, rašėte ataskaitas... Jūs tu- 
rėjote ją gerai pažinoti, misteri Runi. Ir ją, 1r Aleką Bredlį. 

— Juos pažinoti? — Runis šiek tiek palenkė galvą. — 
Juk aš net nė karto nesikalbėjau nei su Naome Čedvik, nei 
su Aleku Bredliu! 

Toks atsikalbinėjimas buvo tikras formalumas, ir Kel- 
sė dėl jo nė kiek nesutriko. 

— Jūs juos matėte kartu — vakarėliuose, klube, hi- 
podrome. Jūs juos matėte vienudu tą naktį, kai Bredlis at- 
ėjo pas Naomę į namus. Beje, įstatymo požiūriu jūs pats 
ne be nuodėmių — juk jūs pažeidėte privačių valdų ribas, 
jau nekalbant apie padarytas per langą fotografijas. 

Ne, Runis to neužmiršo, kaip ir neužmiršo visa kita. 

— Sutinku, aš tada vaikščiojau skustuvo ašmenimis 
ir, galimas daiktas, dėl savo uolumo geriau padaryti man 
patikėtą darbą truputį pažeidžiau įstatymus. — Jis iš lėto 
šyptelėjo, atmintyje atgaivinęs tuos senus prisiminimus. — 
Jeigu aš tada būčiau turėjęs šiuolaikinę techniką, tą patį 
būčiau galėjęs atlikti per mylios atstumą ir niekam nebūtų 
kilę jokių klausimų dėl įsiveržimo į privatų piliečių gyve- 
nimą... — Runis pakėlė prie lūpų kavos puoduką ir nugėrė 
iš jo delikatų gurkšnelį. — Bet net dabar šitą uždrausrą ri- 
bą tenka peržengti vos ne kiekvieną dieną. Darbo specifi- 
ka, mis Baiden. 

— Jums, be abejonės, susiklostė apie mano motiną 
apibrėžta nuomonė, — nekantriai jį nutraukė Kelsė. — Aš 
suprantu, kad jūsų darbui būtinas maksimalus objektyvu- 
mas, bet tai tikriausiai neįmanoma — stebėti kažkieno gy- 
venimą ir niekaip jo neįvertinti. 

Runis vėl ėmėsi maišyti šaukšteliu kavą, nors tam ne- 
buvo jokio reikalo — cukrus, kurį jis buvo įdėjęs į puodu- 
ką, seniai turėjo būti ištirpęs. 

— Tai buvo daugiau kaip prieš dvidešimt metų, — iš- 
tarė jis. 

— Bet jūs ją atsimenate, misteri Runi, — mygo Kel- 
sė. — Aš netikiu, kad jūs galėjote užmiršti ją ir viską, kas 
po to atsitiko. 

— Naomė buvo labai graži moteris, — lėtai tarė Ru- 
nis. — Jaudulinga, švelni... Ir ji buvo iki ausų įsimylėjusi. 

— Aleką Bredlį? 

Runis suirzęs padėjo į šalį šaukštelį, netyčia užvarvi- 
nęs kelis šaukštelius kavos ant savo švaraus bloknoto. 

— Taip, Aleką Bredlį. Laikraščiuose, apie kuriuos jūs 
užsiminėte, visa tai buvo aprašyta. Naomė Cedvik buvo 
areštuota ir perduota teismui, kaltinant šio žmogaus nužu- 
dymu. 

— Ar jūsų padarytos fotonuotraukos padėjo teisėjams 
paskelbti nuosprendį? 

— Taip. — Runis aiškiai prisiminė, kaip jis ropštėsi į 
medį, ir fotoaparatas trankėsi į jo krūtinę, kurioje susijau- 
dinusi plakė širdis. — Galima pasakyti, kad aš atsidūriau 
reikiamoje vietoje reikiamu laiku. 

— Teisme Naomė pareiškė, jog tai buvo savigyna. Ale- 
kas Bredlis jai grasino ir ketino išprievartauti. 

— Aš žinau, ką ji pareiškė. Deja, visi įkalčiai buvo 
prieš ją. 

— Bet juk jūs ten buvote! Jūs turėjote matyti, ar buvo 
Naomė išsigandusi ir ar jai tas Bredlis grasino? 

Runis sudėjo ant stalo rankas, tarsi žmogus, kuris ruo- 
šiasi sakyti išmoktą maldą. 

— Aš mačiau, kaip ji jį įsileido, jie kartu išgėrė, po to 
prasidėjo ginčas. Dėl ko jis kilo ir apie ką jie kalbėjo, aš 
negirdėjau — tada tai pasakiau ir galiu dabar pakartoti. 
Greitai jie užlipo į antrą aukštą. 

— Naomė užlipo į antrą aukštą, — pataisė Kelsė. — 
O jis nusekė paskui ją. 

— Taip, kiek mačiau, viskas taip ir buvo. Aš nuspren- 
džiau, kad jie eis į miegamąjį ir paskubėjau iš medžio išsi- 
kepurnėti. 

— Kodėl jūs nusprendėte? Todėl, kad jie jau ten bu- 
vo? — patikslino Kelsė. 


— Ne, ne tai, kad aš nusprendžiau... Tiesiog tai buvo 
viso labo trečia naktis, kai aš budėjau sodybos teritorijoje, 
ir pirmoji, kai tiksliai Žinojau, jog nebus tarnų. 

Runis tebelaikė ant stalo sunertas rankas, rimtai ir ra- 
miai žvelgdamas į Kelsės akis. 

— Aš išbuvau medyje keletą minučių. Nieko neįvyko, 
ir aš jau buvau belipąs žemyn, bet čia jie įėjo. Naomė pasi- 
rodė pirmoji, paskui ją — Alekas. Man pasirodė, kad jie 
vis dar barasi... 

Jis nutilo, prisimindamas Naomės veidą, užpildžiusį 
jo aparato vaizdo ieškiklį. Veidą, kurio grožio negalėjo už- 
gožti aiškiai matomi plačiai atvertose akyse pyktis ir pa- 
nieka. Pyktis, panieka ir baimė... 

Runis truputį kostelėjo. 

— Kurį laiką aš mačiau tik jos nugarą. Po to ji atsisu- 
ko ir žingtelėjo į šalį. Kai ji vėl pasirodė lange, jos ranko- 
se buvo revolveris. Dabar aš gerai mačiau abu. Alekas pa- 
kėlė rankas ir ėmė trauktis atbulas... Ir tą momentą Nao- 
mė iššovė. 

Kelsė pajuto, kaip per jos nugarą perbėgo šaltukas. 

— Ir kas buvo po to? 

— Po to? Aš sustingau, Kelse... Aš buvau jaunas, ir 
man niekada neteko matyti, kaip... Aš sustingau, — pakar- 
tojo jis. — Aš abiem rankom įsikibau į medžio kamieną ir 
negalėjau net pakrutėti. Man buvo gerai matyti, kaip Nao- 
mė priėjo prie jo ir palinko. Po to ji ėmė skambinti telefo- 
nu. Į policiją. Aš jau neprisimenu, kaip išsiropščiau iš me- 
džio — tikriausiai tiesiog atleidau rankas... Dar kurį laiką 
sėdėjau savo mašinoje, stengdamasis atsitokėti. Tiktai kai 
pasigirdo policijos sirenos, aš užvedžiau variklį ir nuva- 
žiavau. 

— Jūs nesikreipėte į policiją? 

— Ne. Šiaip ar taip, ne iš karto. Žinoma, aš kvailai 
pasielgiau, bet... Aš galėjau netekti licenzijos, bet vis dėl- 
to nuėjau į skyrių, nunešiau jiems juostelę ir padariau pa- 
reiškimą... — Runis atleido rankas ir nuėmė jas nuo stalo, 
netikėtai suvokęs, jog štai jau kurį laiką jo pirštai nuo įtam- 
pos pavargo ir ėmė mausti. Aš dariau savo darbą. 

— Ir sugebėjote pamatyti jauną moterį, kuri susipai- 
niojo savo jausmuose ir patiesė revolverio šūviu meilužį? 

— Man labai gaila, bet aš nieko prie to negaliu pri- 
durti. Kad ir kaip norėčiau... Jūsų motina atsėdėjo savo lai- 
ką. Dabar viskas praeityje, mis Baiden. 

— Tiktai ne man. — Kelsė atsistojo. O kas , jeigu aš 
jus pasisamdysiu, misteri Runi? Aš noriu, kad jūs sugrįž- 
tumėte į dvidešimt trejų metų praeitį ir vėl užsiimtumėte 
šia byla. Aš privalau apie tą Aleką Bedlį sužinoti viską. 

Kažkur giliai viduje smilktelėjusi baimė privertė Ru- 
nį suakmenėti. 

— Tegul viskas lieka kaip yra, Kelse. Jūs nieko nepa- 
keisite, net jeigu ir suaitrinsite senas žaizdas. O gal jūs 
manote, kad jūsų motina bus jums dėkinga, jeigu jūs ją pri- 
versite dar kartą visa tai išgyventi? 

— Galbūt ir ne, tačiau vis dėlto ruošiuosi į praeitį grįŽ- 
ti. Lėtai, Žingsnis po žingsnio, kolei pati pradėsiu supras- 
ti, kaip tai atsitiko. Ar jūs sutinkate man čia padėti? 

Runis žvelgė į Kelsę, bet jos nematė. Jo mintyse 1š- 
kilusiame vaizde vėl atsistojo tyli ir susikaupusi Naomė 
Cedvik, kokia ji buvo perpildytoje teismo salėje. Ji atro- 
dė rami, bet ją išdavė akys. O, tos nevilties ir kančios ku- 
pinos akys!.. 

— Ne, — griežtai tarė jis, — aš jums nepadėsiu. Ir 
leiskite jums duoti vieną patarimą: pagalvokite kaip rei- 
kiant, o tik paskui ta kryptimi ženkite kokius nors žings- 
nius. Pagalvokite, Kelse, apie padarinius. 

— Aš gerai viską apgalvojau, misteri Runi, ir priėjau 
prie išvados, kad mano mama sakė tiesą. Ir aš ketinu su 
jūsų pagalba arba be jos tai įrodyti. Ačiū, kad radote laiko 
su Manimi susitikti. 

Ji išėjo, o Runis dar ilgai sėdėjo, žvelgdamas į užsi- 
dariusias paskui ją duris, ir stengėsi sulaikyti drebančias 
rankas. Tiktai visai nusiraminęs, jis prisitraukė prie savęs 
telefono aparatą ir surinko numerį. 


Kitas Kelsės sustojimas buvo Džordžtauno universi- 
tete. Ilgas laukimas knygų spintomis apstatytame tėvo ka- 
binete jai padėjo visiškai nusiraminti. Sitos storos knygos, 

mokslinės įstaigos kvapai ir garsai ją visada veikdavo pa- 
lankiai; tikriausiai todėl ją čionai taip ir traukė, pagalvojo 
Kelsė, slėpdama rankinuke nosinę, kurią ji iki šiolei ner- 
vingai glamžė rankoje. Ramiame tylaus akademinio mies- 
telio pasaulyje žinios buvo didžiausia pasaulio vertybė, ir 
bet kuriam klausimui vis tiek, neišvengiamai, anksčiau ar 
vėliau būdavo randamas atsakymas. 

Filipas Baidenas įėjo į kabinetą, pakeliui kratydamas 
nuo pirštų galų kreidos dulkes. 

— Kelsė! Kaip aš džiaugiuosi tave matydamas! At- 
leisk, kad priverčiau laukti, — truputį užsitęsė mano semi- 
naras. 

— Nieko baisaus. Tikėjausi, kad tu turėsi keletą lais- 
vų Minučių... 5 

— Aš turiu visą valandą, — nutraukė ją Filipas. Sią 
valandą jis planavo panaudoti paskutinei šiandienos paskai- 
tai pasiruošti, bet apie tai nusprendė neužsiminti. Galų ga- 
le paskaita gali palaukti. — Jeigu tu neturi jokių planų ant- 
rajai dienos pusei, tai po užsiėmimų mes galėtume nuva- 
Žiuoti į restoraną ir pavakarieniauti. 

— Ačiū, bet tiktai ne šiandien. Aš turiu užvažiuoti dar 
į vieną vietą. Man norėtųsi su tavimi pasikalbėti, jeigu tu 
iš tikrųjų neužsiėmęs. 

— Aš nenoriu, kad tu jaudintumeis dėl seneles. Aš vis- 
ką sutvarkysiu. 

— O aš nė nesijaudinu. Man tai neturi didelės reikšmės. 

— Kaipgi taip!.. — ištrūko Filipui, bet jis nepradėjo 
toliau plėtoti savo minties ir tiktai paglostė dukters ranką. — 
Galų gale tai tiesiog netvarka. Aš nepakęsiu, kad ji tave šan- 
tažuotų dėl palikimo... 

Nepaisant savo pastangų, jis vėl susijaudino ir, apsi- 
sukęs ant kulnų, ėmė žingsniuoti siauru tarpu tarp spintų, 
kaip jis tai dažnai darydavo, kai apmąstydavo kokią nors 
naują tezę. 

— Tavo senelė, Kelse, daugeliu atžvilgių verta pagar- 
bos ir susižavėjimo, bet kai kalba užeina apie šeimos gar- 
bę, ji tampa užsispyrusi ir kuo nors įtikinti ją neįmanoma. 
Kaip ir dauguma kokiai nors fatališkai idėjai atsidavusių 
Žmonių, ji labai mažai vadovaujasi blaiviu protu ir, pati to 

nepastebėdama, prisirišimą ir meilę pradeda keisti savo as- 
meninių vertybių skale. 

— Tu man neprivalai aiškinti priežasčių, dėl kurių ji 
taip ar kitaip elgiasi, kaip ir neturi jai ieškoti lengvinančių 
aplinkybių. Aš žinau, kad senelė mane savaip myli, tiktai ta 
jos meilė visada buvo sudėtinga... — Niekada nebuvo ne- 
sudėtinga, mintyse pasitaisė Kelsė: — Aš jau seniai supra- 
tau, jog senelė neįpratusi, kada jai prieštarautų. Bet va tik- 
tai šį kartą jai teks sutikti, kad aš turiu teisę pati tvarkyti 
savo gyvenimą. O jeigu ne... Siaip ar taip, nesiruošiu būti 
priklausoma nuo to, kokią poziciją užims Milisenta. 

Filipas patylėjo, mąsliai vartaliodamas rankose stikli- 
nę prespapjė. 

— Aš nenoriu, kad jūs būtumėte priešai. 

— Aš taip pat. 

— Galbūt, jeigu mes dviese pas ją nuvažiuotume... 

— Ne, tėte. 

Sunkiai atsidusęs, Filipas nusiėmė akinius ir ėmėsi 
juos trinti minkštos zamšos atraižėle, veikdamas greičiau 
IŠ įpročio, o ne dėl to, kad reikėtų. 

— Ji jau toli gražu nejauna, Kele. Ir jūs su ja priklau- 
sote vienai šeimai. 

Aha, pamanė Kelsė, tėtė vėl pasibalnojo savo mylimą 
arkliuką. 

— Atleisk, — tarė ji, — bet aš negaliu žengti to 
žingsnio. Zinau, kad tu atsidūrei kryžminėje ugnyje, ir pa- 
tikėk, man tai irgi labai nemalonu. Bet turi suprasti: Mi- 
lisenta pyksta, nes negali gauti to, ko jai norisi. Ji norėtų 
turėti kažką idealaus, o aš, jeigu būsiu maksimaliai atvi- 
ra, niekada neatitikau jos reikalavimų, kokia turi būti tik- 
roji Baiden. 

— Ką tu sakai, Kelse! 

— Aš jai — Naomės duktė, ir senelė taip ir negalėjo 
su tuo susitaikyti. Man belieka tiktai tikėtis, jog ilgainiui 
ji suvoks, jog aš taip pat ir tavo duktė. 

Filipas sulankstė akinius ir padėjo juos ant stalo greta 
apšiurusio Sekspyro tomo. 

— Ji myli tave, Kelse. Ji grumiasi ne su tavimi, o su 
aplinkybėmis. 

— Aš irgi esu tos aplinkybės, — ramiai atkirto Kelsė. — 
Aš ir priežastis, ir skatinamasis motyvas... Visa esmė esu aš — 
kūdikis, kurį norėjo turėti du žmonės, nors vienas kitam jie 
seniai tapo svetimi. Nuo to, tėte, niekur nedingsi. 

— Bet tai juk kvaila — kaltinti save tuo, jog... 

— Nekaltinti. Tu parinkai ne tą žodį. Aš jaučiu tam 
tikrą atsakomybę... Taip, atsakomybę, — pakartojo Kelsė 
išvydusi, kad tėvas linguoja galvą. — Prieš ją ir prieš tave. 
Štai kodėl aš čia. Tu turi man smulkiai papasakoti apie vis- 
ką, kas įvyko tarp jūsų. 

Filipas netikėtai pasijuto labai pavargęs. Sudribęs į 
krėslą, jis pasitrynė rankomis smilkinius. 

— Mes jau apie tai kalbėjome. 

— Tu man pasakojai tiktai apie pagrindinį dalyką, ne- 
liesdamas detalių. Tu ją įsimylėjai ir vedei, nepaisydamas 
savo tėvų nepritarimo. Paskui jums gimė kūdikis. O kas gi 
atsitiko vėliau? Kada, kokį momentą viskas pasuko ne 
taip? — Kelsė atsistojo ir priėjo prie tėvo. Jai nesinorėjo 
jo skaudinti, bet ji privalėjo sužinoti tiesą. 

— Aš 1š tavęs nereikalauju visiems tarp jūsų įvyku- 
siems dalykams paaiškinimų, bet juk tu pažinojai moterį, 
kurią vedei, tu ją mylėjai? Ir jeigu galų gale tu panorai 
atsiimti iš jos jūsų vaiką, jeigu tu ėjai į teismą, samdei ad- 
vokatus ir seklius, tam turėjo būti svari priežastis. Labai 
svari. Ir aš noriu žinoti — kokia. 

— Man buvai reikalinga tu, — paprastai tarė jis. — 
Aš norėjau, kad tu būtum su manimi. Galimas daiktas, tai 
buvo egoistiška ir nelabai protinga, bet man reikėjo tavęs. 
Be to, man atrodė, jog gyvenimo būdas, kurį gyveno tavo 
mama, nelabai tau tinka. Tai yra, tau tai buvo ne pats ge- 
riausias variantas. 

Ar aš nesuklydau? — paklausė savęs Filipas. Galbūt 
jis ko nors iki galo nesuprato, neįvertino? Jis kėlė sau šį 
klausimą begalinę daugybę kartų, bet teisingo atsakymo 
taip ir nerado. 

— Tavo senelė ir aš ilgai apie tai galvojome, — lėtai 
prabilo jis. — Mamai... Milisentai labai nepatiko, kad tu 
teksi Naomei. Galų gale aš jai pritariau. Sį sprendimą man 
priimti buvo nelengva, bet aš tikėjau, jog taip bus teisi- 

giau. Iš dalies, žinoma, tai buvo tas pats egoizmas — aš to 
nesiimsiu neigti, — bet tuo pat metu aš nuoširdžiai tikė- 
jau, jog taip bus geriau tau. 

Jis pakėlė žvilgsnį į dukrą, bet vietoj suaugusios mo- 
ters išvydo vaiką, koks Kelsė buvo daugiau kaip prieš 
dvidešimtį metų. 

— Suprask, Kele, aš tavęs nenorėjau jai atiduoti, ne- 
norėjau pavirsti į “sekmadieninį tėtį", kuriam galiausiai 
būtų tekę užleisti vietą kokiam nors Naomės gyvenime pa- 
sirodžiusiam vyrui. Be to, po mūsų skyrybų Naomė elgė- 
Si... provokuojamai. Ji tarsi norėjo parodyti, kaip jai į vis- 
ką nusispjauti. Tikriausiai jos advokatai jai patarinėjo būti 
tylesnei už Žemę ir mažesnei už žolę, bet ji elgėsi atvirkš- 
čiai. Naomė tarsi specialiai traukė į save spaudos dėmesį 
ir kėlė viešus skandalus... Pati idėja, kad reikia samdyti 
seklį, man buvo kokti, tačiau teismui reikėjo įrodymų. Ir 
aš įgaliojau savo advokatus. 

— Vadinasi, tu ne pats pasamdei misterį Runį? 

— Ne, aš... Iš kur tu žinai jo pavardę? 

— Aš ką tik pas jį buvau. 

— Paklausyk, Kelse... — Jis čiupo ją už rankos. — 
Kam ?.. Ką tu tuo nori pasiekti? 

— Aš noriu gauti suprantamus atsakymus į savo klau- 
simus. Ypač į vieną... — Kelsė suspaudė jo pirštus. — Aš 
tavęs paklausiu: tu tiki, jog Naomė nužudė Aleką Bredlį? 

— Nėra jokių abejonių, kad... 

— Kad ji jį nušovė? — rūsčiai užbaigė Kelsė. — Tai 
aš žinau. Mane domina kitas klausimas — ar ji jį nužudė? 
Ar galėjo moteris, kurią tu pažinojai, kurią tu mylėjai, įvyk- 
dyti žmogžudystę? 

Filipas suabejojo, jausdamas, kaip dukters pirštai vis 
labiau ir labiau spaudžia jam plaštaką. 

— Nežinau, — atsakė pagaliau jis. — Kaip man pa- 
čiam norėtųsi žinoti atsakymą! 


Paskutinis Kelsės suplanuotas susitikimas su Naomės 
advokatais jai neatnešė nieko naujo. Remdamiesi profesi- 
ne etika, juristai neatskleidė jai nieko daugiau, ką ji jau 
žinojo, todėl Kelsei teko it musę kandus palikti jų pliuši- 

niais baldais apstatytas kontoras. Bet, nepaisydama nusi- 
vylimo, Kelsė buvo pilna ryžto siekti savo. Turi būti kitas 
kelias, tvirtino ji. Kiekviena problema turi sprendimą. Vie- 
nintelis dalykas, kuris jai reikalingas, tai rasti formulę, įsta- 
tyti į ją kintamas ir nuolatines reikšmes ir turėti kantrybės, 
kol rasi teisingą atsakymą. Stai tiktai gaila, kad praeityje 
ji beveik neskyrė laiko matematikai ir kitiems tiksliesiems 
mokslams, iškeisdama juos į filosofiją ir meną. 

Jeigu Kelsė ir jautėsi truputį sutrikusi, tatai, be abejo, 
buvo galima paaiškinti tuo, kad ji pavargo. Per paskutines 
kelias valandas ji pernelyg nusikamavo, išeikvojo perne- 
lyg daug dvasinių ir fizinių jėgų, ir dabar jai buvo baisu 
net pagalvoti, jog, grįžus į “Tris gluosnius" ir susitikus su 
Naome, jai teks suriesti panašią į tiesą istoriją, kaip ji pra- 
leido laisvalaikį. 

Ir, užuot grįžusi namo, ji pasuko į Geibo fermą. Jeigu 
jo nėra namie, guodė save Kelsė, ji važiuos tiesiai namo ir, 
pasiskundusi galvos skausmu, užsidarys savo kambaryje. 

Dar vienas melas išsigelbėjimui?— Niūriai paklausė 
ji savęs. Jeigu taip bus ir toliau, tai ji, ko gero, taip įpras, 
jog toks būdas spręsti visas problemas jai atrodys absoliu- 
čiai normalus. 

Išlipusi iš automobilio, ji priėjo prie pastato durų, bet 
nepasibeldusi sunkiai atsisėdo ant priebučio laiptelių, gė- 
rėdamasi gėlėmis, kurios šį šiltą pavasario vakarą ypač 
smarkiai kvepėjo. 

Iki saulėlydžio beliko dvi valandos, mąstė ji, įsiklau- 
sydama į graudų lelio balsą. Tokios pat trelės buvo girdėti 
po jos miegamojo langu Naomės namuose, ir štai dabar ji 
išgirdo jas čia, Geibo sode. Kaip ji spėjo pastebėti, lelys 
prabyla prieš pat sutemstant ir ilgai po to drumsčia tamsų 
vakarą savo tęsiančiomis, ilgesingomis trelėmis. 

Gėlių aromatas buvo nepaprastai kvapnus. Kelsė net 
nustebo, kad jų tiek daug. Ryškios raktažolės, lelijiškai gel- 
tonos daržinės našlaitės, saldžiojo žirnelio ūsais apsiviję 
špaleriai, stambiosios sodo pakalnutės ir išilgai takelių aly- 
vų krūmai — visa tai kvepėjo įvairiausiais kvapais ir mir- 
gėjo gaiviomis spalvomis, nuo kurių ėmė po truputį raibti 
akyse. 

Kokia tyli, rami vieta žmogui, turinčiam tokią trykš- 
tančią gyvenimo energiją ir gyvenantį tokiomis audringo- 
mis aistromis, pagalvojo nejučia Kelsė. 

Po to ji išgirdo, kaip už jos nugaros atsivėrė durys ir 
nuaidėjo žingsniai. Jo žingsniai. Geibas atsisėdo šalia jos, 
apkabino per pečius, ir Kelsė natūraliu ir lėtu judesiu pri- 
gludo prie jo. 

— Aš pamačiau tavo mašiną. 

— Kas sodino šias gėles? 

— Aš... Tai mano žemė. 

— Mano tėvas taip pat daro tai pats. Mūsų namuose 
davau. Aš net išklausiau gėlininkystės ir landšaftinės ar- 
chitektūros kursą, todėl galų gale tas mažutis žemės lopi- 
nėlis užpakaliniame kieme pavirto į pavyzdinį parodomą- 
Jį, pagal visas taisykles sutvarkytą sodą, tačiau jis nebuvo 
nė pusiau toks jaukus ir mielas, kaip sodas, kurį išaugino 
mano tėvas. Kaip tik tada supratau, kad egzistuoja tokie 
dalykai, apie kuriuos jokiose knygose neparašyta. 

— Aš sodinau tai, kas man labiausiai patiko. 

— Aš būčiau pasielgusi lygiai taip pat, jeigu man atsi- 
rastų galimybė viską pradėti iš pradžių. 

— Aš buvau čia sumanęs įrengti alpinį kalnelį. — Gei- 
bas gestu parodė į kalvos šlaitą. — Gal norėtum man padėti? 

Kelsė nusišypsojo ir, į jį atsisukusi, prisiglaudė veidu 
prie kaklo, kur oda buvo ypač švelni ir šilta. 

— Na, aš imčiau viską daryti lygiai taip, kaip parašy- 
ta knygoje, — sumurmėjo ji. 

— Ir mes tada be galo ginčytumės, — pritarė jai Gei- 
bas. — Tu mane mokytum, kaip tai daroma moksliškai, o 
aš reikalaučiau, kaip man labiau patinka. Ir mes kartu įsi- 
veržtume į artimiausią medelyną... — Jis paėmė ją už 
smakro ir privertė pakelti galvą. — Ko tu tokia, Kelse, su- 
sijaudinusi? 

Kelsė suprato, kad jam gali papasakoti viską. O kodėl 
ne? Visame pasaulyje neliko nieko, kuo ji negalėtų su juo 
pasidalyti. 

— Siandien pradėjau vieną darbą... ir jį užbaigsiu, kad 
ir kiek tai man kainuotų. Į ką kreipiuosi — visi sako, jog 

turiu viską palikti taip, kaip yra, bet aš negaliu... ir nepa- 


liksiu. — Ji giliai atsiduso ir truputį nuo jo pasislinko. — 
Tu tiki, kad mano motina galėjo nužudyti Aleką Bredlį? 
— Ne. 


Kelsė sumirksėjo, po to krestelėjo galva. 

— Tiesiog “ne"" — ir viskas? Be dvejonių, be paaiški- 
nimų? 

— Tu paklausei — aš atsakiau. — Geibas pasilenkė 
per laiptus, nuskynė frezijos šakelę ir ištiesė jį Kelsei. — 
Argi tau svarbu ne tai, ką aš pasakiau, o kodėl? 

Kelsė vėl papurtė galvą, po to nuleido ją ant į kelius 
paremtų rankų. 

— Tu gali pasakyti “ne" — tiesiog “ne", nors tu jos 
net nepažinojai. 

— Ne visai taip. 

— Ne visai? — Kelsė vėl pakėlė galvą. — Ką tai reiš- 
kia? 

— Aš ją pažinojau. Daug kartų ją buvau matęs žirgų 
lenktynėse. — Geibas truputį palenkė galvą, žaisdamas jos 
plaukų galiukais. — Aš gana ilgai buvau hipodromo žiur- 
kė, Kelse. Aš mačiau Naomę Carlstone, Laurele, kitose 
vietose. 

— Tu tikriausiai buvai visai vaikas. 

— Pagal amžių — taip, bet ne pagal... Apskritai tu iš 
dalies teisi. Tada aš nesuspėjau susidaryti tikros nuomo- 
nės. Užtat dabar ją pažįstu. 

— Ir?.. 

Jai reikalingos detalės, smulkmenos, pagalvojo Gei- 
bas. Ji visada reikalaus nepaneigiamų įrodymų ir patikimų 
smulkmenų, o jis visai nebuvo tikras, kad gali jai papasa- 
koti viską, ką žinojo. 

— Neužmiršk, — ištarė Geibas, — jog visą savo gy- 
venimą aš tiktai tai ir darau, kad bandau skaityti iš vei- 
do, šifruoti judesius, intonacijas ir visa kita... Zaidėjai, 
psichiatrai, policininkai, psichoanalitikai — mes visi tu- 
rime mokėti tai daryti, antraip mes nė surūdijusio skati- 
ko neverti. Naomė nuspaudė gaiduką, bet ji nenorėjo jo 
nužudyti. 

Užmerkusi akis, Kelsė vėl prisišliejo prie jo nugara. 

Gėlė, kurią jis jai davė, skleidė nuostabų svaiginantį aro- 
matą. 

— Aš tikiu tavimi, Geibai. Tikriausiai sielos gilumoje 
aš bijau, kad mano motina iš tiesų galėjo padaryti tai, už 
ką ją nuteisė, bet tai nė kiek nesumažina mano tikėjimo. 
Siandien buvau pas tą seklį... pas tą, kuris prieš ją liudijo. 

— O tau neatėjo į galvą paprašyti manęs važiuoti su 
tavimi? — Jo balsas skambėjo lengvai ir nerūpestingai, bet 
Kelsė jame sugavo plieno gaidelę ir susimąstė. 

— Apskritai tai atėjo... — Kelsė beveik kaltai atsidu- 
so. — Bet jaučiau, kad turiu tai atlikti pati. Beje, vis tiek 
nieko nepasiekiau. Seklys Runis nepanoro man pasakoti 
nieko daugiau, negu jau žinojau. Ir jis nesutiko man padė- 
ti, kai aš bandžiau jį pasisamdyti, kad daugiau sužinočiau 
apie Aleką Bredlį. 

— Ką tu nori apie jį Žinoti? 

— Kad ir ką nors. Kuo daugiau, tuo geriau, juk santy- 
kiai su Naome tai, be abejo, tiktai maža jo biografijos da- 
lis. Kuo jis gyveno? Iš kur jis atsirado? Ko norėjo? Naomė 
kalbėjo, kad jis elgėsi įžeidžiamai bei įžūliai 1r bandė ją 
išprievartauti. Bet kodėl? Kas jį į tai pastūmėjo? 

— Tu neklausei apie tai pačios Naomės? 

— Aš nenoriu to daryti, nebent man nebūtų kitos 1š- 
eities. Jeigu aš 1msiu ją klausinėti, ji gali užsidaryti savy- 
je. Aš įsitikinusi, jog Naomė man papasakos viską, ką ži- 
no, bet bijau, jog po to mūsų santykiai grįš prie pradinės 
ribos — prie tos, nuo kurios mes pradėjome. O aš nenoriu 
rizikuoti tuo, ką mums pavyko laimėti. 

— Ji tikrai buvo ne vienintelis žmogus, kuris pažino- 
jo Bredlį. 

Kelsė jau apie tai galvojo ir nusprendė, kad šis va- 
riantas jai netinka. 

— Aš negaliu klausinėti nuolatinių hipodromo lanky- 
tojų, kaip negaliu kreiptis į kitus savininkus arba jų dar- 
buotojus. Pasklis gandai, o man to nereikia. Kad ir ką iš jų 
sužinočiau, ši informacija vargu ar verta Naomės ramybės. 
Ir jos dabartinės reputacijos. 

— Ir ką tokiu atveju tu galvoji daryti? 

— Aš žinau pavardę policijos karininko, kuris tyrė 

mano motinos bylą. Jis dabar pensininkas, bet gyvena ne- 
toli — Restone. 

— Kaip matau, tu gerai pasiruošei. 

— Aš visada buvau stropi studentė. Turiu su juo susi- 
tikti. 

Geibas paėmė ją už rankos ir padėjo atsistoti. 

— Mes turime su juo susitikti, — tarė ryžtingai jis. 

Kelsė nusišypsojo ir linktelėjo. 

— Šimtą metų nesimatėme, Rosko! — Tiptonas pa- 
spaudė Rosiui ranką ir plačiu mostu jį pakvietė įeiti į ve- 
randą. — Norėčiau žinoti, kodėl tu iki šio laiko neatsisė- 


dai į mano krėslą. 

— Aš dėl to dirbu, kapitone. 

— Gerai, sėsk ir mes padirbėsim su šių skardinių tu- 
riniu. — Tiptonas visu svoriu griuvo į supamąjį krėslą, prie 
kurio stovėjo kilnojamasis aušintuvas. Iš aušintuvo kyšojo 
šešios “Budvaizerio" skardinės. — Kaip gyvena žmonelė? 

Rosis paėmė pasiūlytą alų ir, atsargiai atidaręs, pasi- 
tikslino: 


— Kuri? 
— Atleisk, aš visai užmiršau. Tu juk lengvai vedęs du 
kartus ir abu kartus nesėkmingai. — Tiptonas susidaužė 


alaus skardine su Rosiu ir, užvertęs galvą, mauktelėjo ga- 
lingą gurkšnį. — Skyrybos mūsų profesijoje — beveik ne- 
išvengiama blogybė. Tiesa, man pasisekė... 

— Ir kaip gyvena mis Tipton? 

— Zydi, Rosko, žydi... — Jis tai pasakė lengvai, be- 
veik abejingai, bet kapitono balse nuskambėjo nuoširdus 
pasididžiavimas. — Praslinkus dviem savaitėms po to, kai 
išėjau į atsargą, ji pradėjo dirbti... — Kapitonas patenkin- 
ta išvaizda palingavo galvą. — Mis Tipton tvirtina, jog da- 
bar, kai užaugo vaikai, ji gali kuo nors užpildyti laisvą 
laiką. Tuo pačiu mes abu suprantam, jog tiktai šis darbas 
jai gali sutrukdyti man smogti sunkiu buku daiktu daugybę 

skaudžių žaizdų. Apskritai mes neblogai įsitaisėm: užpa- 
kaliniame kieme įsirengiau staliaus dirbtuves, 0 ji univer- 
salioje parduotuvėje prekiauja batais. 

Tiptonas nusišypsojo ir vėl prikišo prie burnos skar- 
dinę. 

— Man pasisekė, Rosko, — pakartojo jis. — Ne kiek- 
viena moteris gali gyventi su policininku, nors jis ir pen- 
sininkas. 

— Na, to galite man nesakyti, — tarė Rosis. Per pas- 
taruosius dvidešimt metų jis buvo du kartus vedęs, bet abu 
kartus jo šeimyninis gyvenimas baigėsi skyrybomis, ir jis 
gerai įsikalė į galvą, kad tos klaidos daugiau nepakartos. — 
O jūs gražiai atrodote, kapitone. 

Tai buvo tiesa. Per paskutinius trejus metus Tiptonas 
truputį papilnėjo, bet tai jam tiko. Siaip ar taip, per tarny- 
bos metus jo kaktą ir skruostus išvagojusios gilios raukš- 
lės truputį išsilygino, šiurkštus veidas suapvalėjo ir atro- 
dė ramus bei su viskuo susitaikęs. Kapitonas mūvėjo džin- 
sais ir vilkėjo minkštais naminiais marškiniais, o beisbolo 
kepuraitė su “Kanzaso volungių" emblema dengė tai, kas 
buvo likę iš jo kietų, juodų, žilstlėjusių plaukų. 

— Dauguma policininkų, išėję į atsargą, jaučiasi la- 
bai nejaukiai, — tarė Tiptonas. — Atsarga jiems atrodo kaž- 
kuo panaši į gilią senatvę. Kai dėl manęs, tai man, priešin- 
gai, patinka. Aš turiu savo dirbtuves... Beje, šią supamąją 
kėdę pasidariau pats. 

— Iš tikrųjų? — Rosis susidomėjęs nužvelgė girgž- 
dantį krėslą. Krėslas smarkiai krypo į kairę pusę, ir to ne- 
galėjo paslėpti net jo ryškiai žydri dažai, skirti atitraukti 
dėmesiui nuo šio įtaigaus įrenginio trūkumų. 

— Tikriausiai labai malonu pačiams meistrauti tokius 
daikčiukus, — mandagiai tarė jis. 

— Dar ir kaip malonu! — Tiptonas patenkintas nusi- 
šypsojo. — O, be to... Tu dar nežinai, juk turiu tris vai- 
kaičius. Ir marias laiko, kad galėčiau su jais bendrauti. Mes 
su Žmona planuojam š Šį rudenį vykti į kelionę aukštyn Šven- 
tojo Lauryno upe ir juos pasiimti kartu. 

— Atrodo, kapitone, jūs dabar turite viską. 

— Velniškai teisingai! — Tiptonas maloniausiai visa 

tai būtų iškeitęs į naktinius budėjimus skyriuje arba į pa- 
prastą sargo tarnybą, bet nutylėjo.— Aš šauniai padirbė- 
jau, ir tylus, ramus pensininko gyvenimas man atrodo ver- 
ta dovana už gerą darbą. 

— Dėl gero darbo niekas nesiginčija. — Rosis iš savo 
skardinės nugėrė gurkšnelį. Jis labiau mėgo importinį alų, 
bet dabar apie tai užsiminti būtų netaktiška. — Jūs tikriau- 
siai nesidomite, kas dabar vyksta apygardoje, tačiau apie 
mano tiriamą bylą turėjote girdėti. 

— Žinoma, aš tolydžio peržiūriu antraštes... — su pom- 
pastišku atsainumu tarė Tiptonas, nors kiekvieną laikraštį 
jis perskaitydavo nuo pradžios iki galo, godžiai ieškoda- 
mas pranešimų apie žmogžudystes ir kitus sunkius nusi- 
kaltimus. 

— Tada jūs tikriausiai prisimenate žmogžudystę Čarl- 
stono hipodrome. 

— Kaip gi, kaip gi!.. Kažkas sužeidė peiliu arklinin- 
ką, o arklys vargšelį pribaigė. Tu baigei tą bylą, — prisi- 
minė Tiptonas. — O dabar tavo darbe kitas arklininkas, at- 
rodo, Lipskis... savižudybės bylos. 

— Si byla dar neužbaigta... — Rosis atsilošė į savo 
krėslo atkaltę, stebėdamas varnėnus, kurie suko virš lesyk- 
lėlės, aiškiai gimusios toje pačioje dirbtuvėje, kur ir supa- 
masis krėslas. Ji buvo įtaisyta ant stulpo tiesiai gazono vi- 
dury, o po ja, su apsimestiniu abejingumu stebėdamas 
paukščius, tupėjo storas rudas, išilgai nugaros tamsiomis 
juostomis katinas. Kažkodėl Rosiui dingtelėjo, jog iš ša- 
lies juodu su kapitonu atrodo kaip du geri kaimynai, trum- 
pinantys laiką betiksliu pokalbiu. 

— Pirma, mes neradome priešmirtinio raštelio, o an- 
tra, šis vyrukas, Lipskis, jokia mada neketino sau ką nors 
daryti. Ir savižudybės būdas netinkamas. 

Jis visa tai aiškino tiksliai ir smulkiai, tarsi rašė ata- 
skaitą, dėliodamas visus jam žinomus faktus, pradedant 
Lipskio atleidimu ir baigiant jo mįslinga mirtimi. 

— Kitais žodžiais, Lipskis buvo ūmus, linkęs į prie- 
vartą žmogus, kai ką nutuokiantis apie žirgus, — susu- 
mavo rezultatus Rosis. — Draugų jis neturėjo, darbe jo- 
kios pažangos nepadarė. Kadaise jis turėjo šiokių tokių ne- 

sutarimų su įstatymu — įžeidimas veiksmais, užpuolimas, 
viešosios tvarkos pažeidimas, įvykdytas esant neblaiviam. 

— Aš supratau, — linktelėjo Tiptonas. — Šis žmogus 
greičiau būtų leidęsis bėgti, negu daręsis galą arklių nuo- 
dais. Bet, antra vertus, jis prie tų nuodų galėjo prieiti. 

— Ne jis vienas. Be to, įtikimiausias dalykas, kad 
Lipskis lindo prie Sleiterio žirgų grynai asmeniniais su- 
metimais, norėdamas atkeršyti. Aš manau, kad jis baisiai 
siuto, kai Sleiteris išmetė jį iš darbo, štai ir pabandė, kaip 
mokėjo, atkeršyti. Senasis arklininkas jį užklupo nusikal- 
timo vietoje, Lipskis supanikavo ir smogė jam peiliu. Bet 
kodėl, kodėl, ką tik nužudęs žmogų, jis nenešė kudašių kuo 
toliausiai, o įlindo į motelį, per vieną valandą kelionės 
nuo Čarlstono? 

— Todėl kad jis kažko laukė. To, kas būtų jam pasa- 
kęs, ką daryti toliau. 

— Ir tas jam kyštelėjo kokteilį, kuris pasiuntė Lipskį į 
aną pasaulį. Ant džino butelio nebuvo rasta jokių atspau- 
dų, kapitone. Jis buvo nušluostytas švariausiai. 

Si smulkmena privertė Tiptoną nusišypsoti ir pažvelgti 
į savo katiną, kantriai tebetupėjusį po lesyklėle. Katinas, 
kaip ir jo šeimininkas, mėgo nedidelius apsirikimus ir ne- 
žymias klaidas. Ir jų niekam neatleido. 

— Ir dėl to tu tebetiri šią bylą? — prabilo Tiptonas. — 
Tu nebandei įdėmiau apuostyti tą Sleiterį? 

— Bandžiau. Įdomus tipas. Aš pasakyčiau, daugialy- 
pis. Yra sėdėjęs už grotų... 

— Už ką? 

— Azartiniai žaidimai. Jeigu tai būtų atsitikę dviem 
mėnesiais anksčiau, jo byla būtų buvusi kaip nepilname- 
čio. — Rosis išsiblaškęs pabarbeno pirštais į krėslo atkal- 
tę. — Nuo to laiko Sleiteris stengiasi laikytis toliau nuo 
visko, kas gali būti įvertinta kaip antiįstatymiškumas. Siaip 
ar taip, jokių signalų dėl jo mes neturime. Jis išaugo gat- 
vėje, motina mirė, kai jis buvo paauglys. Tėvas — baisus 
alkoholikas; kelis kartus buvo sulaikytas už sukčiavimą, 
už piniginių banknotų padirbinėjimą, už bandymą pasinau- 
doti suklastotu čekiu, bet jam kiekvieną kartą pavykdavo 
išsisukti. Prieš keletą metų Sleiteris vyresnysis Taose su- 

mušė prostitutę, bet nieko rimto po senovei jis neprisikrė- 
tęs. Sūnus po belangės nutraukė su tėvelio aplinka bet ko- 
kius ryšius ir nuo to laiko nieko prieš įstatymą nėra iškrė- 
tęs. Aš, žinoma, negarantuoju, kad ne jis susidorojo su Lips- 
kiu, bet man tai atrodo mažai įtikėtina. Sleiteris būtų įsi- 
veržęs į motelį ir ištaškęs išgamą į sienas. Nuodai ne jo 
būdui. 

— Į ką, be Sleiterio, nusitaikęs tu dar esi? 

— Praktiškai į nieką. Nematau nieko, kas derėtų prie 
bendro vaizdo. Jūs nežiūrėjote derbio, kapitone? 

— Pasaulyje yra tiktai vienas tikras sportas — tai be- 
isbolas. — Tiptonas pasitaisė ant galvos kepuraitę. — Be- 
je, kai ką girdėjau... Lyg koks žirgas nusilaužė koją... 

— Tas žirgas, kapitone, buvo iki ausų pripumpuotas 
narkotikų. Ir nuo pernelyg didelės dozės žuvo. O Sleiterio 
eržilas atlėkė prie finišo pirmas. 

— Taip... — Tiptonas mąsliai baigė savo alų. — Kur 
tu lenki, Rosko? 

— Aš ne visai įsitikinęs, bet... Gali būti taip, kad man 
prireiks grįžti į dvidešimt trejų metų praeitį, kapitone. Na- 
omės Cedvik byla... jūs ją prisimenate? Ką jūs man galite 
apie šią moterį pasakyti? 

— Įdomu! — Tiptonas padėjo tuščią skardinę ant grin- 
dų ir, užmynęs batu, ją suplojo. — Siandien rytą girdžiu tą 
vardą jau antrą kartą. Dešimtą valandą man skambino jos 
duktė. — Greitai ji turėtų būti čia. 

— Cionai važiuoja Kelsė Baiden? 

— Ji nori pasikalbėti su manimi apie savo motiną, — 
Tiptonas atsilošė į supamojo krėslo nugarėlę, aiškiai mė- 
gaudamasis veriamu sauso medžio girgždesiu. — Ji irgi no- 
ri, kad grįžčiau į praeitį. 


— Tau derėtų pasilikti fermoje, — sumurmėjo Kelsė. — 
Iki lenktynių Belmonte liko tiktai savaitė. 

— Džimis puikiai susitvarkys ir be manęs, — nerū- 
pestingai atsliepė Geibas. — Tiesą sakant, jis jaučiaisi kur 
kas ramiau, kai nesimaišau jam po kojomis. 

— Ir vistiek man nepatogu, kad priverčiau tave mesti 
reikalus. Aš ir pati būčiau su tuo susidorojusi. 

— Kelse... — su begalinės kantrybės išraiška veide 
Geibas paėmė jos ranką, pakėlė prie lūpų ir pabučiavo. — 
Užsičiaupk, būk gera, ką? 

— Negaliu. Aš pernelyg jaudinuosi. Tas žmogus areš- 
tavo Mano motiną, ją tardė ir galų gale pasodino į kalėji- 
mą. Dabar aš ruošiuosi jam atleisti, kad jis man padėtų 
įrodyti, kad tada klydo. Ir vėl sumelavau Naomei! Ji gal- 
voja, jog mes važiuojame automobiliu šiaip sau kur nors 
praleisti laiką. 

— Mes važiuojame automobiliu, argi ne? 

— Ne tai svarbu, - šiurkščiai nukirto Kelsė. — Svarbu 
tai, kad apgaudinėju ir ją, 19 Moisejų. Ir visus kitus. O dėl 
ko? Dėl savo pačios įgeidžių, dėl kvailo veržimosi įsiti- 
kinti, kad mano giminėje nebuvo žmogžudžių. 

— Tave iš tikrųjų tai jaudina? 

— Ne. — Kelsė smarkiai pasitrynė akis. Aš pati neži- 
nau. Kažkas panašaus. Paveldėjimas — baisus dalykas. 

Ji prisimerkė. 

— Aš netvirtinu, jog paveldėjimas — tai vienintelis 
faktorius, kuris formuoja charakterį. Aplinka... — Ji sutri- 
kusi nutilo. 

— Paveldėjimo ir aplinkos atžvilgiu aš — apsigimęs 
niekšas, — sumurmėjo Geibas. — Aš vis laukiau, kada tu 
prie šito prisikapstysi. 

— Aš visai ne tave turėjau galvoje, — pabandė gintis 
Kelsė. — Ir ne čia esmė... Aš apskritai nežinau, ką darau, — 
sukuždėjo pro sukąstus dantis ji, mintyse keikdama save. — 
Mano žodžiai neturi nieko bendra nei su tavimi, nei su ma- 
no jausmais. 

— Imkim ir minutėlę atsipūskim... — Geibas pagal- 
vojo, jog buvo kvailas, rimtai tikėdamasis, kad šis momen- 
tas — toks, kaip dabar, — niekada neateis. Jis pradėjo šį 
žaidimą be apskaičiavimo, iš gryno azarto — ir pralošė. 
Na ką gi, jeigu pralošti, tai stambiai... 

— Tavo abejonės dėl savęs pačios remiasi tavo šei- 
mos istorija... — Patylėk, — metė jis, išvydęs, kad Kelsė 
ruošiasi jį nutraukti. — Nagi atverskim kortas. Matyt, tu 
kažkuo manimi suabejojai... todėl kad aš, galiu sakyti, ap- 
skritai neturėjau jokios šeimos. 

Geibas varė automobilį dideliu greičiu, pasirinkdamas 
tuščius kaimo kelius, kur buvo galima nebijoti policijos pa- 
trulių. Kiekvieną posūkį palydėdavo žviegiančių padangų gar- 
sas, bet jis greičio nemažino, tarsi tikėdamasis, jog greitas 
važiavimas išlaisvins juos abu nuo apėmusios įtampos. 

— Tai ne taip, Geibai. Aš nemiegočiau su tavimi, jei- 
gu nors kiek tavimi abejočiau. 

— Miegotum, ta tir esmė, kad miegotum! Tiesiog tau 
patogiau į abejones nekreipti dėmesio, kai protą ir logiką 
įveikia hormonai. Mes lovoje abudu geri. Visa bėda ta, jog 
anksčiau ar vėliau logika tavyje vis tiek paims viršų. Ma- 
no gyslomis, Kelse, teka šlykštus kraujas, ir šito negalima 
jokiu būdu pakeisti. 

Tai sakydamas, Geibas įdėmiai žiūrėjo į kelią, tačiau 
jis negalėjo nejausti karšto Kelsės žvilgsnio. 

— Kilmė... O, ji visada lieka su tavimi. Ją galima už- 
tušuoti, paslėpti po brangiais skudurais ir išmoktomis ma- 
nieromis, bet tavo prigimtis visada liks tokia pati, kokia 
buvo duota gimstant. Man gyvenime teko matyti ir daryti 
tai, kas būtų galėję pasukti, sukrėsti tavo vertybių sistemą 
iki pačių pamatų. Taip, aš nebepašau kortų ir netiesiu nagų 
į butelį, bet tai, ko gero, vienintelis dalykas, ko aš dar ne- 
bandžiau. Jeigu neminėsime šių intymių smulkmenų, tai 
apie save aš galiu paprastai pasakyti: aš norėjau turėti tai, 
ką turėjo Kaningemas, ir radau būdą tą užvaldyti. Aš norė- 
jau įsivilioti tave į savo guolį ir būčiau padaręs viską, kas 
įmanoma, kad mano noras išsipildytų. 

— Suprantu, — dabar Kelsė žiūrėjo tiesiai prieš save. 
Greitis jos negąsdino, ją gąsdino Geibas. — Vadinasi — 
tai paprasčiausias seksas? 

Keletą akimirksnių jis neatsakė, ir abiejų žvilgsniai 
smigo priekin, kur už priekinio stiklo vingiavo siauras as- 
faltuotas plentas. 

— Ne, — tarė pagaliau jis. — Bet prisiekiu Dievu, 
norėčiau, kad tai būtų tiesiog seksas. 

Kelsė prisidengė akis ir negarsiai, trukčiojamai atsi- 
duso. 

— Sustabdyk... — sumurmėjo ji. Kai Geibas nekreipė 
į ją jokio dėmesio, ji išsitiesė sėdynėje ir valdingai įsakė: 

— Pasuk į šalikelę, Sleiteri, ir sustabdyk šitą velnio 
mašiną! 

Padangos protestuodamos suspiegė, kai Geibas nu- 
spaudė stabdžio pedalą ir staigiai kryptelėjo vairą. Auto- 
mobilis čiuožė į šalikelę, ir iš po ratų į visas puses ištiško 
skalda. 

— Jeigu tu galvoji, kad aš leisiu tau čia išlipti, — šal- 
tai tarė jis, — tai tu smarkiai klysti. Aš tave nuvešiu į Res- 
toną arba atgal namo. 

— Aš nesiruošiu išlipti. 

— Stai ir gerai. Tau jau seniai laikas suprasti, kad aš 
neketinu tavęs paleisti. Nei čia, nei kur nors dar. Aš tau jau 
daviau šansą pasitraukti, bet tu juo nepasinaudojai. 

Kelsė dar niekada nematė Geibo tokio susijaudinusio. 

— Jokio šanso tu man nedavei, — atsiliepė ji. Atsakyda- 
mas Geibas vikriai atsisuko ir stvėrė ją už švarkelio atlapų. 

— Tai, Kelse Baiden, buvo tavo vienintelis šansas. 
Daugiau tu nieko panašaus iš manęs nesulauksi. Tegul vis- 
kas prasmenga skradžiai žemę — ir tavo gėrio ir blogio 
supratimas, ir tavo nepriekaištingas auklėjimas, ir tavo kan- 
tri klubas, ir visa kita, kas stovi man skersai kelio! Ir at- 
mink — taip paprastai aš tavęs nepaleisiu! 

Kelsė pajuto, kaip jos širdyje užverda šaltas pasiuti- 
mas. 

— Puiku, Sleiteri, kadangi tu nusprendei su manimi 
elgtis kaip neandertalietis, aš, ko gero, nesakysiu tau to, 
ką norėjau sakyti. Kad aš tave myliu. 

Geibo pirštai, spaudžiantys jos švarkelį, beviltiškai su- 
glebo, rankos nusileido. Visas jo kūnas krūptelėjo, tarsi 
iškreiptas skausmingo mėšlungio, bet žvilgsnis išliko pri- 
kaustytas prie Kelsės akių, o veido išraiška sakė tiktai vieną 
dalyką — grumtynės dar nebaigtos. Ir vis dėlto Kelsė pa- 
juto, kad jis, kaip boksininkas po smūgio, guli ringe ir tei- 
sėjas jau skaičiuoja sekundes. 

— Tu pati nežinai, ką sakai. 

Ir tada ji jam smogė. Kuomet jos kumščiukas kirto 
jam į šonkaulius truputį Žemiau širdies, abu aiktelėjo iš 
nustebimo. 

— Aš šito neištversiu, — Kelsė atstūmė jo rankas, ku- 

rios vis dar buvo bejėgiškai įsikibusios į jos švarkelio at- 
lapus. — Man neandertaliečiai nepatinka. Be to, man tie- 
si0g bloga darosi nuo vyrų, kuriems atrodo, neva aš netu- 
riu nei širdies, nei proto. Aš visiškai pajėgiu suvokti tai, 
ką jie man postringauja. Ir nors man atrodo, jog šį momen- 
tą tai būtų nelabai etiška, bet kartoju: aš myliu tave, Gab- 
rieli Sleiteri. O dabar užvesk savo kvailą mašiną, ir grei- 
čiau užmirškim viską, kas čia įvyko. 

— Duok man porą minučių, — sumurmėjo Geibas, 
jausdamas, jog dabar jis negalėtų važiuoti net triračiu. 

Kelsė prunkštelėjo ir, sukryžiavusi ant krūtinės ran- 
kas, ištiesė kojas, kiek tiktai jai leido “Jaguaro" salonas. 

— Gerai. Ilsėkis, atsipeikėk. Aš jau bent turėsiu pakan- 
kamai laiko, kad pagalvočiau, kaip tave priversti kentėti. 

— Ateik čionai... 

Geibas palinko į ją, Kelsė atstūmė jį alkūne. 

— Salin rankas, Sleiteri! 

— O'"kei. Aš tave apkabinsiu savo vaizduotėje, kadangi 
meilės prisipažinimui tai būtina sąlyga. Aš tave myliu. 

Nė kiek neatsileidusi, Kelsė vis dėlto susidomėjusi at- 
sisuko į jį. 

— O tai... tai taip pat vyksta tavo vaizduotėje? 

Sulaukusi patvirtinančio linktelėjimo, Kelsė truputį pa- 
kėlė antakius. 


— Ir seniai? 
— Keletą savaičių. Aš galvojau, jog laikui bėgant tai 
praeis. Kaip virusinė liga... — Jis pakėlė aukštyn abi ran- 


kas, kai Kelsė atsišliejo į automobilio salono dureles. — 
Tu ruošiesi vėl man smogti? 

— Galimas daiktas. — Tegul ji būna prakeikta, jeigu 
nusijuoks! — pagalvojo Kelsė, nors jai buvo nepakeliamai 
sunku nenusikvatoti, regint Geibo žvilgsnį. — Virusas? 

— Taip. Virusai turi vieną ypatybę, kurią buvau visiš- 
kai pamiršęs. Jų neįveiksi jokiais antibiotikais — jie tie- 
siog atsitraukia ir slepiasi atokiausiame tavo organizmo 
kampelyje, kad vėl prisikeltų, kai tiktai jiems atsiras tin- 
kamos sąlygos. Pavyzdžiui, kai tu visai nesugebėsi gin- 
tis... — Jis paėmė jos ranką ir pakėlė prie lūpų. — Aš 
bandžiau įveikti savo ligą, bet... 

— Bet... 

— Aš jaučiuosi geriau. Jau geriau... — Geibas palin- 
ko prie jos ir skausmingai susiraukė. — Dieve, koks mo- 
mentas! — Na kodėl mes ne mano namuose, ne vieni ten!.. 

— Nieko baisaus. — Ji palenkė galvą, švelniai palies- 
dama lūpomis jo skruostus. — Mes savo atsiimsim. Pirmai 
progai pasitaikius. 

Dabar jau Geibas palietė jos lūpas bučiniu, ir Kelsė 
atsakė jam visa savo aistra. 

— Viskas taip susipainiojo... — sumurmėjo ji. — Ir 
tuo pat metu man atrodo, jog viskas teisingai. Kaip tai 
gali būti? 

— Burtai, laimingi burtai, — atsiliepė Geibas ir, tru- 
putį atsitraukęs, pažvelgė jai tiesiai į akis. — Reikia tiktai 
pasistengti, kad viskas išliktų kaip yra. 

— Mes pasistengsim. — Kelsė švelniai palietė delnu 
jo skruostus. — Viskas gerai ir bus dar geriau. 


Pirmiausia, kas krito į akis kapitonui Tiptonui, kai vy- 
ras ir moteris išlipo iš madingos sportinės, užsieninės ga- 
mybos mašinos, buvo jų santykių pobūdis. Jis iš karto su- 
prato, kad prieš jį meilužiai. Vyras nepadarė nieko ypatin- 
ga — tiesiog padėjo ranką ant moters peties, tiesiog pakė- 
lė akis ir nusišypsojo, bet kapitonui iš karto viskas tapo 
aišku. 

Po to jis pamatė, jog moteris buvo tiksli Naomės ko- 
pija. Tos pačios Naomės, kurią jis pasiuntė už grotų. 

Zinoma, jo išmuštruota akis nepraleido vos kelių pa- 
stebimų skirtumų. Dukros lūpų linija buvo minkštesnė, sod- 
resnė, aukšti skruostikauliai buvo ne taip smarkiai išsišo- 
vę, o eisena buvo kur kas lengvesnė. Jis atsimena, kad Na- 
omė įžengdavo daug energingiau, ir jos kojų judesiai pri- 
minė vikraus kirpėjo rankose dirbančias žirkles. Ir kai ji 
ėjo, vyrai išsižioję atsisukdavo pusės mylios spinduliu. 

Ir vis dėlto, kapitonas džiaugėsi, kad Kelsė Baiden 
paskambino iš anksto. Priešingu atveju jis tikriausiai būtų 
patyręs tikrą sukrėtimą, kai, pakėlęs žvilgsnį, būtų išvydęs 
savo įvažiavimo kelelyje šmėklą moters, kurios, kad ir kaip 
stengėsi, negalėjo užmiršti. 

— Kapitonas Tiptonas? — Kelsės lūpomis nuslydo 
šypsena, nuslydo ir užgęso, kai tiktai jos Žžvilgnis krito ant 
leitenanto Rosio. — Ir jūs taip pat čia, leitenante Rosi? Pri- 
sipažinsiu, susitikimo su jumis nesitikėjau. 

— Pasaulis ankštas, ar ne tiesa? — Rosis juto, kad jo 
buvimas Kelsę erzina, ir dėl to jautė kažkokį iškreiptą pa- 
sitenkinimą. Kad padarytų šį pojūtį kaip galint pilnesnį, 
jis sutelkė visą savo dėmesį į rankoje laikomą alaus skar- 
dinę. Galų gale jis galėjo sau tai leisti, kadangi šiuo mo- 
mentu tarnybinių pareigų nevykdė. 

— Ir jeigu jau aš čia, leikite man jus vienas kitam pri- 
statyti. Kelsė Baiden, Gabrielis Sleiteris. O čia mano bu- 
vęs viršininkas, Džimas Tiptonas. 

— Rosko visada teikė formalumams didelę reikšmę. — 
Tiptonas šyptelėjo, pastebėjęs, kaip Kelsės antakiai iš nuo- 
stabos šliūžtelėjo aukštyn, kai ji išgirdo leitenanto pravar- 
dę. — Prašau jus, sėskitės. Norite alaus? 

— Misteris Sleiteris negeria, — įsiterpė Rosis. 

— Ką gi... Aš manau, žmona turi arbatos su ledu. Nu- 
eik pas ją Rosko, tegul įpila po stiklinę mūsų svečiams. 

— Tai būtų kaip tik pačiu laiku, — skubiai ištarė Kel- 
sė, pasinaudojusi galimybe paversti Rosį oficiantu, ir be 
ceremonijų atsisėdo ant viršutinės prieangio laiptų pako- 
pos. — Ačiū, kad radote laiko mane priimti, kapitone. 

— Jokių problemų, mis. Ko jau ko, o laiko turiu dau- 
giau negu pakankamai. Kaip gyvena jūsų mamytė? 

— Labai gerai. Tai jūs ją atsimenate? 

— Vargu ar aš kada nors ją užmiršiu...— Tiptonas nu- 
sprendė pakeisti taktiką, kad, taip sakant, užsikariautų te- 
ritorinę pirmenybę. — Rosko man pasakė, misteri Sleiteri, 
kad jus galima pasveikinti. Atrodo, jūsų žirgas gali užka- 
riauti tris pagrindinius sezono prizus ir tapti “tris kartus 
vainikuotu." Aš, tiesa, ne itin gerai susigaudau žirgų lenk- 
tynėse, mano sportas — beisbolas. 

Geibas mandagiai nusilenkė. Jis taip pat kai ką išma- 
nė taktikos srityje. 

— Siais metais aš, kapitone, statyčiau už “Paukščius". 
Jie turi puikią pasuojančią komandą, 0 pro vartus nė musė 
nepralėks. 


118 


— Šventa teisybė! — Tiptonas džiūgaudamas pliaukš- 
telėjo sau per kelį. — Prisiekiu Dievu, misteri Sleiteri, jūs 
absoliučiai teisus! Vakar vakare jie tiėsiog sudirbo “Kėkš- 
tus". Jūs nematėtė reportažo? Velniai kanadiečiai!.. 

Geibas maloniai nusišypsojo ir išsiėmė 1š kišenės ci- 
garą. 

— Aš įsijungiau tiktai pačią pabaigą, bet reginys bu- 
vo įspūdingas. — Jis ištiesė cigarą Tiptonui ir, kai šis pa- 
lankiai jį priėmė, pakišo jam žiebtuvėlį. — Paskutiniai trys 
perdavimai apkritai nunusakomi. Jų dėka mano kapitalas 
išaugo penkiasdešimčia dolerių — aš juos išlošiau iš tre- 
nerio padėjėjo. 

Tiptonas išleido iš burnos taisyklingą dūmų ratilą. 

— Na, aš pats niekada nelošiu, — pasakė žemu balsu jis. 

Geibas išsiėmė dar vieną cigarą, spragtelėjo žiebtu- 
vėliu ir prisidegdamas pro liepsnelę pažvelgė į kapitoną. 

— O aš lošiu. — Jis iškvėpė dūmus ir palankiai link- 
telėjo Rosiui, pasirodžiusiam verandoje su dviem aukštom 
citrinų arbatos stiklinėm. 

— Dėkoju jums, leitenante. 

— Rosko įsimylėjęs futbolą, — juokaudamas tarė Tipto- 
nas. — Man taip ir nepavyko jį išmokyti pamilti sportinius 
žaidimus, kurie reikalauja ne tiktai jėgų, bet ir smegenų. 

— Mane vis labiau pradeda dominti karalių sportas, — 
atšovė Rosis, vėl sėsdamas į vietą. — Aš, pavyzdžiui, ruo- 
šiuosi važiuoti į Belmontą. Tikiuosi jūsų pergalės, misteri 
Sleiteri. 

— Mes visi tikimės. 

— Na gerai, — įsiterpė Tiptonas. — Galų gale mis 
Baiden čionai atvažiavo ne tam, kad aptarinėtų įvairių spor- 
to rūšių pranašumus. Juk jūs čia atvažiavote, kad pasikal- 
bėtume apie vieną seną bylą, tiesa? — Ir jis draugiškai nu- 
sišypsojo Kelsei. 

— Ką jūs man galite pasakyti, kapitone, apie Aleką 
Bredlį? 

Tiptonas prikando lūpas: Kelsės klausimas jį nustebi- 
no. Jis buvo įsitikinęs, kad ją pirmiausia domina Naomė. 
Suintriguotas kapitonas pusiau primerkė akis ir grįžo į dvi- 
dešimt trejų metų praeitį. 

— Trisdešimt dvejų metų Alekas Bredlis pas mus at- 
sikėlė iš Palm Bičo. Anksčiau jis buvo vedęs penkiolika 
metų vyresnę už save moterį. Išsiskiriant ji jam sumokėjo 
dosnius atsimestinius, bet iki to laiko, kai Bredlis susitiko 
su jūsų motina, jis, atrodo, buvo spėjęs didesnę dalį tų 
pinigų iššvaistyti. 

— Kuo jis užsiiminėjo? 

— Ledi žavėjimu. — Tiptonas truktelėjo pečiais. — 
Užmegzdavo pažintis ir bandė iš jų išspausti nors kiek pi- 
nigų. Kai galėjo, — lošdavo arklių lenktynėse. Jis net tu- 
rėjo nuosavą smokingą... — Tiptonas trumpam nutilo, no- 
rėdamas gurkštelėti alaus. — Su juo mes jį ir radome. 

— Jis jums nepatiko, — priėjo išvadą Kelsė. 

Tiptonas išleido tris dūmų ratilus — iš dalies pasimė- 
gaudamas, iš dalies, kad susikauptų. 

— Kai aš pirmąkart susitikau su Bredliu, jis jau buvo 
negyvas, bet jūs visiškai teisi — tokį tipą vargu ar būčiau 
kvietęsis į namus. Tyrimo proceso metu man teko sužinoti 
gana daug apie Aleko Bredlio įpročius ir charakterį, bet 
svarbiausia buvo tai, kad jis asistavimą pagyvenusioms mo- 
terims padarė savo profesija, pabrėžiu — pasiturinčioms 
moterims. Ir jos gerai jam mokėjo — davė pinigais, dova- 
nojo dovanas, pažindino su savo draugėmis, tokiomis pat 
avantiūristėmis, kaip ir jos pačios. Jeigu Alekas manyda- 
vo, kad jam pernelyg mažai moka, jis griebdavosi šantažo. 
Aš nežinau, kaip tokius tipus dabar vadina, bet mano laiku 
juos vadino žigolo... 

— Dėlėmis arba katinais, — skubiai pasufleravo Gei- 
bas. Ž 

Kapitonas, jam pritardamas, palankiai linktelėjo. Sis 
Sleiteris turi skonį, nusprendė Tiptonas. Jis gerai nutuokia 
apie moteris. Ir apie cigarus. 

— Apskritai šis faktas jį gana vaizdingai charakteri- 
zuoja, — tęsė jis. — Be to, vaikinas mokėjo elgtis su da- 
momis, sugebėjo prie jų prieiti. Kerinčios manieros, ne- 
blogas išsilavinimas, kilmė... jeigu neklystu, tarp jų toli- 
mų giminaičių buvo net kažkoks išsičiustijęs anglų grafas. 
Visa tai moterų akyse jį darė neatremiamą, bet iš visų jų 
Jis rinkosi tiktai pagyvenusias, ištekėjusias, priklausančias 

aukštajai visuomenei damas... žodžiu, tas, kurios negalėjo 
kelti skandalo. 

— Mano motina buvo išsiskyrusi, kapitone, — primi- 
nė Kelsė. 

— Bet ji buvo įsivėlusi į tą globos procesą, — atkirto 
Tiptonas. — Ir negalėjo leisti, kad tiesa apie jos santykius 
su Bredliu išplauktų į paviršių. Siuo atveju mis Cedvik jo- 
kiu būdu būtų bylos nelaimėjusi. 

— Bet ji atvirai su juo susitikinėjo. 

— Taip, — pritarė Tiptonas, — tiktai prie Žmonių jie 
neperžengdavo padorumo ribų. Atrodo, kad Naomė nė kiek 
nesijaudino, kad aplinkiniai juos laiko meilužiais. Vis tiek 
niekas to negalėjo įrodyti. — Jis nukratė į tuščią alaus skar- 
dinę pelenus. — Tuo pačiu metu sklido gandai, kad Bred- 
lis įjunko į brangius baltus miltelius, bet ir šito mes nega- 
lėjome įrodyti... kolei jis nebuvo rastas negyvas. 

— Narkotikai... — Kelsė pastebimai išblyško, bet vis tiek 
rado jėgų tęsti. — Apie narkotikus mama nieko nekalbėjo. Ir 
laikraščių ataskaitose apie tai irgi nebuvo nė žodelio. 

— “Trijuose gluosniuose"“ mes neradome kokaino nė 
trupinėlio. — Tiptonas atsiduso. Kelsės akys buvo tokios 
panašios į motinos akis, kad jis nejučia vėl ir vėl grįžo į 
tuos tolimus metus. — Ant fermos įtarimas nekrito, ir ant 
Naomės taip pat ne. Aiškius, susimaišiusius su alkoholiu 
kokaino pėdsakus radome tiktai Bredlio kraujuje. 

— Jeigu tai tiesa, tai kodėl nemanėte, kad jis iš tiesų 
galėjo imti elgtis iracionaliai ir agresyviai, jog jis užpuolė 
mano motiną? 

— Todėl kad mes neaptikome aiškių kovos pėdsakų. 
Tiktai nuo jūsų motinos naktinių marškinių buvo nuplėšti 
nėriniai. Stai čia... — Tiptonas pirštais palietė savo krūti- 
nę. — Dar ji turėjo porą mėlynių, bet visa tai ji galėjo pa- 
sidaryti ir pati. 

— Jeigu ji tai būtų pati pasidariusi, tai kodėl ji tuo pa- 
čiu nebūtų apvertusi kelių stalų ir sudaužiusi keleto vazų? 

Protinga mergiotė, pagalvojo Tiptonas, o garsiai tarė: 

— Tą patį klausimą aš uždaviau sau... ir jai. 

— Ir ką Naomė pasakė? 

— Pirmą kartą mes sėdėjome apačioje, nes viršuje dar 
dirbo fotografas, — prisiminė Tiptonas. — Jūsų motina už- 

simetė ant marškinių šiltą chalatą... — Tarsi jai būtų buvę 
šalta, pagalvojo tada jis. — Kai aš paklausiau jos — kodėl, 
Naomė atsakė, kad ji, atseit, tiesiog apie tai visai negalvojo. 

Jis nusišypsojo ir palingavo galva. 

— Ji mane smerkė, štai kur buvo esmė. Ir taip ji atsa- 
kinėjo iki to laiko, kolei advokatai ją neprivertė prilaikyti 
liežuvį. Antrą kartą aš jos to paties paklausiau jau skyriu- 
je, apklausų kambaryje. Naomė rūkė vieną cigaretę po ki- 
tos, tiesiog prisidegdama kiekvieną naują nuo ankstesnės 
nuorūkos. Į mano klausimą ji atsakė, jog gailisi, kad to ne- 
padarė, nes tada galbūt kas nors ir būtų ja patikėjęs. 

Tiptonas padėjo į šalį alų ir giliai atsiduso. 

— Matote, mis Baiden, prieš pusvalandį iki jūsų atva- 
Žiavimo, aš jau sakiau Rosko, kad jūsų motina patikėjau. 

Kelsė staigiai atsistojo, sunkiai ištiesdama kojas, ku- 
rių ji beveik nejautė. 

— Jūs jai patikėjote? Jūs žinojote, kad ji kalba tiesą, 
bet vis tiek nusiuntėte ją į kalėjimą? 

— Aš ja patikėjau, — pakartojo Tiptonas ir prisimer- 
kęs įdėmiai pažvelgė į Kelsę. Ji jam atsakė drąsiu žvilgs- 
niu, bet kapitono akys buvo visiškai neįžvelgiamos. Poli- 
cininko akys, netikėtai sutrikusi pagalvojo ji. 

— Aš patikėjau Naomi, bet įkalčiai buvo prieš ją. Aš 
praleidau keletą bemiegių naktų, stengdamasis ką nors su- 
rasti, kas galėtų įrodyti jos teisumą, bet... Viskas, ką aš 
turėjau, tai mano paties intuicija. Galų gale aš dirbau sa- 
vo darbą, mis Baiden. Aš areštavau Naomę, aš ją apklau- 
sinėjau ir pateikiau teismui visus įkalčius. Man teko tai 
padaryti. 

— Ir kaip jūs po to gyvenote, kapitone? — Kelsė nejučia 
suspaudė kumščius. — Juk jūs žinojote, kad ji sako tiesą. 

— Aš ja patikėjau, — pasitaisė Tiptonas. — Bet tikėti 
ir Žinoti — tai skirtingi dalykai. 


— Štai, Rosko, aš vėl pasinėriau į praeitį. — Tiptonas 
palydėjo žvilgsniu nuvažiuojantį “Jaguarą" ir vėl ėmė sup- 
tis girgždančioje kėdėje. — Kaip retai, vis dėlto, pasitaiko 
gamtoje pilkos akys! Grynai pilkos kaip dūmas. Tokias akis 
negreitai užmirši. 

— Naomė Čedvik jums patiko, kapitone, bet dėl to 
visai nereiškia, kad ji kalbėjo tiesą. 

— Ne tai, kad patiko... Bet ji mane, kaip sakoma, su- 
jaudino. Aš tada, Rosko, jau buvau vedęs, mano šeimyni- 
nis gyvenimas klostėsi gana sėkmingai, ir man nebuvo 
reikalo sukti kairėn, bet apie Naomę Cedvik aš galvojau. — 
Tu manai, kad aš jai dėl to patikėjau, jog jai pavyko mane 
įtikinti? — Jis vėl atsiduso, po to gūžtelėjo pečiais ir su- 
plojo batu antrąją alaus skardinę. — Atvirai šnekant — ne- 
žinau. Aš niekada nebuvau įsitikinęs šimtu procentų. 
Apygardos prokuroras pernelyg mus ragino ir mygo areš- 
tuoti — kažkodėl jam šis procesas buvo reikalingas. Įkal- 
čiai buvo akivaizdūs, todėl aš padariau savo darbą. 

Rosis vartė rankose antrąją “Budvaizerio" skardinę. 

— O ką tu manai apie Carlzą Runį? 

— Apie tą... privatų seklį? Klotingas pasirodėlis. Tais 
laikais tarp jo klientų buvo keli garsūs vardai, bet dau- 
giausia jis turėjo skyrybų bylų. Aš jį paspaudžiau, bet jis 
laikėsi savo versijos. Jis turėjo juostelę, buvo jo ataskai- 
tos, ir, be to, jį palaikė Baideno advokatai. 

— Bet jis tapo Žmogžudystės liudytoju ir apie ją ne- 
pranešė. 

— Sį mygtuką mes taip pat spaudėme. Runis tvirtino, 
jog buvo tiesiog sukrėstas. Jis, atseit, ruošėsi užfiksuoti 
meilės pasimatymą su bučiniais ir visa kita, o vietoj to i1š- 
ėjo ŽMogžudystė. Pasak jo, jis vis dar sėdėjo savo automo- 
bilyje, kai atvažiavo policija. Apskritai jis pateikė savo lai- 
ką tiesiog minučių tikslumu. 

— Ir tris dienas laukė, o tik paskui atnešė juostelę. 

Tiptonas patimpčiojo savo kietus žilus antakius. 

— Ar tu labai giliai pasišovei knistis, Rosko? 

— Knisiuosi tiek, kiek reikės. — Jis padėjo ant grin- 
dų nebaigtą gerti alaus skardinę ir, atsirėmęs rankomis į 
kelius, palinko priekin. — Prieš dvidešimt trejus metus jūs 
jau tyrėte per varžybas kritusio žirgo, narkotikų, savižu- 
dybės ir žmogžudystės bylas. Dabar mano rankose žmog- 
žudystė, savižudybė, žuvęs per varžybas žirgas ir narkoti- 
kai. Nejaugi švytuoklė pati pasviro į kitą pusę? Arba kaž- 
kas ją stūmtelėjo? 

— Tu geras policininkas, Rosko. — Kapitonas paste- 
bimai atkuto, tarsi sena ugniagesių kumelė, išgirdusi var- 
po skambėjimą bokšte. — Kiek, tavo nuomone, dalyvauja 
žaidime šį kartą? 

— Būten tai man ir reikia išsiaiškinti. Galbūt jūs, ka- 
pitone, rasite laiko ir man padėsite? Jeigu, žinoma, jūs ne- 
turite jokių neatidėliotinų reikalų staliaus dirbtuvėje. 

Tiptonas nusišypsojo. Sypsena labai tiko jo gerašir- 
džiam , apvalainam veidui. 

— Ko gero, aš tai galiu įtraukti į savo dienotvarkę. 

— Aš ir tikėjausi, kad jūs taip pasakysite, kapitone. 
Prisimenate žokėjų, kuris pasikorė? Jį vadino Beniu, Be- 
nediktu Moralesu. Pabandykite surasti apie jį kokių nors 
duomenų. 


Išvydusi, kad Geibas suka pro “Rizikingosios bylos" 
vartus, Kelsė pakilo sėdynėje. . 

— Man, Geibai, reikia namo, — tarė ji. Siandien iš 
manęs nebus gero pašnekovo. 

— Ko gero, ne. — Geibas sustojo prie namo ir išjungė 
variklį. — Ir vis dėlto norėčiau, kad tu išsakytum viską, 
kas slegia tau širdį, čia, o netemptum to į “Tris gluos- 
nius", kur tau tektų aiškintis su Naome. 

— Aš labai pikta. — Kelsė išlipo iš mašinos 1r smar- 
kiai užtrenkė paskui save dureles. — Matote, jis ja tikėjo, 
bet vis dėlto ją įgrūdo į kalėjimą! 

— Policininkai nieko nesiunčia į kalėjimą, brangio- 
ji. Tai daro teisėjai ir prisiekusieji. Gali man patikėti, nes 
vis dėlto aš irgi esu buvęs už grotų. 

— Bet Naomė praleido kalėjime dešimt metų. Argi 
tai nesvarbu? 

— Esmė ta, — atsiliepė Geibas, 1mdamas ją už paran- 
kės ir švelniai sukdamas namo pusėn, — šis skyrius Nao- 
mės gyvenime parašytas iki galo ir užverstas. Ir tu negalė- 
si to pakeisti. Ar tu pasiruošusi pasekmėms, kai pareiški, 
Jog ketini atgal atsukti laikrodžio rodykles ir įrodyti, jog 
visa tai buvo klaida? 

Kelsė sukrėsta įsistebeilijo į jį. 

— Pasekmėms? Kas tau atsitiko, Sleiteri? Pasekmės 

nesiskaito, tu juk pats man apie tai kalbėjai. Tai, kas atsi- 
tiko Naomei, buvo siaubinga, neteisinga! Būtina blogį iš- 
taisyti... 

— Vėl juoda ir balta? 

Kelsė pajuto, kad jos viduje viskas apsivertė. 

— Sakykim. Na ir kas iš to? 

— Nieko, — paprastai atsakė jis. — Tiktai dar yra ir 
pilka spalva, Kelse. Ir toli gražu ne viskas, kas tau gali 
pasitaikyti gyvenime, be problemų įsirašo į kairį ar dešinį 
stulpelį. 

Kelsė atsitraukė per žingsnį atgal, bet staiga atsira- 
dusi tarp jų praraja buvo kur kas platesnė. 

— Tu taip pat nori, kad aš mesčiau šią bylą? 

— Aš noriu, kad tu būtum pasiruošusi. 

— Kam? 

Geibas žengė prie jos, iš karto sutrumpinęs distanciją 
ir padėjęs delnus ant jos atšiauriai pakeltų pečių. 

— Žmonės, kurie tau neabejingi, Kelse, toli gražu ga- 
li būti ne be priekaištų. Ir toli gražu ne visi jie tau bus dė- 
kingi, jeigu tu imsiesi purtyti dulkes nuo dvidešimties me- 
tų senumo jų poelgių. 

Kelsė suirzusi truktelėjo pečiais, bet jai nepavyko iš 
jo rankų ištrūkti. 

— Aš puikiai suprantu, jog Naomė — toli gražu ne 
šventoji ir niekada ja nebuvo. Aš visiškai nelaukiu, kad vi- 
si šių įvykių dalyviai būtų nepriekaištingi, O ir nesiver- 
Žiu gauti idealų vaizdą. Aš tiesi0g noriu žinoti tiesą. 

— Puiku. Tiktai turėk galvoje — ši tiesa gali tau ne- 
patikti. Geriausiu atveju tu tiesiog nežinosi, ką tau su ja 
daryti, su šia tiesa... Ir nebandyk numesti mano rankų, vis 
tiek tau nieko neišeis, — pridūrė jis ir nusišypsojo, kai Kel- 
sė dar kartą nesėkmingai tą pamėgino. — Pirmoji tiesa, su 
kuria tau teks susitaikyti, — tau teks lošti kortomis, tekusio- 
mis tau iš pirmojo padalijimo. Tau — 0 ir man taip pat — 
būtina su minimaliais nuostoliais lošti tuo, kas yra rankose, 
ir laukti kito banko — gal mums pasiseks geriau. 

— Aš visai neketinu nusimesti tavo rankų, — netikė- 
tai taikiai atsiliepė Kelsė. — Tiesiog bandau nuspręsti, ką 
man daryti toliau. Kaip pasielgti? 

— Aš tau pasiruošęs padėti... patarimu. — Geibas pri- 
sitraukė ją arčiau, ir jo švelnios rankos nusileido jos nuga- 
ra žemyn, po to vėl pakilo prie jos pečių. — Atsipalaiduok, 
išsimaudyk baseine. 

— Aš neturiu maudymosi kostiumėlio. 

— Aš to ir tikėjausi, brangioji. — Jis jau bučiavo ją, 
bučiavo taip, kad visos jos mintys akimirksniu kažkur din- 
g0. — O po to, — sumurmėjo neaiškiai Geibas, — aš ketinu 
tave įkalbėti pademonstruoti tuos kulinarinius sugebėjimus, 
kurių išmokai išgirtuose kursuose namų šeimininkėms. 

Atsipalaiduoti — tai buvo neblogai sumanyta. Kelsė 
negarsiai sumurmėjo kažkokius žodžius ir taip pasuko gal- 
vą, kad Geibui būtų patogiau bučiuoti jos kaklą. 

— Tu nori, kad aš tau gaminčiau valgyti? 

— Žinoma. O dar aš noriu tave užsivesti į viršų ir su- 
gundyti. 

— Įdomu, kaip vadinasi tai, ką tu darai dabar? 

— Ą-a... tai... Tai tiesiog preliudija. Rytoj, po to, kai 
tu pailsėsi ir tavo galvelė vėl ims protauti, mes su tavimi 
vėl imsime svarstyti mūsų problemas. 

— Tai skamba protingai. 

Geibas pabučiavo ją į kaklą ir grįžo atgal prie lūpų. 
Jis žinojo, kad iš jo pusės tiesiog negarbinga su ja nepasi- 
dalyti kokiomis nors idėjomis, bet jam labai norėjosi, kad 
nuo jos veido kuo greičiau išnyktų įtampa ir nerimas. Gei- 
bas buvo dėkingas likimui už tai, jog artimiausią naktį jie 
susikoncentruos tiktai ties šiuo puikiu faktu. 

— Imkim ir pabūkim sentimentalūs, — pasiūlė jis ir, 
žengęs atgal, paglostė jos rankas, kolei jų pirštai dar nesu- 
sitiko ir nesusipynė tarp savęs. — Aš tave myliu. 

Kelsė pajuto, kaip nuo šio prisipažinimo jos krūtinėje 
lėtai apsiverčia širdis. 

— Kaip aš galiu tam nepritarti? — atsiliepė ji. 


2 1 
Rožinėje rytmetinės aušros šviesoje Moisejus stebė- 
Jo, kaip kumelės vedasi atsigerti savo kumeliukus. Arkliai 


žinojo tvarką vos ne geriau už jį: pirmoji, išdidžiai mosi- 

kuodama uodega, ėjo Didžioji Betsė, paskui ją — Šviesiai 
ruda užsispyrėlė Karmen, trečia žingsniavo Ištikimoji ir 
taip toliau, ir taip toliau. Rikiuotės gale tapseno baugšti, 
plonakojė Salė. 

Greta kumelių šuoliavo nerūpestingi kumeliukai, jaus- 
damiesi jų globoje visiškai saugūs. Jie dar nežinojo, kad 
jau po kelių savaičių jiems teks išsiskirti su nerūpestingu 
gyvenimu ir pirmąkart pasimatuoti apynasrius, žengiant pir- 
mąjį Žingsnį pasitikti savo likimą. Pačius vikriausius ir 
ištvermingiausius ruoš pasirodymams hipodromo treke ar- 
ba parduos kumeliukų vienergių aukcione. Kitus ims treni- 
ruoti barjeriniams šuoliavimams arba kinkymui. Moisejus, 
beje, nepritarė paskutiniam sumanymui, kuris atrodė jam 
kažkoks vidurys tarp cirko arba mugės balaganų, trečius iš- 
kastruos, ketvirtus paliks fermoje kaip reproduktorius. 

Iš kelių dešimčių kumeliukų dažniausiai tik vienas ar- 
ba du turėjo būsimųjų čempionų pradmenis. Moisejus la- 
bai tikėjosi, kad ir tarp šios grupės atsiras tokių, nes kiek- 
vieną pavasarį Kentukyje vykdavo naujas derbis — varžy- 
bos, kuriose jo auklėtiniai turėdavo progą pasižymėti. 

Galbūt štai šis bėras, su žvaigžde ant kaktos kumeliu- 
kas išeis po dvejų metų į nugalėtojų aikštelę? Naomė dėl 
išdidaus, provokuojamo galvos palenkimo ji pavadino 
Įkarščiu. Kumeliukas pasižymėjo nepriekaištinga laikyse- 
na, jo abu tėvai buvo čempionai, bet tiktai laikas galėjo 
parodyti, ar jam pakaks širdies, kad galėtų grumtis ne- 
lengvą kovą šuoliavimo take. 

O paties Moisejaus širdis jau seniai maudė ir niekaip 
neketino nusiraminti — pernelyg daug vilčių jis dėjo į pas- 
kutinį derbį ir į Pasididžiavimą. Tikriausiai to nederėjo da- 
ryti, nes jungtinė jo indėniškų ir judėjiškų protėvių išmin- 
tis mokė, jog nedera erzinti dievus, bet jis šiai išminčiai 
nepakluso, sudėjęs visas savo viltis ir visą širdį į trumpas 
dviejų minučių lenktynes. 

Ir atlygio nereikėjo ilgai laukti. 

— Kokie gražūs, — pasigirdo už Moisejaus nugaros 
Kelsės balsas. — Sunku patikėti, kad kitais metais jie jau 
vaikščios pabalnoti. 

Moisejus susikišo rankas į kišenes ir neatsisukdamas 
ištarė: 

— Pagaliau tu teikeisi pasirodyti... 

— Atsiprašau, aš truputį pavėlavau. 

— Tu šiandien truputį pavėlavai. Vakar tavęs nebuvo 
pusę dienos. O užvakar — ištisą dieną. 

— Man būtinai reikėjo atlikti kai kuriuos reiklaus. 

— Reikalus... — Moisejus atsisuko į Kelsę, ketinda- 
mas jai išlieti savo priekaištus ir susierzinimą. Jis nė kiek 
neabejojo, kad ji to verta. 

— Kiekvienam, kas dirba fermoje, egzistuoja tiktai 
vienas svarbus reikalas, palyginti su kuriuo, visi kiti rei- 
kalai — smulkmenos. Sis reikalas — žirgai. 

Jis atsitraukė nuo užtvaro ir piktas nužingsniavo prie 
arklidės, o Kelsė prasikaltusia išvaizda nukiūtino paskui. 

— Man iš tikrųjų labai gaila, Mo, bet aš negalėjau... 

Jai teko stabdyti kulniukais, kai Moisejus netikėtai su- 
stojo, ir vis tiek ji vos neįsirėžė nosimi į jo petį. 

— Paklausyk, mergaite, tai tau ne vaikų darželis ir ne 
žaidimų aikštelė. Čia negalima sustoti, negalima išeiti iš 
žaidimo, kad pasitemptum kojinę arba užsirištum raištelį. 
Tu turi tempti savo jungą nuo ryto iki vakaro, kasdien, nes 
Jeigu tu to nedarysi, kam nors teks dirbti dvigubai. Ir ko- 
lei aš už viską čia atsakau, aš arba tave priversiu paklusti 
visuotinei tvarkai, arba — iki pasimatymo. Na sakyk, kur 
tu trankeisi? Kur tu vakar šlaisteisi, kad vietoj tavęs su 
Nambe turėjo dirbti jauninklių treneris? 

— Aš buvau... — Kelsė prikando liežuvį. — Tai mano 
asmeninis dalykas. 

— Na tai štai, nuo dabar darysiesi šukuosenas ir ma- 
nikiūrą savo asmeniniu laiku. O dabar — marš! Reikia va- 
lyti gardus ir išvežti mėšlą. 

— Bet... Bet man reikia dresiruoti Nambę. 

— Ji jau ringe — ją dresiruoja kitas žmogus. Kai jis 
užbaigs, galėsi ją truputį pavedžioti. O dabar čiupk šakes — 
ir pirmyn! 

Moisejus apsisuko ir dingo savo kontoroje, o grumai 
tr arklidės berniukai, pasilikę pasiklausyti, kaip Moisejus 
atlieka auklėjamąjį darbą, skubiai grįžo prie savo pareigų. 

Vieša pyla visada sukeldavo visuotinį smalsumą, bet nie- 
kam nesinorėjo, kad jį užkluptų dyką vėpsant, kaip gauna 
velnių šeiminkės dukrelė. 

— Na štai, tu perėjai krikštą ir gali vadintis pilnateise 
darbininke. — Naomė išdygo tarsi iš po Žemės ir, ją ra- 
mindama, kelis kartus paglostė Kelsei nugarą. — Mo taip 
nebūtų su tavimi kalbėjęs, jeigu jis tave būtų laikęs pašali- 
niu žmogumi. 

— Nebūtina tą buvo daryti visų akivaizdoje, — su- 
niurnėjo Kelsė. — Ir, velniai rautų, aš buvau visai ne kir- 
pykloje. Pažiūrėk... 

Kunkuliuodama teisiu pykčiu, ji pamojavo prieš Nao- 
mės nosį ranka su trumpai kirptais, nenulakuotais nagais. 

— Argi panašu, kad neseniai dariausi manikiūrą? Jis 
neturėjo manęs kaltinti tuo, kad aš nerimtai žiūriu į savo 
darbą tiktai dėl to, jog man prireikė kelių valandų... Kelsė 
tyliai nusikeikė. — Man šios kelios valandos buvo reika- 
lingos! 

— Mes visi kartais pamirštame, jog pasaulyje yra dar 
kai kas, be žirgų, mėšlo ir kasdienių treniruočių, — tarė 
maloniai Naomė. — Ir tu visai neprivalai į tai stačia galva 
pulti. Atvirai kalbant, dauguma savininkų toli nuo kasdie- 
nio juodo darbo, ir jeigu tu panorėtum... 

— Tu galvoji, aš neįveiksiu? — Kelsės skruostuose plyks- 
telėjo raudonos dėmės, plykstelėjo ir ėmė kilti aukštyn. — Tu 
manai, kad nesugebėsiu užbaigti tai, ką pradėjau?! 

— Aš to, Kelse, nesakiau. 

— Stai kaip. Bet kodėl, tiesą sakant, ir ne? Argi anks- 
čiau aš nešokinėjau nuo vieno užsiėmimo prie kito, argi 
nekaitaliojau darbo vietas tarsi pirštines? Argi aš daviau 
kam nors pretekstą manyti, kad sugebėsiu čia užtrukti ir 
kad išvežti mėšlą man svarbiau, negu sudarinėti reklami- 
nius skelbimus ir pasakoti ekskursantams apie impresio- 
nistus? Juk jeigu sugebėjau mesti savo ankstesnius užsiė- 
mimus, tai kodėl vėl nepaieškojus ko nors įdomiau? — Ji 
smarkiai krestelėjo galva, atmesdama atgal plaukus. — O 
todėl, kad tai — kitas dalykas! Visai kitas. 

Ji staigiai apsisuko ant kulnų ir nužingsniavo į gardą. 

Naomė pažvelgė įkandin dukros ir sunkiai atsiduso. 

Po to jai dingtelėjo, jog pats geriausias būdas užmiršti sa- 
vo bėdas, tai užsiimti problemomis, kurias du patys bran- 
giausi Žmonės metė prie jos kojų. Lygindama šiuos du cha- 
rakterius, ji nusprendė, jog Kelsei bus tik į naudą pamėtyti 
arkliašūdžius, kad po truputį praeitų piktumas, todėl ji nu- 
sprendė pradėti nuo Mo. 

Moisejus buvo savo kontoroje. Jis kalbėjosi telefonu 
su Reno agentu ir tiesiog urzgė į ragelį: 

— Ne! Ne, aš neišleisiu jo Belmonte. Sančesas dar ne- 
pasveikęs, o Korelis puikiai pasirodė su Potvyniu dėl Pri- 
kneso ir net užėmė pirmąją vietą. Jis pažįsta eržilą, 0 erži- 
las pažįsta jį. Taip, tai galutinis sprendimas!.. 

Reno agentas dar kažką kalbėjo, bet Moisejus, nebai- 
gęs klausyti, metė ant svirtelės ragelį. 

— Aš neleisiu į tokias atsakingas varžybas išsigandusį 
žokėjų, nuo kurio ką tik nuėmė gipsą! — susierzinęs metė jis. 

— Aš tau pritariu. — Pasiruošusi ilgiems įkalbinėji- 
mams Naomė prisėdo ant jo stalo krašto. — Ir aš manau, 
kad Reno su mumis sutiks. Jis pats žino, kad šioms lenk- 
tynėms nepasiruošęs. 

Pernelyg taikiu judesiu ji uždengė delnu Moisejaus 
ranką. 

— Paklausyk, Mo, ar ne per daug tu buvai griežtas 
Kelsei? 

Moisejus paniuro ir atitraukė ranką. 

— Tu atėjai pas mane kaip fermos šeimininkė ar kaip 
motina? 

— Aš atėjau, — tarė Naomė ir nieko daugiau nepridū- 
rė. Abu kurį laiką tylėjo, pagaliau ji vėl prabilo: 

— Aš žinau, kad Kelsės kurį laiką nebuvo. Aš žinau, 
kad ją kažkas jaudina. Ir lygiai taip pat jaučiu — kažkas 
jaudina ir tave. 

— Imkim aiškintis ne viską iš karto, Naome. — Mo 
atsitraukė nuo stalo ir pasisupo ant užpakalinių kėdės ko- 
jų. — Pakalbėkime iš pradžių apie kokį nors vieną dalyką. 
Kelsė beveik pusantros dienos dykinėjo. Nuvyto mūsų gė- 
lytė... 

Naomė suglumusi pažvelgė į jį. Ne, tai ne šiaip sau 
susierzinimas, nusprendė ji. Mo iš tiesų sunerimęs. 

— Nereikia pamiršti, kad jai teko per labai trumpą 
laiką pertvarkyti visą savo gyvenimą, — tarė atsargiai ji. — 
Galbūt Kelsė norėjo iki galo išspręsti kažkokius ją jaudi- 
nančius klausimus. Man atrodė, kad iki šio laiko tu buvai 
visai patenkintas jos darbu. 

— Iki šio laiko — taip, — pritarė Moisejus. — Išsky- 
rus paskutines dienas. Ją reikėjo subarti ir aš tai padariau. 
Galbūt tu užmiršai, jog fermoje aš atsakau už drausmę? Ir 
jeigu tu nori, kad su ja būtų elgiamasi kaip nors ypatingai, 
ne taip kaip su visais... 

— Aš to nesakiau. — Naomės balse nuskambėjo su- 
sierzinimas. — Aš gerai tave pažįstu, Mo. Tu nebūtum ėmęs 
viešai žeminti žmogaus už menką prasižengimą, todėl elg- 
tis su ja ne taip, kaip su kitais, — tai tavo iniciatyva. 

Moisejus atsisuko į Naomę, tad kurį laiką jie, atskirti 
stalo, žiūrėjo vienas kitam į akis. 

— Si sugedusi neatsakinga mergiotė įprato nedelsiant 
gauti viską, ko jai norisi, — pareiškė Mo. — Ji priprato 
ateiti ir išeiti, kada tiktai jai šaus į galvą. 

— Aš irgi buvau tokia. 

Mo pritardamas linktelėjo. 

— Taip, maždaug. Bet tu vis dėlto sugebėdavai už- 
baigti tai, ką būdavai kada pradėjusi. 

— Galbūt ir Kelsė čia rado mėgstamą darbą — darbą, 
kuris jai atrodo vertas to, ką ji pabaigtų iki galo. 

— O galbūt jis jai jau taip įgriso, kad ji galvoja, kaip 
susipakuoti lagaminus. Manai, aš nežinau, kas tau atsitiks, 
jeigu Kelsė išvažiuos būtent dabar? 

Netikėtas drebulys privertė Naomę užlaužti rankas. 

— Kiek atsimenu, būtent tu įtikinėjai mane, kad ji to 
nepadarys. 

— Gal aš klydau. Galbūt buvau pernelyg laimingas, 
matydamas tavo nerūpestingą šypseną — tokią pat kaip ki- 
tados... Man atrodė, kad įvykiai plėtojasi teisinga krypti- 
mi, bet po to... — Moisejus atsilošė į kėdės atkaltę ir įnir- 
tingai pasitrynė rankomis veidą. — Velniai rautų, ji tie- 
siog man pakliuvo negerą minutę! 

— Kas atsitiko, Mo? — Naomė vėl ištiesė ranką, kad 
Jį paliestų, ir Moisejus švelniai suspaudė jos pirštus. 

— Iš manęs juokiasi dievai, Naome. Jie juokiasi kiek- 
vieną kartą, kai aš užmirštu, jog Aukščiausia Jėga gali bet 
kuriuo momentu įsikišti ir atimti iš manęs patį brangiau- 
sią turtą. Mano širdis jau buvo ne kartą sudužusi... — Jis 
pakėlė į ją žvilgsnį ir liūdnai nusišypsojo. — Tai padarei 
tu. Tiesiog tai buvo seniai, ir aš suspėjau užmiršti, kaip tai 
skaudu. 

— Pasididžiavimas... — sumurmėjo Naomė. — Ne- 
sielvartauk, Mo. Palik tai man. 

Moisejus nelaiminga išvaizda pažvelgė į jų sujungtas 
rankas. 

— Tai mano kaltė, Naome. Aš pražiopsojau. Aš taip 
norėjau laimėti, jog trumpam praradau budrumą. Ir matai, 
kaip tai brangiai mums visiems atsiėjo? 

— Tu gali liūdėti, Mo, bet tu neprivalai savęs teisti. 

— Tai buvo mano žirgas, Naome. — Jis vėl pakėlė 
akis ir sutiko jos žvilgsnį. — Dokumentuose buvo tavo pa- 
vardė, bet Pasididžiavimas priklausė man. Ir aš jo netekau 
tiktai todėl, kad nepažiūrėjau reikiamą momentą į reikiamą 
vietą. Aš nepajutau to, ką turėjau pajusti. Net dabar aš grįž- 
tu mintimis į tą dieną, bet nieko įtartina neįžvelgiu... O juk 
tai garantuotai buvo padaryta mano akivaizdoje! — Moise- 
jus smogė kumščiu į stalą. — Po pačia mano nosimi! 

Naomė suprato, kad gali jį nuraminti tiktai vienu būdu. 

— O'kei, Vaitri, tu kaltas. Tu čia už viską atsakai. Aš 
tau moku už tai, kad tu ruoštum mano žirgus, juos pažin- 
tum, suprastum ir auklėtum nuo gimimo iki pat mirties. Aš 
tau moku už tai, kad tu organizuoji darbą, vadovauji tre- 
nerių personalui ir valytojams, už tai, kad tu parenki ko- 
mandą, kuri ruoš lenktynėms tą ar kitą arklį. Atrodo, jog 
aš tau moku dar ir už tai, kad tu numatytum ateitį. — Ji 
iššaukiamai pakėlė galvą. — Ir, kadangi būtent čia esmė, 
aš nežinau, ar tave atleisti, ar tau padidinti atlyginimą. 

— Aš rimtai, Naome. 

— Tr aš rimtai. — Ji nušoko nuo stalo ir, jį apėjusi, 
ėmė rūpestingai masažuoti Moisejui pečius. — Aš noriu 
žinoti, kaip tai atsitiko, Mo. Aš noriu žinoti, kas tai pada- 
rė, ir noriu, kad tas žmogus sumokėtų už savo nuskaltimą 
pačią didžiausią sąskaitą. Ko aš nenoriu — ir ko negaliu 

sau leisti — tai, jog tu, žmogau, kurį aš myliu ir pasikliau- 
ju, netektum ryžto. Iki kito derbio liko truputį mažiau, kaip 
vienuolika mėnesių, o tu kažkodėl visai ištižai. 

— Taip... — Moisejus nusiramindamas iškvėpė orą. — 
Tikriausiai man reikia eiti tos snarglės atsiprašyti. 

— Nevark. Vienu gumbu daugiau ar mažiau — jai tai 
neturi reikšmės. 

Moisejus nusišypsojo. 

— Ji bandė užtvoti guzų man. Ir jos akys buvo lygiai 
tokios, kaip tavo. Per savo gyvenimą, Naome, aš daug ko 
nespėjau padaryti, bet didelius darbus, dėl kurių aš tikrai 
gailiuosi, galima ant pirštų suskaičiuoti. Aš niekada nebu- 
vau Izraelyje ir nevaikščiojau savo protėvių indėnų takais. 
Ir nepadariau tau vaiko. 

Masažavę jam sprandą Naomės pirštai netikėtai susto- 
jo, ir Moisejus, pakėlęs rankas, švelniai juos suspaudė. 

— Galbūt tai buvo klaida... 

— Nesigailėk. — Ji palinko prie jo ir skruostu palietė 
jo plaukus. — Nereikia. Kuo didesnė klaida, tuo greičiau 
pasitaiko šansas ją ištaisyti. 


Maždaug apie tą patį mąstė Rikas Sleiteris. Pakartoti- 
nis šansas išlošti didelį žaidimą buvo tokia pat retenybė, 
kaip turinti dantis višta, todėl tas buvo laimingas, kuris su- 
gebėjo nepraleisti pirmos progos ir pasinaudoti ja savo nau- 
dai. Ir Rikas Sleiteris save laikė būtent tokiu žmogumi — 
sėkmingu ir laimingu. 

Jis ką tik pastatė du tūkstančius ant “auksinio dub- 
lio" ir grįžo į šalia hipodromo buvusį barą. Rikas žinojo, 
jog išlošti “dubliu" gana sudėtinga, bet paskutiniu metu 
jam tiesiog pasakiškai sekėsi, be to, jis galėjo sau leisti 
dviem "gabalais" surizikuoti. 

Užsiimsiu aš žirgais, pagalvojo jis, patenkintas susi- 
versdamas į gerklę taurę viskio. Velniop kortas, ruletę, kau- 
liukus. Arkliukai — štai kas atneš jam turtą. 

Jis užsisakė dar vieną burboną, į kurį paskutiniu me- 
tu labai įjunko, o pats išsitraukė iš kišenės penkis dolerius 
kainuojantį cigarą. 

Spragtelėjęs jam po pačia nosimi žiebtuvėlis privertė 

nustebusį Riką pakelti antakius. S cigarą, Jis atsi- 

— Kaip senais gerais laikais, — sumurmėjo jis. — Ei 
ten, dar vieną burboną mano sūnui! 

Atsakydamas Geibas pakėlė didįjį pirštą: 

— Vieną juodos kavos, be cukraus. 

— Ve-elnias! — Rikas išsigudrino ištarti šį trumputį 
žodį taip, tarsi jame mažų mažiausiai būtų buvę trys bal- 
sės.— Nebūk toks gerutukas, Geibuli ! Aš vaišinu. 

— Kavos, — pakartojo Geibas ir įsigėrė žvilgsniu į 
tėvo veidą. Jam nereikėjo daug laiko, kad pamatytų pažįs- 
tamus požymius: karštligiškai blizgančias akutes, įraudu- 
sius skruostus, iki ausų grobuonišką šypseną. Rikas Slei- 
teris buvo girtas ir, be to, turėjo kišenėje stambią sumą. 

— Man atrodė, kad tu turėjai nemalonumų Cikagoje. 

— Aš viską sutvarkiau, todėl nesijaudink. Visi žino, 
kad seniokas Rikas Sleiteris niekada neužmiršta atsiskai- 
tyti su savo partneriais. 

— Taip? — Geibas truputį suraukė antakius. — O man 
atrodė, kad tu iš rankovės išsiėmei kortas ir kai kam tai 
labai nepatiko. 

Nejaugi jis ką nors panašaus kalbėjo? Rikas susimąs- 
tė, karštligiškai rausdamasis atmintyje, kuri, suglebusi nuo 
burbono, niekaip nenorėjo jam ateiti į pagalbą. Beje, ne- 
svarbu. 


— Niekai, smulkūs nesutarimai, — nerišliai paaiški- 
no jis. — Viskas jau praėjo. Geriau dirstelk į čia... — jis 
parodė ranka į monitorių. — Šios lenktynės — mano. Aš 


pastačiau už trečią numerį. Taip, už trečią... 

Geibas metė žvilgsnį į ekraną kaip tik tą momentą, 
kai atsivėrė starto vartai ir į ratą išsiveržė žirgai. 

— Vadinasi, tu iš tikrųjų grįžai prie žirgų lenktynių 
lošimo? Man sakė, bet aš į tai nekreipiau dėmesio. 

— Nagi, mažutėli, prispausk jį prie barjero!.. Ką? Kur 
tu tai girdėjai? 

— Ogi įvairiose vietose. Vienas Žmogus tave matė 
Kentukyje, Cerčil Daunze. Derbio dieną. 

Rikas atidžiai tebežiūrėjo į ekraną nevalingais kūno 
judesiais ragindamas savo favoritą. Tuo laiku jo smegenys 

karštligiškai dirbo, stengdamosios surasti saugų takelį per 
minų lauką, į kurį jį įbruko Geibas. 

— Aha, aha, jis išsiveržė priekin! — Nagi, pasistenk, 
mažyli, spustelk! Stai kalės vaikas, ką? Aš juos visus ap- 
moviau. — Patenkintas, kad vienas iš tų žirgų, už kuriuos 
jis statė, atbėgo pirmas, Rikas davė barmenui ženklą at- 
nešti dar vieną burboną. Jeigu jis atspės ir antrojo šuolia- 
vimo nugalėtoją — reikalas išdegė. 

— Aš turiu nuojautą, Geibai! Sako, to nepragersi! 

— Ir ką tau pasakė tavo nuojauta praeitą mėnesį Ken- 
tukyje? 

— Kentukis! — draugiška šypsena Riko veide pasida- 
rė dar platesnė. — Juk aš nebuvau Kentukyje jau penke- 
rius metus, jeigu ne daugiau. Nors, Dievas mato, man jau 
seniai buvo laikas užsiimti arkliais. 

— Aš savo akimis tave mačiau derbio dieną. 

Riko veide nevirptelėjo nei vienas raumuo. Jis net ne- 
nukreipė žvilgsnio , dorai ir nuoširdžiai žiūrėdamas Gei- 
bui į akis. 

— Manau, tu suklydai, sūnuk. Aš išsinuomojau Balti- 
morės apylinkėse neblogą butuką, kad visi mane dominan- 
tys hipodromai būtų netoli. Aš turiu omeny Pimliką, Lau- 
relą, Carlstoną. Galbūt tu supainiojai — aš buvau, kai bu- 
vo lošiama dėl Prikneso, Pimlike. Iš tikrųjų buvau. — Jis 
mirktelėjo. — Tarp kitko, stačiau už tavo eržilą. Tu manęs 
neapvylei, sūneli. Man apskritai paskutiniu metu sekėsi su 
arkliais, todėl galbūt nuriedėsiu ir į Belmontą. Mano gal- 
va, tavo juodis visiškai sugebės surinkti visus Karūnos pri- 
zus. O kaip tu manai? Jeigu viskas bus, kaip sakiau, reikės 
ta proga pabaliavoti. 

— Tu žinai, kas atsitiko derbyje? 

— Zinoma. Aš žiūrėjau derbį per televizorių ir, prisi- 
pažinsiu, man tiesiog širdis plyšo, kai krito tas nelaimingas 
gyvulys. — Rikas prislėgta išvaizda palingavo galva. — O 
koks kilo triukšmas! Beje, o koks tavo reikalas? Tu vis tiek 
būtum išlošęs. 

— Tam arkliui kažkas padėjo kristi. 

Neišleisdamas iš burnos cigaro, Rikas linktelėjo. 

— Tai aš taip pat girdėjau. Purvinas biznis, bet juk tu 
pats Žinai — tokių dalykų pasitaiko. 

Jis ištiesė ranką į lėkšę su sūdytais riešutais ir įsimetė 
du sau į burną; tuo metu Geibas pastebėjo, kad ant tėvo 
piršto pasirodė žiedas su dolerio, papuošto smulkiais bri- 
liantais, ženklu. 

— Zinoma, mūsų dienomis tai pasitaiko retai, visai 
ne taip, kaip anksčiau, — toliau gražbyliavo Rikas. — Da- 
bar visokios ekspertizės, dopingo kontrolės... Net jeigu kas 
ir smigteli arkliokui, tai beveik šimtaptocentinė diskvali- 
fikacija. Tai ne anksčiau būdavo... — jis svajingai prisi- 
merkė, mėgaudamasis tuo, kaip mitriai jis vedžioja už no- 
sies šį berniūkštį. — Kai mes su tavo seneliu lošėme arklių 
lenktynėse, tai tais laikais gyvas velnias būdavo visokių 
suktybių ir nešvarių triukų. Niekas nekiceno paskui arklius 
su kibiriuku, kad pavyktų į jį įvarvinti gyvulio myžalų, o 
ir taisyklių — ir arkliams, ir žokėjams — buvo mažiau. Bet 
taip buvo prieš keturiasdešimt metų arba net dar anksčiau. — 
Nugrimzdęs į malonius prisiminimus, Rikas atsiduso, tarsi 
jausdamas nostalgijos praėjusiems laikams prasiveržimą. — 
Gaila, kad tu nepažinojai savo senelio, Geibai. 

— Gaila, kad jis... už savo smulkius nesutarimus ga- 
vo į kaktą kulką. 

— Tai teisybė, — patvirtino be šešėlio sarkazmo bal- 
se Rikas. Savo tėvą jis gerbė ir beveik mylėjo. — Aš visa- 
da tau tai bandžiau įkalti: kartais sukčiavimas tiktai viena 
iš žaidimo taisyklių. Ir svarbu tiktai rankų vikrumas ir mo- 
kėjimas pasirinkti tinkamą momentą. š 

— Ir žmogžudystė — taip pat dalis žaidimo. Zirgo ar- 
ba Žmogaus nužudymas... Kai kuriems viena neatskiriama 
nuo kita. 

— Kai kurie žirgai man buvo daug malonesni už kai 
kuriuos Žmones. 

— O aš štai prisimenu lenktynes Leksingtone. Aš tada 
buvau vaikas... — Geibas pakėlė prie lūpų puoduką su atau- 
šusia kava, nesiliaudamas įdėmiai stebėti tėvą.— Aš gerai 
prisimenu, kaip tu nervinaisi ir purteisi. Buvo ankstyvas 
pavasaris ir buvo visai ne taip karšta, bet tu prakaitavai 
kaip pliaže. Atsimeni? Tu privertei mane apeiti tribūnas ir 
vilioti prie tavęs klientus. Tą dieną taip pat krito vienas 
žirgas. 

— Taip pasitaiko, — Rikas vėl atsisuko į monitorių. 
Nepaisant iš kondicionieriaus pučiamo vėsaus oro, jo kak- 
las sudrėko. — Mano laikais taip atsitikdavo vos ne per 
kiekvienas dideles varžybas. 

— Tada taip pat buvo Cedvikų žirgas. 

— Nejaugi taip? Na ką čia galima pasakyti... Nepasi- 
sekė. Ei, tu ką, nematai, kad mano jau tuščia stiklinė? 

— Po to dėl šito dalyko pasikorė žokėjus, — lyg nie- 
kur nieko tęsė Geibas. — Ir dar aš atsimenu, kad po tų 
lenktynių mes gyvenome Leksingtone visai neilgai — tik- 
tai porą dienų, ne daugiau. Tai gana keista, nes už mūsų 
kambarėlį buvo sumokėta visu mėnesiu į priekį. 

— Įprotis keisti vietas, Geibai. Juk tu žinai, aš nieka- 
da negaliu ilgai kiurksoti vienoje ir toje pačioje skylėje. 

— Ir dar — po Leksingtono tu buvai tiesiog prisikim- 
šęs kišenes pinigų. Tiesa, jų pakako trumpam — kaip, tie- 
są sakant, ir visada, — bet aš įsitikinęs, kad tu atkandai 
didelį kąsnį, nes kai mes išvažiavome iš miesto, tu dar tu- 
rėjai pinigų. 

— Tiesiog tą dieną aš sėkmingai stačiau už nugalėtoją. 

— Kiek spėjau pastebėti, tu ir dabar nejauti pinigų sty- 
giaus. Naujas kostiumas, auksinis laikrodis, su briliantais 
žiedas. — Geibas čiupo tėvą už rankos ir pakėlė ją arčiau 
prie šviesos. — Manikiūras... 

— Kur tu lenki, vaikine? 

Geibas prisivertė palinkti priekin, nors nuo burbono 
kvapo jam darėsi bloga. Ir vis dėlto jo balsas nuskambėjo 
ramiai, beveik šaltai. 

— Ziūrėk, kad nesužinočiau, jog tu pirmąjį gegužės 
sekmadienį buvai Kentukyje! 

— Tai kas čia dabar, tu man grasini? 

— Taip! 

Jausdamas, kaip jį užgriūva baimės banga, Rikas nuo 
prekystalio paėmė kitą stiklinę su eiline burbono porcija. 

— Neprisikimšk,vaikine, sau į galvą kvailysčių. Ge- 
riau galvok apie savo žirgą, kuris bėgs po savaitės, ir palik 
praeitį ramybėje. O jeigu nori prasiblaškyti — pasvajok 
apie žaviąją šviesiaplaukę kumelaitę, kuriai tu meiliniesi. 

Vienu staigiu judesiu Geibas stvėrė tėvą už jo šilkinio 

kaklaraiščio mazgo ir truktelėjo į save. Tuo pačiu laiku gre- 
ta jų atsidūrė susirūpinęs barmenas. 

— Ponai, ponai! Mes nenorim turėti nemalonumų... 
si0g į veidą. — Absoliučiai jokių. Seimyninis reikalas, tik- 
tai tiek. Aš džiaugiuosi, sūneli, kad tu pasiryžai tokiam 
dideliam reikalui. Zydras kraujas ir visa kita... Galvą gul- 
dau, ta grynakraujė kumelaitė spardosi, kaip pasiutusi, 
bet užtat ir ištvermingumas jos tikriausiai atitinkamas. Gal- 
būt tau jau laikas ją pristatyti savo senajam tėtuliui, ką? 

Geibas taip suspaudė pirštus, kad juos ėmė skaudėti. 
Jo kumštis tiesiog perštėjo nuo noro rėžti į tą nuskustą žan- 
dikaulį, bet... kad ir koks niekšas būtų buvęs Rikas Sleite- 
ris, vis dėlto jis buvo jo tėvas. 

— Laikykis nuo jos kuo toliau, — tyliai įspėjo jis. 

— O jeigu ne... 

— Aš tave užmušiu. 

— Mes abu žinom, kad tam tau per skystos blauzde- 
lės. Bet mes galime padaryti sandėrį: aš nesikišu į tavo rei- 
kalus, o tu — į mano. Pajutęs, kad Geibo rankos atsileido, 
Rikas ištrūko ir išlygino kaklaraištį. — Antraip man teks 
pasikalbėti su tavo gražuole. Prisiekiu Dievu, man yra ką 
jai papasakoti! 

— Dar kartą sakau, laikykis nuo jos kuo toliau. Ir nuo 
jos, ir nuo viso kito, kas man priklauso. — Geibas išsiėmė 
iš kišenės kupiūrą ir padėjo ją greta kavos, prie kurios jis 
vos teprisilietė, puoduko. — Antraip tau geruoju nesibaigs. 

— Vaikai!.. — tarė Rikas susijaudinusiam barmenui, 
kai Geibas išėjo. — Kaip kartais sunku juos išmokyti gerb- 
ti tėvus. 

Jis pasiėmė nuo prekystalio burboną ir susivertė jį į 
burną, stangdamasis nekreipti dėmesio į smarkiai dreban- 
čias rankas. — Kartais, — sumurmėjo jis, — pagarbą ten- 
ka tiesiog į juos įkalti. 

Taręs šiuos žodžius, jis atsisuko į monitorių ir ėmė 
laukti antrųjų lenktynių rezultatų. 


Kai Kelsė su dorai atliktos pareigos pojūčiu galėjo pa- 
galiau išeiti iš arklidės, lauke jau blėso vakaro žara. Dvy- 

lika valandų be pertraukos ji, nesudėdama rankų, mėžė, kei- 
tė garduose šiaudų paklodus, šveitė varines pakinktų dalis 
ir Kuopė betonines praėjimų tarp gardų ir angainės grindis. 
Nuo tokio darbo kiekvienas jos kūno raumuo maudė ir pra- 
šė pasigailėjimo, ir vienintelis dalykas, apie ką ji sugebėjo 
svajoti, tai apie karštą vonią ir saldų miego užsimiršimą. 

— Nori alaus? — Moisejus sėdėjo prie durų ant ap- 
verstos dugnu į viršų statinės ir rankose laikė du putojan- 
čius butelius. Matyt, jis specialai jos laukė. 

— Ne. — Kelsė metė į jį tokį pat šaltą žvilgsnį, koks 
buvo jo rankose alus. 

— Imk! — Moisejus jai ištiesė atidarytą butelį.— Aš 
niekaip negalėjau rasti savo taikos pypkės. 

Pasiduodama Kelsė nenoriai paėmė butelį. Atvirai kal- 
bant, ji alų būtų pakeitusi į keturis litrus vandens, tačiau 
pasirodė, kad alus puikiai pašalina prakaito skonį ir susi- 
kaupusį burnoje purvą. 

Moisejus prisimerkė, prieblandoje įžiūrėjęs ant Kel- 
sės dilbio šviežutėlę mėlynę. 

— Seržantas įkando? — paklausė jis. 

— Taip. Kas toliau? 

— Na, Kelse, juk tu negali amžinai pūstis. Aš juk toks 
žavus vyras. 

Kelsė nugėrė dar gurkšnelį. 

— Kas tau sakė? 

— Su tavo motina mano žavesys dar niekada manęs 
neapvylė, — suniurnėjo Moisejus. — Paklausyk, balandė- 
le, aš tau daviau velnių, nes maniau — tu gastroliuoji. Da- 
bar matau, kad tu gerai padirbėjai, ir apie tai tau tiesiai 
sakau. Ir ne tiktai šiandien. Dažniausiai tu dirbi neblogai. 

— Dažniausiai? 

— Uhu. Tu sparčiai mokaisi ir dusyk nekartoji tų pa- 
čių klaidų, tačiau tau vis tiek reikia, kad kas nors stovėtų 
už nugaros. Tu turi pernelyg daug charakterio ir pernelyg 
mažai kantrybės, bet tai nedidelė bėda. Nuolat dirbdamas 
tai su žirgais, tai su tavo motinėle, aš su tuo išmokau susi- 
doroti. 

— Su mano... — Kelsei atvėpo žandikaulis. — Su Na- 
ome? 

— Kai jai kas nors įstringa į galvą, ji gali būti užsi- 
spyrusi, kaip mulas. Dabar ji spardosi jau ne taip dažnai, 
kaip jaunystėje, ir aš, prisipažinsiu, kartais dėl to gailiuo- 
si. — Moisejus pasižiūrėjo į savo batų smaigalius. 

— Velniškai galiuosi! — pakartojo jis. — Ir esmė ne 
ta, kad ją palaužė kalėjimas. Tiesiog ji pati smarkiai pasi- 
keitė. Tapo apsukresnė, kietesnė, labiau pasitikinti savimi, 
išmoko susilaikyti. Aš ir ant tavęs šiandien užsipuoliau dau- 
giau dėl Naomės, negu dėl darbo. 

— Aš nesuprantu... 

— Jeigu tu jai dabar atsuksi nugarą, tai ją pražudys. 
Ji, žinoma, nenorėtų, kad tau apie tai kalbėčiau, bet aš vis 
dėlto pasakysiu. Man visame pasaulyje nėra nieko bran- 
giau už Naomę, ir aš nenoriu, kad kažkas vėl jai suteiktų 
skausmą. 

— Bet aš visai nesiruošiu jos mesti arba nusisukti į ją 
nugara! — karštai atkirto Kelsė. — Galbūt tau sunku pati- 
kėti mano žodžiais, bet aš norėčiau, kad tu manimi neabe- 
jotum. Tiesa, norėčiau... 

— Mano nuomone, pasitikėjimo vertas kiekvienas, kas 
sugeba nuvalyti arklį ir po to nepabėgti. Pasimatysim rytoj. 

— Žinoma. — Kelsė buvo beeinanti šalin, bet sustojo 
ir atsisuko per petį. — Nuostabus vakaras, Mo. 

— Taip. 

— Daugeliui moterų patinka vaikščioti šviečiant mė- 
nuliui. 

— Aš apie tai girdėjau. 

— Tad štai, per artimiausias dvi valandas mėnulio švie- 
sos bus daugiau negu reikia, — pareiškė Kelsė ir trium- 
fuodama nužingsniavo toliau link namo. Jai atrodė, kad ji 
padarė viską, ką turėjo padaryti, ir dabar jai buvo tiktai 
vienas rūpestis — surasti virtuvėje Hertę ir paprašyti pa- 
šildyti ką nors skanesnio, kolei ji mėgausis karšta vonia. 


Po valandos ji vis dar snaudė karštoje vonioje tarp kve- 
piančių putų ir karštų burbuliukų sūkurėlių. Jos pasaulis 
vėl nusistovėjo ir liovėsi grėsmingai siūbuoti ir braškėti 
per siūles. Ji kaip tik pražiojo burną, kad saldžiai nusižio- 
vautų, kai netikėtai atsivėrė durys. 

— Geibas? — sutrikusi Kelsė taip staigiai išsitiesė, jog 
vos neišliejo ant grindų pusę vandens. — Ką tu čia veiki? 

— Hertė man pasakė, kad galiu tave čia rasti. — Jis 
stovėjo tarpdury, pirštais įsikibęs į diržą ir aiškiai gėrėda- 
masis reginiu. — Aš norėjau pasikviesti tave pas save, bet 
tu, atrodo, apsirengusi ne pasijodinėjimui. 

— Aš dažnai maudausi nuoga, mano toks įprotis. 

— Galbūt tau nutrinti nugarą? Na, ir kitas vietas, ku- 
rias pačiai sunku pasiekti? 

— Nieko, aš kaip nors pajėgsiu pati. — Kelsė nusi- 
braukė nuo akių drėgnus plaukus ir įveikė norą prisidengti 
pusiau pasislėpusias putose krūtis didele rožine kempine, 
kuri plaukiojo čia pat. — Paklausyk, kodėl tau nepalaukus 
apačioje, kol aš baigsiu? 

Geibas trumpam susimąstė, po to ėmė segiotis marš- 
kinius. 

— Ne. Aš taip pat noriu išsimaudyti. 

— Negalvok! Galų gale mes mano motinos namuose. 

— Jos vis tiek dabar nėra. 

— O argi tai svarbu — ar ji namuose, ar išėjo. — Kel- 
sė vėl pataisė drėgnus karčiukus, atkakliai lendančius jai 
į akis. — Tiktai pabandyk, Sleiteri, nusivilkti marškinius. 
Hertė virtuvėje! — sukuždėjo ji. 

— Jai teks pakentėti — trims ši vonia per maža. — 
Geibas sviedė marškinius į kampą ir ėmė varstytis batų 
raiščius. 

— Aš, Sleiteri, nejuokauju. Tai... tai nepadoru. 

— Aš noriu tavęs, Kelse. 

Kelsė bandė kažką prieštarauti, bet tik atsiduso. Ji ma- 
tė, kaip įsitempė jo pečiai ir kaip tolydžio augant aistrai 
ima virpėti jo kūnas. 

— Velniai rautų... — sumurmėjo ji. — Užkabink bent 
duris... 

— Aš jau užkabinau. 

Geibo džinsai nukrito ant grindų šalia jos drabužių, ir 
jis atsargiai pasinėrė į karštą vandenį už Kelsės nugaros. 
Apsikabinęs rankomis jos liemenį, jis įsirausė veidu į jos 
drėgnus plaukus. 

— Dieve!..— dusliai sumurmėjo Geibas, įkvėpdamas 

jos kvapą ir po pirštais jausdamas standžią iki girgždesio 
nupraustą odą ir bandydamas įveikti įniršį, kurį jam sukėlė 
nesenai įvykęs pokalbis su tėvu. Jis labai norėjo kuo grei- 
čiau tai užmiršti, ir Kelsė čia jam galėjo padėti. Ir ne tiktai 
čia. Ji jam buvo viskas. 

— Sakyk man, Geibai, kas atsitiko? 

— Š-šša!..— Jo rankos pakilo aukščiau prie jos sun- 
kių krūtų ir palietė spenelius. Nieko nekalbėk. Leisk man 
tiktai prie tavęs prisiliesti, tiktai prisiliesti... 

Sklindantis iš jo švelnumas ir glamonės, maloniomis 
bangomis nuėjo per jos kūną. Dar niekada Geibas su ja 
nebuvo toks švelnus ir nuolaidus, ir Kelsė jo rankose tirpo 
kaip vaškas. Atsilošusi atgal, ji atsirėmė į jį, tačiau jis nie- 
ko nedarė — tiktai atsargiai lietė jos odą. Geibo pirštai sly- 
do per jos šlaunis, nusileido iki kelių ir kulkšnių, vėl kilo 
aukštyn, slėpdamiesi siaurame povandeniniame urve, ir tada 
Kelsė viduje jautė tokį karštį, jog, atrodė, tuojau ims tirpti 
jos kaulai. 

Krūptelėjusi ji bandė atsisukti į jį, bet jis tiktai tvir- 
čiau ją glaudė prie savęs. 

— Ne dabar, — sukuždėjo Geibas, ir ji pajuto, kaip jo 
karštos lūpos šliaužia jos drėgnu petimi ir per kaklą, kur 
nuo drėgmės ir šilumos plaukai susivijo į žiedelius. 

Galų gale Kelsė nusileido, atsidavė jam labiau, negu 
per visą trumpą jų santykių istoriją, leisdama Geibo ran- 
koms glamonėti save ir glostyti taip ir ten, kaip ir kur tik 
Jis geidė. Vanduo teliuškeno į vonios pakraščius, tyliai 
šniokšdamos atslūgo baltos putos. Kiekvieną kartą, kai jis 
atvesdavo ją iki saldumo viršūnės, Kelsės kūnas įsitemp- 
davo, virpėjo, sprogo iš vidaus, ir tada jai atrodė, jog šis 
kartas bus paskutinis, bet Geibas tuojau pat pradėdavo naują 
puolimą ir, lėtai veikdamas, kantriai, švelniai vėl kurstė 
j0je naujos aistros ugnį. 

Jai atrodė, kad ji apkurtinta, apakinta, besvorė — le- 
kia viršun kartu su jos viduje liepsnojančio laužo liežu- 
viais, plaukia virš žemės kartu su jo dūmais ir karštu ūku, 
kylančiu virš įšilusios vonios, negirdėdama ir nejausdama 
nieko, tiktai savo pratisas dejones ir jo švelnių rankų prisi- 
lietimus. Ir tiktai tada, kai Geibas pagaliau atsuko ją į save 

veidu, — atsuko, tuo pat metu išliedamas pusę vandens ant 
koklinių grindų plytelių, — Kelsė pajuto, jog nusileidžia 
atgal iš šio padūmavusio šydo į ištirpusią gaisro liepsną. 

Šis žirgas neturi išlošti. 

Rikas dosnia ranka įsipylė Kaningemo viskio. Jis ži- 
nojo, jog dabartinis vyras neturi įjunkti prie vieno ir to pa- 
ties gėrimo, prie vieno tipo moterų, prie kokio nors vienos 
rūšies lošimo. 

Jo šuniūkštis taip šito ir nesuprato, galvojo Rikas, ir, 
mauku prarijęs dvigubą viskio porciją, čia pat dar įsipylė. 
Jam taip ir nepavyko išmokyti to paršelio nieko padoraus. 

Na ką gi, užtat dabar jis jį kaip reikiant pamokys. 

Triguba Karūna? Na jau ne! Spygą jam taukuotą! Siais 
metais nė vienas žirgas nebus “triskart vainikuotas", ypač 
jeigu tai Geibo žirgas. Jau jis tai tikrai tuo pasirūpins. Ir 
Jeigu darbelis, kurio jis ėmėsi, jam padės atkeršyti nedė- 
kingam sūnui ir susumuoti kai kurias senas sąskaitas, — 
juo geriau. 

Laisvai atsidrėbęs plačiame, minkštame Kaningemo 
krėsle, Rikas ištiesė kojas, apautas patogiais itališkais pus- 
bačiais, ir nusišypsojo. Toks gyvenimas — sodybos savi- 
ninko gyvenimas — jam neabejotinai patiko. Nuosavas na- 
mas vidury vaizdingo žemės sklypo, pora prabangių auto- 
mobilių garaže, moteris, pasiruošusi suteikti lovoje palai- 
mą, — ko dar geisti? 

Ir jis taip pat visa tai turės — lygiai taip pat arba net 
geriau. Kai tik užbaigs reikalus, jis iškeliaus su savo išloš- 
tais pinigais į Las Vegą. O Vegas — Rikas buvo įsitikinęs, — 
Ji pažįsta ir atmena. Jis gyvens, kaip karalius, nuomos pačius 
brangiausius apartamentus “Cezaryje" ir pasirodys žmonėse 
su įspūdinga blondine didžiule krūtine. 

Ten jis galės savo kapitalą padvigubinti ir nusipirkti 
namą. Galbūt net Nevadoje. Tegul tai bus viena iš tų egzo- 
tiškų rančų, kurios tik iš išvaizdos atrodo kuklios, o iš tik- 


143 


rųjų kainuoja velnišką krūvą pinigų; ranča su užpakalinia- 
me kieme teliuškuojančiu baseinu, su požeminiu garažu 
trims... ne, geriau penkiems automobiliams, su sklypu, 
apaugusiu žydinčiomis opuncijomis ir palmėmis. O jeigu jam 
įgris nieko neveikti — arba jeigu netikėtai baigsis pinigai, — 
jis vėl galės užsukti į Las Vegą, kad savo reikalus pataisytų. 

Ir Rikas Sleiteris leidosi svajoti apie fortūnos ratus, 
kurie sukasi pagal jo dūdelę, apie kortomis išloštus turtus 
ir apie pinigus, kurie pasipils ant jo auksiniu lietumi, tarsi 
auščiausių jėgų paraginti. 

— Kokio velnio tau čia reikia? — Ant kambario slenks- 
čio išdygo Bilas Kaningemas, pačiu nemandagiausiu būdu 
sutrukdęs Rikui atsiduoti saldžioms svajonėms. Kaninge- 
mo veidas paraudo iš įniršio, jis beveik duso, todėl vietoj 
grėsmingo riksmo iš jo gerklės išsiveržė tiktai duslus 
švargždimas. 

— Labas, berniuk Bili. Na kaip tavo dalykiniai part- 
neriai? Tu su jais užbaigei? Sklinda gandai, kad tu savo 
Bruzdukę pavertei į akcijas ir gali už jas padaryti per mi- 
lijoną, net jeigu sau pasiliksi kontrolinį paketą? 

— Tai mano reikalas, — atkirto Kaningemas. Dalykas 
ėjosi kaip sviestu pateptas, ir jis prisiekė, jog niekas — 
visiškai niekas! — negalės jam sutrukdyti. Milijonas — 
milijonu, o jam buvo laikas išmokėti už kreditą procentus, 
ir kritiškas metas katastrofiškai artėjo. 

— Tu gavai savo pinigus, Sleiteri. Mes su tavimi atsi- 
skaitę. 

Prikandęs lūpas, Rikas įdėmiai apžiūrinėjo paskutinį 
škotiško viskio gurkšnį, stebuklu užsilikusį stiklinėje. 

— Tai nedraugiška, kovotojau Bili. 

— Ką tu veiki mano namuose? 

— Ką, jau negali užsukti į svečius senas draugas? — 
Rikas įžūliai nusiviepė. — Toji tavo lovos šildyklė, kuri 
mane įleido, buvo kur kas svetingesnė. Ji pasakė, kad eina 
pasišvaistyti po krautuves. “Aplankykite "Neimano Mar- 
kaus' universalinę parduotuvę, pigios visų rūšių prekės! — 
Jis mirktelėjo. — Stai pamatysi, ji atsitemps visą maišą be- 
skonio ir brangaus šlamšto. Aš tavo vietoje ją išperčiau ir 
pasirūpinčiau mergše su kuklesniais poreikiais. 

— Marla — mano žmona, — labai oriai, kiek tik su- 
gebėjo šiomis aplinkybėmis, atsakė Kaningemas. 

— Nejaugi rimtai? — Rikas plojo sau per kelius ir, 
linguodamas galva, atsistojo iš krėslo. — Sveikinu, nepa- 
laužiamasis berniuk Bili. Zmona — tai tas pats akmuo ant 
kaklo, tiktai su papais. Tu, atrodo, kur kas didesnis kvai- 
lys, negu maniau. 

Kaningemas karčiai pagalvojo, jog kvailys jis buvo, 
kai susidėjo su Riku Sleiteriu. Beje, paskutiniu metu jis 
nepadarė nieko prieš įstatymus, ir tai jam davė pagrindo 
tikėtis, kad ir ateityje jis gali nepaslysti. Sandėris su arklio 
pardavimu dalimis, — o tiksliau, dalis būsimų pajamų iš 
jo pardavimo, — sandėris, kurį Kaningemas ką tik užbaigė 
arklidėje, tiesa, kol kas tiktai žodine forma, iš tikrųjų jam 
galėjo atnešti milijoną grynais, kaip ir manė Sleiteris. Tai 
reiškė tiktai vieną dalyką — laikas nutraukti ankstesnius 
ryšius, galinčius jį sukompromituoti. 

— Aš priverstas paprašyti tave išeiti, Rikai. Mes su 
tavimi atsiskaitę. Be to, mūsų neturi kartu matyti — tai 
būtų labai neišmintinga. 

— Bet juk čia nieko nėra, tiktai tu ir aš, — atkirto 
Rikas ir mirktelėjęs vėl atsidrėbė mėgstamame Kaninge- 
mo krėsle. Jis puikiai suprato, apie ką jo buvęs partneris 
galvoja. Jis skaitė jo mintis, tarsi atverstą knygą! Bilis tik- 
rai mano, kad senukas Rikas jam daugiau nereikalingas. 
Ką gi, pažiūrėsim... 

— Gali nesijaudinti, — globėjiškai tarė jis. — Aš čia 
ne tam, kad kaulyčiau iš tavęs pinigų, todėl atsipalaiduok 
ir alsuok laisviau. 

Sitas tvirtinimas pastebimai Kaningemą nuramino. 

— Tai ko tu tada čia? 

— Aš norėjau tavęs prašyti vienos paslaugos. Tiesiog 
paslaugos, kurią buvę verslo partneriai visada gali suteikti 
vienas kitam. Yra vienas arklys, kuriuo reikia pasirūpin- 
ti. — Jis pakėlė stiklinę, gėrėdamasis, kaip trykštanti pro 
langą saulė žaidžia šlifuotu krištolu. 

— Aš nenoriu veltis į šį dalyką. 

— Tai, ko tu nori, ir tai, ką tu būsi priverstas padary- 
ti, — tai du skirtingi dalykai. — Rikas atplėšė žvilgsnį 

nuo taurės ir pažvelgė į Kaningemą. — Aš nusprendžiau 
pašalinti mano sūnui priklausantį juodąjį eržilą. Ir tu man 
privalėsi čia padėti. 

— Tu kuoktelėjai... — Sukrėstas Kaningemas nusi- 
šluostė nuo viršutinės lūpos ištryškusį prakaitą. — Tu iš- 
protėjai, Rikai! Aš nenoriu su tuo turėti nieko bendra. 

— Nagi pasišnekėkim apie tai smulkiau, bičiuli, — 
ramiai tarė Rikas Sleiteris ir nusišypsojo. 


Kelsės lagaminai stovėjo prie miegamojo durų greta 
kelioninių Geibo krepšių. Ne vėliau kaip septintą valandą 
ryto jie turėjo išvykti į Niujorką. Po šešių valandų, pagal- 
vojo Kelsė, žvelgdama per skaidrų liuką lubose į dangų. 

Atsidususi ji subruzdo ir, pasirėmusi alkūnėmis, pa- 
žvelgė į Geibo veidą. Matyti jį šalia savęs buvo nuostabu 
— Šiaip ar taip, prie to ji dar nespėjo priprasti. Geibo vei- 
das buvo ryžtingas ir tuo pat metu — šiltas ir švelnus. 

Manasis, pagalvojo Kelsė. Ir šis veidas, ir šis tvirtas 
kūnas. Neturėdama jėgų susilaikyti, ji paglostė Geibo krū- 
tinę. Stambus, tvirtas, nežinantis nuovargio vyro kūnas. Vy- 
ro veidas, į kurį vos metus žvilgsnį, ją apimdavo susijau- 
dinimas. 

Bet tai buvo tiktai išorinis kiautas. 

Sukrečiantis kiautas, pagalvojo ji, liesdama jo ryžtin- 
gą smakrą. Bet ir tai, kas slepiasi po šiuo kiautu, ne ma- 
žiau patrauklu. Jėga, vyriškumas, gėris... Jie jau padėjo Gei- 
bui įveikti Žiaurią lemtį ir dabar jis kasdien vis įrodinėjo 
savo teisę į laimingą, pasiturimą gyvenimą. Jis sugebėjo 
išsiveržti iš pykčio ir skurdo, užprogramuotų nuo pat gi- 
mimo, sugebėjo pats įveikti visas kliūtis į gyvenimą, apie 
kurį svajojo nuo pat vaikystės. 

Ir tuo pat metu arklidėje miegojo galingas žirgas, ap- 
dovanotas tokiu pat neeiliniu ryžtu ir jėga. Ir, galimas daik- 

— Ne, beprasmiška... — sumurmėjo Kelsė, liesdama 
lūpomis jo kaklą. 

— M-m-m, — mieguistai atsiliepė Geibas, mašinaliai 
glostydamas jos nugarą. 

— Aš negaliu užmigti, pernelyg jaudinuosi. 

Kurį laiką jis gulėjo nejudėdamas, mėgaudamasis jos tin- 
giomis glamonėmis, po to — visada pasiruošęs patarnauti — 
taip pasivertė ant nugaros, kad Kelsė atsidūrė ant jo. 

— Tai pasilinksmink, — sumurmėjo Geibas. — O aš 
kol kas pamiegosiu... 

Kelsė sukikeno ir nusirito nuo jo, turkiškai atsisėsda- 
ma ant čiužinio. 

— Aš ne tai turėjau galvoje. — Ji pažiūrėjo iš viršaus 
žemyn į jį, atvirai gėrėdamasi jo proporcingai standžiu kū- 
nu, dar labiau ryškėjančiu sniego baltumo paklodės fone. 

— Na, žinoma, tai gana viliojantis pasiūlymas... — 
tarė juokdamasi Kelsė ir, pasilenkusi priekin, paženklino 
jo pilvą sodriu bučiniu. — Ko gero, kai grįšiu, taip ir pa- 
darysiu. 

Geibas padarė staigų šuolį, ketindamas ją sugauti, bet 
Kelsė jau nušoko nuo lovos. 

— Iš Kur grįši? — pasitikslino Geibas, trindamasis akis. 

— Man reikia pasivaikščioti. Noriu pavedžioti Dublį. 

Žiūrėdamas, kaip J ji tempiasi ant nuogo kūno džinsus, 
Geibas garsiai nurijo seilę. 

— Tarp kitko, dabar naktis, pradžia antros. 

— Aš žinau... — Kelsė grūmėsi su trikotažine palai- 
dinuke, kurios kaklo iškirptė jai buvo per siaura. Pagaliau 
skylėje pasirodė jos galva. — Nepraėjus nė aštuonioms 
valandoms, mes būsime Belmonte. Argi galiu miegoti? O 
vatu — miegalis. 

Ji atmetė atgal plaukus, pasilenkė ir ėmė varstyti ba- 
tų raištelius. 

Geibas neprieštaravo, nors paskutinis tvirtinimas jam 
atrodė ginčytinas. 

— Aš eisiu su tavimi. 

— Tiek to, miegok... Aš greitai. 

Bet jis jau sėdėjo ant lovos ir penkiais pirštais “šuka- 
vosi'plaukus. 

— Aš eisiu su tavimi. 

— Na tada pasivyk. 

Tarusi šiuos žodžius, Kelsė išnėrė iš miegamojo ir grei- 
tai nubėgo laiptais. 

Birželio naktis pasirodė Kelsei tokia nuostabi, kad 

nejučia užėmė kvapą. Šilta, vos dvelkianti vėjeliu, žvaigž- 
dėta, ji buvo prisigėrusi jauno gyvenimo kvapų. Kažkur iš 
kalvų sklido pelėdų riksmai, palei priebutį kvepėjo sniego 
baltumo jazmino krūmas, o vos toliau į vidurnakčio nak- 
ties simfoniją savo aromatą įpynė aukštosios piliarožės. 
Mėnulio šviesa sidabravo ūkinių pastatų stogus, apsupusi 
juos savo stebuklinga, senovine aura. 

Galbūt, pagalvojo Kelsė, tai jos stebuklinė pasaka, jos 
užburtoji šalis, laimingai išsipildžiusi svajonė. Ją į šiuos 
kraštus atvedė tragedija, bet ji taip pat prieš ją ir atvėrė 
auksinius ateities vartus. Beje, visos stebuklinės pasakos 
prasidėjo tragedijomis ir buvo pilnos našlaičių, užburtų 
princų, klastingų išdavikų ir prarastų mylimųjų. 

Bet užtat visos pasakos turėjo laimingą pabaigą. Gali- 
mas daiktas, būtent todėl Kelsė nesąmoningai išvedė ana- 
logiją tarp jų ir paskutinių mėnesių įvykių, ir jeigu jau ji 
atsidūrė pasakoje, tai privalo pasirūpinti, kad gėris laimė- 
tų. Ji nepasiduos ir prisikaptys iki tiesos, kad ir kiek tai 
kainuotų. Ji vėl susitiks su kapitonu Tiptonu ir Carlzu Ru- 
niu. Ji pasikalbės su Herte, su Moisejumi ir, žinoma, su 
pačia Naome — žodžiu, su visais, kas nors kiek žinojo apie 
Aleko Bredlio mirtį. 

Bet tuo ji užsiims vėliau. Po savaitės. Kol kas visos 
jos mintys buvo apie Belmontą ir apie lenktynes. 

Tyliai nusijuokusi, ji sustojo ir pakėlė žvilgsnį į 
žvaigždėtą dangų. Taip, ji visa tai turėjo — ir švenčių di- 
dybę, ir žokėjų bei arklių narsą, ir išlietą prakaitą, ir azar- 
tą, ir svaiginantį dviejų minučių grožį, į kurį buvo įdėta 
tiek darbo, talento, valios. 

Po savaitės, pažadėjo sau ji, po savaitės tai įvyks, ir 
ji pamatys Geibą ir jo triskart vainikuotą juodį, einančius 
garbės ratą Belmonto parko hipodrome. 

Iš už arklidės kampo išlėkė katinas. Jo ilgas pilkas kū- 
nas perkirto keliuką kulkos greitumu, ir Kelsė krūptelėjo 
iš netikėtumo. Gėdydama save dėl savo pačios baimės, ji 
nervingai pasitrynė rankas ir stūmtelėjo durų sąvarą. 

Vos girdimai girgžtelėjo arklidžių durų kilpos ir jos 
atsivėrė. Viduje viešpatavo juoda tamsa; iš jos į Kelsę 
tvokstelėjo odos, arklių, mėšlo ir tinktūrų kvapais. Visi šie 

kvapai jai buvo gerai pažįstami, ir ji neabejodama žengė į 
tamsą. Kad nejaudintų arklių, Kelsė nusprendė šviesos ne- 
jungti; vietoj to ji rankomis pagrabaliojo po sieną, ant ku- 
rios dieną ji matė kabantį žibintuvėlį. Jis iš karto pateko į 
rankas, ir Kelsė spragtelėjo mygtuką, į dvi puses perskros- 
dama neįžvelgiamą tamsą. Jos batų kulniukai kaukšėjo į 
betonines grindis. 

Nespėjo ji žengti ir kelių žingsnių, kai iš antro gardo 
tamsos į ją įsmigo Žžėrinčios geltonos akys. Kelsė tyliai aik- 
telėjo ir vos neišmetė žibintuvėlio. Stebuklinės pasakos, pa- 
galvojo ji, ir nervingai kiktelėjo. Gerai, kad Geibas nema- 
to, kaip ji baidosi arklidėje apsigyvenusių kačių ir katinų. 

Prie Dublio gardo durų stovėjo sudedamoji lovelė, ir 
Kelsė nusišypsojo, vėl susigrąžindama gerą nuotaiką. Zi- 
noma, arklidė buvo saugoma, bet garsiajam hipodromo ka- 
raliui reikėjo personalinio sargybinio. Na ką gi, ji netruk- 
dys arklininko, nusprendė Kelsė. Ji tik truputį pažvelgs į 
gardą ir eis atgal. 

Tačiau priėjusi arčiau, ji nustebo, kad sulankstomoji 
lovelė tuščia. Apimta nerimo, ji pakreipė šviesos spindulį 
į gardą. Dublis nemiegojo. Tyliai prunkštelėjęs, jis jai at- 
sakė įdėmiu žvilgsniu ir truputį sutrypė savo sausomis ga- 
lingomis kojomis. 

— Atleisk, dauguži, — sumurmėjo Kelsė. — Tikriau- 
siai aš pernelyg nervinuosi. Kur dingo tavo sargas — iš- 
ėjo parūkyti ar jį pašaukė gamta? O kaip jūsų lagaminai, 
sere Dubli? Jau sudėti? 

Taip juokaudama, ji mašinaliai paėmė už gardo durų. 

Ir krūptelėjo. Sklendė buvo neuždaryta, ir durelės bu- 
vo per tris colius atviros. 

— O Dieve! — už jos nugaros pasigirdęs šnaresys pri- 
vertė Kelsę staigiai atsisukti ir mostelti žibintuvėliu it laz- 
da. Bet už jos nieko nebuvo. 

Stengdamasi sumažinti pasiutusį ausų spengimą, ji 
dar kartą pašvietė žibintuvėlio spinduliu išilgai visą taką, 
bet nepastebėjo nieko įtartina. Tikriausiai tai katės, pagal- 
vojo Kelsė, mintyse keikdama tuos taikius gyvūnėlius, ku- 
riems kažkodėl patiko medžioti naktimis, nors arklininkai 
dosniai juos šerdavo. 


Bet net pats protingiausias ir vikriausias katinas ne- 
būtų galėjęs atstumti sklendės ir atidaryti gardo dureles. 
Užmiršusi atsargumą ir galvodama, kad tik nieko nebūtų 
atsitikę Dubliui, Kelsė trūktelėjo į save sunkias duris ir puo- 
lė į boksą prie juodžio. Ji pasisuko, norėdama pašviesti 
žibintuvėliu į kampus, kai staiga stiprus smūgis į galvą ją 
partrenkė ant Žemės. 

Paskutinis pojūtis, kuris užsifiksavo Kelsės sąmonė- 
je, — tai rėžiantis skausmas už ausies ir garsus, veriantis 
išsigandusio eržilo inkštimas. Po to viskas kažkur dingo ir 
liovėsi egzistuoti. 

Iš gardo puolė kažkieno tamsi figūra, o išsigandęs 
Dublis žengdamas atsistojo ant užpakalinių kojų. Jo mirti- 
nos kanopos su pasagų pjautuvais skrodė orą virš pačios 
Kelsės, paslikai išsitiesusios ant drėgnų šiaudinių paklotų. 

Geibas lėtai ėjo keliuku nuo namo link arklidės, neš- 
damas rankose du karštos arbatos puodelius. Jis jautė, kad 
jiems taip ir neteks pamiegoti šią naktį, tačiau šią vėlyvą 
valandą aromatinga arbata jam pasirodė vis dėlto geriau 
už kavą. Be to, jis tikėjosi įkalbėti Kelsę grįžti į lovą ir 
iššvaistyti nors dalį jos energijos kur kas tinkamesniems 
šio paros meto užsiėmimams, negu pasivaikščiojimai ar- 
klidėje. 

Beje, nuo to vakaro, kai jis įlipo pas ją į vonią, jie 
beveik negaišo laiko tokioms smulkmenoms, kaip miegas. 
Geibui teko išeikvoti daug pastangų ir nuovokumo, kad 
įkalbėtų Kelsę persikelti pas jį, ir jis neabejodamas pasi- 
naudojo būsimomis lenktynėmis kaip pretekstu — jam, at- 
seit, buvo reikalinga jos moralinė parama. 

Ir išeikvotos pastangos atsipirko šimteriopai. Svar- 
biausia jo gana skystas masalas suveikė kaip reikiant. Siurb- 
telėjęs iš savo puoduko arbatos, Geibas pagalvojo, kad da- 
bar jam beliko sumanyti ką nors, kad ši laikina priemonė 
virstų labiau ar mažiau pastovesniu reiškiniu. Tiesa, Kel- 
sė tiktai neseniai buvo išsiskyrusi, ir galbūt jai reikėjo tam 
tikro laiko, kad apsiprastų su mintimi apie naują santuoką, 
tačiau Geibas nė kiek neabejojo, kad jai adaptacijos peri- 
odas nebus sunkus. 

Ir vis dėlto pats didžiausias siurprizas jam buvo tai, 

kad iam pačiam visai neteko apsiprasti su mintimi apie ve- 
dybas. Ši idėja Geibo galvoje iškilo visiškai natūraliai ir 
atrodė taip susiformavusi, subrendusi, jog jis ją priėmė kaip 
savaime suprantamą, be to, priėmė ne tiktai protu, bet ir, 
atrodo, širdimi ir siela. Ir tai buvo juo labiau nuostabu, jog 
niekada anksčiau Geibas rimtai nemąstė apie tradicinį san- 
tuokos institucijos pritaikymą sau — apie tai, kad jis pats 
gali turėti žmoną, šeimą. O tai ir aišku: su tokia vaikyste, 
kaip jo, su tokiu auklėjimu, kaip jo, savanoriškos jungtu- 
vės atrodė absurdas. 

Bet dabar jo gyvenime pasirodė Kelsė, ir viskas stai- 
ga pačiu nuostabiausiu būdu pasikeitė. Ir jis nesiruošė pra- 
leisti atsiradusios galimybės pakeisti savo gyvenimą. 

Geibas sulėtino žingsnį ir apmetė žvilgsniu kalvas, ap- 
tvarus, ūkinius pastatus. Kada nors visa tai priklausys jiems 
abiems, ir jie kartu galės siekti daugiau. 

Nakties tylą perskrodė veriantis eržilo Žvengimas, ir 
Geibas puolė pirmyn, net nepastebėjęs, kaip paleido iš ran- 
kų abu puodukus. Šūktelėjęs Kelsei, jis staigiai atkėtojo 
arklidės vartus ir, įprastu judesiu įjungęs šviesą, nukūrė iš- 
ilgai tako, genamas panikos, ledinėmis adatomis jam smin- 
gančios į nugarą. 

Ji gulėjo ant šiaudų veidu žemyn. Eržilas susjaudi- 
nęs trypė prie tolimiausios bokso sienos, pasiutusiai var- 
tydamas akis. 

Kraujas dingo iš Geibo veido, ir visas pasaulis susvy- 
ravo, grasindamas užgriūti ant jo. Judėdamas žaibo greitu- 
mu, Geibas nėrė į boksą ir, pridengdamas savo kūnu Kelsę, 
nutempė ją iki išėjimo. Sunki kanopa smogė jam į petį, bet 
jis to net nepajuto. Geibas tiktai matė mirtinai išblyškusį 
Kelsės veidą ir juto jos bejėgiškai pakibusio kūno svorį. 

Nekreipdamas dėmesio į siuntantį garde eržilą, jis 
paguldė Kelsę ant sudedamosios lovelės. Jo pirštai drebė- 
j0, kai jis kaklo arterijoje bandė užčiuopti jos pulsą. 

— Na, būk gerutė, Kelse, nemirk!.. 

Ačiū Dievui, pulsas buvo, bet Geibas niekaip negalė- 
jo išdrįsti nuimti ranką. Jis tarsi bijojo, jog tereikia jam 
tai padaryti, ir gyvybė išeis iš jos kūno, jam palikdama tik- 

tai vėstantį apvalkalą. Atsiklaupęs ant kelių prie sudeda- 
mosios lovelės, Geibas įsirausė veidu į Kelsės plaukus. 

— Panika — palengvėjimas, panika — palengvėji- 
mas... Be šių dviejų pojūčių jame nieko nebuvo — nei min- 
čių, nei įniršio, ir Geibas blaškėsi tarp jų, tarsi švytuoklė. 

Jis vis dar klūpėjo ant kelių, spausdamas pirštus prie 
Kelsės kaklo ir slėpdamas veidą jos plaukuose, kai greta 
pasigirdo išsigandęs balsas: 

— Geibai! Dėl visų šventiųjų, Geibai, kas atsitiko?! 

Pažinęs Džemisoną, Geibas atsitokėjo ir, pakėlęs gal- 
vą, atsisuko į trenerį, kuris žengė į gardą, kad nuramintų 
eržilą. 

— Tyliau, mažuti, tyliau! — Džemisonas čiupo už apy- 
nasrio ir privertė Dublį nuleisti galvą; ramindamas jį bal- 
su, jis vienu metu laisva ranka glostė jo kaklą. — Na, ne- 
reikia nervintis... 

Tačiau, kai jis atsisuko į Geibą, jo akys degė nerimu. 


— Kas atsitiko? — vėl paklausė Džemisonas. — Kur 
Kipas? Jis turėjo miegoti čia, prie bokso. 
— Iš kur aš, velniai rautų, Žinau, kur Kipas! — pra- 


trūko Geibas. — Surask jį ir kartu surask naktinį sargą. — 
Stengdamasis veikti neskubiai ir kiek įmanoma atidžiau, 
jis, nors ir bijodamas rasti sulaužytus kaulus, apčiupinėjo 
Kelsės kūną. Jo didžiuliam palengvėjimui, vienintelis su- 
žalojimas, kurį jam pavyko rasti, buvo vištos kiaušinio dy- 
džio guzas ant pakaušio. Jo pirštai ten trumpam susilaikė, 
atsargiai apčiupinėdami sutinimą, bet vėl į Džemisoną nu- 
kreiptas Žvilgsnis degino kaip ugnis. 

— Iškviesk gydytoją ir pranešk policijai. Greitai! 

— Ji sužeista? — Džemisonas vis glostė eržilą. Ar 
rimtai? 

— Nežinau. Iškviesk gydytoją, velniai tave rautų! 

Tarsi atsakydama į jo beviltišką riksmą, Kelsė sude- 
javo ir sujudėjo. 


— Kelse!.. — Geibas vos susilaikė, kad nesuspaustų 
jos glėbyje. — Dėl Dievo atsargiau, Kelse! Nejudėk... 
— Geibai... — Kelsė atmerkė akis, bet žvilgsnis bejė- 


giškai blaškėsi į šalis, nepajėgdamas sustoti prie ko nors 
konkretaus. — Dieve mano... 

Ji vėl nuleido vokus, stengdamasi įveikti gerklėje ky- 
lantį pykinimą. 

— Nejudėk, dėl visų šventųjų, — nejudėk. 

— Aš nejudu. — Kelsė iš visų jėgų stengėsi alsuoti 
lygiau, bet jai tai prastai sekėsi. Tik įsitikinusi, kad oras į 
plaučius patenka daugmaž laisvai, ji vėl surizikavo pra- 
merkti akis. Šį kartą jai pavyko susikaupti ties Geibo vei- 
du. Jo akyse — mirtis, pagalvojo abejinga aplinkai ji, ir 
netikėtai viską prisiminė. 

— Dublis! Kažkas buvo jo garde! 

— Viskas tvarkoj, jis nenukentėjo. — Geibas įnirtin- 
gai nusikeikė, išvydęs, kaip Kelsė susiraukė iš skausmo. — 
Aš nunešiu tave namo. Tuojau ateis gydytojas, jis tave ap- 
žiūrės. 

— Kažkas čia buvo... — Aš nespėjau pamatyti jo vei- 
do. Jie... jie jo nesužeidė? 

— Ne. — Geibas metė žvilgsnį į Džemisoną, kuris kaip 
tik uždarė gardo dureles. — Eik prie telefono, Džemi. Aš 
noriu, kad nedelsiant atvažiuotų leitenantas Rosis. Ir Me- 
tas Haneris taip pat. Tegul įdėmiai apžiūri Dublį. 

— Jam lyg ir viskas tvarkoj, — atsiliepė Džemisonas, 
bet apsisuko eiti prie arklidės durų. Jo akys buvo raudonos 
ir pavargę. — Aš iškviesiu Hanerį, Geibai, o tu užsiimk 
Kelse. Daryk viską, ką reikia, — aš pasėdėsiu su Dubliu 
iki ryto. 
rodymą Geibas ir taip atsargiai pakėlė Kelsę, tarsi ji staiga 
būtų tapusi stiklinė. — Aš noriu, kad prie jo neatsitraukda- 
mi budėtų du žmonės — nemažiau dviejų, ir dieną, ir nak- 
tį. Tai suprantama? 


— Taip. 
— Ir surask Kipą, aš noriu su juo pakalbėti. 
— Bus padaryta, šefe. — Sunkia širdimi Džemisonas 


palydėjo žvilgsniu Geibą, kuris išnešė laukan Kelsę, po to 
atsisuko į eržilą, paplekšnojo jam per kaklą, pasitrynė sa- 
vo pavargusias akis ir nuskubėjo skambinti. 

— Aš gerai jaučiuosi, — sumurmėjo Kelsė, kolei Gei- 
bas ją nešė iš arklidės į gyvenamąjį namą, bet akių taip ir 
neatmerkė. — Tiktai labai skauda galvą. 

— Tyliau, vaikeli, tyliau, — atsiliepė Geibas, iš visų 
jėgų stengdamasis, kad jo balsas skambėtų lengvai ir nerū- 
pestingai. — Tau reikia pailsėti. 

Po jo kojomis sutreškėjo puodukų šukės, ir jis tvir- 
čiau sukando dantis. Jeigu jis būtų neužtrukęs virtuvėje, 
kad užvirintų šitą sumautą arbatą! Jeigu jis būtų buvęs su 
ja... 

— Tu įsitikinęs, kad Dubliui nieko blogo neatsitiko? 
Aš taip ir nesuspėjau jo apžiūrėti. 

— Galbūt tu vis dėlto liausiesi jaudinusis dėl to pa- 
šlemėkiško arklio? — ištrūko Geibui. — Tu manai, aš jau- 
dinuosi dėl Dublio? Aš juk jį būčiau nušovęs savo nuosa- 
vomis rankomis, jeigu jis būtų tave sužeidęs! 

— Geibai... 

— Tylėk, velniai tave rautų! — Geibas daugiau nega- 
lėjo susilaikyti. Jo veidas iškrypo nuo įniršio, ir jis iš visų 
jėgų spyrė į laukujas namo duris. Kelsė susiraukė — nuo 
staigaus judesio ir jo griausmingo balso jai vėl apsvaigo 
galva. 

— Nėra ko ant manęs staugti! — ištarė silpnu balsu 
ji. — Tu, žinoma, turi teisę būti susijaudinęs, bet... 

— Susijaudinęs? — Geibas ją paguldė svetainėje ant 
sofos ir išsitiesė. Jo rankos tirtėte tirtėjo, tarsi mirtino al- 
koholiko; jis net abejojo, ar pajėgs Kelsę užnešti viršun, į 
miegamąjį. — Tai tu manai, aš susijaudinęs? Kažkas vos 
neištaškė tau smegenų, o aš šiaip sau truputį susijaudinęs? 
Taip, galima pasakyti ir taip... 

Jis suspaudė kumštį ir iš visų jėgų juo smogė į sieną, 
leisdamas išsilieti viduje šėlstančioms emocijoms. 

Kelsė norėjo kažką pasakyti, bet žodžiai įstrigo jos ger- 
klėje, kai ji nukreipė žvilgsnį nuo įdubos sienoje į iki kraujo 
sumuštus jo pirštų krumplius. 

— Aš iš tikrųjų mažumėlę suirzau, kai užtikau tave be 
sąmonės garde, kur išgąsdintas arklys tave galėjo mirtinai 
sutrypti. 

Apie tai Kelsė nepagalvojo. Jos mintyse atsiradęs vaiz- 
das, akimirksniu sukėlė naują vėmimo priepuolį, ir Kelsė 
sudrebėjo. 

— Geibai, nereikia... 

— Ne, kodėl gi?.. Aš iš tikrųjų truputėlį susijaudinau, 
kai minutei pagalvojau, jog tu nužudyta. Tai buvo pati 1l- 
giausia mano gyvenimo minutė. 

Pagaliau pasipylė užplūdę Kelsės akis ašaros. Viena 
antra ašarėlė, ir štai jos jau teka nenutrūkstančiu srautu. 

— Tikriausiai aš netiksliai išsireiškiau. “Susijaudi- 
nęs" — ne visai tinkamas žodis... 

— Viešpatie Jėzau... — Geibas patrynė rankomis vei- 
dą, pajutęs, kad jo įkarštis netikėtai praėjo. Kai tai nepa- 
dėjo, jis pasilenkė prie Kelsės ir tvirtai ją apkabino, o ji, 
lengviau atsidususi, prisiglaudė prie jo. 

— Viešpatie, Kelse, aš netekau proto... Geibas pasi- 
lenkė ir pabučiavo jos šlapius, sūrius skruostus. — Atleisk 
man. Tuojau aš atnešiu ledą — tau taps lengviau. 

— Ne, neišeik. Tiktai neišeik. 

— Gerai. Tada leisk man tave apžiūrėti. Kur nors dar 
skauda? 

— Ne, niekur neskauda. Tiktai pakaušį plėšia. Jis... 
tas žmogus buvo už manęs. Tai buvo kvaila — lįsti strim- 
galviais į gardą, bet aš kitaip negalėjau. Aš pamačiau, kad 
sudedamoji lovelė tuščia ir kad atidarytos gardo durys, ir 
iš karto prisiminiau tai, kaip kartą Dublį vos nesužalojo. Ir 
apie tai, kas atsitiko Pasididžiavimui... 

— Kitą kartą pagalvok apie tai, kas bus man. — Gei- 
bas paėmė ją už smakro ir privertė pakelti galvą. — Jeigu 
aš tavęs netekčiau, man būtų labai sunku tai išgyventi. 

Kelsė suspaudė jo ranką ir prisiglaudė lūpomis prie 
apdaužytų pirštų. 

— Aš manau, mums abiems nepakenks šaltas kom- 
presas. 

— Taip. 

Bet nė vienas iš jų taip ir nepajudėjo iš vietos iki tol, 
kol į paradines duris pasibeldė leitenantas Rosis. 


Maždaug po valandos Geibas ir leitenantas Rosis iš- 
ėjo iš arklidės į vėsią nakties tamsą. 

— Pas jus nepakankamai patikima apsaugos sistema, 
misteri Sleiteri, — tarė policininkas. 

— Taip, ko gero, — pritarė Geibas. Kažkur sodyboje 

yra landa, pagalvojo jis. Ir ta landa gana didelė, kad per ją 
galėjo įlįsti piktadarys. Juk ne šiaip sau jis pasirinko tą mo- 
mentą, kai sargas išėjo apžiūrėti teritoriją. 

— Į fermą galėjo įsiskverbti net pašalinis, — tęsė lei- 
tenantas Rosis. — Jam tiktai reikėjo žinoti jūsų dienotvar- 
kę ir apytikrį vietovės planą. Jūs turite pernelyg daug že- 
mės, misteri Sleiteri. Pernelyg daug įėjimų ir išėjimų. 

Rosis sustojo ir pažvelgė į tamsą. Jis Geibui nė kiek 
nepavydėjo — jam visiškai užteko jo nuosavo tvarkingo 
butuko mieste — galbūt nepakankamai erdvaus, bet užtat 
su visais patogumais. Be to, Rosis prie jo įprato. 

— Bet aš vis dėlto linkstu prie paties paprasčiausio 
varianto, — išsakė jis savo nuomonę. — Greičiausiai tai 
buvo kas nors iš saviškių. 

Geibas ir pats taip manė, perkratydamas galvoje visus 
darbininkus, kurie jam atiteko kartu su ferma, — visus vy- 
rus ir moteris, kurie buvo priimti į darbą arba atleisti per 
paskutinius penkerius metus. 

—Jūs jau turite visų mano darbininkų sąrašą, — tarė 
jis. — Pabandykite juos apklausti. 

— Būtent tai aš ir ruošiuosi daryti. 

— Aš pasirūpinau, kad eržilą nuolat saugotų du žmo- 
nės. Žinoma, šiandien man pačiam derėtų budėti prie jo, 
bet nenorėčiau ilgiau, negu galima, palikti vieną Kelsę. 

— Aš jus suprantu... — Rosis truputį patylėjo. Naktis 
buvo puiki, juodame dangaus aksome spindėjo stambios 
žvaigždės, lengvas vėsus vėjelis gaivino veidą, išvaikyda- 
mas mieguistumą. — Ji greitai pasveiks. Garbė Dievui, Kel- 
sei kliuvo ne taip smarkiai, kaip jūsų arklininkui. 

— Galbūt jos galva buvo kietesnė, — nelinksmai pa- 
juokavo Geibas. Budintį arklininką Kipą jie surado greti- 
mame garde. Jis buvo be sąmonės ir vos girdimai dejavo. 
Jį jau išvežė į ligoninę. 

— Kelsė pasveiks, — pakartojo leitenantas ir susido- 
mėjęs palietė bato galu ant takelio baltavusias kelias por- 
celiano šukes. 

— Kai aš išgirdau Žžvengiant eržilą, mano rankose bu- 
vo du puodukai arbatos, — paaiškino Geibas. — Aš juos 
čia išmečiau. 

— Aišku, — leitenantas susimąstęs linktelėjo. — O 
kas jūsų pečiui, misteri Sleiteri? — staiga paklausė jis. 

Geibas instinktyviai išsitiesė ir pajudino ranką. 

— Nieko baisaus. Įspyrė kanopa eržilas, kai tempiau 
Kelsę. — Jeigu ne petys, smūgis galėjo pataikyti jai į gal- 
vą, pamanė blykšdamas Geibas. Į galvą arba į veidą... 

— Jūs patikrinote mano praeitį iki nago juodymo, ar 
ne taip, leitenante? 

— Standartinė procedūra, misteri Sleiteri. 

— Vadinasi, jūs kai ką Žinote apie mano tėvą. 

— Pakankamai, kad suprasčiau, jog jis vargu ar gali 
laimėti “Metų tėvo" prizą. 

— Jis yra mieste. Štai jau kelios savaitės, — ramiu, 
be jokių intonacijų balsu pranešė Geibas. Tokiu pat bal- 
su jis galėjo pasakyti “Rytoj lis“ arba “Rytoj bus geras 
oras". — Pirmiausia jis patraukė pas mane, bet aš juo atsi- 
kračiau, aprūpinęs tam tikra pinigų suma. Tiesa, ne tokia 
didele, kaip jis norėjo. Paprastai tai jį įvaro į pasiutimą. 
Rikas Sleiteris nutuokia apie arklių lenktynes. Ir apie ar- 
klius taip pat. 

— Jūs manote, kad jūsų tėvas galėjo jums tokiu būdu 
pakenkti? 

— Jis manęs neapkenčia, — paprastai tarė Geibas. — 
Ir pasiruošęs iš pasalų man iškrėsti bet kokią niekšybę, ypač 
Jeigu už tai galima gerai uždirbti. Man atrodo, aš mačiau jį 
Čerčil Daunze derbio dieną. Be manęs, jį matė dar vienas 
“Trijų gluosnių" arklininkas. Prieš porą dienų aš mačiausi 
su Riku Sleiteriu Laurele. Jis man pareiškė, kad paskutinį 
kartą buvo Kentukyje prieš penkerius metus. — Geibas 
pasirausė kišenėse ieškodamas cigaro, kurio jis neturėjo. — 
Jis meluoja, leitenante. 

Pastebėjęs jo judesį, Rosis ištiesė Geibui pakelį ciga- 
rečių. 

— Aš tai patikrinsiu. 

— Patikrinkite, leitenante. — Uždegto degtuko švie- 
soje Geibo akys grėsmingai blysktelėjo. — Aš neabejoju, 
kad jis gerai pažinojo Lipskį. Rikas Sleiteris — tai žmo- 
gus, kuris lošime visada sukčiauja. Šiuo atveju pergalė jam 

atrodo saldesnė, o paskutiniu metu jis nugalėjo kelis kar- 
tus, jeigu spręsti iš to, kaip jis Švaistosi pinigais. 

— Aš pasistengsiu išsiaiškinti, iš Kur jis turi pinigų. 

— Beje, leitenante, kai buvau mažas, šios fermos žir- 
gas jau rungtyniavo su “Trijų gluosnių" eržilu. — Jis giliai 
užsitraukė cigaretę, iškvėpė dūmus ir kurį laiką sekė, kaip 
vėjas juos neša į šalį. — Eržilas iš “Trijų gluosnių"suklu- 
po ir susilaužė kojas, ir jį teko nušauti. Tai štai, po tų var- 
Žybų pas mano tėvelį taip pat buvo atsiradę didelių pinigų. 

— Tikriausiai jūs turite galvoje įvykius Leksingtone, 
tūkstantis devyni šimtai septyniasdešimt trečiųjų pavasarį, — 
nerūpestingai tarė Rosis, ir Geibas įdėmiai pažvelgė į jį pro 
dūmų debesį. 

— Visiškai teisingai, leitenante. 

— Keista, kodėl jūs apie tai neužsiminėte anksčiau. 

— Todėl kad anksčiau jis nedrįso kėsintis į Kelsę. 

— Atsiprašau... — Iš tamsos pasirodė Metas Haneris. — 
Jo plaukai buvo netvarkingai susivėlę, o ant veido dar buvo 
matyti pagalvės pėdsakai. 

— Eržilas nenukentėjo, Geibai. 

— Gerai. Ačiū, kad atvažiavai, Metai. 

— Nieko baisaus. — Veterinaras metė žvilgsnį į sody- 
bos pusę. — O kaip Kelsė? 

— Ilsisi. Gydytojas jai rekomendavo gultis į ligoninę, 
bet ji atsisakė. 

— Aš norėčiau su ja pasimatyti, kai ji atsigaus. 

— Žinoma, Metai... — Geibas pasisuko į Rosį. — Pa- 
sistenkite jį surasti anksčiau, negu tai padarysiu aš, leite- 
nante. 

— Bet juk jūs neturite įrodymų, kad jūsų tėvas čia yra 
prikišęs nagus. 

Geibas metė ant žemės nuorūką ir primynė ją koja. 

— O man nė nereikia jokių įrodymų. 

„„„ Kelsė išgirdo prieangyje Geibo žingsnius ir atsar- 
giai atsisėdo. Tabletės, kurias jai davė gydytojas, jai pa- 
dėjo įveikti galvos svaigimą ir pykinimą, bet, nepaisant to, 
keltis ji nerizikavo. 

— Kaip ten Dublis? — paklausė ji, kai tiktai jis pasi- 
rodė svetainėje. 

— Metas sako, kad viskas tvarkoj, — atsakė Geibas, 
galvodamas apie tai, kaip įžvalgiai jis pasielgė, savo ran- 
komis išvertęs naktinį eržilo pašarą ir į lovį įpylęs naujo. 

Kelsė lengviau atsiduso. 


— Garbė Dievui! — Aš tiesiog nusikankinau — sė- 
džiu ir spėlioju, ką jis galėjo jam padaryti. 
— Maniau, kad tu miegosi. — Geibas atsisėdo ant so- 


fos pakraštėlio, stengdamasis labai neįspausti čiužinį, kad 
nesukeltų Kelsei skausmo. 

— Tau vėl atsirado paakiuose ratilai... — Jis ištiesė 
ranką ir švelniai apvedė juos pirštais. — Na kodėl man jie 
atrodo tokie seksualūs? 

— Smarkiems berniukams imponuoja menkai apsau- 
goti ir silpnumą rodantys ženklai, —Kelsė nusišypsojo. — 
Nagi užlipkim į miegamąjį, galbūt mums pavyks prieš iš- 
važiuojant pamiegoti nors porą valandų. 

— Aš norėčiau, kad tu pasiliktum čia, Kelse. — Ne 
čia, — pasitaisė Geibas, — o “Trijuose gluosniuose". Pir- 
miausia, tau po traumos bus nelengva keliauti, o antra, tai 
būtų ir protingiau, ir saugiau. Hertė nuolat namuose, o ir Ro- 
sis, manau, galėtų apsaugai atsiųsti porą savo bendradarbių. 


— Geibai... — Kelsė prisitraukė jo galvą prie savęs ir 
pabučiavo. — Aš nesutinku už jokius pinigus! 

— Išklausyk mane... 

— Aš galėčiau tave išklausyti, — sutiko Kelsė. — O 


tu mane. Tokiu būdu mes galėtume prakalbėti iki ryto — iš 
tuščio į kiaurą, nes aš vis tiek važiuosiu su tavimi. Todėl 
gali garantuotai manyti, tarsi mes jau savo atbambėjome ir 
dėl visko susitarėme. Gerai? 

— Tu egoistė. — Geibas atsargiai pakėlė ją ant rankų 
ir nunešė prie laiptų. — Tau labai nesinori praleisti lenkty- 
nių ir tavęs nė už centą nejaudina, kad aš negalėsiu nei 
kaip reikiant susikaupti, nei pasimėgauti savo pergale. 

Jis užlipo į miegamąjį, nuleido Kelsę ant vandens čiu- 
žinio ir ėmė lėtai rengtis. 

— Protingas ėjimas, Sleiteri. Aš paprastai nusileisda- 
vau, jeigu kai kam pavykdavo man įteigti kaltės jausmą, bet 
šį kartą tau nieko neišeis. Tu jaudinsiesi nepaisant, ar aš pa- 

siliksiu “Trijuose gluosniuose“, ar ne. O aš nepasiliksiu. Aš 
būsiu su tavimi visą šį laiką. Dvasios pastiprinimui. 

Ir ji gudriai mirktelėjo. 

— Balaamo asilė prabilo, — suniurzgė Geibas. 

— Ir čia taip pat tau nepavyks. Beje, įžeidinėjimai — 
tai jau tam tikra pakopa prieš geras rietenas. Aš galėčiau 
tau į tai atsakyti, tave pavadinusi superįžvalgiu pasturga- 
liu, bet susilaikysiu, nes aš — ledi. Apskritai... — Ji užsi- 
kirto ir tyliu balsu paklausė: 

— Dieve mano, Geibai, kas tau ant nugaros? 

Geibas ne be vargo pažvelgė per petį ir išvydo oda 
plintančią tamsiai purpurinę kraujosruvą. 

— Tai man įspyrė vienas arklys. 


— Kada? Juk tau nieko nebuvo... — Kelsė išsigandusi 
nutilo ir prikišo prie lūpų delną, suvokusi, kada ir kokimis 
aplinkybėmis Geibas užsidirbo mėlynę. — Ko gero, aš vis 


dėlto tave pavadinsiu užpakaliu. Bet, kam, sakyk, meldžia- 
masis, reikalingas šitas kvailas tavo didvyriškumas? Ką tik 
čia buvo daktaras, jis galėjo užsiimti ir tavimi... tavo... 

— Tai nebuvo nei kvailas, nei protingas, nei kitoks 
didvyriškumas. Aš truputį užsižiopsojau. — Geibas atsar- 
giai pajudino petį. Skausmas buvo ne itin didelis, bet jun- 
tamas giliai po mentimi. — Tiktai reikia sutepti arklių įtry- 
nimo tepalu. 

— Pliuškis. 

Geibas išsižiojo, norėdamas kažką atsakyti, bet tik pa- 
vargęs atsiduso. 

— Aš irgi tave myliu. 

Taręs šiuos žodžius, jis palindo po antklode ir pri- 
glaudė prie savęs Kelsę. 

— Ką tu čia darai? 

— Bandau užmigti. Kas dvi valandas tikrinsiu, ar ne- 
pavogė tavęs. Beje, iki išvažiavimo liko ne ką daugiau. 

— O tavo petys? Jį iš tikrųjų reikia kuo nors patepti. 

— Paskui. Dabar aš noriu tiesiog gulėti šalia tavęs. 

Patenkinta jo atsakymu, Kelsė nubraukė nuo Geibo 
kaktos plaukus. 

— Aš vis tiek važiuosiu į Belmontą. 

— Aš Žinau, — atsiliepė jis. — Miegok. 

Žinoma, jai dirbti niekas neleido. Pirmąsias dvi die- 
nas Kelsę vos ne per jėgą laikė viešbutyje, neleisdami jai 
eiti į hipodromą. Visi — pradedant Geibu ir baigiant pačiu 
paskutiniu jo arklidžių berniuku — nuolat ją sekė ir buvo 
pasiryžę ryžtingiausiu būdu veikti, todėl Kelsė net neban- 
dė nieko imtis, o ilgainiui jai net ėmė rodytis, kad kelionė 
į Niujorką taip ir liks jos vienintelis iškovojimas. 

Galų gale Kelsė sumetė, jog laisvo laiko perteklių, kurį 
jai teko praleisti vienatvėje ir nieko neveikiant, ji turi lai- 
Kyti trumpomis, bet užtarnautomis atostogomis, antraip ji 
paprasčiausiai kuoktelės. 

Na ką gi, atostogos tai atostogos. 

Pradėjo ji nuo viešbutyje esančių patogumų, stengda- 
masi padaryti savo atostogas maksimaliai naudingas ir ma- 
lonias. Kelsė kiekvieną rytą eidavo į baseiną ir ilgai plau- 
kiodavo, laikydama reikiamame lygyje raumenis, sutvirtė- 
jusius jos kelių mėnesių darbo su šakėmis ir treniruočių su 
virve dėka; ji vaikštinėjo po parduotuves, net bandė mankš- 
tintis gimnastikos salėje specialiais treniruokliais ir galų 
gale sugebėjo įveikti nuobodulį. 

Nemaža paspirtis kovoje su dykaduoniavimu buvo Gei- 
bo sumanymas viešbučio šokių salėje surengti nedidelį pri- 
ėmimą, užbėgantį už akių oficialiam Belmonto Steikso ati- 
darymui. Kelsė uoliai kibo į šį darbą ir su oficialiu viešbu- 
čio tiekėju bei dailininku konstruktoriumi ėmėsi svarstyti 
būsimos šventės detales. O Geibas, išvydęs begalinius vi- 
siškai nereikalingų smulkmenų sąrašus, nuėjo mažiausio 
pasipriešinimo keliu, baugščiai suvertęs Kelsei visus or- 
ganizacinius klausimus. 

Ir, atvirai kalbant, niekas negalėjo Kelsei suteikti di- 
desnio malonumo. Ji valandomis sėdėjo viešbučio valdy- 
tojo kabinete, kuždėjosi su durininkėmis, tarėsi su vyriau- 
siuoju restorano virėju, spręsdama, ką dar galima padary- 
ti, o ko vis dėlto negalima. Beje, jeigu Geibas jai neribojo 
išlaidų, Kelsė visiškai neabejojo, kad daugumą jos suma- 
nymų bus galima įgyvendinti, — tam tiktai reikėjo įkalbėti 

aptarnaujantį personalą ir viešbučio valdytoją, kuris tru- 
putį išsigando Kelsės užmojų. 

— Ko gero, aš be reikalo tau nedaviau šakių ir neiš- 
siunčiau kuopti iš gardų mėšlą, — tarė sykį Geibas, siurb- 
čiodamas karštą kavą ir stebėdamas, kaip Kelsė paskutinį 
kartą peržiūri valgiaraštį. — Tu būtum pavargusi kur kas 
mažiau, net jeigu būtum dirbusi visą savaitę be išeiginių. 

— Liaukis dėl menkniekių jaudintis. Galų gale tu pats 
užvirei visą šią košę. 

— Man atrodė, kad surengti nedidelę vakaronę — tai 
visai nebloga idėja. — Geibas prisiartino ir, atsistojęs už 
j0s nugaros, truputį pamasažavo Kelsės pečius. — Trupu- 
tis valgio, truputis muzikos, gėrimų baras. Bet tavo tokie 
mastai... Tiktai nemaniau, kad man reikės subsiduoti nau- 
jąjį Deividą O. Selzniką**. — Jis prisimerkė. — Kiek, tu 
sakai, kainuoja šis šampanas? 

— Nešdinkis. — Kelsė gūžtelėjo pečiais. — Tu vis tiek 
negeri. Be to, tu man suteikei veikimo laisvę, ir aš dirbu 
nesudėdama rankų. Tavo rūpestis — neužmiršti apsivilkti 
smokingą ir būti aštuntą valandą balne. 

— Tai jau greičiau kapitonas Blajus*“, nei Selzni- 
kas...— sumurmėjo Geibas. 

— Na štai, tu dabar niurzgi lygiai taip pat, kaip vieš- 
bučio tiekėjas. Eik geriau pas savo reporterius. 

— Mane vemti verčia tie reporteriai. 

— Tu tiesiog pavydi, kad “Iliustruotojo sporto" žur- 
nale jie įdėjo Dublio, o ne tavo nuotrauką. 

— Užtat man paskyrė visą pokalbį "Tauta", — atkirto 
Geibas ir švelniai dantimis sukando Kelsės ausį. — Cia 
tokia jauki vietelė, — sumurkė jis ir, tuo pat metu čiupte- 
lėjęs išlindusią garbaną, nesmarkiai truktelėjo. — Paklau- 
syk, Kele, brangioji, aš galėčiau savo interviu atidėti... 

Kelsė krūptelėjo, mėgaudamasi jo prisilietimu. Gei- 
bas tuo pasinaudojo ir atsegė dvi viršutines jos palaidinu- 


"Deividas O. Selznikas — amerikiečių kino režisierius, filmo- 
epopėjos “Vėjo nublokšti" prodiuseris. 

“Viljamas Blajus — anglų karininkas, “Baunti" laivo, kurio įgula 
galų gale sukilo ir jį išsodino valtyje viduryje Ramiojo vandenyno, 
kapitonas. Kapitono Blajaus pavardė tapo bendriniu daiktavardžiu, 
kalbant apie žiaurų šeimininką, viršininką. 

kės sagas. Tiktai kai jis ėmėsi trečiosios, Kelsė pasipikti- 
nusi riktelėjo ir ištrūko. 

— Liaukis, Sleiteri! Po ketvirčio valandos aš esu pa- 
skyrusi susitikimą. 

— Aš suspėsiu. 

— Aš tai žinau. — Uždususi Kelsė išslydo iš krėslo ir 
nuo jo atšoko nepavojingu atstumu. — Na štai, dabar man 
reikia susitvarkyti šukuoseną. 

Geibas šyptelėjo. Dėl jo kaltės vylinga Kelsės šukuo- 
sena pairo ir plaukai nukrito ant krūtinės — ten, kur po 
palaidinuke, tarsi jūros puta, nėriniais mirgėjo šilkiniai 
marškiniai. 

— O man taip labiau patinka. 

— Laikykis per atstumą, Sleiteri. Mano diena supla- 
nuota Minutės tikslumu, ir ten niekur nenumatyta, jog nuo 
tokio iki tokio laiko tu mane vaikysiesi aplink stalą. 

— Tai pakeisk savo dienotvarkę ir įterpk papildomą 
punktą. 


— Paklausyk, gal tau tai tik vakarėlis... — Kelsė stai- 
giai pašoko ir iš tikrųjų atsistojo taip, kad tarp jų atsidūrė 
stalas. — Tačiau būtent dėl to, kad turėjau jį organizuoti, 


neišprotėjau iš nuobodulio. Aš privalėjau kur nors išlieti 
savo emocijas... 

— Aš taip pat noriu išlieti savo emocijas, — skubiai 
pareiškė Geibas, abiem rankom atsiremdamas į stalą ir pa- 


linkdamas į priekį. — Na, eikš čionai. 

— Ne. 

— Aš tau kai ką turiu. 

— Ak, Geibai, tiktai nereikia... — Apsimestinai pasi- 
piktinusi, ji buvo pasiruošusi pakelti akis į dangų, bet bi- 
jojo nuleisti nuo jo žvilgsnį. — Sugalvok ką nors protin- 
giau. 

Geibas išsitiesė ir pakėlė antakį. 

— Dovana. — Jis išsitraukė iš kišenės nedidelę, ak- 
somu aptrauktą dėžutę. — Na, dabar tau gėda? 


— Dovana? — Kelsė plykstelėjo iš pasitenkinimo, bet, 
toliau tęsdama savo vaidmenį, šiek tiek būgštaudama pa- 
žvelgė į Geibą. — O čia kas, naujas triukas? 

— Atidaryk ją. Aš tau norėjau įteikti šitą daiktelį po 
lenktynių, bet man pasirodė, jog tai geriau padaryti išva- 
karėse. Tau geriau. 

Kelsė buvo suintriguota. Apėjusi stalą, ji paėmė iš Gei- 
bo rankų dėžutę ir atkišo pabučiavimui lūpas. 

— Ačiū, mielasis. 

— Tu net nepasižiūri? 

— Pirma idėja, po to dovana. 

Geibas nuolankiai pakštekėjo jai į skruostą. Kelsė per 
žingsnį atsitraukė, atidarė dėžutę ir iš susižavėjimo aikte- 
lėjo. Viduje, ant juodo aksomo gulėjo grakšti ir didinga žir- 
go figūrėlė, amžinai užfiksuota skiejančiame šuolyje. Sa- 
gė buvo taip meniškai išpjauta iš rausvo akmens, jog Kel- 
sė, pirštais palietusi vėsų slidų paviršių, beveik pajuto 
įtemptų, susisukusių į mazgus arklio raumenų virpesį. Ma- 
žutė briliantinė arklio akis pergalingai blizgėjo. 

— Kokia grožybė. — Ji pakėlė į jį akis. — Ir tu gra- 
žuolis. 

— Aš Žinau. — Geibas apkabino ją per taliją ir prisit- 
raukė prie savęs. — Na, eikš čionai, — sumurmėjo jis, 
uždengdamas jai burną bučiniu. 

Zinoma, Kelsė pavėlavo. Ji įsiveržė į grožio saloną, 
plėšdama nuo rankų plonas pirštines ir pakeliui murmėda- 
ma atsiprašymą. Manikiūrininkė dar nesumetė, kaip ele- 
gantiškiau sutvarkyti jos apleistus nagus, o Kelsė jau ėmė 
nervingai dirsčioti į laikroduką. 

— Paklausykite, meilute, kodėl mums nepabandžius 
padaryti kokius nors galiukus? 

— Neverta, aš juos tuoj pat nusilaušiu, — atsiliepė 
Kelsė ir metė žvilgsnį į veidrodį. Jos plaukai buvo susukti 
dideliais plastmasiniais suktukais, veidą dengė klaikios, 
šviesiai žalios spalvos kaukė, kurią ji sutiko darytis, pasi- 
davusi kosmetologės įkalbinėjimams, o laikas tuo tarpu 
tirpte tirpo. — Tiesiog suteikite kokią nors formą tam, kas 
yra, ir padenkite šviesiu permatomu laku. 

— O jūs nenorėtumėte šiek tiek ryškesnio? 

Kelsė metė pavydų žvilgsnį į ilgus kaip plėšraus paukš- 
čio, ryškiai raudonus manikiūrininkės nagus ir atsiduso. 

— Ne, aš nenoriu kreipti į save dėmesį. 

Vos pastebimai linktelėjusi galva, manikiūrininkė nu- 
leido dešinę Kelsės ranką į šilto vandens vonelę. 

— Kaip įsakysite, meilute. 

— Juk čia lyg ir Kelsė! — pasigirdo iš gretimo krėslo 
balsas, ir sėdėjusi jame moteris maloniai jai susišypsojo. — 
Aš — Dženeta Gardner iš “Aukštųjų kalvų" fermos Kentu- 
kyje. 

— Laba diena, misis Gardner. — Kelsė nesiryžo pri- 
sipažinti, jog ne iš karto pažino Dženetą, kurios ugningi 
rudi plaukai buvo sutepti ryškiai žydra pasta, o ant veido 
buvo užteptas kažkoks plytos spalvos rausvumo kremas. — 
Džiaugiuosi jus matydama. 

— Nusprendžiau susitvarkyti, — noriai paaiškino Dže- 
neta. — Man nepakenks mažas odos patempimas, be to, 
mane įtikino, kad šis būdas beveik toks pat efektyvus, kaip 
ir plastinė chirurgija. Na ką gi, pažiūrėsim... 

Ji nusijuokė ir sulenktu pirštu pabarbeno į džiūstančią 
raudoną kaukę. 

— O kas jus čionai atvedė, Kelse? 

— Ko gero, man labiausiai norėjosi nors kiek ramiai 
pasėdėti. Aš jaučiuosi visai kaip nuvarytas arklys. 

— Na, prieš Belmontą tai nenuostabu. Mes su Henku 
nusprendėme, jog, grįžę namo, miegosim be pertraukos dvi 
savaites. 

Kelsė Henką prisiminė iš karto. Misis Gardner vyras 
buvo toks pat aukštas, gyslotas vyriškis. Su juo ji užvakar 
vakare šoko. Jis buvo įdegęs, plonučiais, kaip siūleliai, 
ūsais ir tąsiu, it sirupas, balsu. Ji prisiminė kaip jis vis 
veržėsi išmokyti ją šokti tikrą tango. 

— Perduokite savo vyrui mano geriausius linkėjimus. 
Jis nuostabiai šoka. 

— Taip, jis jau toks yra. — Dženeta palaimingai kik- 
telėjo. — Dauguma damų tiesiog stoja į eilę valso turui su 
juo. Henkas mėgsta sakyti, kad aš ištekėjau ne už jo, o už 
jo kojų. 

Dženeta subruzdėjo krėsle ir manikiūrininkės prašy- 
mu nusiėmė nuo piršto didžiulį smaragdo žiedą, kuris dy- 
džiu galėjo lygintis su prespapjė. 

— Siandien aš kaip tik mačiau hipodrome jūsų mamą. 

Sunku patikėti, kad mes su ja... Ne, savo mergautinių pa- 
slapčių neišduosiu. 

— Tai jūs seniai pažįstate Naomę? 

— Nuo to laiko, kai ištekėjau už savo arklininko. O 
pati Naomė domisi žirgais nuo pat vaikystės. 

Dženeta aiškiai norėjo paplepėti. Ji net atidėjo į šalį 
madų žurnalą, kurį laikė rankoje, ir jos akys sublizgėjo 
smalsumu. 

— Kaip ir jūs, Kelse. 

— Bet aš susidomėjau jais visai neseniai. 

— Nesakykite, brangioji. Aš prisimenu, kaip Naomė 
jus nešiodavosi į hipodromą. Jūs buvote dar vystykluose. 

— Nejaugi iš tikrųjų? 

— Aš jums teisybę sakau. Naomė jumis didžiavosi la- 
biau, negu visais apdovanojimais, kuriuos pelnė jos žirgai. 
Mes jus net praminėme “Grynakrauje Cedvik“, juokais, 
žinoma. Beje, vargu ar jūs tai prisimenate. 

Grynakraujė Cedvik... Kelsė vienu metu buvo ir pa- 
tenkinta ir nusiminusi. 

— Ne, neprisimenu. 

— Ir jūsų tėvą taip pat buvau sutikusi, tiesa, tiktai vie- 
ną ar du kartus. Vargšelis, jis atrodė toks susijaudinęs. Jis, 
berods, buvo bibliotekininkas? 

— Mano tėvas — Džordžtauno universiteto anglų li- 
teratūros fakulteto dekanas. 

— Ak taip, žinoma, — suburkavo Dženeta, nuleidusi į 
vonelę antrą ranką. Kelsės balse nuskambėjusio šaltuko ji 
nepastebėjo. — Aš atsimenu, kad jo darbas buvo kažkaip 
susijęs su knygomis. Naomė... Naomė buvo jį įsimylėjusi 
iki beprotybės, ir mums visiems buvo labai skaudu, kai iš 
jų santuokos nieko neišėjo. Beje, taip pasitaiko kiekviena- 
me žingsnyje, ar ne tiesa? 

— Jeigu tikėti statistika, taip. 

— Mums su Henku pasisekė. Rugsėjyje sukaks dvide- 
šimt aštuoneri metai, kai mes sykiu. 

— Sveikinu. — Kelsė suprato, kad išsigelbėjimo nė- 
ra, ir pabandė pakeisti pokalbio temą. 

— O vaikų jūs turite? — paklausė ji. 

— Trejetą. Du berniukus ir mergaitę. Mūsų Didi jau 

ištekėjusi, ir ji pati turi dvi žavingas mažiukes... — Kelsė 
pagalvojo, kad jeigu Dženeta turėtų laisvas rankas, ji jau 
imtų iš rankinuko nuotraukas... Berniukai tvirtina, kad jie 
panelių kol kas dar neišsirinkę. Mano jauniausiam ką tik 
sukako dvidešimt, ir jis studijuoja kažką panašaus į struk- 
tūrinę inžineriją. Užmušk mane, Dieve, jeigu aš žinau, kas 
tai per daiktas... 

Dženeta dar kurį laiką plepėjo apie vaikus, ir Kelsė, 
pritariamai linkčiodama galva, jau džiaugėsi, kad jai ne- 
maloni tema bus užmiršta, kai staiga Dženetos Gardner min- 
tys netikėtai šoko atgal, ir ji tarė: 

— ... Tačiau santykiai tarp motinos ir dukters visada 
yra kažkokie ypatingi, ar jums taip neatrodo, pupute? Štai 
jūs su Naome — net po tiek priverstinio išsiskyrimo metų 
sugebėjote rasti bendrą kalbą. O juk visa tai buvo taip se- 
niai, kad daugelis Žmonių ir visai užmiršo, jog Naomė turi 
dukrą. Jeigu apskritai žinojo. 

Dženeta pakėlė prie akių vieną ranką ir skeptiškai ap- 
žiūrėjo pirmąjį tamsiai rožinio lako sluoksnį. 

— Nuostabiai, brangute, — metė ji manikiūrininkei ir 
vėl atsisuko į Kelsę, ir tą pat sekundę jos balse vėl nu- 
skambėjo saldi intonacija. 

— Tikiuosi, aš neįžeisiu jūsu jausmų, jeigu pasakysiu, 
jog mes visi — kas pažinojo Naomę ir jos situaciją, — Visi 
už ją kalnu stojo. Sutikite, brangioji, pati idėja, kad kas nors 
gali atimti iš motinos jos kūdikį, atrodo antgamtinė. 

Kelsė, greičiau pajutusi, negu išvydusi, kaip abi ma- 
nikiūrininkės pastatė ausis, pasistengė kaip galima ra- 
miau atsakyti: 

— Aš įsitikinusi, kad Naomė nuoširdžiai įvertino jū- 
sų užuojautą. 

— Ak, jeigu tai jai būtų atnešę kokią nors naudą! Man 
labai gaila, bet proceso metu Naomė elgėsi taip, tarsi pati 
stengtųsi sau padaryti maksimaliausią žalą. Aš visada ma- 
niau, jog apmaudas dėl jūsų tėvo ją privertė elgtis taip... 
beprotiškai. O reikia jums pasakyti, jog tais laikais visuo- 
menės nuomonė buvo kur kas griežtesnė ir reiškė kur kas 
daugiau. Ir dar tas Alekas Bredlis... — ji apmaudžiai 

pliaukštelėjo liežuviu. — Naomei reikėjo dešimt kartų pa- 
galvoti, prieš flirtuojant su juo. 

Dženeta netikėtai nuščiuvo, tarsi prisiminusi, kuo tas 
flirtas baigėsi, ir, tarsi pajutusi šalčio antplūdį, susigūžė 
savo krėsle. 

— Atleiskite man, Kelse, — ištarė ji. — Tikriausiai 
jums nemalonu klausytis šio epizodo... 

Kitu metu Kelsei būtų sukėlę juoką tai, kad Žmogžu- 
dystę ir dešimties metų įkalinimą kažkas pavadino epizo- 
du, kurio nemalonu prisiminti, bet dabar jos dėmesį pa- 
traukė Dženetos paminėta pavardė. 

— Ar jūs pažinojote Aleką Bredlį? — paklausė ji. 

— O „taip. Daug kas iš mūsų jį pažinojo... Elegantiš- 
kas buvo berniukas, kaip būtų pasakiusi mano Didė. Jis bu- 
vo aukštas ir juodbruvas, 0 jo šypsena galėjo ištirpdyti bet 
kurios moters širdį. Jis tai puikiai suprato ir mokėjo pa- 
naudoti savo tikslams. Vienu metu jis net bandė sukti ra- 
tus aplink mane, bet Henkas greitai tam padarė galą... — 
Dženeta mergiotiškai sukikeno. — Ir vis dėlto negaliu ne- 
pripažinti, kad man buvo malonus jo dėmesys, nors ir Ži- 
nojau, kokia jo reputacija. 

— Tr kokia gi tai buvo reputacija? 

— Zinote, brangioji... — Dženeta net palinko krėsle į 
priekį ir prabilo garsiu, teatrališkai grėsmingu šnabžde- 
siu. — Juk jo atsikratė net jo šeima! Aleko tėvai turėjo kai 
kurių finansinių sunkumų — ir kas jų neturi? — bet žydras 
kraujas yra žydras kraujas. Tas skandalas su jo pirmąja 
žmona įgavo pernelyg platų atgarsį. — Dženeta prisislin- 
ko dar arčiau prie Kelsės, aiškiai ruošdamasi jai iškloti 
kažkokį sukrečiantį gandą. — Juk jūs žinote, kad jis verti- 
no pagyvenusias moteris? Turtingas, kur kas už save vy- 
resnes moteris? Visi žinojo, kad pirmoji Aleko žmona tie- 
siog apipylė jį pinigais, bet tai nelabai padėjo, nes visi 
gerai žinojo, jog Alekas... kaip čia pasakius? Jis aptarna- 
vo moteris... 

— Vadinasi, jis buvo bobišius? Damų padlaižys? 

— O, Kelse, tai buvo tikras eržilas, karštas, veržlus. 
Ir, sklido gandai, kad jis už savo paslaugas ima pinigus. 

— Jis... moterys jam mokėjo už seksą? 

Dženeta vėl sukikeno, šį kartą truputį sutrikusi. Ma- 
tyt, ji buvo linkusi naudoti padorius eufemizmus. 

— Aš nežinau, ar šis dalykas buvo būtent toks, kaip 
jūs sakėte... Bet visi žinojo, kad jį galima hm-m... pasi- 
samdyti kaip palydovą. Arklių lenktynių pasaulyje gana 
daug vienišų moterų — neištekėjusių, išsiskyrusių, pali- 
kusių vieną vyrą ir dar nesusimedžiojusių kito. Aleku bu- 
vo galima pasinaudoti, norint maloniai praleisti laiką, pa- 
sirodyti su gražiu partneriu vakaronėje, net hipodrome, jei- 
gu buvo iki to prieita. Kaip jau sakiau, Alekas buvo labai 
gražus, bet niekada neturėjo pinigų. Kalbėjo, kad jis daug 
lošia lenktynėse, bet dažniausiai — nesėkmingai. 

Dženeta nusišypsojo, ir nuo jos veido pabiro ant juo- 
dos suknelės lengvi, rausvai rožiniai sudžiūvusios kaukės 
žvyneliai. 

— Niekas iš mūsų, vienok, negalvojo, kad tarp jo ir 
Naomės egzistuoja tokios rūšies sandėris, — tęsė ji. — To- 
kia moteris, kaip jūsų mama, galėjo visai nesunkiai užka- 
riauti bet kokį vyrą, kuris jai patinka. Ir ką aš čia jums 
aiškinu, juk jūs pati matote, balandėle, jog Naomė dar ir 
dabar labai ir labai šauniai atrodo. Alekas, manding, buvo 
ja susižavėjęs, jis jai lipo tiesiog ant kulnų, nors, žinoma, 
jam tai netrukdė žaisti ir su kitomis moterimis. O Naomė 
pasirodė besanti ne iš tų, kas su tuo taikstytųsi. Jie smarkiai 
pasikalbėjo, po to jūsų motinėlė jį visiškai atlaisvino... 

Dženeta vėl sutriko, šį kartą — nuoširdžiai ir giliai. 

— Tai yra aš norėjau pasakyti... 

— Jūs juos matėte tą naktį? — susumavo rezultatus 
Kelsė, nekreipdama jokio dėmesio į savo pašnekovės ne- 
norą vadinti daiktus tikraisiais vardais ir taip netikėtai ją 
užvaldžiusį sąžinės graužimą. — Tą paskutinę naktį, kai 
žuvo Alekas? 

— Taip, — patvirtino, apsilaižiusi sausas lūpas Dže- 
neta. Tiesus, be jokių išsisukinėjimų Kelsės klausimas ją aiš- 
kiai suvaržė. — Mes su Henku atvažiavime į Virdžiniją su 
reikalais ir mus, kaip su arklių lenktynėmis susijusius žmo- 
nes, pakvietė į vietinį klubą, į arklių savininkų vakarą... 
Aha, štai aš ir paruošta! — Dženeta pakėlė aukštyn rankas 

dėl vakaronės, tai aš tiesiog laukiu ir nesulaukiu šiandieni- 
nio vakaro. Sis jūsų simpatiškas jaunuolis... Sleiteris, atro- 
do? — verčia mus nervintis daugiau nei įprasta. Visi tiktai 
ir teveikia, kad spėlioja: ar jis išloš Trigubą Karūną, ar ne. 

— Taigi, jie ginčijosi, — tvirtai tęsė Kelsė ir, nekreip- 
dama dėmesio į manikiūrininkės protestus, ištiesė ranką ir 
stvėrė Dženetą už riešo. — Tą naktį jie karštai ginčijosi... 

— Taip, — atsiliepė Dženeta, aiškiai apgailestauda- 
ma, kad aistra liežuvauti ją taip toli nuvedė. — Daugelį 
metų mus to paties klausinėjo policija. Iš karto po... kom- 
plikacijų. Pokalbis tarp Aleko ir Naomės buvo gana gar- 
sus, todėl daugelis jį galėjo girdėti... Tad šit, jūsų motinėlė 
tiesiai, pačiais paprasčiausiais žodžiais jam išklojo, kad 
tarp jų viskas baigta. Galbūt jie abu buvo išgėrę daugiau, 
negu derėjo, nes savo dialogo nelabai drovėjosi. Galų gale 
Naomė šliūkštelėjo jam į veidą taurę šampano ir išėjo. Nuo 
to laiko aš jos nemačiau... labai labai ilgai. 

Kelsė įdėmiai pažvelgė į Dženetą ir išvydo, jog plytų 
spalvos klouno kaukės plyšiuose jos akių žvilgsnis su- 
minkštėjo ir nuliūdo. 

— Naomė man patiko, — tarė Dženeta. — Ji man ir 
dabar patinka. Tas berniukas... Turiu galvoje Bredlį, buvo 
nevertas, kad ji švaistytų jam nors minutę laiko. Aš ma- 
nau, kad didžiausia Naomės klaida buvo tai, jog ji nesu- 
prato, kolei jau buvo pernelyg vėlu. 


Dienos likutį Kelsė tiktai tą ir darė, jog stengėsi nu- 
stumti pokalbį su Dženeta į kokį nors tolimą atminties kam- 
putį. Kai ji turės laisvo laiko, ji kruopščiai išanalizuos kiek- 
vieną žodį, o kol kas jai pakako ir to, kad Alekas Bredlis 
buvo samdomasis meilužis. Naomės... Milžiniškas skirtu- 
mas, jeigu pagalvojus... 

Kad ir kaip Kelsė norėjo pritaikyti šiuos faktus galvo- 
sūkiui, kurį troško išspręsti, ji negalėjo šiam uždaviniui vi- 
siškai atsiduoti: labai jau daug kas trukdė, blaškė, neleido 
susikaupti. Be to, Kelsė negalėjo leisti, kad kas nors suga- 
dintų Geibui vakarėlį arba pažeistų Naomės ramybę. 

Ji anksčiau apsirengė puošnesniais rūbais, o Geibui pa- 
liko raštelį — tiesiai ant jų sujauktos lovos vidurio, — kad 

jis jos lauktų viešbučio šokių salėje aštuntą valandą. Kel- 
sė turėjo asmeniškai prižiūrėti, kaip vyksta paskutiniai pa- 
sirengimai, nors dailininkas konstruktorius, viešbučio tie- 
kėjas ir virėjai aiškiai buvo kitos nuomonės. Ji siekė kuo 
didesnės prabangos ir, stovėdama vidury erdvios, krištoli- 
niais šviestuvais nutviekstos salės, galvojo, jog, ko gero, 
ji pasiekė, ko norėjo. 

Salės papuošimuose dominavo raudonos ir baltos spal- 
vos — “Rizikingosios bylos" spalvos. Staltiesės, gėlės, 
vazos — visa išlaikė šią gamą. Raudonų rožių, juodai rudų 
lelijų ir sniego baltumo gvazdikai simbolizavo Trigubos Ka- 
rūnos prizus. Išilgai sienų išsirikiavo oficiantai juodais 
frakais, gabūs virėjai visus žavėjo statydami paskutinius 
indus su patiekalais ant trijų didžiulių stalų. 

Ir vis dėlto pats svarbiausias Kelsės sumanymas, ku- 
riuo ji slapta didžiavosi, ir, be visa kita, jai suteikė dau- 
giausia rūpesčių, buvo mini kazino organizavimas. 

Suprantama, lošimo pinigai buvo nedideli, o visos jo 
pajamos turi būti skirtos labdaros tikslams, tačiau, norint 
gauti atitinkamą leidimą ir suderinti visas detales, Kelsei 
teko gerokai pabėgioti po kabinetus. Beje, finišo take “Gry- 
nakrauję Čedvik" mažai kas galėjo sulaikyti. 

Stebėdama rulečių stalus, “Juodajį Džeką" ir žaidi- 
mus kauliukais, Kelsė galvojo, kad jos pastangomis kukli 
vakaronė, kurią sumanė Geibas, virto žymiausiu visuome- 
nės įvykiu, kuris ilgai nebus užmirštas. Ir, o tai svarbiau- 
sia, Geibas buvo visiškai šios dovanos nusipelnęs. 

Kolei muzikantai derino savo instrumentus, Kelsė pri- 
ėjo prie vieno stalo ir stumtelėjo ruletės ratą. 

— Statau ant raudono. 

Kelsė juokdamasi atsisuko ir nusišypsojo Geibui. 

— Tu atėjai anksčiau? 

— Tu nuostabi... 

Geibas neskubėjo artintis prie Kelsės. Jis norėjo ja pa- 
sigrožėti iš tolo. Kelsė vilkėjo ilga balta, su gilia iškirpte, 
suknele, švelniai ir viliojančiai aptempiančia jos figūrą. 
Arklio formos sagė — Geibo dovana — buvo prisegta prie 
krūtinės; ant pečių banguojančiuomis garbanomis krito 
blizgančiais sagtukais prilaikomi plaukai; ausyse brilian- 
tais ir rubinais žaižaravo auskarai. 

— Pasakiškai nuostabi! 

— Tavo spalvos. — Ji ištiesė abi rankas. — Ką pasa- 
kysi? 

— Pasakysiu, kad tu mane sukrėtei. — Geibas žing- 
telėjo priekin ir, paėmęs ją už riešo, apžvelgė salę. Ką tu 
čia įtaisei? 

— Aš įtaisiau tau vienai nakčiai kazino. Jis vadinasi 
“Pas Sleiterį". Pirkliai ir miesto valdžios atstovai penkias- 
dešimties mylių spinduliu dar negreitai atsipeikės — tiek 
aš jiems daviau garo, bet tai nesvarbu. 

— O kaip bus su apyvartiniu kapitalu? 

— Marija paaukojo tam tikrą sumą, kuri — kartu su 
kazino išloštąja — bus skiriama nuskurdusių moterų ir 
vaikų prieglaudai Kolumbijos apygardoje. 

Geibo akys patamsėjo, jis nuleido žvilgsnį į jų susiki- 
busias rankas. 

— Aš... aš šito nenusipelniau, Kelse. 

— Aš myliu tave, Geibai. 

Susijaudinęs iki sielos gelmių, jis pakėlė prie lūpų 
jos rankas. 

— Kokio rato posūkis man tave padovanojo? 

— Tikiuosi, tai bus pati didžiausia tavo gyvenimo sėk- 


mė. — Kelsė pažvelgė į ruletės stalą ir nusišypsojo, paste- 
bėjusi, jog sidabrinis kamuoliukas sustojo savo griovelyje. 

— Raudonas, — sumurmėjo ji. — Tu vėl išlošei. Zi- 
nai, Geibai, tai juk ne tiktai tau. 

— Ne tiktai?.. 

— Ne. — Ji prisiartino prie jo ir apsivijo rankomis jo 


kaklą. —Aš noriu savo akimis matyti, kaip tu loši. Man 
atrodo, tai turėtų mane sujaudinti. 


Po kelių valandų, kai salė prigužėjo svečių, kai kalnai 
užkandžių ant stalų patyrė esminį nuostolį, o šokių aikšte- 
lėje ėmė suktis poros, Kelsė atsistojo už jo kėdės nugaros, 
kad galėtų stebėti jo žaidimą. 

Jai visada atrodė, kad ji neblogai žaidžia “Juodąjį Dže- 
ką“. Tai buvo palyginti paprastas kortų žaidimas, pagrįs- 
tas sėkme ir trupinėliu logikos, kur esmė buvo ta, kad su- 
rinktum dvidešimt vieną tašką arba kuo arčiau prisikapsty- 

tum prie šio geidžiamo skaičiaus. Kas surinkdavo daugiau — 
tas pralošdavo. Atrodė, nieko už tai paprastesnio negali būti, 
bet ji niekaip negalėjo suprasti, kaip Geibui pavyksta pasuoti 
ir išlošti su apgailėtinais penkiolika taškų, paimti pirkinį 
ir išlošti su šešiolika. 

“Tai juk tiktai skaičiai, — sakė jai Geibas. — Tiktai 
skaičiai, brangioji". 

Ji taip ir galvojo iki to laiko, kolei neišvydo pati, 
kaip jis Žaidžia. 

— Nejaugi tu pajėgi prisiminti visas kortas ir visas 
kombinacijas? — paklausė Kelsė per trumpą pertraukėlę. 

Geibas tiktai nusišypsojo ir, pabarbenęs kortomis į 
stalą, pridėjo prie savo septyniolikos taškų karalių. 

— Dvidešimt vienas. — Jis pastūmėjo jai krūvelę rau- 
donų ir baltų žetonų. — Nori, pabandyk pati. 

— Ir pabandysiu. — Ji atsisėdo į jo vietą, po to pakėlė 
galvą ir išvydo, jog greta sėdasi Naomė. 

— Aš ką tik prapyliau kauliukais krūvą pinigų, — at- 
siduso ji. — Palošiu truputį čia — galbūt Moisejui prabils 
sąžinė ir jis pakvies mane šokti. 

Naomė už ausies pasitaisė šviesiai auksinių plaukų 
sruogą ir užsimetė koją ant kojos. Pralošusi keletą Žetonų, 
ji apžvelgė salę. 

— Koks nuostabus vakaras. 

— Tavo duktė, pasirodo, moka daryti stebuklus, — įsi- 
terpė pasilikęs prie stalo Geibas. 

— Aš žinau. — Naomė prisimerkė, įdėmiai studijuo- 
dama savo kortas. — Dar vieną... 

Ji pavargusi atsiduso. 

— Perviršis. 

— Viskas ne taip paprasta. Pralošimas priverčia už- 
virti kraują. — Sukandusi lūpą, Kelsė įdėmiai apžiūrinėjo 
savo aštuonakę ir penkinę. 

— O"kei, duokite man dar vieną... Aštuonakė! Dar vie- 
na aštuonakė! Aš išlošiau!!! 

Ji sukišo abi rankas į savo žetonus ir sugavo įdėmų 
Naomės žvilgsnį. 

— Laimėjimas taip pat sušildo širdį. Pašok su mano 
mama, Geibai, o aš pažiūrėsiu, kiek suspėsiu pralošti tavo 
pinigų. 

— Kaip galima atsisakyti tokio pasiūlymo? — Geibas 
paėmė už rankos Naomę. 

— Tu šiandien puikiai atrodai, — tarė Geibas, kai jie 
su Naome ėmė čiuožti per nublizgintą parketą. 

— Iš kur žinai? Juk tu į nieką nežiūri, tiktai į Kelsę. 

Geibas kurį laiką tylėjo, paskui palingavo galva. 

— Kažkodėl negaliu sugalvoti atsakyti nieko padores- 
nio arba bent jau sąmojingesnio. 

Naomė atmetė galvą ir įdėmiai pasižiūrėjo į jį. 

— Būčiau nusivylusi, jeigu būtum radęs atsakymą. 
Man patinka stebėti, kaip visi jausmai, kuriuos tau jaučia 
Kelsė, matyti jos veide. Ir man malonu suvokti, jog tavo 
jausmai verčia tave painioti žingsnius net šokant. Jūs ne 
šiaip sau tinkate vienas kitam — jūs verčiate vienas kitą 
svaigti. 

— Bet tu jaudiniesi... 

— Ne dėl jūsų santykių. Mane jaudina visai kas kita. 

Naomė metė per petį atsargų žvilgsnį — ten, kur už 
kortų stalo sėdėjo Kelsė. Linksmai juokdamasi, ji pastū- 
mėjo į vidurį stalo krūvą žetonų. 

— Aš žinau, ji stengiasi užmiršti tai, kas atsitiko tą 
naktį, bet mane tai tiesiog gąsdina. 

Geibo žvilgsnis tapo apgaulingai ramus. 

— To neturėjo atsitikti. Man nederėjo jos vienos leisti. 

— Tu teisybę sakai, šito neturėjo įvykti, — pritarė Na- 
omė, vis stebėdama Kelsę. 

— Kartais man atrodo, jog jai reikėjo pasilikti “Tri- 
juose gluosniuose" arba — dar geriau — kolei viskas apsi- 
ramins, grįžti pas tėvą. 

Geibas galvojo taip pat, tačiau, išgirdęs Naomės nuo- 
monę, jis anaiptol nepajuto palengvėjimo. 

— Net jeigu ji būtų sutikusi... Niekas iš mūsų nežino, 
kiek praeis laiko, kolei visi klausimai susikratys ir atsistos 
į savo vietas. 

— Visi šie klausimai? Ką tu turi galvoje? 

Geibas suprato, kad vėl sumaišė šokio ritmą ir iškeikė 
save paskutiniais žodžiais. Naomė kol kas žinojo tiktai apie 
jo žirgams gresiantį pavojų. 

— Mes iki šio laiko nežinome, kas įsiskverbė į arkli- 

dę ir ką ruošėsi daryti. Beje, labai gali būti, kad viskas iš- 
sispręs jau rytoj, po to, kai įvyks lenktynės. 

— Aš labai to tikiuosi, Geibai. Jeigu jai kas nors atsi- 
tiktų... Aš to nepakelčiau. Pati mintis, kad tenka susidurti 
su šešėlinėmis mūsų biznio pusėmis, man kelia siaubą. Nors 
Kelsė ir supranta, kad Milisenta neteisi ir kad ne purvini 
reikaliukai yra ta ašis, aplink kurią sukasi žirgų lenktynių 
sportas. — Naomė vėl atmetė galvą atgal ir blykstelėjo aki- 
mis. — Juk viskas ne taip, Geibai? Mes ne nusikaltėliai, 
tiesiog mūsų pasaulis — pats puikiausias pasaulis — turi 
daugybę trūkumų. Mes neužsiiminėjame machinacijomis, 
tiesiog, kai įvyksta kas nors bloga, žmonės ilgam prisime- 
na būtent tai. 

— Tave taip jaudina Milisentos Baiden nuomonė? 

— Velniai rautų, žinoma, ne! — Naomės akyse buvo 
iššūkis. — Bet aš nenoriu, kad ji būtų teisi, atrodytų teisi! 
Ir lai būsiu prakeikta, jeigu leisiu jai užtepti dar vieną dė- 
mę ant mano reputacijos. Štai kodėl noriu, kad viskas grei- 
čiau baigtųsi. Bent jau dėl Kelsės ir dėl tavęs. Na ir, žino- 
ma, dėl savęs. 


Kai Kelsė nubudo, kambarys jai atrodė vėsus ir tam- 
sus. Ji tingiai pasirąžė, nenoriai atsisveikindama su šven- 
tinio vakaro vaizdais, kurie ją persekiojo net sapnų karali- 
joje: ryški šviesa, muzika, gėlės, balsai. Veržius ruletės 
rato sukimasis, žaibiškas kauliukų metimas, kortos ant ža- 
lios gelumbės. Atrodo, ji prakišo pusę to, ką Geibas išlošė 
“Juodajame Džeke“, bet jis beveik viską susigrąžino, atsi- 
lošdamas kauliukais. 

Bet geriausiai Kelsė prisiminė patį Geibą. Koks įtai- 
gus ir net pavojingas jis atrodė tamsiu vakariniu kostiumu, 
kaip akylai jo neįžvelgiamos žydros akys sekė ruletės rato 
sukimąsi, slenkančias gelumbe kortas, šokinėjančius ku- 
belius su juodais taškeliais šonuose. Ir kai šios akys staiga 
ties ja sustodavo, Kelsei užgniauždavo kvapą. 

O kai ir vakaras, ir minios svečių, ir nenutylantis dau- 
gybės balsų triukšmas liko už nugaros, jie grįžo į numerį, 
atsigulė, ir protingos, jautrios Geibo rankos ėmė žaisti jos 
kūnu, išgaudamos iš Kelsės krūtinės gomurines, kimias de- 

jones ir žadindamos vieną paskui kitą vis tamsesnius, gi- 
liai paslėptus jausmus. 

Neįsivaizduojama, ką jis su ja galėjo daryti, — tai, ką 
Kelsė visada laikė neleistina, nekalbant jau , kad apie tai ji 
net niekada ir nesvajojo. 

Ir štai dabar, vos nubudusi, Kelsė pagalvojo, kad jos 
kūnas vis dar prisimena aistrą ir glamones, saldų išsekimą 
ir nuostabiausios saldybės džiaugsmą. Dar kaip reikiant ne- 
atsimerkusi, ji ištiesė ranką ir ėmė ja plekšnoti per antklo- 
dę, trokšdama vėl prisiliesti prie jo, bet Geibo šalia nebuvo. 

Vis dar pusiau mieguista, Kelsė atsisėdo lovoje ir pa- 
juto, kad ji miegamajame viena. 

Na, jam tai geruoju nesibaigs, nusprendė ji ir, išsiropš- 
tusi iš lovos, užsimetė chalatą ir išėjo į svetainę. 

Svetainėje degė šviesa; ji akimirksniui ją apakino, ir 
Kelsė atsistojo ant slenksčio, beviltiškai Žiovaudama ir ban- 
dydama užsirišti chalato diržą. 

— Kuri valanda? — paklausė ji. 

— Pradžia vienuoliktos. — Naomė pakėlė nuo padėk- 
lo kavinuką ir įpylė kavos. — Tu laiku pabudai, ką tik pa- 
davė pusryčius. 

— Pusryčius? Pusę vienuolikos? — Kelsė pasitrynė 
akis. — O Geibas? 

— Jis iš pat ryto hipodrome. 

— Bet... — Ji pagaliau pasijuto nubudusi. — Akiplė- 
ša! Jis pažadėjo, kad kartu būtinai pasiims mane. 

— Hm-m... — Naomė įpylė antrą puoduką Kelsei. — 
Man jis pasakė, kad tu miegojai kaip švilpikas ir, kai jis 
pabandė tave pažadinti, tu liepei jam nešdintis šalin ir dau- 
giau niekada negrįžti. 

— Melagis! — pasipiktino Kelsė. — Aš taip negalė- 
jau sakyti. Tikriausiai jis tai sugalvojo, kad pasiteisintų. 

Ji atsisėdo prie staliuko ir gurkštelėjo karštos kavos. 

— Be abejonės, jis norėjo, kad tu kaip reikiant pailsė- 
tum. 

— Jis man ne auklė, o meilužis! — išpoškino Kelsė ir 
paraudo. Siaip ar taip, Naomė vis dėlto jos motina, nors iš 
pat pradžių jų santykiai klostėsi kaip dviejų suaugusių, ne- 
priklausomų vienas nuo kito žmonių. 

— O kodėl tu čia? —Kelsė nusprendė pakeisti temą. — 
Maniau, kad tu taip pat būsi treniruočių rate. 

— Mums šios lenktynės nelabai svarbios. Pusantros 
mylios... — Naomė truktelėjo pečiais ir ėmėsi paskubom tepti 
ant duonos riekelių mėlynių džemą. — Svarbiausia, kad Po- 
tvynis neužleistų savo prizinės vietos. Dabar to galima ti- 
kėtis, nes Arkanzaso eržilas lenktynėse nedalyvauja. 

— Nedalyvauja? Bet kodėl? Kas jam atsitiko? 

— Argi aš tau nesakiau? Jis vakarykštėje treniruotėje 
sušlubavo — pasitempė pirmutinės kojos sausgyslę. Aš bu- 
vau įsitikinusi, kad tau sakiau. 

Kelsė įsižeidusi prikando lūpą. 

— Aš jaučiuosi šioje šventėje svetima, — tarė ji ir su 
apetitu suleido dantis į didelį kumpio mėsainį. — Liūdna 
stovėti gatvėje, prispaudus nosį prie šalto stiklo, kai kiti 
valgo pyragaičius ir sausainius. 

— Atleisk, Kele. Tiesiog visi mes pernelyg dėl tavęs 
jaudinamės, ir tau su tuo teks kaip nors susitaikyti... — Ji 
atsiduso ir ėmė tepti džemu kitą riekę. — Gerai, nesigilin- 
sim į šią temą. Tavo veido išraiška tarsi sako: “ak, nesi- 
kiškite ne į savo reikalus." Šią išraišką dažnai esu mačiusi 
veidrodyje, tad žinau... 

— Aš nenorėjau sakyti “nelįskit". Aš norėjau pasa- 
kyti — “nereikia manimi rūpintis". — Kelsė nusišypsojo. 

— Nieko nepadarysi — bet kuri mama, net nelabai ge- 
ra, negali nesijaudinti. Na, gerai, valgyk savo pusryčius, Gei- 
bas man griežčiausiai įsakė sekti, kad tu neišeitum alkana. 

— Vėl Geibas! 

— Man kažkodėl atrodo, kad jis tave myli, ir tu tai Žinai. 

— Žinau. 

— O tu žinai, kad jis dėl tavęs kraustosi iš proto? 

Kelsės veide nušvito šypsena. 

— Tu taip manai? 

Užuot atsakiusi Naomė tiktai nusišypsojo. 

— Tu juk žinai, Kele! Kaip tai Žavu ir tuo pat metu 
baisoka, kai vyras taip tavimi susižavėjęs. 

— Taip. Ir dvigubai Žaviau ir baisiau, kai tu jo pake- 
rėta ne mažesne jėga. Kai kam gali pasirodyti, jog po sky- 

rybų aš pernelyg greitai suradau savo švelniems jausmams 
naują objektą, bet... 

— Ne man tau sakyti, Kelse, bet tu ir tavo buvęs vy- 
ras negyvenote kartu nė dvejų metų. Skyrybos buvo tie- 
siog formalumas. 

— Ir vis dėlto... — Kelsė palingavo galva. — Aš nesi- 
liauju apie tai galvoti tiktai dėl to, jog tai atrodo ne itin 
teisinga. Bet jaučiu, jog viskas tvarkoj, viskas teisingai. 

Kelsė nuleido akis, nuoširdžiai tikėdamasi, kad nuo- 
jauta jos neapgavo ir ji savo klausimams pasirinko tinka- 
mą momentą. 

— Sakyk, kai jūs su tėte išsiskyrėte, ar tu jį vis dar 
mylėjai? Atleisk, bet... Ji pakėlė į Naomę žvilgsnį. — Va- 
kar man pasakė vieną dalyką, ir man norėtųsi Žinoti, ar tai 
tiesa. Jeigu nenori — gali neatsakyti — aš viską suprasiu. 

— Kartą jau tau žadėjau, kad stengsiuosi sąžiningai 
atsakyti į bet kurį tavo klausimą. 

Bet tai buvo nepaprastas klausimas. Jis draskė seną 
žaizdą — žaizdą, kurią Naomei pavyko užgydyti. 

— Taip, aš jį vis dar tebemylėjau. Nepaisant nieko, aš 
jį mylėjau dar ilgą laiką, net tada, kai paaiškėjo, kad ko 
nors tikėtis kvaila. Ir tada supykau — ant jo, ant savęs pa- 
čios — ir nusprendžiau visam pasauliui įrodyti, jog tokios 
smulkmenos negali manęs jaudinti. 

— Tai štai kodėl tu... 

„ — Pradėjau "gastroliuoti"? — užbaigė Naomė. — 
Emiau lankytis vakarėliuose, duodama pretekstą naujiems 
liežuvavimams? Ėmiau atvirai rodytis vyrų draugijoje ir 
tolydžio sukeldavau nedidelius, bet atmintinus skandaliu- 
kus? Taip, dėl to. Siaip ar taip ,— dažnokai. Tiesiog netu- 
rėjau jėgų prisipažinti, jog patyriau nesėkmę. Man norėjo- 
si, kad Filipas kankintųsi, kad jis nemiegotų naktimis, ken- 
tėtų dėl to, kaip aš naudoju užgriuvusią mane laisvę. Kur 
kur, o čia aš, be abejo, pirmavau, nes mano pastangų dėka 
jis vis labiau tolo, todėl galų gale tai, ko troškau labiau už 
viską pasaulyje, man tapo nepasiekiama. 

— Tu norėjai jį susigrąžinti? 

— Labai. Iki nevilties. Ir tuo pat metu perdaug pasiti- 

kėjau savimi, nes maniau, kad man jį pavyks susigrąžinti 
savosiomis — ir tiktai savosiomis — sąlygomis. 

— O Alekas Bredlis? — Kelsė išvydo, kaip Naomė 
susiraukė, bet vis dėlto prisivertė atsakyti: — Tu juo pasi- 
naudojai, kad priverstum tėtę kentėti? 

Naomė atstūmė kavą ir gurkštelėjo tiesiai iš ąsočio šal- 
to vandens. 

— Tikriausiai. Dabar man atrodo, jog tai buvo mano 
paskutinė viltis, — pirštinė, kurią Filipas pagaliau pakels. 
Bredlis buvo lygus Filipui kilme ir išsimokslinimu, bet jo 
reputacija buvo pati šlykščiausia. | 

Kelsė pajuto nedidelį pykinimą. Ji turėjo Žinoti, bet, 
kad sužinotų, reikėjo paklausti — ir būti pasiruošusiai iš- 
girsti atsakymą. 

— Tu... pasisamdei jį už pinigus? 

Lengvas seno liūdesio šešėlis dingo iš Naomės akių. 

— Už pinigus? — perklausė visiškai ramiai ji. 

— Na taip... — truputį sutrikusi Kelsė skubiai gurkš- 
telėjo kavos. — Aš girdėjau, kad jis, jeigu taip galima sa- 
Kyti, teikdavo moterims kai kurias specifines paslaugas. 

Visų mažiausiai Kelsė tikėjosi, jog Naomė nusikva- 
tos, ir dar taip garsiai, taip linksmai ir užkrečiamai. 

— Dieve mano! — dusdama i1šspaudė ji. — Kas per 
mintis! Kas per mintis, Kelse? Juk tas Bredlis man lovoje 
buvo reikalingas kaip pernykštis sniegas! Kaip pernykštis 
sniegas... — pakartojo surimtėdama. 

— Atleisk, jeigu tai buvo kvailas klausimas. Aš netu- 
rėjau galvoje būtent... artimų santykių. Aš galvojau, kad 
jis, ko gero, buvo reikalingas tau rodytis žmonėse. 

— Ne, aš jo nesamdžiau. Porą kartų iš tiesų jam skoli- 
nau pinigų, bet tai neturėjo nieko bendra su... jo talentais. 
Alekas nuolat sėdėjo be pinigų, — sausai paaiškino Nao- 
mė. — Jis vis regzdavo kokias nors avantiūras — ir būti- 
nai sudegdavo. Galbūt tai moteriška puikybė, bet man su- 
siklostė įspūdis, jog jis lakstė paskui mane, o ne aš paskui 
jį. Tiesa, negalima sakyti, kad vengiau jo draugijos, — šal- 
tai patikslino ji ir išgriebė iš džemo indelio didelę uogą. 
— Man buvo būtinas dėmesys. Jis man buvo reikalingas, o 

jis mokėjo būti žavus. Net jeigu tu gerai žinojai, koks jis 
yra iš tikrųjų, Alekas mokėjo priversti tave tai užmiršti ir 
pasijusti pasaulyje vienintele moterimi. Ne, aš, žinoma, ži- 
nojau, kokią jis turi reputaciją — kaip ir apie tai, kad jį 
galima pasisamdyti, nusipirkti vakarui, savaitei, keliems 
mėnesiams, — bet tai suteikdavo mano nedideliam nuoty- 
kėliui pikantiškumo. Na ir, žinoma, tai, jog Alekas nuolat 
stegdavosi būti greta, kad jis man asistavo, bandė sužavė- 
ti, pavergti, — ojis tai darė todėl, kad negalėjo įveikti pats 
savęs, — visa tai man, mano moteriškam išdidumui teikė 
malonumo. Galų gale Alekas nepanoro arba nepajėgė pri- 
pažinti savo pralaimėjimo. Jis negalėjo susitaikyti su tuo, 
jog manęs negalima pavergti, nes aš to nenoriu. Tai jį ir 
pražudė. 

— Bet išprievartavimas neturi nieko bendro su seksu. 

— Suprantama, ne. — Kadaise Naomė galvojo, kad 
turi. Ji norėjo taip galvoti, nes taip buvo paprasčiausia. — 
Jis norėjo mane įskaudinti, norėjo pažeminti. Taip ir nesu- 
pratau, kodėl jis tą naktį puolė į tokią neviltį, kad ryžosi 
šiam žingsniui. Jo akyse nebuvo nei aistros, nei gašlumo... 
Ak, jeigu tai būtų buvę!.. Tada būčiau galėjusi su juo ko- 
voti, prabilti, apvynioti aplink pirštą. Ne, tai jo neviltis ma- 
ne privertė griebtis pistoleto. 

Naomė krūptelėjo, po to taip įkvėpė, tarsi būtų ilgai 
plaukusi po vandeniu ir pagaliau išnėrusi į paviršių gurkš- 
telėti oro. 

— Aš beveik visa tai užmiršau, — tyliai prabilo ji; jos 
balsas buvo ramus ir pavargęs. 

— Atleisk, kad priverčiau tave prisiminti... — pamir- 
šusi apie duotą pačiai sau pažadą kruopščiai apgalvoti 
laisvalaikiu viską, ką ji sužinojo per pastarąsias dvi die- 
nas, Kelsė impulsyviai uždėjo ant mamos rankos delną ir 
tvirtai suspaudė. — Negalvok apie tai! Mums abiem ne- 
leistina atgal dairytis. Reikia žiūrėti į ateitį, kliautis atei- 
timi, dirbti ateičiai... Beje, kodėl tau nepažvelgus į suk- 
nelę, kurią nusipirkau šiandieninėms lenktynėms? Jeigu 
aš jos tuoj pat neapsivilksiu, tai, bijau, mes praleisime 
pirmąjį ratą. 

Reno vilkėjo pilkai melsvo atspalvio kostiumą ir ry- 
šėjo tamsiai raudoną kaklaraištį; brangūs itališki pusba- 
čiai blizgėjo it veidrodis. Siaura kaip pieštukas, įsikibusi į 
jo ranką moteris buvo visa galva aukštesnė už žemaugį žo- 
kėjų, todėl jai kiekvieną kartą tekdavo palenkti galvą, kad 
patektų į kadrą kartu su Reno. Jos veidą dengė nepriekaiš- 
tingas makijažas. 

Reno geriau už kitus suprato, kaip apgailėtinai atrodo 
žemaūgis vyras, savo vyrišką orumą pabrėždamas aukštų 
moterų draugija, bet jam buvo nusispjauti. Dabar jam rei- 
kėjo nors kuo parodyti, kad jis tikras vyras, kuris dar kai 
kam tinka. 

Jo ranka dar vis kabėjo ant tvarsčio — ant šilkinės tri- 
kampės, tokios pat spalvos, kaip ir kaklaraištis, skarelės. 
Ir tai, karčiai pagalvojo Reno, vieninteliai šilkai, kuriuos 
jis gali šiandien nešioti. 

Jis šypsojosi į jį nukreiptoms video ir televizijos ka- 
meroms, šypsojosi guviai, dantis atskleidžiančia šypsena, 
nes jam reikėjo dėmesio vos ne daugiau, negu moteriai, 
kurią jis pasiėmė kartu, bet po išorišku pramuštgalviškumu, 
po greitais, atsainiais atsakymais dėl jo galimo dalyvavimo 
kitose lenktynėse arba apie kito lenktynių sezono planus 
slėpėsi tikras sujauktų minčių ir nusivylimo sūkurys. 

Su pavydu Reno žvelgė į žokėjus, kurie neskubėdami 
ėjo į aptvarą. Jis žinojo, ką jaučia ir ką galvoja kiekvienas 
jų šiomis minutėmis prieš startą, į kokias leidžiasi vingry- 
bes, kad susikauptų, nesivaržytų ir neleistų nukristi krau- 
juje adrenalino lygiui. 

Tiktai vienas bus prie stulpo pirmasis, bet kiti gali 
pabandyti parodyti savo narsą ir ryžtą. Kai kas grįš kitais 
metais ir savo atsiims kitose varžybose, kai kas dings — 
užsiaugins per didelį svorį, nusivils, išsigąs traumų. Kai 
kurie persikels kur nors į užkampį, siekdami būti pirmai- 
siais antraeilėse varžybose, negu kiekvieną kartą nieko ne- 
pešti aukščiausios klasės lenktynėse. Tiktai didieji Žokėjai 
pajėgia ilgam išsilaikyti žirgų lenktynių rate — iš kiekvie- 

nų varžybų turtėdami ir tarnaudami pavyzdžiu dešimčių sa- 
vo pasekėjų skatinimui, — bet, norint tapti didžiu, reikia 
laimingai išvengti kritimų ir lūžių arba stengtis juos įveikti. 

Vidutiniokai taip ir klajos iš hipodromo į hipodromą, 
pataikaus treneriams, tąsys savo agentus, dings, kad vėl 
patyliukais išlįstų kokioje nors mažutėje fermoje kaip ar- 
klidės berniukas, arklininkas arba net trenerio padėjėjas. 

Bet dabar viso šito nebuvo galima įžvelgti. Zokėjai — 
galingi kariai, bebaimiai kovotojai, vikrūs raiteliai — ėjo į 
startą susikaupę, pasiruošę kautynėms, ir jų įtampą išdavė 
tiktai įdėmus akių primerkimas po nuleistais apsauginiais 
akiniais, ypatinga liesų, raumeningų kūnų gracija, kuri at- 
siranda prieš šuolį plėšrūnams. Taip, mintimis jie jau star- 
te... Tegul šventišai mirga įvairiaspalviai kostiumų šilkai, 
tegul po minkštomis hitiškomis kepuraitėmis uždėti tvirti 
plastikiniai šalmai, o ant kiekvieno rankovės raištis su star- 
to numeriu — visa tai teisėjams ir žiūrovams. Zokėjams 
jau neegzistuoja niekas, tiktai šuolis iš starto vartų, pusės 
mylios distancija ir veržlus protrūkis finišo linijoje. Reno 
žinojo, jog kai kurie žokėjai keliasi auštant, kad pavedžio- 
tų savo keturkojus partnerius ir leistų jiems įkvėpti dau- 
giau oro; kiti, atvirkščiai, miega iki vėlumos ir atvyksta 
tiktai prieš startą, nes jų santykiai su žirgu yra grynai da- 
lykiški, nenuspalvinti jokiomis emocijomis, bet varžybų 1š- 
vakarėse ir vieni, ir kiti vengia nereikalingų kalorijų ir va- 
landomis kankinasi pirtyje, garindami viršsvorio uncijas ir 
svarus. 

Lygiai taip pat elgėsi ir jis... 

Reno pavydžiai žvelgė įkandin žokėjų, ir jam vėl su- 
spaudė širdį. 

Tai jis dabar turėtų žingsniuoti į užtvarą, įdėmiai klau- 
sydamasis paskutinių trenerio nurodymų, į jį turėtų krypti 
minios Žžavėjimasis ir savininkų viltys. Tai jis, suspaudęs 
dantyse rimbą, turėtų skrieti hipodromo taku. 

Labiau už viską pasaulyje Reno bijojo, jog į startą dau- 
giau niekada neišeis. 

Jis prisivertė žengti dar kelis žingsnius. Priekabi šyp- 
senėlė, tarsi priklijuota, netirpo jo veide. 

— Mis Naome! 

— Reno! — Naomė mašinaliai paspaudė jo sveikąją 
ranką. — Tu atrodai neprilygstamai! 

— Aš būčiau atrodęs dar gražiau, jeigu būčiau pasi- 
puošęs jūsų spalvomis. 

— Būtinai pasipuoši! — Naomė metė skubų žvilgsnį į 
Reno palydovę, kurią jis atidavė draskyti reporteriams. — 
Miela mergytė. Manding, aš ją kažkur esu mačiusi. 

— Komercinėse rolėse. Ji reklamuoja šampūną ir dantų 
pastą. Nori prasimušti į kiną. — Reno gūžtelėjo pečiais, 
duodamas suprasti, jog mergina jo nedomina, ir visą dė- 
mesį sutelkė į eržilą. 

— Jis jums viską padarys, mis Naome. 


— Aš žinau. 
— O-o, Reno! — Iš už arklidės kampo pasirodė Kel- 
sė. — Kaip tik tavęs aš ir ieškau. Norėčiau, kad tu rastum 


laiko ir pažvelgtum į mano metinę kumelaitę. Nambei rei- 
kalingas geras žokėjus, kuris sugebėtų išspausti iš jos vis- 
ką, ką ji sugeba. 

Reno pajuto, kaip jo viduje viskas verčiasi. 

— Zinoma, aš atvažiuosiu. Ko ko, o laiko turiu per 
akis... Na, gerai, eisiu pasakysiu prieš startą keletą žodžių 
Džouji. 

Reno skubiai nuėjo. Kelsė palydėjo jį žvilgsniu. 

— Galbūt aš ką nors ne taip pasakiau? — paklausė ji. 

— Supratimo neturiu. Vargu ar... — išsiblaškiusi atsi- 
liepė Naomė, ieškodama akimis Moisejaus. — Tikriausiai 
jis tiesiog nervinasi, kaip ir visi kiti. 

— Manau, tu teisi. Gerai, einu palinkėsiu Geibui sėk- 
mės. Susitiksime ložėje. 


— Na, Džouji, neapvilk, — išlydėjo linkėjimais savo 
žokėjų Geibas, spausdamas jam ranką. — Man labai norė- 
tųsi patekti į istoriją. 

Džouji, braškindamas krumpliais, kelis kartus sulen- 
kė pirštus. 

— Viskas bus tvarkoj, misteri Sleiteri. Mes padary- 
sim viską kaip reikia. 

— Nepamiršk prilaikyti prieš startą, — priminė Dže- 
misonas. — Nėra ko lįsti priekin, kolei neišjosite į tolimą 

tiesųjį taką. Mes čia ne rekordų vaikomės; mūsų reikalas — 
laimėti, o per kiek laiko — antras klausimas. 

— Mes su Dubliu sugebėsim apsirūpinti ir prizu, ir 
rekordu, —Džouji šyptelėjo ir rankos mostu pasveikino pri- 
ėjusį Reno. 

— Užsisakyk bilietą į pirmą eilę ir apsirūpink savo 
mėgstamiausiu šampanu. 

— Aš taip ir padarysiu. — Reno linktelėjo Geibui, ir 
jo veide vėl pasirodė mechaniška, išmokta šypsena. — Sėk- 
mės jums, misteri Sleiteri. Jūsų eržilas... toks pasitaiko vie- 
nas iš milijono. Kaip man kada nors norėtųsi pačiam jį 
išbandyti!.. 

Jis perkėlė vienos kojos svorį ant kitos ir, susikišęs 
rankas į kišenes, suspaudė į kumščius drėgnus delnus. 

— Mes būtinai tai apsvarstysim, Reno, kai tu būsi vi- 
siškai sveikas. 

— Jeigu žokėjus pasirodo su tokiu žirgu, kokiu jojau 
pastaruosius metus-pusantrų, jis tampa užgaidus ir išpai- 
kęs. — Reno žvilgsnis sustojo ties Džemisonu. — Ar tei- 
singai sakau, Džemi? Pirmos klasės krekai žokėjus gadina. 

— Tau geriau matyti, Reno, — diplomatiškai atsiliepė 
treneris, neišleisdamas iš rankų Dublio pavadžių. 

— Ar prisimenate, kaip laimėjau prieš porą metų Bel- 
monte? — Reno vėl atsisuko į Geibą. — Tada visi kalbėjo, 
j0g tai, neva, netikėtumas — žokėjaus mokinys vidutiniu 
eržilu laimi lenktynes.Visa esmė ta, kad tada buvo mano 
diena, mano žirgas ir mano lenktynės... — Drėgni nuo pra- 
kaito Reno pirštai kelnių kišenėse mėšlungiškai susispaus- 
davo ir atsileisdavo. — Si pergalė buvo greitai užmiršta. 
Žmonės užmiršta visas pergales ir visas lenktynes, išsky- 
rus vieną. Derbį — štai ką prisimena publika. Tiktai per- 
galė derbyje tave iškelia į viršūnę. 

Jo ranka pastebimai virpėjo, kai jis ją ištraukė iš kiše- 
nės ir palietė juodžio kaklą. 

— Na ką gi, mažuti, tu išlošei savo derbį ir Priknesą, 
todėl tavo Belmonto jie neužmirš... — Reno nusijuokė iš- 
kankintu balsu. — Bet vis tiek pasistenk laimėti. Tu suge- 
bi, aš Žinau. 

— Ant arklių! 

Išgirdęs komandą, Reno atsitraukė. Jo veidas buvo 
blyškiai pilkas, kaktą išmušė prakaitas. Nusisukęs nuo er- 
žilo, jis skubiai nužingsniavo šalin, bet užlėkė ant Kel- 
sės, kuri tuoj pat jį čiupo už rankovės. 


— Reno! 

— Atleisk... — Reno ištrūko ir beveik bėgte paliko 
užtvarą. 

— Zokėjai!.. — Džemisonas pakišo rankas ir mestelėjo 


Džouji į balną. Vieni nervai ir nuogas temperamentas. 

— Jis pasirodė man visai ligonis, — sumurmėjo Kel- 
sė, bet laiko nerimauti neliko. Po lenktynių, pažadėjo sau 
Kelsė, po lenktynių ji pasistengs jį surasti ir pakalbėti, bet 
ne dabar. Atėjo momentas, kurio jie su Geibu taip ilgai ir 
nerimastingai laukė, ir Kelsė nenorėjo gadinti jam šventės. 

— Aš atėjau tau palinkėti sėkmės, Geibai, nors ir iš- 
bėgai rytą be manęs. 

— Na, kad tave pažadinčiau šeštą valandą ryto, būtų 
prireikę patrankos! — juokaudamas atsakė Geibas. Jis iš 
tikrųjų pasigailėjo Kelsės, bet buvo ir dar viena priežas- 
tis, dėl kurios jis nenorėjo, kad ji būtų su juo rytinėje ar- 
klių pramankštoje ir po jos. Geibas ketino ieškoti tėvo 
arba jo pėdsakų, bet nieko neaptiko. 

Jausdamas, kad gali laisviau atsikvėpti, Geibas palen- 
kė galvą ir ėmė įdėmiai apžiūrinėti Kelsę. Siandien jos 
plaukai buvo pridengti balta šiaudine, plačiais bryliais 
skrybėlaite, koketiškai pakreipta ant vienos ausies. Ant 
trumpos, raudonos kūną aptempiančios suknelės ji apsi- 
vilko trumpą, baltą vilnonį švarkelį. Ant atlapo į pergalę 
skriejo jo padovanotas žirgas iš raudonojo agato. 

— Dabar, kai matau, ką iš tavęs padarė kelios valan- 
dos papildomo miego, nesigailiu, kad po ranka neturėjau 
patrankos. 

— Na kas per nepakeliamas tipas! — prunkštelėjo 
Kelsė. 

— Žinoma, aš protingas ir gudrus. — Jis paėmė ją už 
rankos. — Tu apsirengei mano mėgstamomis spalvomis. 

— Tavo spalvos — vienintelės, kurias šiandien verta 
nešioti. 


185 


Geibas ją nuvedė prie ložės, ir Kelsė pridėjo prie jo 
krūtinės delną. 

— O kodėl tu nesijaudini? 

— Todėl kad tai nieko nepakeis. 

— Pasakyk tai mano pilvui, — pasiskundė Kelsė ir 
įkišo ranką į kišenę, ieškodama žiūronų. —Nes man ima 
rodytis, kad aš trokštu Dublio pergalės labiau, negu tu. 

— Nieko panašaus. 

Kolei arklius vedė į startą, Geibas neišleido jos rankos. 

Statymai buvo padaryti, kasų langučiai uždaryti, aukš- 
tas žydras dangus buvo vasariškai ramus. Pusantros my- 
lios išpuoselėto, išlyginto grunto bėgimo takas buvo pui- 
kiausiai paruoštas, ir dalyviai galėjo parodyti geriausius 
rezultatus. Tribūnas užpildę žiūrovai jau seniai stovėjo, bet 
kol kas tik monotoniškai ošė, ir tik iš tolo šį lygų gausmą 
sudrumstė kažkieno veriantis riktelėjimas. 

Į visą tai žiūrint, buvo nesunku užmiršti tikruosius bū- 
simojo reginio mastus. Tiems, kurie stebėjo lenktynes per 
televizorių, jos iš tikrųjų galėjo atrodyti menkos, kameri- 
nės, nes joks ekranas negalėjo perteikti pilnutinio šio ryš- 
kaus ir didelio pasaulio vaizdo. 

Geibo garbės troškimas, pasisekimas, valios jėga žir- 
gų lenktynių pasaulį padarė jo pasauliu, jame jis jautėsi 
savo vietoje. Ir štai dabar visi jo rūpesčiai, nusivylimai ir 
pastangos susikoncentravo vienose vienintelėse lenktynė- 
se. Ir į vieną vienintelį žirgą. 

Geibas įdėmiai sekė, kaip Dublį įveda į starto boksą, 
ir prisiminė tą naktį, kai jis gimė. Jis gerai prisiminė, kaip 
žvengė kumelė ir kaip veriamai kaukė už arklidės sienų vė- 
jas, šŠveisdamas į stogą pakaitomis čia lietų, čia šlapią snie- 
gą, prisiminė laukimą, atrodžiusį begaliniu. 

Po to, ant šiaudų pasipylusio kraujo sraute, pasirodė 
keturios neapsakomai plonytės kojos, ir garsus, keistai į 
žmogaus panašus kumelės dejavimas pranešė, kad atsira- 
do nauja gyvybė. Mažas drėgnas gyvas kamuoliukas išsi- 
tiesė ant drėgnų paklodų ir pirmąkart įkvėpė — padarė pir- 
mąjį savo įkvėpimą — vieną iš daugelio, atvedusių Dublį, 
Nesivaržančiojo ir Akižaros sūnų, prie Belmonto parko 
Long Ailendo hipodromo vartų. 

Ir net dabar, praslinkus trejiems metams, Geibas pri- 
siminė džiūgavimą, kurį jis pajuto, vos tiktai pažvelgė ku- 
meliukui į akis. 

— Dieve mano, kaip aš myliu šį žirgą! 

Jis ne iš karto suprato, kad ištarė šią frazę garsiai. 
Tiktai Kelsės pirštai, suspaudę jo riešą, ir jos balsas, pasa- 
kęs “aš Žinau", grąžino jį į tikrovę. 

Starto vartai atsivėrė su pratisu metaliniu girgždesiu, 
1r beveik tą patį akimirksnį iš kelių tūkstančių žiūrovų lū- 
pų ištrūko draugiškas atodūsis. Tuo kaltas buvo Dublis, 
kuris metėsi iš savo šeštojo keliuko dešinėn, link išorinės 
lenktynių rato pusės, vos neišmetęs iš balno žokėjaus. Kaž- 
kas jį išgąsdino, bet kas — dabar tai buvo nesvarbu, nes 
šio galvotrūkiško šuolio rezultatai buvo tokie, kad Dublis 
atsidūrė glaudžios raitelių minios gale, ir žokėjus ant jo 
nugaros niekaip negalėjo paimti į savo rankas valdymo. 

Visos gudrios instrukcijos, kurias davė Džouji prieš 
startą treneris, vienu akimirksniu neteko visos reikšmės. 
Dabar vienintelis žokėjaus tikslas buvo atstatyti pusiausvy- 
rą ir grąžinti užsispyrusį juodį į lenktynių ratą. 

Norint pataisyti padėtį, beliko niekingos sekundės da- 
lys. Prasiskverbti pro grupę ar aplink ją lauku — išoriniu, 
kur kas ilgesniu taku? Zirgas ir raitelis ėmėsi priemonių, 
kurios priklausomai nuo rungtynių baigties galėjo būti tuo 
pat metu pripažintos neteisingomis arba beviltiškai drąsio- 
mis. Tarsi žinodamas, kokį jam teks atlikti žygdarbį, Dub- 
lis išlėkė į kraštinį laisvą taką ir ėmė lėkti kiek tik įkabina. 

Jis skriejo treku, rydamas distanciją ir iš po kanopų 
mesdamas stambius molio grumstus. Jo kojos judėjo tokiu 
spartumu, kad jų buvo neįmanoma sugauti akimis, ir tiktai 
galingas kojų bilsmas į žemę liudijo, kad jis kol kas dar 
virš jos nepakilo. Ir tą momentą, kai lyderis pirmą kartą 
prabėgo po viela, Dublis nuo jo atsiliko tiktai per korpusą. 
Ir jis šį atstumą vis trumpino! 

Stovėdamas ložėje, Geibas neatitraukė nuo akių žiū- 
ronų. Lenktynės buvo beveik užmirštos, ir visas jo dėme- 
sys susikoncentravo į vieną žirgą. Ne, kaltas buvo ne tiktai 
grožis, nors vien tik žiūrint į galingą juodžio galopą, jam 
iš susižavėjimo akyse pasirodė ašaros. Geibas matė prieš 

save tikrą, neapsimestinį didvyriškumą ir nuožmią, bekom- 
promisinę ir negailestingą valią pasiekti pergalę. Ir žino- 
j0, jog nesvarbu, kaip baigsis šiandieninės varžybos, jis nie- 
kada neužmirš šio įnirtingo veržlaus juodžio skydžio. 

Pusė mylios buvo įveikta lygiai per keturiasdešimt ke- 
turias sekundes, be to, Dublis ir lyderis toli atsiplėšė nuo sa- 
vo persekiotojų. Ziūrovai staugė, tarsi dešimt nedideliame 
aukštyje skrendančių reaktyvinių lainerių, bet Geibas girdė- 
j0 tiktai Kelsės, kuri šalia jo vos girdimai kuždėjo, balsą: 

— Na, mažuti, neužleisk! 

Galbūt iš visų žiūrovų tiktai jie vieni stovėjo laikyda- 
miesi už rankų, tarsi maži vaikai, ir kaip užkerėti žiūrėjo į 
vieną vienintelį žirgą. 

— Mažiuk, neapsileisk! 

Antrajame posūkyje Džouji su Dubliu stengėsi išsiko- 
voti pirmumą bėgti tako briauna. Būtent čia, paskutinėje 
tiesioje distancijos atkarpoje, Belmontas patikrindavo pre- 
tendentų ryžtą ir šaunumą, ir iš atsilikusios grupelės strėle 
išlėkė 1r įkandin lyderius nusivijo bėrasis kentukietis. 

Bet jau buvo pernelyg vėlu. Narsa, išdidumas, širdis — 
visa tai, ką prieš trejus metus vėjuotą žiemos naktį Geibas 
įžvelgė ką tik gimusio kumeliuko akyse, ragino Dublį la- 
biau, negu pliekdamas per kryžių rimbas. 

Dublis pirmasis perkirto finišo liniją, palikdamas antrąjį 
pretendentą per du korpusus už savęs. Juodasis eržilas iš “Ri- 
zikingosios bylos“ išlošė Belmonto Steikso prizą ir tapo tri- 
skart vainikuotuoju — Trigubos Karūnos nugalėtoju. 

Keletą akimirkų Geibas tiesiog stovėjo ir Žiūrėjo. Jį 
užvaldžiusios emocijos buvo pernelyg didelės, kad iš kar- 
to aprimtų ir užleistų vietą ilgai lauktos pergalės ekstazei. 
Taip, tai jo žirgas buvo ten, hipodromo takelyje, tai jo žokė- 
jus aukštai pakilo balnakilpėse. Tai jo purvinu prakaitu ir 
šlove padengta svajonė išdidžiai žingsniavo išilgai tribūnų 
tūkstančių žiūrovų akyse. Kad ir kas dabar atsitiktų, niekas 
neatims nei iš jo, nei iš juodžio šio akinančio triumfo. 

— Velnias žino, kas per arklys! — kimiai sumurmėjo 
Geibas, jausdamas, kad gerklė tarsi surūdijo ir jam nepa- 
klūsta. Jis atsisuko į Kelsę ir išvydo, kad jos skruostai šlapi 
nuo ašarų. — Velnias žino, kas per arklys, — pakartojo jis. 

— Taip! — ašaros dar riedėjo Kelsės veidu, bet prie 
gerklės jau artėjo lengvas, džiaugsmingas juokas. Ji pakė- 
lė rankas ir apkabino jo kaklą. 

— Sveikinu, Sleiteri! Tu vis dėlto to pasiekei. 

— Viešpatie Jėzau... — Jokia valios įtampa jis nebūtų 
galėjęs sulaikyti kvailos laimingos šypsenos, kuri pražydo 
jo veide. — Viešpatie Jėzau, mes to pasiekėme, mes įvei- 
kėme! 

Pasakęs šiuos žodžius, Geibas čiupo ją ant rankų ir 
ėmė supti, nekreipdamas dėmesio į jį sekiojančias kame- 
ras. Kelsė dar juokėsi, kai jis uždengė jai burną bučiniu. 


Rikas sėdėjo savo kambaryje už kelių šimtų mylių nuo 
Niujorko ir žiūrėjo į televizoriaus ekraną. Į Belmontą jis ne- 
važiavo. Zinodamas, kas turėjo atsitikti, jis nusprendė pasi- 
rinkti patį saugiausią variantą ir pasiliko savo numeryje. 

Kai kameros peršoko nuo eržilo čempiono į jo laimin- 
gą savininką, Rikas tiktai linktelėjo. 

— Džiaukis, džiaukis, kol gali, šuniūkšti, — ir įsipylė 
sau per du pirštus dvylikos metų senumo išlaikyto škotiš- 
kojo viskio. Jo lūpos paniekinamai truktelėjo, kai, komen- 
tuodamas Kelsės ir Geibo bučinį, diktorius pareiškė, kad 
misteris Sleiteris ir misis Baiden ne tiktai konkurentai, bet 
ir artimi draugai. 

Patogiau įsitaisęs, Rikas ėmė laukti, kada gi pasiro- 
dys pirmieji jo suplanuotos katastrofos požymiai. Kaip ir 
po kiekvienų lenktynių, eržilą turėjo nuvesti į “spjaudyk- 
14" ir paimti analizėms šlapimo ir seilių. Ir kai bus praneš- 
ti rezultatai, Geibas jau taip plačiai nesišypsos. 

“Taip, ko gero, net geriau, — svarstė Rikas. — Daug 
maloniau atimti iš šito šikniaus prizą po to, kai jis jį palai- 
kė rankose ir įsivaizdavo nuosavu." 

Taip, aplinkybės, be abejonės, susiklostė jo, Riko, nau- 
dai, ir viskas tos išpaikintos kekšės — Naomės dukros — 
dėka. Jeigu ji nebūtų naktį įlindusi į arklidę ir sutrukdžiusi 
įvykdyti jo planus, juodasis eržilas būtų visai neišėjęs į startą. 

Bet jis išėjo ir buvo pirmasis. Ir dabar tiktai keli aki- 
mirksniai skyrė Riką nuo to momento, kai stadione bus pa- 
skelbta, kad Dublio kraujuje rasti uždrausti stimuliatoriai. 

Ir tada Geibas ne tiktai bus diskvalifikuotas, bet ir su- 
gėdintas, sukompromituotas, sužinos, ką reiškia visuotinė 
panieka. 

Ruošdamasis atšvęsti savo pergalę, Rikas Sleiteris įs1- 
pylė pilną stiklinę, bet jo ranka sudrebėjo, ir jis nupylė 
kelis lašus ant stalo, kai išgirdo oficialų teisėjo informato- 
riaus skelbimą. 

“Seštas, penktas, antras." 

Jo sukrėstas protas atsisakė toliau priimti paaiškinimus 
dėl padarytų statymų ir išloštų sumų išmokėjimų. Pražiojęs 
burną ir išsproginęs akis, jis spoksojo į televizoriaus ekra- 
ną, kuriame pasirodė žirgas ir žokėjus — abu su baltų gvaz- 
dikų vainikais. Po to Rikas išvydo sūnų, šeimininkiškai ap- 
sikabinantį per pečius Kelsę. Jis priėjo pasveikinti savo rai- 
telį ir — tarsi sentimentalus pigaus vesterno kaubojus — 
pasilenkė pabučiuoti eržilą į drėgną nuo prakaito snukį. 

Skotiško viskio stiklinė įsirėžė į ekraną, ir abu virto 
šukėmis. Ore pasklido išlieto alkoholio kvapas, ir Rikas 
pašoko iš vietos. Minute: ar daugiau jis neteko proto ir ėmė 
kumščiais daužyti niekuo nekaltą televizorių. O kai sumušti 
pirštai apsipylė krauju, jis nustūmė aparatą ant grindų ir 
ėmė jį metodiškai traiškyti kojomis, spardydamas po grin- 
dis pabirusias puikias detales ir nuolaužas. Jo vienintelė 
mintis buvo, kad jis dabar “tiesiog baisu ką padarys šitam 
prakeiktam televizoriūkščiui, kuris pradėjo jam rodyti to- 
kius dalykus". 

Kai išsekęs ir uždusęs Rikas pagaliau liovėsi, kamba- 
ryje dvokė susvilusia izoliacija, spiritu, jo paties prakaitu. 
Pirštų krumpliai kraujavo, krūtinę maudė, prieš akis vis dar 
plaukė ryškiai raudona migla. 

Siaip taip atitokęs, Rikas dribtelėjo atgal į krėslą ir 
pakėlė besivoliojantį butelį. Didesnė pusė jo turinio i1šsi- 
liejo ant kilimo, bet butelyje dar buvo likę pakankamai pa- 
laimingojo skysčio, kad užtektų nuplauti susikaupusį ger- 
klėje ir burnoje kartėlį ir susitvarkyti mintis, 

“Kažkam nuo pečių nusiris galva!'' — įnirtingai paža- 
dėjo Rikas ir spjovė. Jis galutinai įsitikino, jog negali nie- 
kam patikėti paties paprasčiausio dalyko. Ką gi, teks jam 
pačiam tuo pasirūpinti. 

Savaitė po Dublio triumfo Niujorke buvo užpildyta 
įprastų reikalų, ir Kelsei neliko laiko apmąstymams. “Trys 
gluosniai" tebegyveno įprastą gyvenimą, ir ji leido dienas 
treniruotėse, valydama žirgus ir dirbdama kitą kasdienį dar- 
bą. Lenktynėmis Belmonte sezonas anaiptol nesibaigs, o 
ir miegoti ant laurų nebuvo jokio pagrindo. 

Kelsė, be to, turėjo aibę savo pačios garbėtroškiškų 
planų. Ji seniai svajojo ugdyti savo čempioną, o dabar, 
įkvėpta Geibo sėkmių, buvo nusiteikusi ryžtingai kaip nie- 
kada. Jos Nambė teikė didelių vilčių, ir Kelsė buvo pasi- 
ruošusi dirbti nesudėdama rankų, kad tik pasiektų tikslą. 

Neužmiršo Kelsė ir galvosūkio, kurį ji sau pažadėjo 
išspręsti, tačiau šis dalykas iš mirties taško taip ir nepaju- 
dėjo. Kliūtis buvo Carlzas Runis; kiek kartų Kelsė skam- 
bino į agentūrą, seklio niekada nebūdavo vietoje, ir jis nie- 
kada nepaskambindavo, nors Kelsė paliko kelis pranešimus. 
Ir vis dėlto ji buvo įsitikinusi, kad galų gale ji sugebės pri- 
remti jį prie sienos ir privers atsakyti į jos klausimus. 

Jos strateginiame plane ne paskutinę vietą užėmė ir 
kapitonas Tiptonas. Praeitą kartą ji nesugebėjo su juo nuo- 
dugniai pasikalbėti — iš dalies dėl Rosio buvimo, iš dalies 
dėl savęs pačios, — tačiau intuicija jai kuždėjo, jog su bu- 
vusiu policininku galima tikėtis ir antrojo susitikimo. O 
nepasisekus Kelsė visada galėjo nuvažiuoti pas tėvą ir pa- 
prašyti jį smulkiai, išsamiai papasakoti apie tas tolimas 
liūdnas dienas, kad jo padedama pagaliau atkurtų visišką 
to įvykio vaizdą. 

Tai buvo juo labiau būtina, jog kol kas — kol kas ! — 
Kelsės galvoje susiformavo tik paveikslas jaunos, savo vy- 
rą tvirtai ir karštai — taip karštai — mylinčios moters, kad 
ji negalvodama leidosi į avantiūrą ir pralošė, nes veržda- 
masi jį susigrąžinti, tolydžio darė klaidas. Iš dalies šias 
klaidas buvo galima paaiškinti pasipūtimu, išdidumu ir už- 
sispyrimu, bet Kelsė taip ir nesugebėjo suprasti, kas pa- 
vertė šią valingą ir bebaimę jauną moterį Žžudike. 

— Labas, sesute! 

— Ceiningas! — Net neišleidusi iš rankų drėgnos 
kempinės, Kelsė atsisuko ir tvirtai pabučiavo brolį. — At- 

leisk, bet neturėjau nė penkių minučių, kad tave surasčiau 
ir pasakyčiau, kaip džiaugiuosi tave matydama! 

— Prisipažinsiu, aš irgi. Atvažiavau tiktai prieš dvi 
valandas, bet nespėjau nulipti nuo motociklo ir pramankš- 
tinti užtirpusias kojas, kai seniokas Mo įkinkė mane į dar- 
bą, tarsi niekur nė nebūčiau išvažiavęs. Matai? — Ceinin- 
gas parodė į tamsiu prakaitu persigėrusius marškinius. 

— Atvirai kalbant, nesitikėjau, kad tu grįši. — Kelsė 
atsisuko į Nambę ir ėmė atsargiai jai šluostyti snukį. — 
Jau beveik birželio vidurys. 

— Na, man reikėjo tam tikro laiko, kad šis klausimas 
susireguliuotų, nors, atvirai prisipažinsiu, iki kreipimosi į 
Jungtinių Tautų Organizaciją reikalas nenuėjo. 

— Vadinasi, Kendė po senovei priešinasi, kad tu čia 
dirbtum? 

— Ji, sakykim taip, ne pernelyg patenkinta šita aplin- 
kybe. Taip aš nenusidėsiu teisybei, tačiau skamba mažiau 
kategoriškai. Apskritai tai buvo dar skandaliukas! 

Jis nusiviepė. 

— Man labai gaila, Čeiningai... 

— Čia visai nieko baisaus, sesute. Pirmiausia, išspjo- 
vusi viską, kas buvo pritvinkę, gimdytoja palengvino savo 
sielą, o tai jau nemažai. Ji, žinoma, norėtų, kad aš nusi- 
tverčiau šeimyninės tradicijos vėliavą, man it krivulę per- 
duotą bočių kartų, ir taip toliau, ir taip toliau... Visą gyve- 
nimą aš tai priėmiau kaip pareigą, kaip kažką savaime su- 
prantamą ir galų gale tikriausiai būčiau tapęs neblogu chi- 
rurgu — tokiu, kaip mano tėtušis, kaip jo tėvas ir jo tėvo 
tėvas. Mamulė šito labai rimtai tikėjosi, ir aš jos neverčiau 
keisti savo pažiūras. 

— Tai tu ne to nori? 

— Aš nusprendžiau save išbandyti veterinarijoje. — 
Čeiningo akyse blykstelėjo užsispyrimo ugnelė, tarsi jis bū- 
tų tikėjęsis prieštaravimo arba — dar blogiau — greitos, 
globėjiškos pašaipos, bet Kelsė netikėtai palinko priekin 
ir pabučiavo jį į abu skuostus. 

— Saunuolis. 

— Tu rimtai taip manai? 

— Na aš, žinoma, galėčiau tau papasakoti, kaip sun- 

ku — o ir neįmanoma galiausiai — gyventi taip, kad pa- 
teisintum kitų žmonių lūkesčius. Ypač — artimųjų ir gi- 
minių. Per paskutinius kelis mėnesius aš tuo galutinai įsi- 
tikinau, bet ir tu greičiausiai tai žinai. Galų gale Kendė 
susitaikys su tuo — juk ji tave myli ir nori to pat, ko nori 
tu, kad ir ką ji sakytų. 


— Galbūt. — Čeiningas pajudino bato galu šiaudus. — 
Ir vis dėlto man būtų buvę labai sunku su ja ginčytis. Bet 
dar sunkiau — suvokti, kad aš beveik tikrai būčiau nusi- 


leidęs, jeigu į mano pusę nebūtų stojęs her profesorius. 

— Tėtė? Tu rimtai? 

Čeiningas šyptelėjo. 

— Jis, tarsi apgulties pulkas, ėjo į ataką šturmuoti 
kalvą: be šaudymų, iš tolimos distancijos ir be kavalerijos 
trimitų signalų. Jis tiktai kalbėjo — kantriai, detaliai, įti- 
kinamai... na, tu žinai, kaip jis moka. Ir vis dėlto tai buvo 
gana netikėta. Tiesą sakant, aš neprisimenu, kad tavo tėvas 
kada nors būtų prieštaravęs mano motinai tokiuose rimtuose 
dalykuose, todėl man kartais atrodo, kad mamulė pasidavė 
iš nustebimo, kad jis palaikė mano pusę, o ne jos. 

— Jis taip pat tave myli. — Prikandusi lūpą, Kelsė 
toliau valė arklį. — Kas tave vis dėlto jaudina, Čeinai? 

— Ogi, apskritai paėmus, niekas. Pastaruoju metu san- 
tykiai tarp mamulės ir profesoriaus tapo truputį įtempti, 
bet tikiuosi, jog dabar, kai manęs nebus namuose, jiems 
pakaks laiko, kad taikiai viską išsiaiškintų. Kad ir kaip bū- 
tų, mama linkusi kaltinti greičiau tave, negu jį. 

Kelsė nepatenkinta susiraukė. 

— Bijau, kad man vis dėlto teks kai ko imtis, kad ji 
apsiramintų. 

— Motina nemoka įsižeisti. Šiaip ar taip, — ilgam. 
Tiesiog truputį išsiklibino jos požiūris į pasaulinę tvarką, 
daugiau nieko. Praeis šiek tiek laiko ir ji pripras prie naujų 
aplinkybių. 


— Atsiprašau... — Prie bokso durų pasirodė Reno. 

— Reno, labas! — Kelsė atsisuko į jį, nesiliaudama 
valyti savo metinę kumelaitę.— Tu tikriausiai prisimeni 
Čeiningą? 


— Žinoma, kaip sekasi, Ceiningai? 

— Neblogai. Kaip tavo petys? 

Žokėjus mašinaliai pajudino ranką. 

— Po truputį normalėja. Už poros savaičių būsiu svei- 
kas kaip ridikas. Esu gavęs kelis pasiūlymus, bet tai vis 
europinės žirgų lenktynės. Apskritai sezonas pražuvo. 

— Atrodo, kažką kalbėjo Moisejus... — atsargiai įsi- 
terpė Kelsė. — Po kelių savaičių mes už vandenyno siųsi- 
me Potvynį. Būtų gerai, kad juo jotum tu. 

— Dar bus matyt... O čia Nambė, taip? Naomės Garbė? 

— Aš, ko gero, eisiu, — prabilo Ceiningas. — Jeigu 
Moisejus pamatys, kad aš bimbinėju, jis man nurėš atlygi- 
nimą. Džiaugiuosi, kad tave pamačiau, Reno. 

— Ir aš... Iki susitikimo, Ceiningai. 

Žokėjus žengė į gardą ir pritūpė, nes kiekvienam gry- 
nakraujui žirgui svarbiausia kojos. Iš pradžių jis nieko ne- 
sakė, tiktai iš visų pusių apėjo kumelę, traukdamas del- 
nais per šonus, per krūtinę, per karčius. Paskiausiai jis ap- 
žiūrėjo akis ir dantis. 

— Labai geras arkliukas, — ištarė pagaliau jis. — Pui- 
kus stotas ir labai puikios širdies. Tu jį vedžiojai per starto 
vartus? 

— Taip, ir, atrodo, jokių keblumų čia nebus. Kartais 
jis baidosi, bet nuo to laiko, kai mes pabandėme akidang- 
čius, viskas einasi tiesiog puikiai... Cia Nambė bakstelėjo 
lūpomis į Kelsės petį, ir šioji išsiėmė iš kišenės morką. — 
Nambė — labai švelni kumelė, bet jos viduje dega tikra ug- 
nis. Mo galvoja, jog kitais metais ją jau bus galima išbandy- 
ti vienose ar dvejose lenktynėse. Ką tu į tai pasakysi? 

— Labai geras arkliukas, — vėl pakartojo Reno ir vos 
pastebimai krūptelėjo iš nusiminimo ir vilties. — Kodėl 
tu nori, kad su ja pasirodyčiau būtent aš? 

— Pirma, aš tave mačiau treke. Be to, man labai pa- 
tinka, kaip tu elgiesi su žirgais. Tu būni rytinėse treniruo- 
tėse, užeini į arklidę... žodžiu, elgiesi ne taip, kaip kiti žo- 
kėjai, kurie prieina prie arklio tiktai hipodrome, starto iš- 
vakarėse. Tu ir žirgas — ne šiaip sau partneriai, o geri drau- 
gai. Dar yra ir trečia priežastis... 

Cia Kelsė truputį sumikčiojo ir, kad paslėptų sutriki- 
mą, ėmėsi glostyti Nambės snukį. 


194 


— Aš žinau, kad tu mylėjai Pasididžiavimą, Reno. Tai 
buvo matyti iš to, kaip tu su juo elgeisi, kaip apie jį kal- 
bėjai. Tokį žokėjų norėčiau turėti savo Nambei. 

Reno nusisuko. Labiau už viską jam norėjosi pulti 
kniūpsčiomis ant šiaudinių paklodų ir balsu pravirkti, bet 
jis su šiuo noru kovojo iš paskutinių jėgų. Kiekvienas Kel- 
sės žodis smigo į jį tarsi aštrus peilis ar stiklo šukė. 


— Aš... m-mylėjau tą žirgą... — Reno balsas nutrūko, 
bet jis to nepastebėjo. — Jis dėl manęs būtų padaręs vis- 
ką... Dėl manęs jis sudegino savo širdį. 

— Tu neturi savęs kaltinti dėl to, kas atsitiko! — su- 


šuko Kelsė. 

— Aš jam nenorėjau padaryti jokios žalos. Bet iš kur, 
sakyk, iš kur aš galėjau žinoti, jog šios lenktynės jį pražu- 
dys? Iš kur? 

Jo nematantis žvilgsnis tiesiog degino Kelsės veidą, 
ir ji švelniai tarė: 

— Tu negalėjai to žinoti, Reno. Bet anksčiau ar vėliau 
mes surasim tą, kas pražudė mūsų Pasididžiavimą. 

Reno konvulsiškai, šniurkščiodamas įtraukė oro. 

— Anksčiau ar vėliau... taip... — Nežiūrėdamas jis 
žengė žingsnį atgal. — Nambė geras arklys, Kelse. Sau- 
gok ją. 

— Tai tu sutinki su ja pasirodyti? 

Atsakymas buvo žvilgsnis, kupinas tokios deginančios, 
viską triuškinančios nevilties, jog Kelsė nejučia žingtelėjo 
priekin, tiesdama į mažąjį žokėjų rankas, bet Reno tiktai vie- 
ną kartą kimiu, žvėrišku balsu riktelėjo ir išbėgo iš gardo. 

— Sakau tau , Geibai, jis tiesiog sutraiškė mano širdį. 
Laikydama abiejomis rankomis taurę vyno, Kelsė pa- 
lenkė po savimi kojas, patogiau įsitaisydama ant ilgos pla- 
čios sofos Geibo namų svetainėje. Vakaras buvo šiltas, ty- 
lus, ir visi langai bei durys buvo kiaurai atidaryti; pro juos 
į vidų dvelkė lengvas, gėlių aromato prisisotinęs vėjelis, 

bet Kelsė prieš save tematė tiktai Reno veidą, išmargintą 
per gardo grotas prasiskverbusių saulės spindulių ir iš- 
kreiptą beviltikškos nevilties ir kančios. 

— Jis labai nori grįžti į rikiuotę. 

Geibas gulėjo, išsitiesęs ant tos pačios sofos ir padė- 
jęs kojas ant Kelsės kelių; iš jo burnos kyšojo cigaras, ir 
jis tolydžio į lubas leido melzganų dūmų debesėlius. Ne- 
galima sakyti, kad Geibas visai neužjautė žokėjaus, bet jis 
buvo taip išvargęs, iki paskutinės ribos išsikankinęs, ir jo 
atbukę smegenys atsisakė dirbti. Kas galėjo pagalvoti, jog 
savaitė, gausi susitikimų, priėmimų, vakarėlių, telefono 
skambučių ir kita, išvargins jį labiau, negu savaitė sunkaus 
fizinio, panašaus į griovių kasimą, darbo? 

Siuo metu pokalbius su brokeriais ir draudėjais, kurie 
jam siūlė įvairius sandėrių variantus ir su skaičiais ranko- 
se vienas per kitą tvirtino apie būsimąsias pajamas, jis kur 
kas maloniau būtų iškeitęs į šakes ir šlapius nuo prakaito 
marškinius, bet tai buvo neįmanoma, bent jau kol kas. 

Siandien po pietų Geibas buvo priverstas atsisakyti 
vieno labai naudingo pasiūlymo iš vienos televizijos kom- 
panijos, kuri norėjo sukurti dokumentinį filmą apie jį ir, 
suprantama, apie Dublį. 

— Nežinau, — tęsė Kelsė, kolei Geibo mintys skrajo- 
jo padebesyse. — Man irgi atrodė, kad jis tik nori pasiro- 
dyti, bet iki tol, kolei... 

Ji atsilošė atgal ir prispaudė galvą prie sofos atlošo. 
Specialiai jai Geibas įjungė Mocartą, tuo nepaprastai pasi- 
aukodamas. Kelsė žinojo, kad jis nieko taip nevertina, kaip 
ankstyvąjį roką ir melancholiškus bliuzų stūgavimus. 

— Supranti, aš jį paprašiau pasirodyti su Nambe anaip- 
tol ne vien iš altruistinių įsitikinimų. Man buvo reikalin- 
gas geriausiais žokėjus, kokį tiktai galima rasti mūsų kraš- 
tuose, ir tik po to aš pamaniau, kad mano pasiūlymas, ko 
gero, šiek tiek jį paguodė. Bet, atrodo, aš jam padariau tik- 
tai blogiau. 

— Tu to negali žinoti, — tingiai tarė Geibas. 

— Tu tiesiog nematei jo veido. Tiktai dabar pradedu 
suprasti, ką jam reiškė Pasididžiavimo žūtis. Aš irgi mylė- 
jau šį eržilą, bet greičiausiai aš nebuvau prie jo taip smar- 

kiai prisirišusi, kaip Reno. Ir jis save kaltina dėl jo žūties 
tiktai dėl to, kad Pasididžiavimas krito po juo. — Kelsė 
išsiblaškiusi suteliuškavo taurėje vyną ir žiūrėjo, kaip po 
truputį rimsta rubininis skystis. — Pradedu rimtai svarsty- 
ti, ar neprašyti Naomės jį įtikinti kreiptis į psichoterapeu- 
tą. Kaip tu manai? — Ji atsisuko į Geibą ir išvydo, kad jis 
guli užmerktomis akimis. — Ei, ar tu tik nemiegi? 

— Atleisk. — Geibas atmerkė vieną akį. — Aš tiesiog 
užsigalvojau. 

— Ne, tai tu atleisk. — Kelsė subruzdėjo ant sofos ir, 
patogiau atsisėdusi, ėmė masažuoti jam padus. — Tu pa- 
vargai, aš tai supratau, kai tik tu įžengei pro duris. Man 
reikėjo tavęs paklausti, kaip praėjo tavo šiandieninės de- 
rybos, o vietoj to priskretau prie tavęs su tuo savo šimtu 
pirmuoju psichologijos etiudu. 

— Kolei tu man glostai padus, gali kalbėti apie ką tik 
nori. 

Kelsė šyptelėjo, bet padėjo savo taurę, kad galėtų ge- 
riau abiem rankom masažuoti jo pėdas. 

— Na, kaip tavo dalykiniai susitikimai? Kada mes švę- 
sime rekordinį sporte šuoliavimo sandėrį? 

— Niekada. — Geibas pagalvojo, kaip nuostabiai daug 
erogeninių zonų išsidėstę tokiame palyginti mažame žmo- 
gaus kūno lopinėlyje, kaip padai. — Aš nesiruošiu išpar- 
davinėti dalimis savo Dublio. 

— Nesiruoši? — Kelsė nejučia apmirė. — Bet, Gei- 
bai, tu juk sakei, kad gali išeiti visiškai astronominė suma! 

— Nesiruošiu su niekuo juo dalytis! — Geibas vėl at- 
merkė akis ir įdėmiai pažvelgė į ją. — Aš išklausiau visų 
patarimų, visų pasiūlymų ir nusprendžiau pasielgti savaip. 
Kas mano — tai mano. 

— Bet juk tai nepraktiškas, emocijų padiktuotas, 
sprendimas! 

— O tu norėjai ko nors kita? 

Kelsė palingavo galvą. 

— Vienu metu aš irgi svajojau valdyti “triskart vaini- 
kuotojo" dalį. 

— Na, tai galima sutvarkyti... — atsainiai metė Gei- 
bas, iš visų jėgų stengdamasis išsaugoti ramybės regimy- 
bę. — Tu gali gauti penkiasdešimt procentų. 

— Pusę? — Kelsės antakiai nušliaužė aukštyn, o pirš- 
tai apmirė. — Ko gero, tai truputį daugiau, negu galiu sau 
leisti. 

— Ir dauguma žmonių tau pasakytų, jog tu visiškai 
teisi. Tau paprasčiausiai neužteks pinigų. 

Kelsė įsižeidusi prikando lūpą. 

— Prašau man nenurodinėti, ką galiu sau leisti, o ko — 
ne. O'kei, kokios tavo sąlygos? 

— Sąlyga tiktai viena... — Geibo akys blykstelėjo. — 
Ištekėk už manęs. 


Iš pradžių Reno patraukė į arklidę. Į arklidę, kuri ki- 
tados priklausė Kaningemui. Niekas jo nesustabdė. Sargai 
ir arklininkai — Reno visi gerai pažinojo. Jis jiems sume- 
lavo, kad turi susitikti su Džemisonu, ir jie jį praleido nie- 
ko neklausinėdami. 

Iš tikrųjų Reno paprasčiausiai vėl panoro pamatyti žir- 
gus, pajusti jų kvapą, prisiliesti prie aksominių kailių, po 
kuriais matyti tvirti kaip plienas raumenys. Kurį laiką jis 
mąstė, ar nenuėjus jam iš tiesų pas Džemisoną, kad išlietų 
sielą, bet veikiai šios minties atsisakė. Ką tai pakeis? Nie- 
ko. Nieko jau nepataisysi. 

Per paskutines kelias savaites Reno iššvaistė gana daug 
laiko, svarstydamas, ką jis prikrėtė, ir bandydamas suvers- 
ti kaltę kam nors kitam, bet visi jo kaltinimai, tarsi akme- 
nys nuo kalno, vėl risdavosi žemyn, kad palaidotų jį po 
savo svoriu. Jis tarsi sėdėjo gilaus griovio dugne, iš kurio 
nebuvo jokio išėjimo. Juk jis paėmė į rankas švirkštą, jis 
suleido mirtinus nuodus į puikiojo žirgo, kovotojo, atleto 
veną. 

Neturėjo jokios reikšmės, kokiu keliu švirkštas pas jį 
pateko ir kas įdėjo jam į rankas šį instrumentą. Dabar Re- 
no tai aiškiai suvokė ir — svarbiausia — prisiėmė visą at- 
sakomybę. Jis nužudė tą, ką mylėjo labiau už viską pasau- 
lyje, — ir pražudė pats save. 

Kaip ir jo tėvas... 

Reno prisišliejo kakta prie šilto ramios kantrios ku- 
melės šono ir pravirko. Si nedorybė jam perėjo paveldėji- 
mo keliu, persidavė su krauju, ir to niekaip nebuvo galima 

atsikratyti. Visos priežastys ir lengvinančios aplinkybės, 
kurias jis bandė išgalvoti ir išrasti, buvo panašios į kortų 
namelius, griūvančius nuo mažiausio vėjelio pūstelėjimo. 
Nejaugi jis tikrai tikėjo, kad keršija už tėvą, kurio iš tikrų- 
jų neprisiminė ir nepažinojo? Greičiausiai ši idėja, su vel- 
nišku apsukrumu įdiegta į jo sąmonę, buvo tiesiog būdas jį 
priversti padaryti viską, ką reikia, — lygiai taip pat, kaip 
adata, kurią jis suleido į arklio veną, buvo būdas suvesti 
kažkokias senas sąskaitas. 

Silpnas... Ir jis silpnas, lygiai taip pat, kaip ir jo tė- 
vas. Ir prakeiktas, kaip jis. 

Jeigu taip, jam belieka tiktai vienas, tiktai vienas dar 
nežengtas žingsnis. Ir jis jį žengs, pasielgs lygiai taip pat, 
kaip kadaise pasielgė tėvas. Jis uždarys ratą, nueis iki galo 
tuo keliu, į kurį jį įstūmė žmogus, Reno pažįstamas tiktai 
iš fotografijos ir pageltusių laikraščių iškarpų. Zmogus, ku- 
rio atminimą jis saugojo labiau, negu savo garbę. 

Tarsi sapne, Reno paskutinį kartą įtraukė žirgų kvapo ir 
išėjo 1š arklidės. Jo kelias vedė į senų pakinktų daržinę. Į tą 
pačią daržinę, kuri kadaise taip pat priklausė Kaningemui. 


Praslinko dešimt sekundžių, kol Kelsė atgavo kalbos 
dovaną. Pasiūlymas, kurį ji tik ką išgirdo, visiškai atitiko 
Geibo charakterį — pasvertas, šaltakraujis, rizikingas ir ne- 
tikėtas, kaip fechtuotojo šuolis, kaip veržlus žirgo verži- 
masis į finišą. Kaip iššūkis, kaip mesta į veidą pirštinė, 
kurios nepakelti buvo neįmanoma. 

Kelsė lėtai nuėmė jo kojas nuo savo kelių ir pasiėmė 
nuo staliuko paliktą vyno taurę. 

— Vadinasi, jeigu už tavęs ištekėsiu, tai pusė Dublio 
bus mano? 

— Visiškai teisingai. — Geibas truputį gūžtelėjo pe- 
čiais. Jis laukė, tiksliau — tikėjosi, kad jos reakcija bus 
truputį kitokia. 

— O taip pat pusė fermos ir visa kita, — patikslino 
jis, imdamasis žaidimo taisyklių. 

Kelsė nugėrė iš taurės mažutį gurkšnelį ir įdėmiai pa- 
žvelgė į jį. 

— Ir pusė Geibo Sleiterio? — paklausė ji. 

Geibas pajuto susierzinimą. Jam nepatiko pašaipus, jos 
žvilgsnyje ir intonacijoje dvelktelėjęs pasitenkinimas. 
Lengvu judesiu jis nuleido ant grindų kojas ir atsistojo. 

— Aš ne Veidas Monro, Kelse. Jeigu mes surizikuo- 
sim įsivelti į šį dalyką, tai kiekvienas turėsim kitam pri- 
klausyti ištisai. Mūsų santuoka niekada nebus sandėris tarp 
dviejų Žmonių, kurių kiekvienas stengiasi išspausti iš ne- 
palankių aplinkybių maksimumą, turint atsargoje iš anksto 
suderėtą galimybę nutraukti kontraktą. 

— Kaip pokeryje: pastatei — lošk? 

— Visiškai teisingai. Ir kadangi aš jau pastačiau, tai, 
ko gero, atskleisiu savo kortas. Tu man reikalinga — štai 
mano svarbiausia korta ir, norint ją kirsti, tau prireiks la- 
bai stambaus kozirio. Tau, žinoma, gali pasirodyti, kad šan- 
sai išlošti nedideli, nes tu kartą jau apsideginai ir nenori, 
j0g tai pasikartotų, bet neužmiršk, kad tai — visai kitas 
žaidimas ir jame dalyvauja visai kiti lošėjai. Ir šiame loši- 
me aš prarandu kur kas daugiau, negu tu. 

Kelsė tebežiūrėjo į savo vyną taurėje. O jis tvirtino, 
kad aš nemoku blefuoti, su tam tikra išdidumo dalele pa- 
galvojo ji, tačiau taip ir neišdrįso pakelti galvą, kad nepa- 
rodytų jam pirma laiko savo veido. 

— Vadinasi, tu manai, kad aš bijau jungtuvių? Kad bi- 
jau lošti tiktai dėl to, jog jau kartą pralošiau? Bet juk tai, 
Sleiteri, tiesiog įžeidimas! Beveik toks pat įžeidimas, kaip 
ir tas tavo pasityčiojantis pasiūlymas, kurį tu man pateikei 
prieš penkias minutes, net nepakėlęs nuo sofos užpakalio! 

— Tau reikia žvakių, gėlių ir ant kelių atsiklaupusio 
vyro su vestuviniais žiedais kišenėje? — nuožmiai paklau- 
sė Geibas. Jis iš tikrųjų ruošėsi jai įteikti žiedą, bet tas fak- 
tas, kad Kelsė bando pagreitinti įvykių eigą, jį įvarė į įnir- 
šį dar labiau. 

— Kartoju, aš ne Veidas, todėl nereikia manęs su juo 
lyginti. 

Kelsė pagaliau pakėlė akis. Ji buvo įsitikinusi, jog pyk- 
tis, kuris joje nubudo, paslėps nuo jo jos tikrąsias mintis. 

— Kurį iš mūsų labiausiai jaudina praeitis, Sleiteri? Ar 
tik ne tave? — Ji trankiai padėjo ant staliuko taurę ir taip 
pat atsistojo. — Kodėl tau nenuvežus manęs į... į Las Vegą? 

Štai kur būtų tinkama aplinka tokiam pasiūlymui! Mes pa- 
sakytume vienas kitam “taip"', sėdėdami už kortų stalo. 

Geibas įtemptai linktelėjo. 

— Gerai. Jeigu tu to nori. 

— Vienintelis dalykas, ko noriu, tai kad tu manęs tie- 
siai paklaustum, ir kad aš galėčiau tau tiesiai atsakyti, ir tu 
arba manęs paklausi dabar, arba gali nešdintis po velnių! 

Prisimerkęs, Geibas studijavo Kelsės veidą, bet pir- 
mąkart negalėjo perskaityti jos minčių. Ir kaip tai atsitiko, 
pagalvojo jis, kad pirmąkart gyvenime laiminčios kortos 
buvo svetimose rankose? 

— Tu tekėsi už manęs? — lėtai paklausė jis. 

— Taip, — atsakė ji. — Tekėsiu. 

Geibas vėl pažvelgė į jos veidą ir konvulsiškai atsidu- 
so — pasirodo, pats to nepastebėdamas, jis, laukdamas at- 
sakymo, buvo sulaikęs kvapą. 

— Tiesa? 

— Tiesa, — linktelėjo Kelsė. — Kieno eilė padalyti? 

Geibo lūpos truputį virptelėjo. 

— Atrodo, dabar pats laikas išdalyti banką. 

Taręs šiuos Žodžius, jis žengė priekin ir, pertraukęs 
delnu per jos plaukus, tvirtai apkabino. 

— Aš tave myliu, Kelse. 

— Tikiuosi, antraip tu niekada nebūtum taip neapdai- 
riai pasielgęs. 

— Neapdairiai? Taip! — Jis pabučiavo ją į lūpas. — 
Bet savo pasiekiau — gavau tave, teisingai? 


— Taip. — Kelsė skambiai nusijuokė ir apkabino jį 
abiem rankom. — Taip, velniai rautų! 

— O kaip dėl kelionės į Vegą? 

— Nėuž ką! 

— Tu tiesiog ne iki galo skaičiuoji variantus. — Gei- 
bas stvėrė ją ant rankų ir kryptingai nužingsniavo prie laiptų 
į miegamąjį. — Ten viskas po ranka, viskas greitai, pato- 


giai ir nė kiek nekeblu. Mes galėtume praleisti savo pir- 
mąją vestuvinę naktį milžiniškoje širdies formos lovoje 
veidrodinėmis lubomis kambaryje ir su dirbtinėmis našlai- 
tėmis ant spintelių. 

— Tai skamba gana viliojančiai, bet aš, ko gero, apsi- 
eisiu. Kodėl mums ne... 

Garsus, energingas beldimas į užpakalines duris pri- 
vertė Geibą ją nuleisti ant grindų. 

— Stovėk čia, — tarė jis, pastūmėjęs Kelsę prie pako- 
pų, bet, prieš jam suspėjant žengti kelis žingsnius, durys 
atsivėrė, ir į svetainę įgriuvo vienas arklininkas. Jis buvo 
išblyškęs, kaip neseniai išbaltinta siena, šiurpiai vartalio- 
JOS jo išsprogusios akys. 

— Misteri Sleiteri! Viešpatie, misteri Sleiteri, jums ne- 
delsiant reikia eiti tenai. Reno... Jis negyvas, misteri Sleiteri! 

Ir tuo abejoti neteko. Nors kažkam pakako drąsos ir 
užuojautos perpjauti virvę, pririštą prie gegnių diendaržio, 
kur buvo laikomi seni pakinktai, Reno Sančesas buvo vi- 
siškai ir neatgaivinamai negyvas. 

Kelsė žiūrėjo ir žiūrėjo; ji niekaip negalėjo atplėšti 
žvilgsnio nuo gulinčio ant grindų kūno, apsirengusio šilki- 
niu žokėjaus redingotu ir mūvinčiu bridžiais. Galva buvo 
pasukta nenatūraliu kampu į kūną, ant kaklo matėsi raudo- 
nai mėlynos kilpos vaga. 

— Paskambinkite į policiją, — įsakė Geibas ir grubiai 
apsuko Kelsę prie išėjimo. — Eik iš čia. Drožk namo. 

— Ne, aš pasiliksiu, — atkirto Kelsė. — Aš jaučiuosi 
gerai. Aš noriu būti su tavimi. 

Geibas nesiginčijo. 

— Palauk lauke, — suirzęs metė jis ir, kai Kelsė ne- 
pajudėjo iš vietos, pakartojo dar griežčiau: — Palauk lau- 
ke, velniai tave griebtų! 

Kelsė užsispyrusi pakratė galvą. Ji tiktai nusisuko į 
šalį ir sutiko Džemisono žvilgsnį. Trenerio akys buvo ne- 
judančios ir tuščios. Kas buvo to priežastis — skausmas ar 
sukrėtimas — ji nežinojo, bet, priėjusi prie Džemisono, nu- 
sivedė jį prie artimiausios taburetės. 

— Sėsk, Džemi... 

— Tai aš jį radau, — dusliai sumurmėjo treneris. — 
Man perdavė, kad Reno kažkur čia, kad jis nori su manimi 
susitikti. Aš ėmiau jo ieškoti... Nežinau, kodėl aš iš karto 
patraukiau į šią stoginę, tiktai patraukiau — ir viskas... Ir 
Jį išvydau. Lygiai kaip praeitą kartą... 

— Praeitą kartą? 

— Taip. Benis Moralesas irgi... O Dieve! — Jis užsi- 
dengė rankomis veidą. — Kada tam bus galas, Viešpatie?! 

— Čia yra raštelis, misteri Sleiteri. — Jaunas arklidės 
berniukas neryžtingai prisiartino prie Geibo. Kalbėjo jis 
pakuždom, tarsi bijodamas, kad negyvėlis gali jį išgirsti. — 
Jis čia, ant suolo. Jo niekas nelietė. Policininkai visada klau- 
sia, ar kas ko nors nelietė, — pridūrė pagalvojęs jis. 

— Gerai, — linktelėjo Geibas. — O dabar ženk lau- 
kan. Kai tiktai atvažiuos policija, atvesk juos čionai. 

— Bus padaryta, misteri Sleiteri... — Darbininkas nuš- 
čiuvo. 

— Mes jį nupjovėme, sere! — išpoškino pagaliau jis. — 
Galbūt to nereikėjo daryti, bet tiktai mes negalėjom jo taip 
palikti. Mes... jį iš ten nuėmėm. 

— Jūs teisingai pasielgėte. — Geibas uždėjo ant dar- 
bininko peties ranką. — O dabar pabūk kieme. 

Ir jis Žengė prie suolo, iš anksto žinodamas, kas para- 
šyta raštelyje, ir to bijodamas. 


Atleiskite man... Aš žinau, kad elgiuosi, kaip bailys, 
bet kitos išeities nematau. Aš neturiu kitos išeities! Aš ne- 
privalau daugiau sėsti į balną, nes nužudžiau geriausią žŽir- 
gą, kuriuo kada nors man teko joti. Dievas liudytojas, aš 
nežinojau, kad švirkšte mirtina dozė. Aš maniau, kad jį tik 
diskvalifikuos. Aš niekada netikėjau, kad mano tėvas kal- 
tas, ir norėjau už jį atsikeršyti. Bet dabar... dabar aš pasiel- 
giau taip pat, kaip kadaise jis. Turiu pakartoti jo lemtį. Tai 
yra kraujuje... Tokį kraują man perdavė tėvas, ir su tokiu 
krauju aš negaliu ginčytis. 


Geibas pavartė raštelį rankose ir pažvelgė į Džemisoną. 

— Tu žinojai, Džemi? 

Treneris linktelėjo, ir ant jo rankų, gulinčių ant kelių, 
1š akių išriedėjusios, nukrito dvi ašarėlės. 

— Taip, aš žinojau, kad Reno — Benio Moraleso sū- 
nus. Padėk jiems abiems, Dieve!.. 

Kai Džemisonas prabilo, galutinai atsiskleidė visas 
vaizdas. Benis Moralesas, pasikoręs tame pačiame dien- 


203 


daržyje iš nevilties, iš neišbrendamos padėties ir savo kal- 
tės suvokimo, paliko našlę, kuri buvo ketvirtą mėnesį nėš- 
čia. Iš karto po jo mirties, bijodama skandalo, ji išvažiavo 
iš Virdžinijos ir apsigyveno Kanzase. Kai vaikui suėjo pen- 
keri metai, Moraleso našlė ištekėjo antrą kartą. Reno gavo 
patėvio pavardę — Sančesas, tačiau jis taip ir nesiliovė sva- 
joti apie savo tikrąjį tėvą, iš kurio paveldėjo miniatiūrinę 
figūrą, prakaulų kūno sudėjimą, nuostabias rankas ir nepa- 
prastą meilę arkliams. Tad nebuvo nieko nuostabaus, kad 
Reno nuėjo savo tėvo pėdomis ir sugebėjo greitai iš arkli- 
džių berniuko tapti žokėjaus mokiniu. 

Galų gale Reno grįžo į Virdžiniją, kur kadaise darė 
stebuklus Benis Moralesas. Savo paslaptį jis patikėjo tik- 
tai vienam Džemisonui, kuris buvo geriausias jo tėvo drau- 
gas, ir Džemisonas patikimai saugojo jo paslaptį. 


Praslinkus dviems dienoms po Reno savižudybės, į 
“Rizikingąją bylą“ netikėtai atvažiavo leitenantas Rosis, 
norėdamas su Geibu aptarti kai kurias detales. 

— Jis turėjo ištisą biblioteką albumų su laikraščių iš- 
karpomis apie tėvą, — tarė jis. — Atskiruose segtuvuose 
buvo surinkti straipsniai su kaltinimais prieš Moralesą, su 
ataskaitomis apie tyrimo eigą ir pranešimais apie savižu- 
dybę. Iš misis Sančes žodžių žinau, jog susižavėjimas tėvu 
turėjo įkyrios idėjos charakterį: berniuko akyse jis buvo 
didvyris, kurį apsukrūs Žmonės padarė atpirkimo ožiu, ir 
Reno buvo kupinas ryžto šią skriaudą ištaisyti. 

— Ir suleido Cedvikų žirgui narkotikus, — negarsiai 
ištarė Geibas. — Kad jį diskvalifikuotų. 

— Kai Moralesas krito ir susižeidė, ir dėl tos traumos 
negalėjo beveik metus pasirodyti, jis kaip tik dirbo pas Ced- 
vikus. — Iš įpročio Rosis išsiėmė ir ėmė vartyti savo blok- 
notą, nors ir taip gerai prisiminė visą įvykių grandinę. — 
Vėliau, kai Kinlende žuvo eržilas Giedrius, Metju Čedvi- 
kas atvirai apkaltino Benį Moralesą, kad jis suleido jo čem- 
pionui uždraustus amfetaminus. Ir aš jį suprantu — dėl suk- 
čiaus žokėjaus jis neteko labai brangaus žirgo. 

— Blogas paveldėjimas... — pro dantis prakošė Gei- 
bas. — Tiktai nesuprantama, iš kur Reno ėmė narkotikus. 

Aš įsitikinęs, kad jis suleido juos po pasisvėrimo tuojau 
prieš startą. Greičiausiai visa tai buvo atlikta išvedimo tu- 
nelyje. Bet kaip jis gavo amfetaminą? Ir iš ko? 

— Man atrodo, kad jo profesijos žmogui tai buvo vi- 
sai nesunku, misteri Sleiteri. Reno Sančesas dalyvavo var- 
žybose vos ne nuo vaikystės. Jis tikrai pažinojo žmones, į 
kuriuos buvo galima kreiptis. Tiksliau, netinkamus žmo- 
nes... 

— Jeigu jis pats būtų gavęs narkotikų ampulę, tai ne- 
būtų apsirikęs dėl dozės. Reno, leitenante, nenorėjo nužu- 
dyti žirgo. Aš tuo įsitikinęs. 

— Vadinas, vis dėlto apsiriko. 

— Arba jį kažkas apgavo. Beje, jums dar nepavyko 
užklupti mano tėvo pėdsakų? 

— Tikra šeimos byla, ar ne? — Rosis šyptelėjo. — 
Ne, — tarė jis, kai Geibas nieko neatsakė. — Jūsų tėvas 
išvažiavo iš viešbučio niekam nepalikęs savo naujojo ad- 
reso. Neužmirškite, misteri Sleiteri, kad vienintelė priežas- 
tis, dėl kurios apskritai ėmiausi ieškoti jūsų tėvelio, yra 
jūsų intuicija. Ir turiu pripažinti, jog taip ja pasitikiu, kad 
kai tik Sleiteris vyresnysis pasirodys mūsų kraštuose arba 
arti hipodromo, jis bus nedelsiant sulaikytas ir pristatytas 
į skyrių kruopščiai apklausai. 

— Pasirodys, — tvirtai tarė Geibas. — Jis pernelyg 
pasitikintis savimi ir ne visada moka laiku sustoti. 


Kelsė ką tik papietavo, išsimaudė ir jautė jėgų antplūdį. 
Stovėdama prie atdaro savo miegamojo lango, ji susimąsčiu- 
si žvelgė į tolimas kalvas ir svarstė apie Reno likimą. 

Jis netikėjo, kad jo tėvas kaltas. Nepatikėjo ir sugaišo 
didesnę gyvenimo dalį, vaikydamasis praeities vaiduoklius. 
Jis norėjo už tėvą atkeršyti, ištaisyti jam padarytą blogį, 
bet kelio gale sužinojo apie save ir apie žmogų, kurio krau- 
jas tekėjo jo gyslomis, kažką tokio, su kuo jau negalėjo — 
arba nepanorėjo — toliau gyventi. 

Taip, atverti duris į praeitį pasirodė gana rizikinga. Re- 
no Sančesas už tai sumokėjo pačia aukščiausia kaina. O ir 
pati Kelsė niekaip negalėjo užmiršti, kas prieš daugelį me- 
tų įvyko kažkada seniai jai ir jos artimiesiems, nors ir ra- 

gino Geibą išmesti iš atminties savo pusalkanį valkatos eg- 
zistavimą ir būti pačiu savimi. 

Ar nerizikuoja ji savo šiandieniniais santykiais su Na- 
ome, kai, atverdama duris į praėjusius metus, žvelgia pro 
plyšį, bandydama įžiūrėti, užčiuopti, suprasti kažką, kas 
miega nepermatomoje senų metų migloje? Ir jeigu ji savo 
pasieks, jeigu pažadins ir ištemps į dienos šviesą tai, kas 
snūduriavo toje tamsoje, po dvidešimties metų senumo dul- 
kių klodu, ar ji su tuo žinojimu sugebės pati gyventi? 

Palik viską kaip yra, įsakė ji pati sau. Kam raustis se- 
nuose skuduruose ir bandyti išleisti į pasaulį tai, ką visi 
kiti trokšta laikyti po užraktu? Galų gale jai priešakyje — 
ištisas gyvenimas, gyvenimas su Geibu; kiekviena diena 
bus pripildyta naujų problemų ir atradimų. Viskas, ką jai 
reikia padaryti, tai vėl užverti savo ir svetimos atminties 
duris, pasukti raktą ir atsigręžti veidu į šviesą. 

— Mis Kele? 

— Ką, Herte? — neatsisukdama atsiliepė ji. 

— Skambina misteris Lindstremas. Jam reikėjo mis 
Naomės, bet kadangi jos vis tiek nėra, jis pasakė, kad nori 
pakalbėti su jos dukra, tai yra su jumis... 

— Gerai, Herte. Aš tuojau ateisiu. 

Kelsė kalbėjosi su Naomės advokatu iš motinos kabi- 
neto. Tiksliau, jis kalbėjo, o ji klausėsi ir net kartais ban- 
dė įterpti kai kuriuos savo komentarus. Užbaigusi pokalbį, 
ji rūpestingai padėjo ant svirtelės ragelį ir pasiliko sėdėti 
giliame krėsle už rašomojo stalo. Ten ją ir rado Naomė. 

— Velniai griebtų tuos kvailus priešpiečius! — ištarė 
ji, veržliai įeidama į kabinetą, sviesdama į tolimiausią kam- 
pą pirštines ir nusimesdama nuo kojų pusbačius. — Jie su- 
ėda marias laiko! Niekaip negaliu suprasti, kam kiekvieną 
kartą, kai mane kviečia, aš jaučiuosi privalanti eiti. Sian- 
dien, laimei, priešpiečiai užsibaigė gana greitai, ir aš su- 
spėjau užšokti į netoli restorano esantį gatavų rūbų saloną. 
Ten buvo beprotiškai žavinga suknelė, puikiai tinkanti ves- 
tuvinei ceremonijai atvirame ore. Aš susitariau, kad jie ją 
palaikytų, todėl jeigu per parą tu... 

Ji nebaigė kalbėti. Kelsė Žiūrėjo jai tiesiai į akis, tvir- 
tai suspaudusi gulinčias ant stalo rankas, ir džiaugsmingas 

susijaudinimas, privertęs Naomę atskubėti per visą namą, 
kad kuo greičiau susitiktų su dukra, užgeso. 

— Kas atsitiko, Kele? — susirūpinusi paklausė Nao- 
mė. — Tu susijaudinusi dėl Reno? Ar... 

— Ne, ne dėl Reno, — aštriai atkirto Kelsė ir išvydo 
motinos akyse šmėkštelėjusį palengvėjimą. — Ką tik skam- 
bino tavo advokatas. 

— Taip? — Susinervinusi Naomė ėmėsi traukyti še- 
šiakampės žvaigšdės formos sagą, prisegtą virš viršutinės 
švarkelio kišenės. 

— Jis prašė tau pranešti, jog dokumentai, kuriuos tu 
prašei bendrais bruožais išdėstyti, paruošti ir laukia, kad 
tu su jais susipažintum. — Kelsė truputį patylėjo. — Tie 
patys dokumentai, kurie mane padarys pusės fermos savi- 
ninke. 

— Stai ir šaunu. — Tarsi patvirtindama savo žodžius, 
Naomė energingai linktelėjo galvą. 

— Dėl ko tu sugalvojai žengti tokį žingsnį? 

— Sį Žingsnį mudu su mano tėvu apsvarstėme tuojau 
prieš jo mirtį. Jis visada to norėjo, ir aš, atvirai šnekant, 
taip pat. Nusprendžiau viską atlikti pagal įstatymą. 

— Ir nieko man nesakei. 

— Nenorėjau, kad tu dėl to jaustumeis kažkuo įsipa- 
reigojusi, — atsargiai paaiškino Naomė. — Dėl jau tau ži- 
nomų priežasčių aš, kaip motina, tau negalėjau beveik nie- 
ko duoti. Kai dėl fermos, tai čia tas truputis, kurį tau galiu 
padovanoti. Mano tėvas suteikė man teisę pačiai spręsti 
kaip ir kada tau perduoti tavo dalį, bet pati idėja buvo jo. 
Ir man pasirodė, jog dabar pats tinkamiausiais laikas. Sau- 
gok Dieve, Kele, tai ne joks mėginimas tvirčiau pririšti ta- 
ve prie “Trijų gluosnių" arba prie savęs! 

— Tu turėtum žinoti, jog aš ir taip pakankamai tvirtai 
prisirišusi prie fermos ir prie tavęs. Tu to tikėjaisi iš pačių 
pradžių, dar kai prašei mane atvažiuoti. 

— Taip, tai tiesa. Aš negalėjau numatyti ir net nedrį- 
sau tikėtis, jog tu... mane pamilsi, bet beveik tikėjau, kad 
“Trys gluosniai" tau patiks. 

— Ar tau neatrodo, kad tai vienas ir beveik tas pats? 

Naomės lūpomis nuslydo lengvas šypsenos šešėlis. 

— Taip man sakė, — prisipažino ji. 

— Neįmanoma mylėti ar gerbti tave, nejaučiant tų pa- 
čių jausmų fermai. — Kelsė atsistojo ir ištiesė per stalą 
abi rankas. — Šiaip ar taip, man neįmanoma. Ir aš nematau 
priežasčių, dėl kurių turėčiau jus išskirti. 

— Aš beveik nesitikėjau, kad tu man duosi šansą. — 
Naomė paėmė Kelsės rankas į savąsias ir tvirtai spū stelėjo. 

O aš nė nesiruošiau, prisiminė Kelsė. Bet kuris žmo- 
gus, kurio motina iškilo iš nebūties po dvidešimt trejų me- 
tų, vargu ar būtų linkęs kilniaširdiškumui. Naomė šito ne- 
galėjo nesuprasti, bet vis tiek surizikavo, bandydama pa- 
keisti beviltišką situaciją ir, atrodo, laimėjo pergalę. 


Buvo beveik penkta valanda vakaro, kai Kelsė pasuko 
privažiavimo keliuku prie Tiptono namo ir sustojo už jo 
apdulkėjusio naujausio modelio pikapo. Kaimynų šuo, bė- 
giojęs ant grandinės išilgai vielos, skyrusios prieš du na- 
mus gazonus, pasveikino ją garsiu ir įnirtingu lojimu, tarsi 
įspėdamas, jog ši teritorija patikimai saugoma. Pro antrojo 
aukšto langą pasirodė pagyvenusi moteris ir, riktelėjusi ant 
šuns, atsisuko į Kelsę. 

— Jūs pas Džimą)? 

— Taip. Jis namuose? 

— Dirbtuvėje, — moteris parodė, į kurią pusę, ir pa- 
lingavo galva. — Girdite tą triukšmą? 

Dabar, kai šuva liovėsi ambrijęs ir tiktai tyliai gomu- 
riškai urzgė, Kelsė užpakaliniame kieme išgirdo veriantį 
elektrinio pjūklo žviegimą. Jis sklido iš nedidelės stogi- 
nės, surinktos iš standartinių lentų komplekto. Tokį rinki- 
nį praktiškai galima įsigyti bet kuriame miško medžiagos 
sandėlyje. 

Perėjusi per kiemą, Kelsė pasibeldė į pusiau praviras, 
kreivai kybančias ant lankstų duris. Jas sandariai uždaryti, 
matyt, buvo neįmanoma. Prisilietus durys atsidarė vidun, 
dusliai trinktelėdamos rankena į sieną. 

Tiptonas stovėjo prie staklių su apsauginiais akiniais 
ir garso nepraleidžiančiomis ausinėmis, jo beisboliška ke- 
puraitė buvo pasukta snapeliu atgal, kaip tikriausio benzi- 
no degalines pilstytojo. Kapitonas įnirtingai grūmėsi su il- 

ga, maždaug dviejų-keturių colių storio lenta, kurios pju- 
venos fontanu lėkė į orą iš po jo pirštų, ir Kelsė nuspren- 
dė, kad abiems bus geriau, jeigu ji palauks, kol liausis suktis 
pjūklas. 


— Taip tau, šlykštybe!..— patenkintas sumurmėjo Tip- 
tonas, kai nupjautas lentos galas nukrito ant grindų. 
— Kapitone!.. 


Jis staigiai atsisuko, ir Kelsė pagalvojo, jog savo gels- 
vais gintarinės spalvos plastikiniais akiniais su styrinčiais 
abiejuose galvos šonuose pusapvaliais ausinių puodukais 
Tiptonas panašus į antraeilio siaubo filmo personažą. Sis 
panašumas buvo dar didesnis dėl to, jog iš priekio kapito- 
no marškiniai buvo aptaškyti kažkokiu raudonu skysčiu. 

— Viešpatie, jūs susižeidėte! — ištrūko jai. 

— Kur? Ką?! — Susijaudinęs Tiptonas ėmė apžiūri- 
nėti savo rankas, tarsi ketindamas įsitikinti, ar visi pirštai 
sveiki, po to sugavo Kelsės žvilgsnį ir truputį sutriko. 

— Ak čia... — jis paplekšnojo sau per krūtinę. — Tai 
spanguolių sultys. Zmonai nepatinka, kai dirbu su naujais 
drabužiais. 

Kelsė pavargusi atsišliejo į varstotą ir nusikeikė. 

— Išsigandote? — Vis dar šypsodamasis, kapitonas nu- 
siėmė ausines ir nustūmė ant kaktos akinius. Galbūt jums 
geriau atsisėsti? 

— Ne, ačiū, pastovėsiu. 

— Nusprendžiau sumeistruoti keletą lentynų namui. — 
Jis pasiėmė nuo varstoto plačią plokščios lentos atrėžą ir 
prisimerkęs pažvelgė išilgai jos, ar neišsikreipė. — Mes 
su Žmona susitarę — aš darau lentynas, o ji jas užpildo vi- 
sokiais niekniekiais. Užtat abudu patenkinti. 

— Tai tiesiog nuostabu, — su dirbtiniu entuziazmu tarė 
Kelsė. — Aš norėjau paklausti, ar negalėsite man skirti ke- 
lių minučių. 

— Manau, kad galėsiu jus įterpti į savo dienotvarkę, — 
atsakė plačiai šypsodamasis Tiptonas. — Gal limonado? 

Nelaukdamas, kol Kelsė atsakys, jis išsitraukė iš po 
varstoto didelį plastikinį ąsotį su dangteliu ir pripylė du 
popierinius puodelius limonado. 

— Jums, kaip girdėjau, iškilo naujų problemų. 

— Taip. Ar jums neatrodo, kad tai — keisčiausias su- 
tapimas? Visiškai tiksliai, visomis detalėmis Reno Sanče- 
sas pakartojo savo tėvo gyvenimą. Ir mirtį taip pat. 

— Pasaulis kupinas nuostabiausių sutapimų, mis Bai- 
den, — atsakė kapitonas, nors iš jo veido buvo matyti, jog 
tai jam neteikia jokio džiaugsmo. Ir iš kur Kelsė galėjo ži- 
noti, kad Tiptonas atliko pakartotinį Benio Moraleso bylos 
tyrimą ir išaiškino visas detales, likus kone vos kelioms 
valandoms iki Reno savižudybės. Dar viena kita para, niū- 
riai mąstė jis, ir viskas galėjo pasisukti visai kitaip. 

— Beje, viena jūsų problema čia lyg ir išsisprendė, — 
pridūrė Tiptonas. — Dabar jūs žinote, kas nužudė jūsų žirgą. 

— Reno nenorėjo Pasididžiavimo žudyti, aš tuo įsiti- 
kinusi, — pakartojo Kelsė Geibo mintį ir gurkštelėjo iš sa- 
vo puoduko. Limonadas pasirodė rūgščiai kartus, 0 jo pa- 
viršiuje plaukiojo citrinų žievelės. Tikriausiai, pagalvojo 
ji, kapitono Žmona pati ruošia šį skanų, puikiai troškulį mal- 
šinantį gėrimą. — Kažkas juo pasinaudojo, kapitone. Tai, 
deja, taip pat gana dažnai pasitaiko. Vieni žmonės panau- 
doja kitus Žmones ir priešingai. 

— Negaliu su jumis nesutikti. 

— Mano motina panaudojo Aleką Bredlį, kad privers- 
tų pavyduliauti tėtę, kad įrodytų savo asmeninę nepriklau- 
somybę, net tam, kad kuo daugiau paskleistų apie pačią save 
gandų. Gandų, kurie įžeistų visuomenės nuomonę. Dabar 
tai akivaizdu, bet mane domina kas kita — kokiems tiks- 
lams Alekas Bredlis panaudojo mano motiną? 

O mergiotė gerai orientuojasi, nustebo Tiptonas. Ir ne- 
blogai nutuokia. Stengdamasis išlošti laiko, jis pasiėmė ga- 
balą švitrinio popieriaus ir ėmė juo trinti lentos pakraštį. 

— Jūsų motina buvo labai graži moteris. 

— Vargu, ar tai turėjo ką nors bendra su seksu, kapito- 
ne. Seksas ir išprievartavimas — tai visai skirtingi dalykai. 

Tiptonas negarsiai prunkštelėjo sau po nosimi. 

— Gal ir ne. Apie mėginimą išprievartauti mes žino- 
me tiktai iš mis Cedvik žodžių. 

— Aš ja tikiu, ir jūs ja taip pat patikėjote. Ar jums 
neatėjo į galvą paklausti Naomės, kodėl Alekas Bredlis pa- 
sirinko būtent tą naktį, kad ateitų į fermą ir ją užpultų? Juk 

iki to momento jie susitikinėjo jau keletą savaičių. Be to, 
Naomė ne iš tų, kurios būtų toliau palaikiusios ryšius su 
žmogumi, kuris ją įžeidė, jai grasė. 

Tiptonas toliau šveitė medį. Tai, nusprendė jis, bus jo 
vaikaitei supamasis krėslas. Ji jį gaus rugsėjo mėnesį, per 
gimtadienį. 

— Sakykim, jūsų motina kalbėjo tiesą. Sakykim. Ale- 
kas Bredlis buvo girtas. Tarp jų įvyko barnis, Naomė jam 
parodė duris ir dar prie visų šliūkštelėjo į snukį šampanu. 
Tokia veiksmų kombinacija sugeba tam tikros rūšies žmo- 
nes pastūmėti patiems netikėčiausiems poelgiams. — Ka- 
pitonas nupūtė nuo lentos paviršiaus medžio dulkes. — Bet, 
kaip jau sakiau, jokių šios versijos patvirtinimo įkalčių ne- 
radome. 

— Buvo suplėšyti jos naktiniai marški niai, o ant odos 
matėsi mėlynės... 

Tiptonas neapibrėžtai truktelėjo pečiais, bet Kelsė 
tiktai nekantriai mostelėjo ranka, atmesdama jo priešta- 
ravimą. 

— Taip, aš suprantu, kad ji ir pati galėjo sau smogti 
kelis smūgius, bet kas, jeigu ne? Jeigu patikėti jos žo- 
džiais — jos parodymais, kaip pas jus sakoma, tai kuo 
juos patvirtinti? Jūs, be abejo, patikrinote Bredlį, ir, jeigu 
būtų jo sąskaitoje nors vienas išprievartavimas arba ban- 
dymas išprievartauti, tai būtų palenkę svarstyklių lėkštę Na- 
omės naudai, juk taip? 

— Aš taip ir neradau nieko panašaus, — pripažino Tip- 
tonas. — Deja, apie išprievartavimus pernelyg dažnai ne- 
praneša, ypač apie tokius. Apie išprievartavimus per pasi- 
matymus. 

Pats kapitonas nelabai mėgo šį policijos žargono ter- 
miną. Išprievartavimas per pasimatymą, išprievartavimas 
susipažįstant... Pats nusikalstamas aktas nuo to atrodyda- 
vo ne toks jau baisus, ne toks jau nusikalstamas. 

— Bet prieš dvidešimt metų Žmonės į tai Žiūrėjo tru- 
putį kitaip, — tęsė Tiptonas, tarsi kreipdamasis į patį sa- 
ve. — Bredlis turėjo tam tikrą reputaciją, tačiau polinkio 
išprievartauti tarp jo “dorybių" niekada nepasitaikė. Jis tu- 
rėjo keletą stambių skolų, bet prieš pradėdamas susitikinė- 

ti su jūsų motina, dalį jų jis buvo sumokėjęs. Apskritai pa- 
ėmus, jis grąžino kreditoriams apie dvidešimt tūkstančių 
dolerių, tačiau jam reikėjo dar tiek pat, kad visiškai atsi- 
skaitytų. 

— Vadinasi, jam reikėjo pinigų? Naomė jų turėjo. 

— Bredlis niekada neprašė jos pinigų, nebent tiktai 
labai nedaug... — Tiptonas padėjo lentgalį į šalį. — Tai 
pasak jos pačios žodžių. Mis Cedvik pareiškė, jog Alekas 
Bredlis nė karto neužvedė pokalbio apie sumą, viršijančią 
pusantro du tūkstančius. Prisipažinsiu, aš pagalvojau, jog 
tai mažų mažiausia keista, nes Bredlis gyveno iš moterų, 
tiksliau — už jų pinigus. 

— Galbūt jis laukė palankaus momento. Arba... arba 
jis gavo pinigų iš kito šaltinio. 


— Aš galvojau ir apie tai. — Kapitonas Tiptonas išsi- 
traukė iš užpakalinės kišenės šokolado plytelę, perlaužė ją 
pusiau ir pusę ištiesė Kelsei. — Bet man, deja, to tiksliai 


nustatyti nepavyko. Iš pat pradžių man nedavė ramybės, iš 
kur jis paėmė tuos dvidešimt tūkstančių. Žinoma, jis galė- 
jo išlošti tuos pinigus žirgų lenktynėse, tačiau, pasak gan- 
dų, Bredlis buvo niekam tikęs arklių mėgėjas ir išlošdavo 
ne ką daugiau, negu pralošdavo, ir statė centus. Ne, jis kal- 
bėjo apie didelį dalyką, — pridūrė prikimšta burna Tipto- 
nas. — Kelis kartus jis užsiminė, kad jam nusimato kaž- 
koks didelis sandėris. Tiesa, kiek man pavyko išsiaiškinti, 
toliau šnekų reikalas nepajudėjo. 

— Bet jeigu Bredlis iš tiesų buvo sudaręs kokį nors 
sandėrį, argi tai negalėjo ką nors bendra turėti su mano 
motina? — Susijaudinusi Kelsė ėmė vaikščioti po dirbtu- 
vę. — Naomė išvijo Bredlį, pasakiusi, kad tarp jų viskas 
baigta, ir jis supanikavo, bandydamas ją priversti, nes su- 
prato: jo didelis sumanymas nueis velniop, jeigu Naomė jo 
daugiau prie savęs neprisileis. Jam reikėjo pinigų, ir daug 
kas apie tai žinojo. Tačiau kas galėjo jį panaudoti, kad pa- 
kirstų Naomės reputaciją?.. 

Atsakymas pats savaime kilo jos galvoje ir Kelsė nu- 
tilo. Jos ranka nejučia susispaudė, sumaigydama popierinį 
puoduką su limonado likučiais. 

— Taip kartais pasitaiko, kai i1miesi vartyti senus ak- 

menis, — užjaučiamai tarė Tiptonas. — Niekada nežinai, 
kokia bjaurybė gali po jais lindėti. Kad ir kaip būtų, man 
nepavyko susieti jūsų tėvo su Aleku Bredliu, nors ir ban- 
džiau. Prokuroras davė "palaiminimą" patikrinti bankines 
misterio Baideno sąskaitas, ir aš jas peržiūrėjau su didina- 
muoju stiklu, bandydamas aptikti tų dvidešimties tūkstan- 
čių dolerių pėdsakus. Bet nieko neradau. Telefoninės są- 
skaitos taip pat nieko nedavė — nei Alekas Bredlis neskam- 
bino į namus Potomake, ar į universitetą, nei profesorius 
Baidenas jam neskambino. 

— Tėtė niekada taip nebūtų pasielgęs, — dusliai atsi- 
liepė nepaklusniomis lūpomis Kelsė. — Girdite, niekada? 

— Gal jūs teisi. Siuo atveju įkalčiai, tiksliau — jų ne- 
buvimas, jūsų rankose. Deja, įtarimas vėl krenta ant jūsų 
motinos. 

— Yra ir kitas atsakymas, — atsisuko į jį Kelsė. — Aš 
žinau, yra kitas atsakymas! 

— Jūs norite, kad jis egzistuotų, — švelniai pataisė ją 
Tiptonas. — Galbūt jūs jį ir rasite. Ir jis greičiausiai jums 
labai nepatiks. 

Jis pasilenkė į priekį ir ištraukė iš Kelsės pirštų su- 
maigytą popierinį puodelį. 

— Kiek žinau, tiktai vienas Žmogus siejo jūsų tėvą su 
tuo, kas atsitiko tą naktį “Trijuose gluosniuose". Tai priva- 
tus seklys Carlzas Runis. 

Kažkas buvo ne taip. 

Geibas tai suprato iš karto, kai tiktai Kelsė sutemus 
atėjo pas jį ir pareiškė, kad ji nori pabūti su juo. Jis labai 
norėjo patikėti, jog viskas iš tikrųjų taip paprasta ir kad 
esmė tiktai ta, bet negalėjo. 

Kelsės žvilgsnis buvo nukreiptas kažkur į tuštumą, 
šypsena atrodė nenatūrali, o kiekviename judesyje jautėsi 
įtampa. Net jos aistra, jam visada dovanojusi palaimą, at- 
rodė pernelyg išsekusi. Kelsė atsidavė seksui su neapsako- 

mu įkarščiu, kuris, deja, niekaip negalėjo užmaskuoti jos 
nusivylimo. 

Ji tarsi mėgino save nukamuoti, iki paskutinio laips- 
nio išsekinti ir apsivalyti, išsigelbėti iš kažko, kas jai ne- 
davė ramybės. Geibas atsiliepė į jos glamones ir judesius, 
ir tarytum viskas buvo gerai, bet dabar, jausdamas greta 
jos nejudantį, bet vis dar įsitempusį kūną ir įsiklausyda- 
mas į besitęsiančią tarp jų tylą, Geibas pagalvojo, jog nė 
vienas iš jų nebuvo visiškai pasitenkinęs ir nepasiekė vi- 
siškos iškrovos. 

— Tu pasiruošusi, drauguže? — paklausė jis. 

Kelsė atsuko galvą, ieškodama ant paklodės vėsesnės 
vietos, kad galėtų prisiglausti prie jo skruostu. 

— Kam pasiruošusi? 

— Man papasakoti, kas tave jaudina. 

— Kodėl kažkas turi mane jaudinti? — Jos balsas pa- 
sirodė Geibui pavargęs, bespalvis. — Niekas manęs ne- 
jaudina. Kartais prisimenu žmogų, kurį pažinojau ir sa- 
vaip mylėjau, ir kuris tiktai prieš keletą dienų nutraukė 
savo gyvybę. 

— Tai ne dėl Reno. Aš jaučiu, kažkas tave graužia. 

Kelsė atsivertė ant nugaros ir įbedė žvilgsnį į tamsų, 
skaidrų lubų liuką. Siandien nėra mėnulio, pamanė ji. Jį 
tarsi dūmai uždengė debesys. Taip kartais niekinga smul- 
kmena gali paslėpti kur kas didesnį, net milžinišką daiktą. 

— Reno mylėjo savo tėvą, — pradėjo ji. — Jis net jo 
nepažinojo, bet vis tiek mylėjo. Ir juo tikėjo. Viskas, ką 
būtų Reno bedaręs, viskas sukosi aplink jį: aplink aklą, ne- 
svyruojantį tikėjimą ir tokią pat aklą meilę... 

Ji atsiduso. 

— Ir kai Reno suprato, kad tėvas nepateisino jo lūkes- 
čių, jis negalėjo taip toliau gyventi. 

Ji neramiai pasimuistė, ir tamsoje į paklodę besitri- 
nančios odos garsas pasigirdo kaip atsidusimas. 

— Būtų buvę kur kas geriau, jeigu jis būtų apie tai 
negalvojęs. Visiems geriau. Nereikėjo kapstytis praeityje, 
o viską palikti kaip yra. Ką galima įrodyti, atsigręžus į pra- 
eitį? Ir ką galima pakeisti? 

— Viskas priklauso nuo to, — atsakė Geibas, — ar 

labai smarkiai tau norisi pačiam atsigręžti. Ir nuo to, ką tu 
ten, toje praeityje, rasi. 

Jis kelis kartus paglostė jos šilkinius plaukus. 

— Tai juk susiję su tavimi, taip? Tavimi ir Naome? 

— Mama mano, kad viskas baigėsi. Kodėl gi aš nega- 
liu taip galvoti? Laiko negalima atsukti atgal, kaip ir nega- 
lima grąžinti tų metų, kurių ji neteko. Kuriuos mes abi pra- 
radome. Tegul ji nužudė tą Bredlį — man tai derėjo priimti 
kaip realybę. Aš neprivalau manyti, jog tai man turi didelę 
reikšmę. 

Kelsė vėl pajudėjo, po to atsisėdo, prisitraukusi ke- 
lius prie smakro ir susiėmė juos rankomis. Siame judesyje 
buvo tiek bejėgiškumo ir vienatvės, jog Geibas pajuto, kaip 
jo širdis tiesiog plyšta pusiau. 

— Tada apie tai užmiršk. 

— Užmiršti... — pakartojo Kelsė. — Tai ne taip pa- 
prasta. Galų gale, kad ir kokį nusikaltimą ji būtų įvyk- 
džiusi, kad ir kokių klaidų būtų padariusi, ji už tai sumo- 
kėjo. Aš visai jos iš tų laikų nepamenu ir negaliu dabar 
suprasti. Kas verčia mane manyti, jog sugebėsiu viską iš- 
siaiškinti, jeigu sugrįšiu į dvidešimt šešerių metų praeitį? 
Ir ar turiu bandyti grįžti? Naomė laiminga, mano tėvas — 
irgi, ir niekas iš jų man už tai nepadėkotų, kad vėl rausiuo- 
Si jų praeityje. Aš neturiu teisės juos draskyti, jų taip sun- 
kiai užsitraukusias žaizdas dėl savo atkaklaus noro žinoti 
tiesą, dėl savo kvailo teisingumo troškulio. 

Ji smarkiai prisimerkė ir įrėmė kaktą į kelius. 

— Tiesa ir teisingumas — jie juk ne visada vieni ir tie 
patys? 

— Jie turi būti nekintantys. Ir vienas pačių nuostabiau- 
sių tavo charakterio bruožų — tai veržimasis, kad jie visa- 
da tokie būtų. — Geibas lengvai palietė jos petį ir, pajutęs 
po oda susisukusią į raumenų kamuoliukus įtampą, pra- 
dėjo atsargiai juos masažuoti. — Bet kodėl tu vėl apie tai 
mąstai? 

Kelsė giliai atsiduso ir papasakojo jam apie savo ke- 
lionę pas Tiptoną. Geibas nepertraukdamas klausėsi ir iš 
visų jėgų stegėsi sutramdyti savo susierzinimą, sukeltą to 
fakto, kad ji vėl nuvažiavo pas kapitoną be jo. 

— Ir dabar tu jaudiniesi, kad tavo tėvas kokiu nors 
būdu buvo su visu šituo susijęs? 

— Jis negalėjo taip pasielgti! — Kelsė staigiu judesiu 
atlošė galvą, ir tamsoje jos akys blysktelėjo pykčiu ir malda- 
vimu. — Tiesiog negalėjo, Geibai! Tu juk jo visai nepažįsti. 

— Nepažįstu, — sutiko Geibas. Pykdamas ant savęs, 
jis truputėlį atsitraukė nuo jos ir nuo naktinio staliuko pa- 
ėmė cigarą. — Neturėjau garbės būti pristatytas. 

Kelsė sugniužusia nuotaika perbraukė ranka per plau- 
kus. Kažkokiu būdu jai pavyko jį skaudžiai užgauti. 

— Visa tai įvyko pernelyg greitai... — atsiprašomu 
tonu ištarė ji. — Na, tarp tavęs ir manęs... O situacija — 
mano šeimyninė situacija — tokia, jog šiandien ji vieno- 
kia, rytoj kitokia. Aš visai tavęs nesigėdijau, kaip tu tik- 
riausiai pagalvojai. 

— Užmirškim apie tai. — Geibas spragtelėjo žiebtuvė- 
liu ir prisimerkė, žvelgdamas į ryškų šviesos liežuvėlį. — 
Užmirškim... — pakartojo jis dar sykį, jau ne taip garsiai. — 
Vargu ar tai svarbu. Šiaip ar taip, mane supykdė visai kas 
kita. Aš norėjau šiandien važiuoti su tavimi. Privalėjau su 
tavimi važiuoti. 

— Pas Tiptoną važiuoti nusprendžiau visai netikėtai, — 
paaiškino Kelsė. Ir tai — teisybė, pagalvojo tuo pat metu Kel- 
sė. Šiaip ar taip — didesnė jos pusė. 

— Man atrodė, kad geriau važiuoti vienai. Man to, galų 
gale, reikėjo. Manęs, Geibai, nereikia nuolat saugoti. Visą 
gyvenimą mane gynė ir saugojo, 0 aš apie tai net neįtariau. 
Ir daugiau taip gyventi nenoriu. 

— Aš nesiruošiu tavęs ginti. Aš norėjau tiktai tave pa- 
laikyti, o tai didelis skirtumas. Man tiesiog būtina, kad tu 
atsiremtum į mane sunkiomis minutėmis. Ir man reikia ži- 
noti, kad ir aš galiu į tave atsiremti. 

Kelsė truputį padelsė ir paėmė jį už rankos. 

— Tu būtinai turi būti teisus? 

— Aš norėčiau būti teisus. — Jis pakėlė jos ranką prie 
lūpų. — Ką ruošiesi daryti? 

— Norėčiau viską užmiršti, bet negaliu. Nepavyksta. 
Aš privalau, privalau žinoti! O kai sužinosiu, man teks iš- 
mokti su tuo gyventi, kad ir kokia tiesa atsiskleistų. 

Ji prispaudė savo delną prie jo, po to suspaudė pirštus. 
Rytoj rytą ketinu dar kartą apsilankyti pas Čarlzą Ru- 
nį. Važiuosi su manimi? 


Vėl melas, pagalvojo Kelsė. Dar viena nedidelė balta 
melagystė. 

— Tau suknelė patiks, — tarė Naomė, tiesdama jai 
vizitinę kortelę. — Seimininko pavardė čia, kitoje pusėje. 
Jie priderina prie figūros tiesiog vietoje. 

— Nuostabu. 

— Jeigu ji tau nepatiks, tu galėsi ten pasiieškoti ką 
nors pagal savo skonį. Tai puiki krautuvėlė, ten tiek vis- 
ko! Beje, kalbėjau su klubo tiekėju. Žinau, tu norėjai, kad 
vestuvės būtų gana kuklios, bet tau vis tiek reikės kuo nors 
pavaišinti svečius. Jis pažadėjo parinkti porą pavyzdingų 
valgiaraščių, kad tu galėtum pasižiūrėti. Ir dar... — Naomė 
iš kažkur išsitraukė dar vieną vizitinę kortelę ir pamojavo 
ja ore. — Aš žinau, kad Geibas turi puikų sodą, kad jis 
turi skonį ir jis puikiai nusimano apie gėles, bet tau vis 
tiek prireiks gėlių vazonuose. Be to, tenai, be abejo, teks 
kai ką pakirpti. Kai tu apsispręsi dėl suknelės spalvos, mes 
užsakysim gėles, kurios prie jos geriausiai tiks. 

— Puiku. 

— Klausyk manęs! — Naomė pabandė nutaisyti griežtą 
miną, bet neištvėrė ir nusijuokė. — Aš, atrodo, pradedu er- 
zinti pati save — taip apsiprantu su nuotakos motinos vaid- 
meniu. 

Kelsė privertė savo lūpas išsišiepti; jai prireikė dide- 
lių pastangų, kad akyse suspindėtų nors kibirkštėlė links- 
mumo. 

— Ačiū, mama. Iš tikrųjų aš labai dėkinga už viską, 
ką tu darai. Net nedidukės namų vestuvės reikalauja neei- 
linio darbo ir dėmesio. Kiek atsiranda visokių smulkme- 
nų... 

— Kuriomis tu visiškai gali pati pasirūpinti, — užbai- 
gė už ją Naomė. — Aš žinau, kad tavo ankstesnės vestuvės 
buvo pernelyg prabangios, ir tu nori, kad šį kartą viskas 
būtų kitaip, ar ne? 

— Taip, tu teisi... — Kelsė pavartė rankose vizitinę 

parduotuvės kortelę ir su kalta išraiška paslėpė ją kišenė- 
je. — Tą kartą viską tvarkė Kendė, ir mano vienintelis rū- 
pestis buvo porą kartų praeiti pro svečius... 

Įšiklausiusi į savo pačios žodžius, Kelsė net sušvokš- 
tė iš širdgėlos. 

— Ne, aš, ko gero, neteisi. Galima pagalvoti, jog aš 
jai nė krislelio nedėkinga, o tai ne taip. Kendė puikiai su- 
sitvarkė. 

— Tačiau šias vestuves tu norėtum organizuotis pati. 

— Nusprendžiau, kad man reikėtų dalyvauti jų ruoši- 
me. Ir aš nė kiek neprieštarausiu, jeigu tu man padėsi. 

— Aš jau nesitikėjau, kad kada nors man teks ši lai- 
mė — ruošti savo dukros vestuves. — Naomė ryžtingai su- 
sirinko nuo stalo išmėtytus lapus ir prispaudė bronziniu 
prespapjė. — Tiktai nesidrovėk mane sudrausti, jeigu pa- 
matysi, kad aš pratrūkau. Ir štai dar kas... — Naomė atsi- 
rėmė šlaunimi į stalo kampą. — Dėl suknelės. Aš nė žo- 
džio nesakysiu, jeigu ji tau nepatiks, bet pažadu, kad tu 
džiūgausi. O dabar — keliauk, kolei aš nepasisiūliau va- 
Žiuoti kartu su tavimi vietoj Geibo. 

— Suknelės mes važiuosim kartu, — pažadėjo Kelsė, 
stengdamasi atsikratyti kaltės jausmo. — Galbūt išsyk po 
išeiginių. 

— Taip, man to labai norėtųsi, — stvėrusi už paran- 
kės dukrą, Naomė ją nutempė prie išėjimo. — Pabandysiu 
tave ta pačia proga įkalbėti ir dėl fotografijų. Na, gerai, iki 
vakaro. 

Kelsė sumurmėjo kažką atsisveikindama ir išėjo iš na- 
mų kaip tik tą momentą, kai Geibas privažiavo prie prie- 
bučio. 

— Teks pirmiausia užvažiuoti į vieną vietą, — tarė 
Kelsė, įsitaisydama ant sėdynės ir jam ištiesdama vizitinę 
kortelę. 

— Į parduotuvę? — Geibo antakis nušliaužė aukštyn. 

— Taip. Aš privalau nuraminti savo sąžinę. 


Tačiau Kelsės sąžinė netroško nurimti — tikriausiai 


dėl to, kad Naomė buvo absoliučiai teisi, negailėdama pa- 
gyrimų suknelei, nors bet kuriomis kitomis aplinkybėmis 

toks sėkmingas pirkinys jai būtinai būtų pataisęs nuotaiką. 
Ploniausias šviesiai rožinis šilkas, optimaliausias ilgis, pa- 
prastas linijų kilnumas, pabrėžtas smulkių dirbtinių perlų 
kaskadomis — tai buvo svajonė, o ne suknelė, be to, ji ti- 
ko taip, tarsi buvo siūta specialiai jai. O argi ne žavinga 
buvo skrybėlaitė su trumpučiu vualiu, kuris taip tiko ves- 
tuvinei ceremonijai atvirame ore. 

Ir, žinoma, bateliai. Klasiški balto atlaso bateliai, ku- 
riuos buvo galima truputį padažyti į toną suknelei. Kokių 
mis pageidautų gėlių? Ak, mis dar nežino? Tokiu atveju 
geriausiai tiks baltos rožės. Nuotakoms, kaip ją tikino tar- 
nautojas, privalu laikyti rankose puokštę baltųjų rožių, ne- 
šančių laimę. Beje, ar panorės mis imti suknelę ir skrybė- 
laitę dabar, ar geriau išsiųsti nurodytu adresu? 

Kelsė nusprendė suknelę pasiimti ir, vaikščiodama tar- 
si sapne, sumokėjo už pirkinį. Viskas jai atrodė taip keista 
ir tuo pat metu paprasta. 

— Tu man net nepasirodei, kaip tau ši suknelė tinka, — 
tarė Geibas, kai jie ėjo atgal prie mašinos. 

— Blogas ženklas, — išsiblaškiusi atsiliepė Kelsė, gal- 
vodama visai ką kita. Netikėtai jinai sustojo ir prispaudė 
prie išraudusių skruostų delnus. 

— Viešpatie, nejaugi aš ką tik pirkau vestuvinę suk- 
nelę? 

— Be abejo. — Geibas paėmė ją už pečių ir atsargiai 
pasuko veidu į save. — O ką? Tu neapsigalvojai? 

— Ne, ką tu! Aš galvojau visai ne apie tai, ne apie mus. 
Tiesiog viskas vyksta pernelyg greitai. Aš ką tik pirkau ves- 
tuvinę suknelę ir skrybėlaitę. Ir man jau dažo reikiama spal- 
va batukus. O juk aš dar nieko nepranešiau šeimai. 

— Na, tai dar nevėlu padaryti šiandien, — tarė Gei- 
bas. — Jeigu tu iš tikrųjų būtent šito nori. 

Jis atidarė bagažinę ir ėmė dėlioti ten dėžutes. 


— Gerai. — Kelsė paėmė už durelių rankenos. Geibas 
ją čiupo už riešo ir švelniai atitraukė atgal. 
— O čia tau, kad neštų laimę. — Taręs šiuos žodžius, 


jis užmovė jai ant piršto grakštų auskinį žiedą su vienin- 
teliu stačiakampės formos briliantu, apsuptu mažyčių ru- 
binų. — Mano spalvos... Mūsų spalvos! 

Kelsė pajuto, kaip iš akių ištryško ašaros, ir nors jie 
buvo saulės užlietoje automobilių stovėjimo aikštelėje, ši 
minutė jai atrodė tokia pat romantiška, tarsi jie stovėtų 
mėnulio šviesoje ant plačios upės kranto. 

— Jis nuostabus, Geibai. Bet aš apsieičiau ir be žiedo. 
Man nereikia... 

— Užtat man reikia. 


Rikas Sleiteris sėdėjo savo automobilyje kitoje au- 
tomobilių aikštelės pusėje ir pro pakeltą durelių stiklą ste- 
bėjo jų apsikabinimus ir bučinius. Tolydžio jis prikišdavo 
prie lūpų gertuvę, stengdamasis sumažinti kartėlį. Kokia 
graži pora, svarstė jis. Jo šuniukas ir kekšės duktė. 

Tai Geibas buvo kaltas, kad Rikui vėl teko palikti sa- 
vo gyvenamąją vietą ir gelbėtis sprunkant nakties tamsoje. 
Apie triumfinį sugrįžimą į Las Vegą dabar negalėjo būti ir 
kalbos — policininkai ėmė pernelyg smarkiai klausinėti. 
Tai Rikas sužinojo iš Kaningemo, kai atvažiavo išplėšti iš 
seno sėbro dar porą tūkstančių. 

Tegul klausinėja, nusprendė jis, ir išgirdęs, kaip pra- 
bilo “Jaguaro" variklis, įjungė degimą. Jo čia, šiaip ar taip 
„jau nebus. Ne, sere, Rikas Sleiteris maus tiesiai į Meksi- 
ką. Stai tiktai iš pradžių užbaigs vieną nedidelį darbelį. 

Jis išvairavo iš aikštelės ir padino greitį, kad nepa- 
mestų iš akių “Jaguaro. 


— Teks elgtis agresyviai ir energingai, — tarė Kelsė 
Geibui, kai jų mašina skverbėsi per automobiliais užkimš- 
tas Aleksandrijos gatveles. — Runis neatsakė į mano skam- 
bučius. 

— Mes būsime labai agresyvūs ir atkaklūs, — paža- 
dėjo Geibas. 

— Tu manai, kad veltui švaistau laiką? 

— Daug svarbiau, ką tu manai. Jeigu tu nori su juo 
pasikalbėti — o'kei, mes pasikalbėsim. 

Kelsė ant sėdynės ėmė nenustygti vietoje. Tuo pat me- 
tu jai norėjosi ir kad jie greičiau važiuotų, ir kad jie amži- 
nai laviruotų transporto kamščiuose. 

— Man reikia sužinoti, ar mano tėvas buvo prikišęs 

rankas prie tyrimo, kurį atliko Runis, ir jeigu taip — tai 
kiek. Ar pažinojo tėtė asmeniškai Aleką Bredlį, ar jis tiktai 
girdėjo apie jį. O gal visai negirdėjo. Man tai svarbu. Aš 
nesitikiu, jog tai ką nors pakeis, bet norėčiau viską išsiaiš- 
kinti tiksliai. 

— Tu to galėtum paklausti savo tėvą. 

— Anksčiau ar vėliau teks paklausti. Bet kol kas ne- 
norėčiau.... — Ji nebaigė kalbėti ir staiga palinko priekin. 
Geibas nustebęs pažvelgė į ją. Jis kaip tik suko į aikštelę 
po pastatu, kur buvo Runio kontora. 

— Kas atsitiko? 

— Matai tą mašiną? Na, kuri ką tiktai išvažiavo? 

Geibas metė žvilgsnį į atgalinio vaizdo veidrodį ir spė- 
jo pastebėti automobilį, kuris pasuko kairėn ir dingo trans- 
porto sraute. 

— Sviesus “Linkolnas? “ 

— Taip. Tai mano senelė. — Kelsė pasitrynė netikėtai 
atvėsusias rankas. — Tai jos vairuotojas už vairo. Aš jį pa- 
žinau. 

— Šiame pastate, Kelse, pilna visokių kontorų. 

— ... O gyvenimas pilnas pačių keisčiausių sutapimų, — 
užbaigė ji. — Ne... 

Kelsė palingavo galva ir pasiliko sėdėti, žvelgdama 
tiesiai prieš save, kolei Geibas ieškojo laisvos vietos pa- 
statyti automobiliui. 

— Aš netikiu sutapimais, — ištarė ji. — Žinau, Mili- 
senta buvo atvažiavusi pas Runį. Ir aš ketinu sužinoti — 
kodėl. 

Pakeliui į liftą Geibas ją paėmė už rankos. Kelsė visa 
virpėjo iš susijaudinimo ir pykčio. 

— Jeigu tu įsiverši į kontorą, šaudydama iš visų pa- 
būklų, — įspėjo jis, — tu tiktai jį išgąsdinsi. 

— Nusispjaut. — Kelsė žingtelėjo į lifto kabiną ir 
bakstelėjo pirštu į reikiamo aukšto mygtuką. 

Galima manyti, kad ji kiekviename dėkle turi po šešių 
užtaisų revolverį, nusprendė Geibas, žvelgdamas, kaip Kel- 
sė įžengia į pliušinį “Runi investigeišn" priimamąjį. 

— Prašome perduoti misteriui Runiui, kad jį nori ma- 
tyti Kelsė Baiden ir Gabrielis Sleiteris. 

Jau Kelsei pažįstama sekretorė už stalo jai atsakė sve- 
tinga profesionalia šypsena. 
— Jums paskirta? 


— Ne. 
— Man labai gaila, mis Baiden, bet... 
— Nereikia atsiprašinėti. — Kelsės veido išraiška pa- 


sidarė tokia, kad sekretorės šypsena užgeso. — Tiesiog pa- 
sakykite jam, kad mes čia. Kad mes niekur neišeisim, ko- 
lei jis mūsų nepriims. Ir dar galite priminti, jog aš ką tik 
mačiau, kaip iš čia išėjo mano senelė — misis Milisenta 
Baiden. 

Tai padėjo. Nepraslinko nė dešimties minučių, kai juos 
jau pakvietė į kabinetą. Sį kartą Runis neatsistojo pasitikti 
lankytojų ir su jais pasisisveikino sausu linktelėjimu. 

— Jūs pasirinkote ne itin sėkmingą laiką, — sugergž- 
dė jis. — Bijau, negalėsiu jums skirti daugiau kaip penkių 
minučių. 

— Mes būtume galėję susitarti dėl kur kas tinkames- 
nio laiko, jeigu jūs būtumėte teikęsis atsakyti į mano tele- 
fono skambučius. 

— Mis Baiden... — Bandydamas pavaizduoti kantrų, 
Runis padėjo ant stalo rankas, bet tapo panašus į žmogų, 
kuris ruošėsi kažko nuolankiai prašyti. — Aš tiktai norė- 
jau sutaupyti jūsų ir savo laiką. Aš niekuo jums negaliu 
padėti. 

— Kodėl jūs tą naktį atsidūrėte fermoje? Kaip matote, 
aš vėl grįžtu prie to klausimo. Galimas daiktas, visa esmė 
ta, jog tai labai seni įvykiai, ir tiktai aš sugebu į juos žvelgti 
kitu požiūriu — kitokiu, negu juos mato visi tie, kurie be 
išimties buvo šios... šios dramos epicentre. Kodėl vis dėl- 
to jūs pasirinkote tą naktį? Kuo ji skyrėsi nuo visų kitų? 

— Aš atlikau įprastą stebėjimą ir specialiai nieko ne- 
sirinkau. Taip pat sėkmingai jūs galite paklausti savo mo- 
tinos, kodėl ji pasikvietė Bredlį būtent tą naktį, o ne kokią 
nors kitą. 

— Aš žinau atsakymą, — Kelsė ištiesė nugarą. — Man 
tiktai įdomu, ar jūs žinote. Ar daug jūs matėte, misteri Runi? 

— Viskas, ką mačiau, puikiai atsispindi mano ataskai- 
tose ir parodymuose. — Runis atsistojo, duodamas supras- 

ti, jog audiencija baigta. — Aš iš tikrųjų niekuo jums ne- 
galiu padėti. 

— Kokius įgaliojimus jums davė mano tėvas? Ar la- 
bai jis jums leido įsigilinti į sekimą? Tai jis palaimino jūsų 
sprendimą įsibrauti į privačių valdų teritoriją ir padaryti 
per miegamojo langą kompromituojančias nuotraukas? 

— Man moka už tai, kad aš pats spręsčiau, kaip ge- 
riau elgtis tuo ar kitu atveju. 

— Per tas savaites, kai jūs sekėte mano motiną, jūs 
turėjote ją gerai pažinti. Ar jums netoptelėjo galvon tuo 
pačiu metu pasekti Aleką Bredlį — sužinoti, su kuo jis 
susitikinėja, su kuo kalbasi, kas jam galėjo duoti pinigų? 

Runis pabandė atsikosėti, bet negalėjo. 

— Mane pasamdė, kad sekčiau jūsų motiną. 

— Tačiau Bredlis taip pat buvo jūsų sekimo dalis. Ar 
labai gerai mano tėvas jį pažinojo? 

Runis nepalankiai pažvelgė į Kelsę. 

— Kiek aš žinau, jie net nebuvo pažįstami. 

Kelsė atrodė visiškai rami. Ji tik truputį pakėlė antakį. 

— Ir jo visai nedomino žmogus, su kuriuo jo buvusi 
Žmona užmezgė intrigėlę? 

— Seniau buvusioji žmona, mis Baiden. Be to, jūsų 
minimu laikotarpiu Filipą Baideną domino tiktai vienas 
žmogus — jo trejų metų duktė. 

— Bet kai jūs jam duodavote ataskaitas... 

— Aš atsiskaitinėjau jo advokatams ir nežinau, ar jis 
skaitė mano pranešimų kopijas, kurias jam persiųsdavo. 
Filipas Baidenas su tuo nenorėjo turėti nieko bendra... — 
Runio veide pasirodė kažkas panašaus į šypseną. — Matyt, 
jam atrodė, jog, naudodamasis privataus seklio paslaugomis, 
jis gali save pažeminti visuomenės ir savo paties akyse. 

— Ir vis dėlto jis jus pasisamdė? 

— Galbūt jis manė, kad tikslas pateisina priemones? 
O dabar, atleiskite, man paskirtas susitikimas. 

— Ko pas jus šiandien buvo atvažiavusi mano senelė? 

— Į šį klausimą neturiu teisės atsakyti. 

— Ji — jūsų klientė? 

— Niekuo jums negaliu padėti, — lėtai, stabtelėda- 

mas ištarė Runis, bet jo žvilgsnis nejučia nuo Kelsės per- 
šoko ant Geibo, akimirksniu ant jo susilaikė, o paskui 
nuslydo kažkur į šalį. 


Pasilikęs vienas, Runis ilgai sėdėjo už savo stalo, ban- 
dydamas sutramdyti savo širdį. Jis net išsiėmė iš kišenės 
piliulę ir prarijo, turėdamas viltį įveikti krūtinėje nemalo- 
nų maudesį. 

Kaip galėjo atsitikti, jog po tiek metų ši istorija bu- 
merangu sugrįžo pas jį? Visus dvidešimt trejus metus jis 
stengėsi veikti laikydamasis savo licenzijos reikalavimų, 
ne tik įstatymo dėl privataus seklio veiklos dvasios, bet ir 
kiekvienos įstatymo raidės. Ir štai toji vienintelė naktis grį- 
žo, vėl tapo realybe, ir Runis vėl pasijuto jį iš pasalos už- 
puolusio tigro naguose. 

Išgirdęs zumerio garsą, seklys krūptelėjo, bet iš karto 
suėmė save į rankas ir nusikeikė. Jis mažai kuo galės sau 
padėti, jeigu duos valią nervams. Tvirta ranka jis perjun- 
gė selektyviojo ryšio mikrofoną. 

— Misteri Runi? Jus ketina matyti vienas džentelme- 
nas, — pranešė sekretorė. — Jam nepaskirta, bet jis tvirti- 
na, kad yra senas jūsų draugas. Jis jums liepė pranešti, jog 
jo vardas senis Rikas. 

— Aš nepažįstu jokio... — Runis staiga pajuto, kaip 
jo gerklė vėl išdžiūvo, o delnai sudrėko nuo prakaito. Ap- 
imtas panikos, jis apsidairė į šalis, tarsi tikėdamasis sieno- 
je išvysti slaptas duris, bet jų ten, žinoma, nebuvo, kaip 
nebuvo atsitraukimui ir jokio kito kelio. Jis pakliuvo, pa- 
kliuvo ant kabliuko visai kaip stiklinėmis akimis kardžu- 
vė, kurios galva kabėjo ant jo kabineto sienos. 

— Palydėkite jį pas mane, o visus skambučius per- 
junkite į laukimo režimą. 

— Klausau, sere. 

Kai Rikas Sleiteris įėjo į kabinetą, jo viedas spindėjo 
pačia nuoširdžiausia šypsena. 

— Nesimatėm šimtą metų... 

— Ko tau reikia? 

Rikas dribtelėjo į krėslą ir užmetė ant stalo kojas. 

— O tu pastorėjai, Carli. Beje, tau tinka, nes tu buvai 

panašus į daržo baidyklę. Kodėl tau neįpylus senam drau- 
gui stiklelio viskio? 

— Ko tau reikia? — pakartojo Runis. 

— Gali pradžiai papasakoti, ko iš tavęs norėjo mano 
šuniūkštis ir jo draugužė? — Rikas išsitraukė cigaretes. — 
Nuo čia pradėsim šokti. 


— Aš geriau nesijaučiu nė per nago juodymą, — pasi- 
skundė sėsdama į mašiną Kelsė. — Įdomu, ar turiu džiaug- 
tis, kad mano tėvas pasamdė tą žmogų, bet pats nuo viso 
šito purvo laikėsi kuo toliau, kad nesusiteptų savo garbės, 
ar turiu jausti pelengvėjimą, jog jis neturėjo nieko bendra 
su Runiu ir Aleku Bredliu? 

— Gal tau reikėjo stengtis ten išsilaikyti kuo ilgiau ir 
išsiaiškinti, kodėl misteris Runis taip nervinasi. 

— Nervinasi? Man Runis atrodė greičiau suirzęs, bet 
jis laikėsi ramiai ir gana šaltai. Argi jis nervinosi? 

— Jam teko iš visų jėgų suspausti rankas, kad jos ne- 
drebėtų. — Geibas užvedė variklį ir neskubėdamas ėmė la- 
viruoti iš aikštelės. — Kondicionierius jo kontoroje dirbo 
visu pajėgumu, bet jis sušlapo, kaip pelė. Jis taip spaudė 
žandikaulius, kad jo burnos kamputis ėmė trūkčioti. Trum- 
piau sakant, Runis sublefavo... 

Geibas sumokėjo tarnautojui ir pagaliau išvažiavo į 
gatvę. 

— Jis blefavo, bet kai kurios detalės jį išdavė. Ypač 
akys. Jis buvo panašus į žmogų, kurio rankose vien šiukš- 
lės, bet kuris vis didina statomą sumą. 

Kelsė smalsiai pažvelgė į jį. 

— Tu viso to išmokai už pokerio stalo? 

— Tai gamtos dovana. Kažkas mūsų misterį Runį smar- 
kiai išgąsdino. 

— Mums tiktai belieka išsiaiškinti — kas. — Kelsė sun- 
kiai atsiduso. — Susiraskim, Geibai, telefono būdelę. Man 
atrodo, laikas pranešti mano šeimai ir įspėti apie vizitą. 


Milisenta Baiden paėmė iš sūnaus rankų miniatiūrinę 


taurelę šerio ir, būdama puikiausios nuotaikos, palankiai 
patapšnojo jam per ranką. 

— Štai matai, mergiotė galų gale įgavo proto. Ir pra- 
šau, Filai, nereikia atrodyti tokiam susirūpinusiam. Norė- 
čiau, kad visi šie mėnesiai kaip galint greičiau atsidurtų pra- 
eityje. Galų gale Kelsė taip pat nešioja Baidenų pavardę. — 
Milisenta atsilošė į krėslo atkaltę ir iš taurelės siurbtelėjo 
mikroskopinį lašą. — Kraujo ryšiai yra kraujo ryšiai. 

— Aš labai tikiuosi, kad Ceiningas parvažiuos su ja. — 
Kendė pakilo nuo kėdės ir, priėjusi prie lango, staigiu ju- 
desiu atitraukė užuolaidą. — Jam ten nėra ko pasilikti, jei- 
gu Kelsė grįžta. 

— Čeiningas pasielgs taip, kaip jam atrodys geriau. — 
Filipas švelniai nuleido ranką ant žmonos peties, ir Kendė 
panoro ją numesti, nors sielos gilumoje toliau gadinti san- 
tykių ji labai nenorėjo. 

— Aš noriu, kad jis būtų laimingas, Filipai. Ir tu taip 
pat, aš Žinau. 

— Na, suprantamas dalykas. 

— Berniukas taip pat pasirodys, — užtikrino juos abu 
Milisenta. — Įprastas jaunatviškas užgaidas, veržimasis bū- 
ti savarankišku, o daugiau nieko. Na, ir, ko gero, vaikiškas 
sentimentalumas. Berniukas pamatė didelį arkliuką ir pa- 
noro tapti veterinaru. Tai praeis, ir labai greitai. 

Tarusi šiuos žodžius, ji padarė ranka elegantišką ju- 
desį, tarsi kuo toliau numesdama karštai Ceiningo siekia- 
mą svajonę. 

— Nieko nuostabaus čia nėra, — tęsė ji. —Kai Fili- 
pas buvo mažas berniukas, jis labai norėjo būti... ir kuo jūs 
manote? Beisbolininku! Na, kas galėtų pagalvoti, teikitės 
atsakyti? Tu prisimeni, Filai, brangusis? 

— Aš atsimenu, — sumurmėjo Filipas. Jis iš tikrųjų 
prisiminė. Tada jam buvo šešiolika, ir jis buvo kupinas mig- 
lotų, bet grandiozinių planų. Be to, — nepaisant savo li- 
guistos išvaizdos — jis mokėjo didžiuliu greičiu sviesti 
kamuolį. Suprantama, su šia svajone jam teko atsisveikinti 
beveik iš karto po jos gimimo. Niekas iš Baidenų negalėjo 
užsiiminėti profesionaliu sportu. 

— Ir Ceiningas taip pat, kaip ir Filipas, būtinai įsi- 
klausys proto balso. Tavo vienintelė klaida, Kende, buvo 
ta, kad tu nesugebėjai jam tapti neginčijamu autoritetu. 

— Čeiningui jau sukako dvidešimt vieneri metai, — 
sausai atsiliepė Kendė. Ę 

— Motina — visada motina. — Sypsena Milisentos 
veide tapo dar platesnė, kai apačioje pasigirdo durų varpe- 
lio tilindžiavimas. — Aha, štai ir duktė palaidūnė. Pradžiai 
priversk ją atsiprašyti, Filipai, taip bus geriau jai. O jau 
po to mes pjausim nupenėtą veršį. 

Bet Kelsė anaiptol nebuvo nusiteikusi atsiprašinėti. Tai 
buvo matyti iš jos veido, kai ji, laikydamasi Geibui už 
parankės, įėjo į svetainę. Ji nusišypsojo tėvui ir priėjo jį 
pabučiuoti, ji apkabino Kendę, tikėdamasi nutiesti naujus 
tiltus vietoj sudegintųjų, ir tiktai po to atsisuko į senelę, 
kad ją pabučiuotų į nupudruotą rožinį skruostą. 

— Nuostabu, kad jūs visi susirinkę. Senele, tėte, Ken- 
de, — tai Gabrielis Sleiteris arba tiesiog Geibas. O čia Mi- 
lisenta, Filipas ir Kendė Baidenai. 

— Džiaugiuosi su jumis susipažindamas. — Filipas iš- 
tiesė Geibui ranką. 

— Aš nenorėčiau būti šiurkšti, — skubiai įsiterpė Mili- 
senta, ir jos prisimerkusios akys įsisiurbė į Geibo veidą, — 
bet man atrodė, kad mes čia susirinkome, norėdami apsvars- 
tyti vidinius šeimos reikalus. Ė 

— Taip, — lengvai pritarė Kelsė. — Seimyninius rei- 
kalus, tiek senus, tiek visai naujus. Aš nusprendžiau pra- 
dėti nuo pačių paskutinių naujienų. Mes su Geibu greitai 
susituoksi me. 

Kelias akimirkas svetainėje įsivyravo mirtina tyla. Fi- 
lipas atitoko pirmas. 

— Koks netikėtumas... — sumurmėjo jis. — Koks ma- 
lonus netikėtumas! 

— Aš pasakyčiau, pribloškiantis, — patikslino Ken- 
dė. — Kaip tik tavo stiliumi, Kelse. 

Tačiau mintis apie apelsinų žiedus jai padėjo suminkštėti. 

— Seris tokiais atvejais netinka, — pareiškė ji. — Tuo- 
jau pasirūpinsiu šampanu, ir mes tai pažymėsim. 

— Aš neleisiu... — sukriokė Milisenta, mirtinai išblyš- 
kusi po plonu pudros ir raudonio sluoksniu. — Tai įžeidi- 
mas! Aš nesutiksiu, kad mano namuose vyktų tokie... tokie 
nepadorūs dalykai. 

— Bet, mama... — atsargiai pradėjo Filipas. 

— Mano namuose! — tvirtai pakartojo Milisenta, su- 
1mdama save į rankas ir atsisukdama į Kelsę. 

— Tai ką, čia man antausis? — pasiteiravo su ledine 
ramybe ji. — Gerai užmaskuotas įžeidimas? Tu išdrįsai at- 
sivežti šitą tipą į Mano namus ir grasini jį įvesti į mūsų 
šeimą? 

Kelsė gerai pažinojo Milisentą, bet ji buvo sukrėsta 
jos reakcijos. 

— Tai ne antausis, ne įžeidimas ir ne grasinimas. Tai 
tiesiog faktas. Po kelių savaičių mes su Geibu susituoksi- 
me. Vestuvės įvyks jo sodyboje Virdžinijoje, mes labai bū- 
tume laimingi, jeigu jūs galėtumėte atvažiuoti. 

— Zinoma, mes atvažiuosim! — Kendė visada pasi- 
ruošusi būti pacifisto vaidmenyje ir sutramdyti bet kurį 
gimstantį konfliktą, paskubėjo nuraminti Kelsę. — Visa tai 
gana netikėta, ir nenuostabu, jog mes visi truputį sutriko- 
me, bet tavo vestuvėse mes būtinai dalyvausim. Jeigu nori, 
aš net galiu tau padėti viską kaip pridera paruošti. 

— Gana! — Milisenta su tokia jėga nuleido ant stalo 
savo šerio taurelę, kad nuskilo krištolinė kojelė, o gintari- 
nis skystis nutekėjo per staltiesę ir ėmė varvėti ant kilimo. 
— Jokių vestuvių nebus. Tu, Kelse, leidai sau susižavėti 
gražiu snukiu. Tai kvaila, bet nieko nepataisoma čia nėra. 

Didžiulėmis pastangomis Milisenta pažabojo savo 
emocijas ir ėmė alsuoti ramiau. 

— Oficialaus paskelbimo apie jungtuves dar nebuvo, 
todėl ir jokio skandalo nebus, — pažadėjo ji. — O jūs... — 
čia ji parodė į Geibą, — jūs, jaunuoli, galite atsidurti labai 
nejaukioje situacijoje, jeigu nedelsiant neišeisite. 


— Aš taip nemanau, — ramiu balsu atsiliepė jis. — 
Todėl imkim ir pabandykim. 

— Mes išeisim tiktai kartu! — Drebėdama iš įniršio, 
Kelsė paėmė už rankos Geibą. — Be reikalo aš tave čia 


atsivedžiau, Geibai. Man daug ką reikia savo senelei pasa- 
kyti, bet aš tai pasakysiu kitą kartą. Ne šiandien... O, aš 
negalvojau, kad per mane tau teks išklausyti įžeidinėjimus! 
— Liaukis. — Geibas pakėlė jos ranką prie lūpų ir pabu- 
čiavo truputį aukščiau žiedo į pirštą. — Leisk jai užbaigti. 

— Leiskite man atsiprašyti, — ištarė Filipas, atsisto- 
damas tarp Kelsės ir motinos krėslo. — Si Žinia iš tiesų 
mums tapo netikėtumu, todėl, ko gero, mums iš tikrųjų tu- 
ri prasmę apie tai pakalbėti truputį vėliau. 

— Nedrįsk ginti mergšės! — suriamojo Milisenta ir, 
sunkiai atsistojusi, priėjo prie poliruoto čipendeilinio sta- 
liuko. — Tu ir taip visą laiką ją išpainioji. Jai jau laikas 
išmokti žiūrėti teisybei į akis. Ė 

— Aš išmokau, — tvirtai atsakė Kelsė. — Stai jau gana 
ilgokai aš žiūriu ir matau tiktai vieną grynutėlę teisybę. 

— Tada tau nepakenks dirstelėti štai į šitą. — Mili- 
senta ištraukė iš stalčiaus pilkai rudo blizgančio kartono 
segtuvą. — Aš kai ką apie jus sužinojau, misteri Sleiteri. 
Visai nedaug, bet šito turėtų pakakti. Jūs — profesionalus 
lošikas ir buvęs kalinys. Jūsų tėvas — valkata ir girtuok- 
lis, neturintis jokių legalių pajamų, o motina buvo valyto- 
ja. Keturiolikos metų amžiaus jūs pabėgote iš namų ir val- 
kiojotės gatvėmis, kaip benamis šuva, kolei už įstatymu 
draudžiamą lošimą kortomis jus supakavo į kaliūzę. 

Sakydama šią kaltinamąją tiradą, Milisenta sunkiu ne- 
mirksinčiu žvilgsniu apžiūrinėjo Geibą, neišleisdama iš ran- 
kų segtuvo. 

— Galbūt ilgainiui jūs ir susikalsite kokį nors turtelį, 
misteri Sleiteri, — užbaigė ji su neregėtu sarkazmu, — bet 
šie pinigai jūsų paties nepakeis. 

— Zinoma, ne, — pripažino Geibas. — Pinigai apskri- 
tai negali Žmogaus pakeisti. Net to, kas gimė turtingu. 

— Lauk iš mano namų! 

— Palauk! — Kelsės ranka mėšlungiškai suspaudė 
Geibo riešą. — Kaip tu, senele, išdrįsai kapstytis asmeni- 
niame Geibo gyvenime? Ir manajame?! 

— Aš darau viską, ką galiu, kad išgelbėčiau Baidenų 
pavardės garbę. Ir tu, meilute, taip pat Baiden, nepaisant 
to, kad paskutiniu laiku tavyje išryškėjo kažkoks nesvei- 
kas prisirišimas prie tos moters. 

— Ta moteris — mano mama. Gal tu ir jos dosje turi, 
ką? — pareikalavo Kelsė. — Aš įsitikinusi, kad tu specia- 
liai rinkai pačius purviniausius gandus apie Naomę, kad 
sviestum juos į veidą mano tėvui ir sutrukdytum jam vesti! 

— Mano giliam apgailestavimui, tai buvo vienas iš ne- 
daugelio atvejų, kai Filipas manęs nepaklausė. 

Ir toji scena buvo labai panaši į tą, kuri įvyko šian- 
dien, prisiminė Milisenta. Filipas pirmąkart ant jos tada rik- 
telėjo ir užbaigė faktišku ultimatumu: arba ji priims tą mo- 
terį, arba neteks sūnaus. 

— Ne, jis manęs nepaklausė, — karčiai pakartojo ji. — 
Ir pasekmės buvo pačios katastrofiškiausios. 

— Ir aš — viena iš tų pasekmių, — priminė, užrietusi 
smakrą, Kelsė. — Tai tu dėl to važiavai šiandien po pietų 
pas Runį? 

Milisenta susvyravo ir atsirėmė viena ranka į poliruo- 
tą stalo paviršių. 

— Supratimo neturiu, apie ką tu... 

— Aš tave mačiau. Tu vėl jį pasamdei, senele, šį kar- 
tą tam, kad šnipinėtų Geibą ir raustųsi jo praeityje. 

— Tai buvo neišvengiamas nemalonumas. Man buvo 
būtina surinkti duomenis, kurie būtų tave prablaivinę, — 
gynėsi Milisenta. 

— Tu visai be reikalo išmetei pinigus. Viskas, ką tu 
čia pasakojai, man seniai žinoma, ir aš tam neteikiu jokios 
reikšmės. 

— Vadinasi, tavyje kur kas daugiau iš motinos, negu 
tikėjausi, ir tu verta to, kas galų gale atsitiks. 

— Tu teisi. — Kelsė atsisuko į tėvą. — Sakyk, tėte, tu 
lioveisi mylėti Naomę ar tiesiog leidai tarp jūsų atsistoti 
senelei? 

— Kelse! — Filipo balsas buvo kimus, nes jis staiga 
suprato, jog nežino tikro atsakymo į šį klausimą. — Kas 
buvo — tai buvo. Man belieka tik jūsų abiejų atsiprašyti... 

Jis susijaudinęs pažvelgė į Geibą. 

— Iš visos širdies atsiprašyti. 

— Atsiprašyti? — paniekinamai metė Milisenta. — 
Aš, atrodo, jau daviau visiems suprasti, kas tai per tipas. 
Kelsė jį panaudoja, kad pažemintų visą šeimą, o tu atsipra- 
šinėji! 

— Taip, atsiprašinėju. — Filipas liūdnai pažvelgė į 
motiną. — Aš atsiprašau dėl tavęs, dėl to, kad tu panaudo- 
jai šeimos garbę kaip botagą. Man labai gaila, kad šeimos 

garbė tau reiškia daugiau, negu toks paprastas dalykas, kaip 
žmonių laimė. 

Išblyškusi kaip giltinė, Milisenta mėšlungiškai įsikibo 
išdžiūvusiais manikiūruotais pirščiukais į stalo pakraštį. 

— Tu — mano sūnus ir neprivalai taip kalbėti su ma- 
nimi mano nuosavuose namuose! — griežtai tarė ji ir įsmei- 
gė žvilgsnį į Kelsę. — Viskuo kalta ta moteris — Naomė. 
Stai iš kur visas šis prakeikimas! 

Kelsė linktelėjo. 

— Galbūt. Man labai gaila, bet aš čia daugiau negrį- 
šiu. Važiuojam namo, Geibai. 

— Kelse! — Paraudusi iš susijaudinimo ir gėdos, Ken- 
dė puolė paskui juos ir pasivijo prie pat durų. — Prašau, 
Kele, niekuo nekaltink savo tėvo. Jis... 

— Aš stengiuosi, Kende, labai stengiuosi. 

— Jis nė už ką nebūtų leidęs nieko panašaus, jeigu 
būtų žinojęs... Juk tu žinai, koks jis žmogus. 

Kelsė pakėlė galvą ir sutiko maldaujamą Kendės 
žvilgsnį. 

— Taip, žinau, — linktelėjo ji. — Pažįstu ir jį, ir tave. 
Mane visada stebina, kaip gerai jūs vienas kitam tinkate, 
kaip papildote vienas kitą... 

Pasilenkusi priekin, ji pabučiavo Kendę į skruostą. 

— Iki šios dienos tiesiog neįsivaizdavau, kaip karštai 
tu jį myli, nors man seniai derėjo tai suprasti. Pasakyk tė- 
tei, kad jam paskambinsiu vėliau, gerai? š 

— Taip, taip, žinoma... Ir štai dar kas, Kelse... Sypse- 
na Kendės veide buvo netvirta, bet ji vis dėlto buvo. — 
Viso paties geriausio jums abiems. 

— Na ir šeimynėlė tavo, brangioji. 

— Užteks, Geibai. — Kelsė išlipo iš mašinos, susto- 
jusios ant keliuko prieš “Tris gluosnius", ir perdėtai atsar- 
giai užvėrė paskui save dureles. — Dabar ne itin tinkamas 
laikas sąmojingumo pratimams. 


231 


— O aš visiškai rimtas. Pusę atgalinio kelio tu gara- 
vai, pusę — lėtai virei. Mano nuomone, tu turėjai suspėti 
atvėsti ir nusiraminti. 

Bet Kelsė visiškai nesijautė rami. 

— Aš susinervinusi ne tik dėl savęs, — pareiškė ji. — 


Tiksliau , ne vien dėl savęs, — pareiškė ji. — Aš užviriau 
dėl tavęs. 
— Velniai rautų! — neskubiu ir plastišku judesiu Gei- 


bas ją apkabino per pečius. — Man teko išklausyti ir blo- 
gesnių kaltinimų. Tavo senelė dar ne viską pasakė — ji pra- 
leido striptizo artistę iš Reno ir vieną dalykėlį El Pase. 

— AK, ne tai svarbiausia, — numojo ranka Kelsė ir 
staiga sustojo. — Kokią artistę? 

— Aha, atrodo, sugebėjau atkreipti tavo dėmesį. — 
Jis beveik broliškai patapšnojo jai per nugarą. — Kad ir 
kaip būtų, man patiko ir tavo tėvas, ir tavo pamotė. Du iš 
trijų ne taip jau blogai. 

Kelsė apstulbusi pažvelgė į jį. 

— Tu net nepyksti? — paklausė ji. — Kaip tu gali bū- 
ti ramus, kai ji iškrėtė tokią niekšybę? Ji juk pasisamdė 
seklį, kad jis kapstytųsi tavo gyvenime, kad jis prieš tave 
sukurptų dosjė kaip prieš kokį nusikaltėlį! 

— Ir ką ji tuo pasiekė? Tu jau žinojai apie mane visus 
blogiausius dalykus, bet net tai tavęs neišgąsdino. Aš tau 
atidengiau visas kortas ir vis tiek išlošiau — išlošiau pačią 
didžiausią sumą. 

— Tai nė kiek jos nepateisina. 

— Užtat daro jos poelgį beprasmišką. Tarp kitko, aš 
ją suprantu — tiesa, ne visai, nes niekada neturėjau šei- 
mos, kurios garbę būčiau privalėjęs ginti. 

Kelsė vėl sustojo. 

— Tai ką, tu ją gini? — įtariai paklausė ji. 

— Nė kiek. Tiesiog manau, kad ji padarė neteisingą 
ėjimą, kuris galiausiai jai kainavo daug brangiau, negu man. 

Kelsė smarkiai iškvėpė orą, bandydama nužerti nuo 
akių karčiukus. 

— Galbūt man taip pat verta pabandyti išlikti bešališ- 
kai, — tarė ji. — Geibai, būk geras, išimk iš bagažinės suk- 
nelę. Tikiuosi, mes sugebėsim padaryti nors vieną Žmogų 
laimingą, kai parodysim ją Naomei. 

— Kodėl man jūsų abiejų nepakvietus vakarienės? — 
pasiūlė Geibas ir, paėmęs ją už rankos, atsargiai palietė di- 
džiuoju pirštu žiedą — jam labai patiko, kaip jis atrodo ant 
Kelsės rankos. 

— Einu, jai pasakysiu. — Ir, truktelėjusi pečiais, ban- 
dydama nusimesti nuo savęs nemalonių šios dienos prisi- 
minimų naštą, ji nuskubėjo į namą. Bet nesuspėjo Kelsė 
užlipti vidiniais laiptais, kai išgirdo, kad Naomė ją šaukia. 

— Ak štai kur tu! — Atsisukusi Kelsė uždėjo ranką ant 
turėklų ir vėl nulipo žemyn. — Dėl suknelės tu buvai visiš- 
kai teisi. Dabar Geibas atneš ją iš bagažinės ir mus nusiveš į 
restoraną — jis mus kviečia vakarienės. Kaip tu manai, gal- 
būt verta pabandyti iš arklidės išvilioti 17 Moisejų.? 

Naomė stovėjo prieangyje, nervingai gniaužydama ran- 
kas. 

— Mums reikia pasikalbėti, — tarė ji. — Atsisėskim 
trumpam. 

— Kas atsitiko? — susijaudino Kelsė. — Kas nors žir- 
gams, taip? O ne, tiktai ne tai! Jupiteris šiek tiek šnarpš- 
čiojo, bet aš jam daviau vaistų — tikslai, kaip liepė Mo. 

— Ne dėl jo, Kelse, ne. Prašau sėsk. 

Sugrįžo nepažįstamoji, — pagalvojo Kelsė. Tokia pat 
santūri, nepriekaištingai mandagi nepažįstamoji, kuri ka- 
daise šaltakaujiškai ją pakvietė išgerti arbatos ir prisipaži- 
no įvykdžiusi žmogžudystę. 

Sutrikusi Kelsė paklusniai prisiartino prie motinos. 

— Tu dėl ko nors pyksti ant manęs? 

— Pykstu? Aš negalvoju, jog tai pats tinkamiausias 
žodis. — Naomė metė žvilgsnį į įėjusį Geibą. — Ko gero, 
mums geriau apie tai pasikalbėti prie keturių akių. 

— Aš neturiu nuo Geibo paslapčių. 

— Tai gerai... — Naomė priėjo prie lango ir pažvel- 
gė į kiemą, kviesdamasi į pagalbą visą savo savitvardą, 
visą pasitikėjimą savo jėgomis, kuris jai padėjo ištverti 
kalėjime. 

— Kolei tavęs nebuvo, tau paskambino vienas Žžmo- 
gus. Hertė priėmė pranešimą ir raštelį paliko ant stalo tavo 
kambaryje. Aš ten kelioms minutėms užėjau — man buvo 
reikalingas svečių sąrašas... 

Stengdamasi išlaikyti ramią veido išraišką, Naomė at- 
sisuko į Kelsę. 

— Atsiprašau, kad perskaičiau raštelį, bet tai buvo ne- 
tyčia. Tiesiog jis pateko man į akis. 

— Kodėl tu nepasakai man paprastai — kas ir kodėl 
skambino? 

— Skambino Čarlzas Runis. Jis sakė, jog tai skubu. 
Jis nori kuo greičiau su tavimi susitikti. 

— Jeigu taip, tai man reikia nedelsiant... 

— Minutėlę. — Naomė pakėlė ranką. — Aš nemanau, 
jog praslinkus dviems dešimtins metų tai gali būti taip sku- 
bu. Tu su juo buvai susitikus? 

— Taip.Dukart. 

— Kam, Kelse? Argi aš neatsakiau į visus tavo klausi- 
mus? 

— Taip, atsakei.Ir tai buvo viena iš priežasčių, dėl ku- 
rių panorau su juo pasikalbėti. Todėl kad tu atsakei į mano 
klausimus. 

— O tu? — Naomė atsisuko į Geibą, ir jos akyse 
šmėkščiojo pykčio ir kartaus nusivylimo kibirkštėlės. — 
Tai tu ją tam paskatinai? 

— Nepaskatinau, — atsiliepė Geibas. — Bet aš Kelsę 
suprantu. 

— Kaip tu gali ką nors suprasti? — neslėpdama kartė- 
lio, paklausė Naomė. — Kaip galite ką nors nors vienas iš 
jūsų suprasti?Jūs net neįsivaizduojate, ką aš pajutau, kai 
išvydau raštelyje tą pavardę. Dešimt metų bandžiau ją už- 
miršti, ir štai — viskas vėl atgijo. Aš galvojau, tikėjausi, 
jog tai užmokestis už laimę vėl turėti dukrą. Nejaugi per 
mažai sumokėjau? 

— Aš važinėjau pas Runį ne tam, kad tau suteikčiau 
skausmą. Aš nenorėjau į jį kreiptis, bet... Tikėjausi sužino- 
ti ką nors, kas galėtų pakeisti esamą padėtį. 

— Nieko negalima pakeisti. 

— Aš įsitikinusi, kad tą naktį jis matė kažką, apie ką 
nesiteikė pranešti policijai. Runis kažką slepia, dabar tai 
visiškai akivaizdu. 

Sukrėsta Naomė susmuko ant sofos. 

— Tu iš tikrųjų tikiesi rasti ką nors, kas galėtų mane 

pateisinti? Dėl šito tu ir sumanei visa tai, Kelse? Didelis 
purvinų šeimyninių baltinių skalbimas ir dar su dvidešim- 
ties metų pavėlavimu! — Nelinksmai šyptelėjusi, Naomė 
palingavo galva. — Dieve mano! O koks dabar skirtumas? 
Tu man nesugrąžinsi nei minutės, nei sekundės iš tų mano 
prarastų dvidešimties metų. Visi šnairi žvilgsniai, visi gan- 
dai, pasityčiojimo kuždesiai — visa tai buvo, buvo, ir dėl 
to jau nieko nepadarysi! Buvo... — pakartojo Naomė, nu- 
leisdama ant kelių rankas. — Buvo ir pražuvo, ir palaido- 
ta, kaip ir Alekas Bredlis. 

— Tiktai ne man. — Kelsė atmetė galvą. — Aš pasiel- 
giau taip, kaip man atrodė teisinga. Tr jeigu Runis paskam- 
bino, vadinasi, jis tam turėjo priežasčių. Siandien rytą jis 
nenorėjo su manim net kalbėtis, bet jis nervinosi. Jis man 
pasirodė net išsigandęs! 

— Nereikia to daryti, Kelse. 

— Bet aš kitaip negaliu! — Kelsė veržliai žingtelėjo 
priekin ir, paėmusi šaltas Naomės rankas į savąsias, pa- 
bandė jas sušildyti. — Niekas neužbaigta, mama! Tai, kas 
atsitiko Pasididžiavimui ir Reno... juk tai pernelyg panašu 
į tai, kas nutiko prieš daugelį metų vėlgi tavo žirgui ir Be- 
niui Moralesui. Tartum baisus anų įvykių aidas būtų tiktai 
dabar iki mūsų atsiritęs, bet aš įsitikinusi, jog tai ne šiaip 
sau aidas. Net policija domisi, ar čia nėra kokio nors ryšio. 

— Policija... — apimta siaubo pakartojo blykšdama 
Naomė. — Tu kalbėjaisi su policininkais? 

Kelsė paleido ją iš iš rankų ir pasodino vėl. 

— Aš važinėjau pas kapitoną Tiptoną. 

— Tiptonas! — Naomė nesugebėjo įveikti drebulio. — 
O Dieve!.. 


— Jis tavimi tikėjo. — Kelsė pastebėjo, kad Naomė 
pakėlė galvą. — Jis man pasakė, jog tada tavimi tikėjo. 
— Tas stambus bulius! — Naomė staigiai pašoko. — 


Tu nežinai, kas per malonumas — sėdėti jų akmeniniame 
maiše ir atsakinėti į nesibaigiančius klausimus! Manimi 
niekas netikėjo, Kelse, — niekas! — ir jau, Žinoma, ne 
tas Tiptonas. Kodėl patekau į kalėjimą, jeigu jis manimi 
tikėjo? 

— Jis negalėjo įrodyti, kad tu sakai tiesą. Nuotraukos... 

— Taip, — nutraukė ją Naomė. — Imkim ir grįžkim 
prie Runio. Tu iš tikrųjų tikiesi ką nors pakeisti? Surasti 
kokią niekieno nepastebėtą smulkmeną, kuri viską susta- 
tys į savo vietas ir man padės įrodyti, kad iš tikrųjų gyniau 
savo garbę? 

Naomės balse nuskambėjo tokia nuoširdi kančia ir 
skausmas, jog Kelsės viduje viskas apsivertė. 

— Nieko tau neišeis, — negarsiai pridūrė Naomė. — 
Net jeigu tu nori man padėti, iš to vargu ar kas nors išeis 
dėl tos paprastos priežasties, jog aš negalėsiu dar kartą vi- 
sa tai pakellti. 

Tarusi šiuos žodžius, ji išėjo iš kambario ir ėmė grei- 
tai lipti pakopomis aukštyn. Po kelių sekundžių Kelsė su 
Geibu išgirdo, kaip viršuje užsitrenkė durys. 

— Nair užviriau košę. — Kelsė puolė į krėslą ir užsi- 
merkė. — Viskas taip susipainiojo... 

— Nieko panašaus, — pakėlė balsą Geibas. — Tie- 
siog tu ėmei raustis praeityje. Bet, mano nuomone, ją rei- 
kėjo sujudinti... 

— Mes su Naome nuėjome tokį ilgą, nelengvą kelią, 
Geibai. Ir štai dabar aš viską sugadinau. 

— Tu išties taip manai? 

— Nežinau. — Kelsė buvo bepakelianti rankas, bet 
vėl jas nusvarino ant kelių. — Kai pradėjau, tai save įtiki- 
nėjau, jog visus klausimus keliu dėl pačios savęs. Aš turė- 
Jau teisę žinoti tiesą. Kažkur pakeliui save įtikinau, jog tai 
darau dėl jos. Ir tikriausiai veltui; būtent tai man svarbiau 
už viską. Aš turiu išsiaiškinti, kaip viskas buvo iš tikrųjų, 
ir atstatyti Naomės reputaciją. Jeigu ja tikiu, tegul ir kiti 
taip pat tiki. 

— Tiktai neturėtum jaustis niekšinga nenaudėle. — 
Geibas priėjo prie jos ir atsisėdo ant krėslo krašto. — Ko 
ruošiesi griebtis? 

Kelsė giliai įkvėpė oro ir ramindamasi lėtai iškvėpė. 

— Reikia susitikti su Carlzu Runtu ir dalyką užbaigti 
iki galo. 

— Aš važiuoju su tavim, — nusprendė Geibas. 


Jie susitiko su sekliu bare. Tai buvo anaiptol ne purvi- 
na, vėmalais ir pigiu džinu prasmirdusi knaipė, kuri, Kel- 

sės nuomone, geriausiai tiko slaptiems susitikimams, 0 vi- 
siškai padorus, apstatytas kubilėliuose augančiomis palmė- 
mis, baras, kurio pagrindiniai klientai buvo gausios iš arti- 
miausių ofisų ir kontorų “baltosios apykaklės". 

Runis pats pasirinko šią įstaigą ir, čionai vykdamas, 
panaudojo visus jam žinomus gudrumus ir būdus, kad ga- 
lutinai įsitikintų, jog paskui jį niekas neseka. 

Kai seklys išvydo įeinančius į barą Kelsę ir Geibą, jis 
kaip tik baigė gerti savo pirmąją taurelę džino su tonizuo- 
jančiu limonadu. Runis žinojo, kad jam galas, ir keletą va- 
landų po to, kai jo kontorą paliko Rikas Sleiteris, jis mąs- 
tė, planuodamas savo dingimą. Atsarginių kelių jis visada 
turėjo pakankamai, reikiamų Žmonių ir reikiamų vietų — 
taip pat, ir štai dabar Runtui atsirado svari priežastis visa 
tai panaudoti. 

— Misteris Runis? 

— Sėskitės. Patariu užsisakyti naminio vyno. 

— Ko gero, taip ir padarysiu. — Kelsė linktelėjo pa- 
davėjai, pasirodžiusiai prie jų staliuko. 

— Kavos, — pasirūpino Geibas. — Juodos. Jūs sakė- 
te — tai skubu, — priminė jis Runiui. 

— Taip ir yra. — Seklys pabarbeno į savo stikliuką, 
kas turėjo reikšti dar vieną porciją. Dar vieną džino prieš 
kelionėlę, pagalvojo jis. Paryčiais Runis jau tikėjosi siurb- 
čioti “mimozos" kokteilį kur nors Rio. 

— Atleiskite, kad buvau truputį nesuprantamas, kai 
skambinau jums į fermą, — atsiprašė jis. — Siandien ma- 
no kontoroje apsilankė pernelyg daug netikėtų svečių, o 
paskutinis iš jų buvo dar ir nemalonus. Aš dirbu sekliu štai 
jau dvidešimt penkerius metus. Per šį laiką turėjau gana 
daug įdomių bylų, bet man nė karto neteko šauti... — Ru- 
nis pabarbeno krumpliais į stalą. — Mano darbas man vi- 
sada patiko. Sudėtingiausia jame — tai turėti tinkamą klien- 
tūrą. Tam tikra žmonių klasė, — aš turiu galvoje pasiturin- 
čius Žmones, dažniausiai nesiveržia afišuoti savo santykių 
su seklių agentūrų atstovais. Jie mus samdosi su ta pačia 
išdidžia panieka, su kuria kviečiasi žiurkių arba namų vabz- 
džių naikinimo specialistą. Suprantama, juos domina re- 
zultatai, bet svarstyti, kokiais būdais šie rezultatai bus pa- 

siekti, jie paprastai nenori. Beje, yra ir klientų, kurie la- 
biau vertina praktiškesnį būdą. 

Runis nutilo laukdamas, kolei padavėja sudės ant sta- 
lo gėrimus. 

— Visa tai, Runi, labai įdomu, — tarė Geibas, — bet 
vargu ar taip skubu ir svarbu. 

— Milisenta Baiden, — ištarė Runis ir metė skubų 
žvilgsnį į dantis sukandusią Kelsę. — Toji moteris įprato 
komanduoti tiems, kurie jai dirba, įprato įsakinėti. Be to, 
ji turi įprotį patikrinti, kaip būtent jos nurodymai atlieka- 
mi. Ji mėgsta, kad viskas būtų daroma tiksliai taip, kaip ji 
liepė, ir niekaip kitaip. 

— Mes žinome, kad ji jus pasamdė, jog surinktumėte 
kompromituojančią medžiagą apie Geibą. — Kelsė nugėrė 
gurkšnelį vyno, norėdama nustelbti burnoje atsiradusį 
šlykštų prieskonį. — Tikiuosi, jūs turite daug padėjėjų, mis- 
teri Runi, nes senelė, atrodo, anaiptol nepatenkinta jūsų, 
hm-m... veiklos rezultatais. 

— Aha, jūs jai sviedėte mano dosjė atgal į veidą? — 
Runis prunkštelėjo į kokteilį — taip jis buvo patenkintas. 
Vadinasi, pasaulyje vis dėlto yra šioks toks teisingumas. 
Beje, kai ji mane pasamdė pirmą kartą, ji buvo patenkinta. 
Net daugiau negu patenkinta. 

— Pirmą kartą? 

— Jūsų senelė mane pasamdė rinkti medžiagą tėvys- 
tės teisių bylai. 

— Kiek žinau, jus pasamdė mano tėvo advokatai. 

— Jie buvo ir jos advokatai. Neužmirškite to, mis Bai- 
den. Būtent tuo ji ir kliovėsi. 

Runis išmeškeriojo iš kokteilio citrinos luobelę ir iš- 
spaudė ją į stiklinę. 

— Aš atlikau šiokį tokį darbelį vienai jos pažįstamai. 
Skyrybų byla.Tikriausiai iš jos Milisenta Baiden sužinojo 
apie mane. Jai patiko, kaip greitai ir švariai aš apsisukau, 
be to, aš, matyt, jai tikau kažkokiems jos dideliems kės- 
lams, kurių, patys suprantate, ji man neatskleidė. Tada bu- 
vau jaunas garbėtroška, bet tai, kas ji buvo — tiksliau — 
kuo buvo jos vyras, — man negalėjo nepadaryti įspūdžio. 
Kaip ir suma čekio, kurį ji man įteikė. 

Jis gūžtelėjo pečiais ir įkišo ranką į dubenėlį su sūdy- 
tais sausainiais, panašiais į kinietiškus hieroglifus. 

— Koks jums skirtumas, iš kieno rankų gauti honora- 
rą? — įsiterpė Kelsė. 

— Paprastai — jokio, bet čia buvo ypatingas atvejis. 
Aš niekada nebuvau susitikęs su jūsų tėvu, mis Baiden. 
Aš jį pirmąkart išvydau tiktai per procesą, ir mes nė karto 
su juo nesusitikome prie keturių akių. Taip norėjo jūsų 
senelė, o ji mokėjo savo pasiekti. Milisenta Baiden norė- 
jo išbraukti jūsų motiną iš savo sūnaus gyvenimo ir iš jū- 
sų taip pat ir sugalvojo labai paprastą ir efektyvų planą, 
kad savo kėslą pasiektų. Mano uždavinys buvo sekti Na- 
omę ir fiksuoti juostelėje visus jos nepadoraus elgesio at- 
vejus. Ir, suprantama, rašyti ataskaitas. Tai buvo viskas, 
ką Milisenta Baiden teikėsi man pranešti, bet aš geras sek- 
lys.Aš jau tada buvau geras seklys, todėl man pavyko su- 
žinoti daug daugiau. 

— Daugiau? — Kelsei pasirodė, kad vartai į praeitį 
girgždėdami atsiveria vis plačiau, ir ji staiga išsigando to, 
kas kiekvieną minutę galėjo iš ten — iš ledinės miglos ir 
tamsaus debesio išlįsti. 

— Hipodromas, ypač jeigu jį lankai nors kurį laiką, 
puikiai tinka užmegzti pažintims. Vienas mano tenykščių 
šaltinių man pranešė, kad jis turi kai kokios medžiagos apie 
Bredlį. Alekas daug lošė, tačiau beveik visada pralošdavo 
ir galų gale ne visai tinkamiems žmonėms įsiskolino stam- 
bią sumą. Jis nemokėjo saugoti paslapčių ir per vieną po- 
kalbį prasitarė, kad jam pasitaikė neblogas sandėris. Vis- 
kas, ko iš jo reikalaujama, tai maloniai praleisti laiką su 
gražia moterimi, 0 po to jis taps apsirūpinusiu žmogumi. 

Trumpiau kalbant, mano šaltinis ir Bredlis susipaži- 
no. Jie sukiojosi skirtinguose sluoksniuose, bet, kaip pa- 
aiškėjo, buvo nudrėbti iš to paties molio. Bredlis daug ple- 
pėjo, mano žmogus jį tam dar labiau skatino, prispirdamas 
Jį pasakyti daugiau, o po to, už tam tikrus pinigus, visą 
informaciją parduodavo man. 

— Jūs pernelyg ilgai sukate užuolankomis, Runi, — 
tarė Geibas. 

— Tada kalbėsiu trumpai. — Runis atsileido kakla- 

raištį, kuris pradėjo jį smaugti. — Teismas, kuris turėjo pri- 
pažinti tikrąjį mis Baiden globėją, linko į Naomės pusę. 
Tai ir suprantama: teismai nenori išskirti vaiko su motina. 
Galbūt ji mėgo vakarones ir buvo neabejinga vyrams, bet 
visi jos liudytojai teigė, kad, esant kūdikiui, ji abiejų mi- 
nėtų malonumų vengė. Be to, Naomė Cedvik buvo gana 
pasiturinti moteris, ji turėjo solidų pajamų šaltinį, ir de- 
šimtys Žmonių galėjo prisiekti, kad ji savo mažylei buvo 
gera mama. Dėl to Baidenams reikėjo ko nors, kas galėtų 
palenkti svarstyklių lėkštę jų naudai. Ir Milisenta surado 
Aleką Bredlį. 

— Ji... — Kelsė mėšlungiškai nurijo seilę ir pasisten- 
gė, kad jos balsas taip smarkiai nedrebėtų. — Mano senelė 
pažinojo Aleką Bredlį? Ž 

— Taip, pažinojo jį ir jo tėvus. Zinojo, kas jis per 
paukštis. Ji ir pasamdė Bredlį, kad tas suviliotų Naomę. 
Jis ją turėjo įtraukti į spąstus, sudaryti tokią situaciją, kuri 
sukompromituotų jūsų Motiną ir leistų suabejoti jos gera 
valia ir gebėjimu būti tinkama kūdikio augintoja. 

Kelsė po stalu suspaudė Geibo ranką. 

— Jūs norite pasakyti, kad mano senelė mokėjo Ale- 
kui Bredliui? Mokėjo jam už... O kodėl turėčiau jumis ti- 
kėti? 

— Norite tikėkite, norite ne — man tas pats, — nu- 
mojo ranka Runis. Jam ir iš tikrųjų buvo nusispjauti. Tie- 
siog baigdamas savo darbus, jis nusprendė pasirausti gi- 
liuose savo darbo stalo stalčiuose ir iš ten išmesti visas 
šiukšles. 

— Jūs atėjote gauti atsakymą, mis Baiden, ir ne mano 
kaltė, kad atsakymas jūsų nepatenkina. Bet aš tikrai žinau, 
kad avanso Bredlis gavo dvidešimt tūkstančių dolerių. 

Kelsė negalėjo sulaikyti nejučia ištrūkusio riktelėji- 
mo. Dvidešimt tūkstančių! Juk šį skaičių pasakė Tiptonas. 

— Bet svarbiausia buvo tai, kad Naomė nenorėjo žaisti 
šito žaidimo. Siaip ar taip, bet ji Žaidė visai kitaip, negu 
tikėjosi Milisenta Baiden ir Bredlis. Naomė laikė tą alfon- 
są ant pavadėlio ir pernelyg arti jo prie savęs neprisileis- 
davo. Tuo tarpu terminai mygo, ne už kalnų buvo teismo 
procesas, ir Milisenta nusprendė veikti ryžtingai. Ji greitai 

rado, ką dar galima, taip sakant, mesti į katilą! Hipodrome 
įvyko kažkoks nemalonumas dėl žirgo, po to pasikorė žo- 
kėjus. Kilo skandalas, tačiau jis nepadarė Čedvikų reputa- 
cijai tiek žalos, kaip ji tikėjosi. 

Geibas pakėlė ranką. 

— Jūs norite pasakyti, jog tai kažkaip susiję su tuo, 
ką jūs veikėte? 

— Čia viskas susiję. Bredliui reikėjo grynų pinigų, bet 
Milisenta nesiruošė jam atidaryti savo piniginės tol, kol 
nebus pasiekta visiškai konkrečių rezultatų. Dėl to Bredlis 
ir jo vienas hipodrominis bičiulis sudarė nedidelį sandėrį. 
Kai žuvo favoritas, Bredliui kaip išlošimas nukrito šiokie 
tokie sukti pinigai, bet iš Milisentos jis negavo nė cento, 
nes visos simpatijos buvo netekusios žirgo Naomės pusė- 
je. Be to, Milisenta jam nubrėžė galutinę datą. 

Runis kurį laiką apžiūrinėjo tai, kas beliko iš jo kok- 
teilio, ir svarstė, ar neužsisakius jam dar vieną porciją. Iki 
reiso liko mažiau negu dvi valandos, todėl jis nusprendė, 
kad geriau turėti blaivią galvą. 

— Ji man liepė pasiimti fotoaparatą, apsirūpinti juos- 
tele ir laukti netoli fermos. Bet iš pradžių aš patraukiau į 
klubą — stebėti, kaip Bredlis vaidina pavydo sceną. 

— Vaidina? — paklausė Kelsė. 

— Zaidimą visada lengviau pažinti iš šalies, — pa- 
aiškino Runis. — Be to, mano šaltinis mane įspėjo, kas tu- 
ri įvykti vakare. Bredlis ruošėsi išvesti Naomę iš kantry- 
bės, bet jis greičiausiai nesitikėjo, kad jį pasiųs po velnių. 
Gražuolis visada įsivaizdavo esąs kažin kas, kai kalba ėjo 
apie moteris. Naomė iš klubo išėjo viena, ir aš nusekiau 
paskui ją. 

Namuose nieko nebuvo — iki to laiko, kol ten nepasi- 
rodė Bredlis. Aš žinojau, kad turiu padaryti nuotraukas, bet 
tiktai tokias, kurios padėtų Baidenams išlošti bylą. 

— Jūs Žinojote?.. Taip jums liepė mano senelė? — pa- 
sitikslino Kelsė. 

— Visiškai teisingai. Ir iš pradžių viskas atrodė daug 
žadančiai. Naomė, vilkinti plonais naktiniais marškiniais, 
atidarė jam duris ir įsileido vidun. Po to jie kartu išgėrė, ir 
Bredlis ėmėsi ją gundyti. Man pavyko padaryti dar vieną 

sėkmingą nuotrauką — kai jie bučiavosi. Kai ji jį atstūmė, 
aš, suprantama, nefotografavau. Man mokėjo už kitokias 
nuotraukas. Po to jie susiginčijo, aš pro atvirą orlaidę gir- 
dėjau pokalbio fragmentus — ypač kai Naomė ėmė rėkti. 
Ji jam įsakė nešdintis lauk, kalbėjo, kad tarp jų viskas baig- 
ta. O jis ją čiupo ir ėmė grabinėti. 

Runis pakėlė nuo stalo galvą ir pažvelgė į Kelsę. 

— Buvo minučių, kai galvojau, ar tik neverta įsikišti 
ir visa tai nutraukti. Naomė pateko į bėdą, ir kas tai per 
bėda, abejoti neteko. Bet aš nejudėjau iš vietos, turėjau at- 
likti savo darbą, juo labiau kad, kolei aš abejojau, ji suge- 
bėjo nuo jo atsiplėšti. Pastebėjau, kad Naomė supykus kur 
kas daugiau, negu išsigandus. Ji vėl suriko ant jo, po to 
pajudėjo prie telefono, bet Bredlis vėl ją pačiupo. Nema- 
nau, kad Naomė abejojo ir nesuprato, kas turėjo įvykti. Ir 
ji nusprendė gelbėtis sprukdama. 

Runis patylėjo ir atgalia delno puse nusišluostė lūpas. 

— Jis žinojo, kad aš kažkur netoliese. Tas kalės vai- 
kas žinojo, jog aš jį stebiu, todėl jis atsisuko tiesiai į langą 
ir parodė man štai taip... — seklys dūrė pirštu į lubas. — 
“Viršuje, viskas bus viršuje", — štai ką jis man norėjo pa- 
sakyti. Ir aš įlipau į medį, kad atlikčiau tai, dėl ko buvau 
pasamdytas. Tupėdamas medyje, aš jau nieko negirdėjau — 
taip garsiai plastėjo mano širdis — ir neleidau sau apie nie- 
ką galvoti. Man buvo užsakymas, darbas, kurį gerai apmo- 
kėjo, ir svarbiausia pasisekus, aš galėjau tikėtis naujų už- 
sakymų ir naujų klientų. “Juk ji pati užsirovė, — maždaug 
taip sakiau sau aš. — Ji pati prisišaukė bėdą tuo, kad laikė 
už pavadžių tokį kumelį, kaip Bredlis". 

— Jūs žinojote, kad jis nori ją išprievartauti, — iš- 
kvėpė Kelsė. — Zinojote — ir nieko nedarėte. 

— Taip. — Runis mauku prarijo kokteilio likučius. — 
Naomė įėjo į miegamąjį, tiesiog į jį įsiveržė. Stai dabar ji 
išsigando, tačiau be baimės jos akyse dar buvo kažkokia 
beprotybė. Jos ploni naktiniai marškiniai buvo perplėšti ir 
nukrito nuo peties, bet ji to nepastebėjo. Po to į miegamąjį 
įėjo jis. Jis šypsojosi ir atrodė visiškai draugiškai nusitei- 
kęs, atrodo, tarsi atsiprašinėtų. Tai, kaip jie stovėjo vienas 
prieš kitą lango rėme... suplėšytas apatinukas, jo po smo- 

kingu atsegti marškiniai — visa tai atrodė gana reikšmin- 
gai. Net, pasakyčiau, erotiškai. Nežinau, ką tada Alekas kal- 
bėjo, tiktai Naomė pakratė galvą ir atsitraukė atbula, o jis 
nuleido rankas, tarsi ruošdamasis atsisegti kelnes. Tada ji 
jam smogė. Per skruostą... — Seklys apsilaižė lūpas. — Aš 
nufotografavau šį momentą, bet nefotografavau, kai jis 
smogė jai atsakydamas. 

Cia Runis nutilo. Jis neįsivaizdavo, kad taip stipriai jį 
patį sujaudins šis smulkus, detalus pasakojimas apie tą bai- 
siąją naktį. Tada jis jautėsi mažas ir išsigandęs, bejėgis. 
Dabar beliko tiktai savo paties niekingumo pojūtis. 

— Po to Naomė pasilenkė ir akimirksniui dingo iš ma- 
no regėjimo lauko, o Bredlis kažkodėl pakėlė rankas. Iš 
pradžių nesupratau kodėl. Jis vis šypsojosi, bet aš nesu- 
pratau kodėl. Jis tebesišypsojo, bet jo šypsena daugiau ne- 
buvo draugiška. Ir čia aš išvydau Naomę rr jos rankoje re- 
volverį. Aš labai išsigandau ir kaip beprotis ėmiau foto- 
grafuoti. Aš fotografavau net po to, kai ji jį nušovė, net kai 
ten jau nebuvo ko fotografuoti. 

— Tai buvo savigyna, — tarė Kelsė, įsikibdama pirš- 
tais į Geibo ranką. — Kaip ji visą laiką ir sakė. 

Runis sunkiai prarijo gerklėje kamuolį ir linktelėjo 
galva. 

— Taip, gryniausia savigyna. Galimas daiktas, su re- 
volveriu rankoje gal ir būtų jį galų gale privertusi išsineš- 
dinti iš namų, bet ji buvo pernelyg išsigandusi to, kas vy- 
ko. Bredlis ją įvarė į kampą, išprovokavo griebtis kraštuti- 
nės priemonės. Ir jeigu šie faktai būtų paaiškėję, jos sąmo- 
ninga žmogžudyste niekada nebūtų apkaltinę, greičiausiai 
jokio nuosprendžio išvis nebūtų buvę. 

— Bet faktai taip ir nepaaiškėjo. 

— Ne. Aš nuvažiavau pas Milisentą Baiden. Apie nie- 
ką negalvojau — tiesiog vidury nakties atvykau pas ją į 
namus ir ištempiau ją iš lovos. Ji savo ranka man įpylė bren- 
džio ir liepė sėstis. Kai aš išgėriau, ji išklausė visą istoriją. 
Nuo pradžios iki pabaigos. Ji nuspredė, kad viskas mums 
pasisuko taip, kad geriau būti negali. Jos reikalavimu aš 
išlaukiau dvi dienas ir tik tada su pareiškimu nuėjau į poli- 
ciją. 

— Ji žinojo... — sukuždėjo Kelsė. — Vadinasi, ji vis- 
ką žinojo... 

— Ji visa tai ir organizavo. Jeigu Naomės būtų ne- 
areštavę, aš privalėjau nunešti į policiją juostelę ir duoti 
parodymus. Milisenta norėjo, kad aš papasakočiau polici- 
ninkams viską, ką mačiau, — bet ne daugiau. Nė žodžio 
apie tai, ką nutuokiau arba įtariau. O po to ji labai smul- 
kiai man papasakojo, ką aš mačiau. Jauna, nepaprastai leng- 
vabūdiškai vilkinti moteris susitinka savo meilužį tuščio 
namo tarpduryje. Jie geria, jie apsikabina, po to pradeda 
bartis. Moteris pavyduliauja — po scenos klube tai neturė- 
jo sukelti nė mažiausių abejonių — ir užbėga viršun. Mei- 
lužis nuseka paskui ją, kad atsiprašytų, pasiaiškintų ir gal- 
būt pabandytų ją suvilioti. Bet moteris, apdujusi iš pavy- 
do, čiumpa revolverį ir jį nužudo. Po to Milisenta man įteikė 
dar penkis tūkstančius grynais ir pažadėjo mane rekomen- 
duoti savo aukštas pareigas užimantiems pažįstamiems. 

Kelsė išblyškusiu veidu smuko iš kambarėlio ir, pri- 
spaudusi rankas prie pilvo, puolė į moterų tualetą. 

Geibas ją palydėjo žvilgsniu, po to sugavo save, kad 
po stalu gniaužo kumščius. 

— Jūs — šlykštus žmogiūkštis, Runi. Jūs buvote ban- 
dymo išprievartauti liudytojas, o po to padėjote už grotų 
įgrūsti auką, ir visa tai — už kelis tūkstančius dolerių ir 
dešimtį aukštą vietą užimančių klientų. Na ir nedaug jums 
reikia... 

— Aš dar ne viską pasakiau, — šaltakraujiškai atsakė 
Runis. — Bet mes palauksim, kol sugrįš mis Baiden. 

— Pasakykit man štai ką — kas jus privertė dėl visos 
šios šlykštybės prisipažinti būtent dabar? Tiktai prieš ke- 
lias valandas jūs mums neturėjote ką pasakyti. 

— Pasidarė sudėtinga situacija. Aš nemėgstu, kai ma- 
ne ima spausti tuo pačiu metu iš dviejų pusių. — Runis 
truktelėjo pečiais. — Kai ši istorija išplauks, — 0 aš nu- 
sprendžiau, kad ji turi tapti žinoma, — mano reputacijai 
galas. Atrodo, man derėjo išeiti į atsargą dar prieš kelerius 
metus, tada būčiau išlikęs švarus. 

— O aš štai ko nežinau, — ramiai pradėjo, atrodytų, 
nuoširdžiai užjausdamas, Sleiteris, — ar išsivesti tave iš 

čia ir beveik mirtinai išmalti snukį, ar tiesiog tave palikti 
gyventi šitaip. 

Runis pakėlė prie lūpų taurę ir lėtai iškošė vandenį, 
susikaupusį dugne nuo ištirpusio ledo. 

— Kiekvienas Žmogus turi savo pasirinkimą, Sleiteri. 
Tu — lošėjas. Jeigu tu žinotum, kad lošimo namai sužy- 


mėjo visas kortų malkas, — ar tu imtum stengtis nulupti 
visą banką? 
— Kai kurių lošimų tiesiog neverta pradėti. — Geibas 


išvydo grįžtančią Kelsę ir atsistojo. 

— Man viskas gerai, labai atsiprašau. — Kelsės veide 
vis dar buvo matyti blyškios dėmės, bet ranka, kurią ji vėl 
ištiesė Geibui, jau nedrebėjo. 

— Pakentėk dar truputį, — tarė ji ir atsisuko į Runį. — 
Taigi, baikim išklausyti pabaigą. 

— Nesu įsitikinęs, kad jums tai patiks. Misis Milisen- 
ta Baiden mane pasisamdė ne tiktai tam, kad surinktų dos- 
Jė apie misterį Sleiterį. Sios paslaugos ji mane paprašė visai 
neseniai. Savo pirmąjį avansą gavau prieš kelis mėnesius, iš 
karto po to, kai Kelsė užmezgė ryšį su Naome Čedvik. 

Kelsė sukando dantis, melsdama, kad jos skrandis vėl 
neapviltų. 

— Aš... aš nesuprantu, — netvirtu balsu prabilo ji, nors 
daug kas jai jau buvo aišku. Kelsė tiesiog bijojo to, ką ji 
turėjo išgirsti. 

— Tuojau suprasite, — tarė Runis. — Paprasčiausiai 
kalbant, ji labai nenorėjo, kad jūs gyventumėte fermoje. Ji 
būgštavo, kad jūs su Naome sugebėsite rasti bendrą kalbą. 

— Ir kaip ji ketino tam užkirsti kelią? 

— Kadangi nuo to laiko, kai misis Cedvik išleido iš 
kalėjimo, ji nepadarė nieko, kas galėtų ją vėl sukompromi- 
tuoti ir apkaltinti, Milisenta vėl ėmėsi jos praeities. Po to, 
kai buvo nušautas Alekas Bredlis, Milisenta iš manęs pasi- 
ėmė visus mano dosjė. Viską, ką buvau surinkęs. Ten buvo 
kimšte prikimšta visokios informacijos, ir ne tiktai apie Na- 
omę. Aš, matote, dirbu labai kruopščiai, dėl to turėjau pa- 
kankamai dokumentų ir paliudijimų, susijusių su Bredliu 
ir jo hipodromo bičiuliu. Aš surinkau medžiagą apie tai, 
kaip jie “pasūdė" tas lenktynes, kai žuvo Giedrius, ir susu- 

mavau savo įtarimus, jog prie viso šito nagus buvo priki- 
šęs Kaningemas. Kai Milisenta truktelėjo už pavadėlio, o 
jūs, mis Baiden, neatbėgote pas ją ant užpakalinių kojyčių, 
ji paleido šią informaciją veikti. 

— Kaip? — Kelsė susiėmė rankomis smilkinius. — 
Geriau pasakykite man dabar, Runi. 

— Ji man įsakė surasti senąjį Bredlio bičiulį ir pada- 
ryti taip, kad jis sugrįžtų į Virdžiniją. Tiesą sakant, aš jam 
turėjau pažadėti jos vardu darbą. Ji man nepasakė, kas tai 
per darbas, tačiau nesunku buvo atspėti — turėjo pasikar- 
toti sena istorija. Skandalas su narkotikais ir žirgo mirtis 
turėjo paskleisti gandus ir įtarimus prieš Naomę ir prieš 
jus, misteri Sleiteri. — Runis bakstelėjo pirštu Geibo pu- 
sėn. — Jūsų, beje, Milisenta nesiruošė prileisti prie savo 
vaikaitės nė per patrankos šūvį. Trumpiau šnekant, Kelsė 
privalėjo savo akimis įsitikinti, koks žiaurus žirgų lenkty- 
nių pasaulis, kiek jame visokio purvo, — ir nuo viso šito 
pabėgti atgal namo. 

— Bet aš nepabėgau. — Kelsė pajuto, kaip jai super- 
štėjo akis, bet duoti ašaroms valią ji nesiruošė. Siaip ar 
taip, ne dabar. 

— Jūs norite pasakyti, kad visa tai surengė Milisenta? 
Kad ji suorganizavo Pasididžiavimo nužudymą? Dieve!.. 
Išeitų, kad per ją žuvo Mikas! 

— Net tokia moteris, kaip Milisenta, negali visiškai 
manipuliuoti žmogumi, kuris neturi jokio supratimo apie 
etiką ir moralę. Jos samdinys praktiškai tuojau pat išsprū- 
do 1š jos kontrolės ir ėmė veikti savarankiškai. Po arkli- 
ninko nužudymo Milisenta buvo apsiputojusi iš įniršio. Ji 
man atlaužė tiek velnių, tarsi aš asmeniškai būčiau suvaręs 
vargšeliui peilį... — Tai prisiminęs, Runis palingavo gal- 
va. — Prilįsti prie arklio, štai ko ji norėjo. O po to — per 
seno nusikaltimo pakartojimą — ji norėjo pateikti savo anū- 
kėlei akivaizdžią pamoką. 

— Viskas per mane, — sušnabždėjo Kelsė, ir jos Gei- 
bo delnu uždengta ranka beviltiškai pakibo. — Jeigu ne aš, 
nieko nebūtų buvę... 

— Jūs — paskutinė Baidenų giminėje, — be apylankų 
pareiškė Runis. — Milisenta buvo tiesiog dėl to pamišusi. 

Naomės neapkenčia tokia nežmoniška aistra, kurios net me- 
tai negali įveikti. Besiverždama ją vėl pražudyti, kaip ji 
jau kartą ją pražudė, trokšdama jus, Kelse, vėl pasiglemžti 
į savo nagus, Milisenta nieko nebojo. Tai ji paskolino Ka- 
ningemui pakankamai pinigų, kad jis galėtų nusipirkti tą 
kumelę, Didžiąją Bruzdulę. To pakako, kad jį pasijungtų 
sau ir priverstų jį dirbti kartu su tuo žmogumi, kurį ji pasi- 
samdė anksčiau. Nepasakyčiau, kad tai jai labai patiko, — 
pridūrė Runis ir čia pat paaiškino: — Aš turiu galvoje, 
bendrauti su tuo tipu, tegul net per atstumą, bet, matyt, ji 
laikė, kad tikslas pateisina priemones. 

— Aš jos nepažįstu, — lėtai pasakė Kelsė. — Nepa- 
Žįstu moters, apie kurią jūs kalbate. Kaip ji galėjo sugriau- 
ti, sužaloti tiek likimų, atimti gyvybių? 

— Ji manė, kad juos valdo, kontroliuoja įvykių eigą, — 
atsakė seklys. — Milisenta niekada į tai kitaip nežiūrėjo. Ir 
man ji taip pat vadovavo, nukreipdavo mano žingsnius. 

Jis nusišluostė ranka tarpuakį. 

— Tada, pirmą kartą, aš buvau jaunas, imlus įspūdžių, 
kupinas entuziazmo. Bet dabar atsidūriau spąstuose. Vel- 
niai rautų, juk tai buvo tik darbas, mano darbas! Ir tiktai 
paskutinis mano šiandieninis lankytojas pakeitė mano po- 
Žiūrį į situaciją. 

Jis nutilo, įdėmiai įsižiūrėdamas į Geibo veidą. 

— Galbūt aš senstu, — tarė pagaliau jis. — Viešpats 
liudytojas, per šį laiką smarkiai pavargau. Apskritai, kai tas 
žmogus išdygo mano kabinete ir pasiūlė sudaryti naują san- 
dėrį, nusprendžiau kapituliuoti. Ir man patinka galvoti, kad 
pasirinkau sielos palengvinimui gana patogų momentą. 

Išvydęs, jog nei Geibas, nei Kelsė neatkreipė į jo pas- 
kutinį pareiškimą dėmesio, Runis prisimerkė, ir jo žvilgs- 
nis vėl tapo kietas. 

— Norite sužinoti, kaip Benio Moraleso sūnus nudai- 
gojo Čedvikų eržilą? Kaip dar kai kas per plaukelį vos ne- 
žmones ir į savo tikrą tėvą... Taip taip, būtent į jį, — pri- 
dūrė, linksmai šypsodamasis, seklys. — Rikas Sleiteris su- 
gebėjo išmelžti iš Bredlio daug paslapčių. Ir jis buvo dau- 
giau negu laimingas pakartoti vėl jau jam žinomą procedū- 

rą, kai Milisenta Baiden jį pasikvietė po savo vėliava ir 
dar prižadėjo gerai užmokėti. Kerštas ir teisė spręsti už ki- 
tus, kerštas ir pinigai, jos ir jo maldos... Tikros dvi susipy- 
nusios barškuolės gyvatės, ar ne tiesa, misteri Sleiteri ir 
mis Baiden? 


28 


— Būk geras, sustok. 

Iki “Rizikingosios bylos" beliko tiktai dvi mylios, bet 
Geibas paklusniai pristabdė ir išvairavo į kelkraštį. 

— Tau vėl bloga? 

— Ne. — Kelsę iš tiesų pykino, bet tai nebuvo fizinė 
būsena. — Man reikia truputį pasivaikščioti. Ar galime mu- 
du čia keletą minučių pakvėpuoti grynu oru? 

Nesulaukusi atsakymo, ji išlipo iš mašinos. 

Puiki naktis, pagalvojo ji. Ideali liepos naktis su mels- 
vai safyriniu dangaus kupolu, su išbirusiomis stambiomis 
žvaigždėmis ir zenite kyburiuojančiu nerūpestingu mėnu- 
liu. Ji nematė nė vieno debesėlio, galinčio aptemdyti šį di- 
dingą paveikslą. Šiltas oras dvelkė sausmedžių, kurie bu- 
vo apraizgę metalinę plento tvorą, medaus aromatu. Toliau 
gūbrinosi dobilais ir aukšta, vis vešlesne ir sodresne žole 
apaugusios kalvos. Zolėje čirškė žiogai. Minkšta pakelės 
žemė šiek tiek grimzdo po kiekvienu žingsniu. 

— Pernelyg visko daug, — sumurmėjo ji. — Pernelyg 
daug to, apie ką nesinori galvoti. Kaip man jai, Geibai, pa- 
pasakoti? 

Ji atsisuko, ištiesė į jį rankas, kaip niekada labai trokš- 
dama paguodos. — Kaip man papasakoti mamai, jog visa 
tai buvo suplanuota? Jog visos jos nelaimės buvo tik dalis 
plano, siekiant išskirti ją su manimi? 

— Pirmiausia... — Geibas ištiesė ranką ir paėmė ją už 
alkūnės. — Pirmiausia liaukis kaltinusi save. 

— Aš ir nekaltinu. — Kelsė sustojo ir, atsirėmusi į 
aptvarą, apmetė žvilgsniu tolimas tamsias kalvas. — Mane 
siutina, kad iš manęs padarė marionetę. Milisenta — ji net 

negalvojo apie mane kaip apie vaiką. Dabar aš aiškiai tai 
matau — nei kaip apie vaiką, nei kaip apie asmenybę. Pas- 
kutinė, — su kartėliu balse tarė ji. — Viso labo, tiktai pas- 
kutinė iš Baidenų. Net ne anūkė — tiesiog eilinė Baiden. 

Geibas buvo benorįs ką nors pasakyti, kad ją paguos- 
tų, bet pagalvojo, jog šioje situacijoje jis turi tiktai klausy- 
ti. Kartais tyla išmintingesnė už užuojautą ir gali duoti dau- 
giau naudos. 

— Aš manau, — tęsė Kelsė, — kad ji norėjo mane my- 
lėti ir kad kadaise, tegul ir nelabai ilgai, ji mylėjo. Tačiau 
jos jausmai... tai, ką ji jautė mano motinai, ir — o Dieve, 
aš taip to tikiuosi! — kaltės jausmas dėl to, ką ji padarė, — 
O juk jai teko su tuo gyventi, Geibai, — padarė tikrą meilę 
neįmanomą. Visos jos viltys dėl tolesnės Baidenų šeimos 
laimės ir klestėjimo buvo sukoncentruotos į mane. Aš mo- 
kiausi geriausiose mokyklose, aš nutuokiau apie meną, kai 
ką išmaniau muzikoje ir išsimiklinau visokiausiuose ma- 
dinguose užsiėmimuose... Mano draugai, kuriuos ji man pa- 
rinkdavo, būtinai turėjo būti iš padorių šeimų. Galbūt bū- 
tent dėl to aš taip ir nesuradau nė vieno Žmogaus, kuris 
būtų buvęs man iš tikrųjų artimas. Ir kiekviename nepa- 
klusnumo atvejyje, pačiame mažiausiame maište — visur 
Milisenta įžvelgė atspindį moters, kurią ji sunaikino. 

Kelsė mašinaliai nuskynė sausmedžio šakelę ir ėmėsi 
lėtai, metodiškai nuo jos skabyti trapius baltus Žiedus. 

— Kai man sukako dvylika metų, Milisenta panoro iš- 
siųsti mane į Angliją, į uždarą pansioną, bet tėvas tam pa- 
sipriešino. Tai buvo vienas iš nedaugelio atvejų, kai jie ba- 
rėsi. Senoji tvirtino, kad man būtinas išsilavinimas ir draus- 
mė. Zinai, ką į tai atsakė tėvas? “O mano nuomone, jai 
reikia paprasčiausios vaikystės". 

Atsidususi Kelsė sutrynė tarp delnų baltus žiedlapius, 
kurie atsiliepė tąsaus, saldaus kvapo banga. 

— Ar Milisenta suprato, kad išnaudoja ir jį — savo tik- 
rą sūnų? Ar jis jai buvo dar vienas pastumdėlis? Juk tai ji 
padarė daug, jeigu ne viską, jog išardytų jo santuoką, nors, 
galimas daiktas, ji galų gale be jos pagalbos būtų žlugusi. 
Beje, visa tai smulkmenos... — dusliai sumurmėjo ji ir, at- 
leidusi delnus, nukratė nuo rankų paskutinius sutraiškytų 


249 


žiedų likučius. — Svarbiausia — tai, kur man rasti žodžius, 
kad galėčiau savo motinai papasakoti, kaip, kodėl ir kas kal- 
tas? Ir jai, ir tėvui. Juk man tai teks paaiškinti ir tėtei, ar ne? 
Jis taip pat turi teisę žinoti, Ką Milisenta padarė su jo gyve- 
nimu. Ir viską, ką ji bandė padaryti su manuoju. 

Kelsė atsisuko į Geibą ir prisiglaudė veidu prie jo krū- 
tinės, jusdama didžiulį palengvėjimą ir dėkingumą, kad 
jis greta ir kad jo tvirtos rankos moka taip švelniai apka- 
binti. Geibo glėbyje ji jautėsi patikimai ir saugiai. 

— Tiek praradimų, Geibai, tiek beprasmiškų praradi- 
mų! Kiek gyvybių pražudyta, kiek likimų. Ir dėl viso to 
kalta kažkokia šeimos garbė, tiksliau, net ne ji pati, o jos 
išgamiška interpretacija, kuri iš kažkur atsirado Milisen- 
tos galvoje! 

— Puikybė ir dar kelios mirtinos nuodėmės, — negar- 
siai ištarė Geibas, prisimindamas savo paties tėvą. — Pavy- 
das, gobšumas, gašlumas. Aš visada daugiau tikėjau sėkme, 
negu lemtimi, bet vien sėkmė negalėjo uždaryti šį ratą. 

Jis truputį ją atitraukė nuo savęs, kad ji galėtų matyti 
jo veidą. 

— Tu ir aš, Kelse, mes abu iš pat pradžių buvome viso 
šito dalimi. 

— Ir galbūt mes nebūtume taip arti prie šios dramos 
pabaigos, jeigu nebūtume suradę vienas kito. Dabar tu no- 
rėsi jį rasti, taip? Aš turiu galvoje tavo tėvą. 

— Man teks jį surasti. 

— Gali įpareigoti tai padaryti Rosį. 

Geibas netikėtai pajuto, kaip susispaudė Kelsės ran- 
kos ir kaip įsitempė jos kūnas. 

— Paklausyk, Geibai, jis nori tau atkeršyti. Jeigu jis 
pateko į Runio kontorą tuojau po mūsų, tai jis, ko gero, 
mus sekė! Jis ieško būdo tave pasiekti ir smogti smūgį. 

— Štai kodėl privalau jį pirmas surasti. Tai mano ra- 
tas, Kelse, ir aš privalau jį pats uždaryti. 

— Bet jeigu mes nueitume į policiją... 

— Beje, kodėl mes iki šio laiko tenai nepaskambinom? 

Kelsė nusisuko. Geibas pernelyg gerai matė, kas de- 
dasi jos širdyje ir sieloje, ir nereikalavo atsakymo. 

— Gerai, — pagaliau atsiduso ji. — Aš turiu pakalbė- 

ti su Naome, o tu — surasti savo tėvą. Tai turi viską nu- 
spręsti. Būk geras, nuvežk mane namo. 


Kai “Jaguaras" sustojo prie sodybos durų, Geibas pa- 
sisiūlė Kelsei eiti kartu, bet ji atsisakė. Ji jautė, kad turi 
viską padaryti pati. Sulaukęs,kada virš priebučio užges 
šviesa, Geibas įjungė variklį ir nuvažiavo. Jam teko akis į 
akį susitikti su savo paties demonais, pirmasis jų anaiptol 
neturėjo Sleiterio pavardės. 

Atsidūrusi name, Kelsė metė žvilgsnį į laiptus. Buvo 
vėlus laikas, ir Naomė, be abejo, jau buvo atsigulusi. Gal- 
būt palaukti iki rytdienos? — šmėkštelėjo jai galvoje baili 
mintis. Juk šios naujienos laukė daugiau kaip dvidešimt me- 
tų, gali ir dar palaukti... 

Ne, taip svarstyti — tai tikras bailumas, nusprendė 
Kelsė ir atsidususi pasuko į virtuvę. Ji išsivirs sau puodelį 
arbatos ir, siurbčiodama aromatingą gėrimą, viską kaip rei- 
kiant apgalvos — juk jai reikia bent jau apsispręsti, nuo ko 
derėtų pradėti. 

Kelsė nustebo, kad virtuvėje dar buvo Hertė; ji dėjo į 
plovimo mašiną lėkštes. 

— Herte? — šūktelėjo ji, ir senoji tarnaitė krūptelėjo. 

— AK, tai jūs, mis Kele? Kaip tu mane nugąsdinai, 
mažute. — Hertė prisispaudė ranką prie savo rožinės pri- 
kyštės. 

— Jau seniai po pusiaunakčio, tu neturi dirbti iki to- 
kios vėlumos. 

— Visai ne, aš tiesiog ploviau savo lėkštes. Šiandien 
vakare rodė filmą su Bete Devis, vadinasi “Labas, keliau- 
tojai!". Tai aš atsipjoviau gabalėlį citrininio kekso ir dvi 
valandas praverkiau. — Pagalvojusi apie tai, Hertė laimin- 
ga atsiduso. — Mūsų dienomis tokių filmų jau negamina, 
mis Kele. 

— Taip... — Karštligiškai galvodama, kaip palaikyti 
pokalbį, Kelsė priėjo prie bufeto, paėmė arbatinuką ir pa- 
traukė su juo prie kriauklės, kad pripiltų vandens. Jos ju- 
desiai buvo mechaniški, bet gana vikrūs. — O kaip visi 
kiti? Jau miega? 

— Nori arbatos, dukrele? Palauk, tuojau paruošiu. — 

Hertė pavydžiai nustūmė Kelsę nuo kriauklės ir, uždengu- 
si arbatinuko dangtelį, pastatė jį ant plytelės. — Misteris 
ČCeiningas kažkur vaikštinėja su Metu Haneriu. Labai ser- 
ga Viljamsų fermos arklys, ir jie nežino, ar jis ištemps iki 
ryto. 

— Oi, koks nemalonumas! 

— Kad ir kaip sarmata man tą sakyti, mis Kele, bet aš 
vis dėlto pasakysiu... — Hertė ėmė šildyti porcelianinį ar- 
batžolių plikymo indelį. — Tas jūsų brolelis Čeiningas tie- 
siog džiūgavo, kai sužinojo, kad jam pusę nakties teks pra- 
sėdėti arklidėje. Aš jam pasakiau, kad neužrakinsiu virtu- 
vės durų ir kad šaldytuve stovės lėkštė su kepta višta, bet 
jis vis tiek jos nesišildys. 

— Jis ir taip bus septintame danguje, — garantavo 
Kelsė. 

— O man patinka, kai misteris Čeiningas kažkur ne- 
toliese. 

— Ir man taip pat, Herte. Įpilk man du puodelius — 
aš noriu vieną nunešti mamai. 

— Kad ji jau miega, mano aukseli. — Hertė paėmė 
nuo lentynos ramunėlių arbatos ir iš akies įbėrė žiupsnelį į 
porcelianinį arbatinuką. — Ji atrodė tokia pavargusi, tokia 
susijaudinusi, kad aš jos nė neklausinėjau. Prieš valandą 
aš jai nunešiau migdomųjų. 

— Migdomųjų? 

— Na taip. Mis Naomė, žinoma, pasakė, kad nekel- 
čiau dėl niekų triukšmo, bet ji vis tiek prastai atrodė — 
visa tokia išblyškusi, ir akys įkritę. Gero gilaus miego — 
štai ko jai reikia. Aš taip jai ir pasakiau, ir ji savo Hertės 
paklausė. Kai eisiu į savo kambarį — užsuksiu pas ją, pa- 
žiūrėsiu. 

— Aš pati aplankysiu mamą. — Kelsė paskersakiavo į 
užplikytas arbatžoles palengvėjusiu ir paklusniu žvilgsniu. — 
Tada vieną puodelį, Herte. O su Naome pasikalbėsiu rytą. 

— Taip, iki ryto ji pailsės. Persidirbo, vargšelė. 

Hertė pastatė ant padėklo arbatinuką, puodelį su lėkš- 
tele ir mažutėlį grietinėlės puoduką. 

— Pastaraisiais mėnesiais ji atrodo laimingesnė, negu 
kada nors mačiau per daugelį daugelį metų, tiesiog visa 

švyti. Ir visa tai tu padarei, Kele. Tegul aplinkui darosi kas 
tik nori, tiktai motina visada džius dėl savo kūdikio... 

— Bet aš niekur nedingsiu. 

— Aš žinau, auksiuk. Ir ji žino. Neužsisėdėk ten ilgai. 

— Ne ne... Labanakt, Herte. 

Kelsė nusinešė padėklą į savo kambarį ir tiktai po to 
įkišo galvą į Naomės kambarį. Per langą prasiskvebusioje 
mėnulio šviesoje ji išvydo, kad jos motina saldžiai miega. 

Vadinasi, paaiškinimas atidedamas iki ryto, padarė iš- 
vadą ji 1r šmurkštelėjo į savo kambarį — laukti aušros. 


Geibas nesustojo prie savo namų, 0 privažiavo tiesiai 
prie arklidės. Kontoroje virš kalvės jis išvydo šviesą. Pali- 
kęs ant keliuko automobilį, Geibas užlipo laiptais ir nepa- 
sibeldęs įėjo. 

Džemisonas sėdėjo už savo stalo ir kažką rašė. Prieš 
jį buvo kruopščiai išdėlioti pluošteliai popierių, šalia al- 
kūnės stovėjo brendžio taurė. Išgirdęs blogai suteptų lanks- 
tų girgždesį, Džemisonas pakėlė galvą ir pelėdiškai sumirk- 
sėjo. 

— Kodėl taip vėlai, Geibai? 

— Aš galėčiau to paties paklausti tavęs. 

— Ą-a... — pavargusia šypsena parodė į popierius Dže- 
misonas. — Rutina! Kiek popieriukų, ir visiškai nėra laiko 
jais užsiimti. Aš mėgstu dirbti naktį, kai visur tylu ir nie- 
kas netrukdo susikaupti. Beje, va ten ant lentynos yra tir- 


pios kavos indelis, — pridūrė jis. — Gali pasišildyti kavi- 
nuką, jis ant plytelės. 
— Nenoriu. — Geibas žiūrėjo į savo trenerį ir savo 


seną draugą, nušviestą geltonos stalinės lempos šviesos. 
Paskutiniai įtempti mėnesiai jam nepraėjo veltui. Šešėliai 
po akimis buvo panašūs į mėlynes, o raukšlės burnos pa- 
kraščiuose tapo tokios gilios ir aštrios, tarsi būtų prapjau- 
tos peiliu. 

Ne, šis veidas nebuvo panašus į veidą Žmogaus, kuris 
auklėjo “triskart vainikuotąjį" — trijų pagrindinių žirgų 
lenktynių sezono prizų savininką. 

— Atsimeni, aš visą laiką šlaisčiausi prie arklidės, kai 
čia dirbai? Vis lindau prie tavęs ir Miko. 

— Tikra teisybė. — Džemisonas atpalaidavo pečius, 
nejučia įsitempusius nuo įdėmaus Geibo žvilgsnio. — Tau 
čia viskas labai rūpėjo, viskas buvo įdomu. Tiesa, kartais 
dėl įvairumo, ar ką, tu mus susodindavai palošti pokerį ir 
statydavai savaitės uždarbį. 

— Kiek prisimenu, Kaningemas nedavė tau laisvai at- 
sidusti. Jeigu tu jam išaugindavai vieną čempioną, jis rei- 
kalavo iš tavęs dviejų. Kiekvieną kartą, kai ant nosies bū- 
davo didelės lenktynės ir Kaningemas matydavo progą at- 
sikąsti didelį kąsnį, jis imdavo kraipyti blauzdas, jog, at- 
seit, Moisejus iš “Trijų gluosnių" moka auginti klasiškus 
krekus, ir jeigu tu to nepajėgi, tai jis, matai, susirasiąs Žmo- 
gų, kuris tai pajėgs padaryti. 

— Taip, — pritarė Džemisonas. — Kaningemui buvo 
nelengva dirbti. Aš jam paruošiau kelis neblogus žirgus, 
kurie laimėjo nemažai lenktynių, o vieną kartą, dar aštuo- 
niasdešimtaisiais, mūsų Pabandyk Dar Kartą tapo metų žir- 
gu. Bet Kaningemas taip nė karto ir nebuvo patenkintas. 

— Jam buvo reikalinga pergalė derbyje, bet tu jos ne- 
pasiekei. Net po to, kai Čedvikai Kinlende neteko savo er- 
žilo — atrodo, septyniasdešimt trečiaisiais metais? — tu 
nesugebėjai išlošti, nors Kaningemo ristūnas ir buvo lai- 
komas favoritu. — Geibo balsas buvo tylus ir šaltas. — 
Tavo žirgas, kiek pamenu, atbėgo trečias. Tikriausiai tau 
tai buvo tikras smūgis. 

Džemisonas paniro į prisiminimus, ir jo lūpos vos pa- 
stebimai suvirpėjo. 

— Na ką gi, derbyje net toks pasirodymas — jau sėk- 
mė, ir aš nė kiek nesigėdiju. Eržilas neišvystė viso greičio 
ir paskutiniame tarpsnyje pralaimėjo. Ir apskritai dar ap- 
linkybės buvo, pats žinai — tai juk įvyko greitai po to, kai 
pasikorė Benis. 

Jis lėtai psisikišo prie lūpų stiklinę ir nugėrė gurkšnelį. 

— Jūs su Beniu artimai bendravote? 

— Mes buvome geri draugai. 

— Aha, draugai... — Geibas pasuko pasitaikiusią jam 
po ranka kėdę ir atsisėdo. — Ar labai giliai tu buvai į tai 
įklimpęs, Džemi? Tada ir dabar? 

— Į kur tu lenki, Geibai? 

— Jūs su Beniu buvote artimi draugai. Ar tai tu jį įkal- 
bėjai “pasūdyti" lenktynes ar tiesiog tylėdamas sutikai su 
jo planu? Aš tau pasakysiu, ką aš galvoju, — įsiteikiamai 
tęsė Geibas, nesulaukdamas trenerio atsakymo. — Aš gal- 
voju, tu prašei Benį tau padėti. Tu prašei truputį eržilą pa- 
raginti. Kaningemas, siekdamas šios pergalės, pernelyg tave 
spaudė. Galbūt jis tau pažadėjo net liūto dalį prizinių pi- 
nigų, o gal, — tiesiog vis mygo, kolei tu palūžai. O palū- 
žęs tu nusitempei paskui save ir Benį Moralesą. 

Geibo akys, pagaliau atsiplėšę nuo trenerio veido, nu- 
slydo kažkur į kampą. 

— Pergalės derbyje, Džemi, — argi ne šito tu visada 
norėjai, bet tiktai dabar gavai? 

— Nekalbėk kvailysčių, Geibai. Tu pernelyg seniai ma- 
ne pažįsti. 

— Pažįstu, Džemi, taigi, kad pažįstu. Ir aš gerai Žži- 
nau, kad arklidėje be tavo nurodymų absoliučiai niekas 
nevyksta. Aš nesiejau tavęs su tuo, kas neseniai atsitiko 
Naomės žirgui, ir su tuo, kas vos per plauką neįvyko ma- 
no Dubliui. Mano klaida, — ryžtingai tarė jis, pastebėjęs, 
kad Džemisonas nuleido akis. — Niekada nebūčiau pagal- 
vojęs, kad tu sugebi nužudyti žirgą tiktai dėl to, kad laimė- 
tum lenktynes. Kad ir kokios svarbios jos būtų. 

Geibas išsiėmė iš kišenės cigarą ir ėmė įdėmiai jį ap- 
žiūrinėti. Džemisonas tylėjo. 

— Būtent šis įsitikinimas ir apakino mane, — tęsė Gei- 
bas. — Bet tiktai iki tol, kolei nusižudė Reno. Jis nežino- 
jo, kad tai mirtina dozė. Ir tu nežinojai. Tu tiesiog suteikei 
mano eržilui pirmenybę, išbraukęs iš kovos Pasididžiavi- 
mą. Argi mano tėvas tai pavaizdavo kitaip, ką, Džemi? Ko- 
dėl gi nepalengvinus sau varžybų, juk niekas nesužinos? 

— Aš svajojau apie savo namą, apie savo fermą, — 
sukuždėjo Džemisonas. — Žmogus turi teisę į nuosavą na- 
mą, kai jis tiek metų prižiūri svetimą. Bet kuriais kitais 
metais Dublis būtų be vargo išlošęs derbį. Kodėl būtent 
šiais metais Moisejus paruošė arklį, kuris galėtų su juo var- 
žytis? Kodėl?! 

— Tiesiog tau nepasisekė. — Geibas užsirūkė cigarą. 
Jis daugiau nejautė nei apmaudo, nei kartėlio. 

— Tau taip pat reikėjo šios pergalės, Geibai! Ir nesa- 
kyk man, kad ne. 

— Taip, reikėjo. Aš to neneigiu. 

— Ir tu nori pasakyti, kad nebūtum pasinaudojęs būdu 
garantuotai laimėti, jeigu būtum žinojęs — kaip? 

Geibas pakėlė galvą ir jo akys blykstelėjo, bet šiame 
žvilgsnyje degė ne apgailestavimas ir ne užuojauta. 

— Jeigu tu taip manei, tai kodėl man nieko nesakei? 

— Tu buvai kaladėje absurdiška korta. Taip sakė Ri- 
kas. Tu buvai pašėlusi korta ir tavimi nebuvo galima pa- 
sitikėti. Tu tik pažiūrėk, kaip tas eržilas lėlė treku, Gei- 
bai! — nevilties kupinu balsu sušuko Džemisonas. — 
Pagalvok apie tai! Jis laimėjo Trigubą Karūną, ir niekas 
negalėjo jam sutrukdyti. 

— Bet kokia kaina, Džemi? Tai juk ne šiaip sau nužu- 
dytas žirgas — tai ir Mikas, ir Reno. 

Džemisono akys prisipildė ašarų. 

— Tai ne aš, Geibai. Viešpatie Jėzau, nejaugi tu galė- 
jai pagalvoti, jog tai aš. Lipskis veikė, rizikuodamas savo 
kailiu. Apie tai, ką jis iškrėtė, aš sužinojau tiktai po to, kai 
jau buvo vėlu... 

Jo balsas išseko, Džemisonas nutilo, ir kurį laiką Gei- 
bas negirdėjo nieko, tiktai įtemptą kvėpavimą. Pagaliau jis 
suėmė save į rankas ir vėl prabilo: 

— Rikas norėjo, kad tu apie kai ką pamąstytum, bet 
jis man nieko nesakė. Aš nežinojau, kad jis ruošiasi prisi- 
kapstyti prie Dublio. Viešpatis liudytojas, Geibai, tai turė- 
jo būti Cedvik eržilas. Diskvalifikacija, skandalas ir visa 
kita... 

Jis visu savo dideliu sudribusiu kūnu krūptelėjo ir vėl 
nutilo, laukdamas, kol prabils Geibas. Bet Geibas tylėjo, 
ir tyla ėmė Džemisoną slėgti. 

— Tu privalai manimi patikėti, Geibai. Tai Rikas ir 
Kaningemas užvirė visą šią košę. Tu tikriausiai ir pats su- 
vokei... 

— Taip, suvokiau. 

— Rikui diskvalifikacijos buvo mažai. Ir mažai pini- 
gų, kuriuos jis už tai gavo. O jis godus, kaip nežinau kas! 
Rikas mus išnaudojo, norėdamas Pasididžiavimą nužudy- 

ti. Tu neįsivaizduoji, kaip kankinausi, kai jis krito ant ke- 
liuko, ir po to, kai supratau, ką Rikas privertė mus pada- 
ryti. O Reno... — Džemisonas užsidengė rankomis veidą. 

— Aš mylėjau, Geibai, tą vaikiną. Aš daug kartų jam sa- 
kiau, kad jis nekaltas, bet jis nenorėjo manęs klausyti. Viską 
užtaisė Rikas, viskuo kaltas Rikas. O kai jis vėl čia atsitrenkė 
ir pasakė, kad jis nori lošti laikydamasis kitų taisyklių... 

— Ką ką? 

Džemisonas atitraukė nuo veido rankas ir, vėl pasiė- 
męs stiklinę su brendžiu, jį išgėrė mažais gurkšniukais tar- 
si vaistus. 

— Jis nenorėjo, kad tau atitektų Karūna. Mintis, jog 
tu ją gali laimėti, jį graužė iš vidaus it kirminas. Man jis 
pasakė, jog tai tik darbas — mažutis antraeilis statymas, 
kuris mums abiems turi atnešti neblogą sumelę. Iš tikrųjų 
viskas buvo dėl pinigų. Jis mane laikė už gerklės, argi tu 
nematai? Mane ir Reno. Tiktai aš niekada nebūčiau sutikęs 
žaloti Dublį, jau tu manimi patikėk. Šį kartą pats paėmiau 
iš Riko narkotikus. Dozė buvo pakankama tam, kad jį dis- 
kvalifikuotų. Jokios žalos. 

Geibo akių vyzdžiai taip susiaurėjo, jog priminė du 
įkaitusius anglies gabalėlius. 

— Tą naktį, kai Kelsė atėjo į arklidę... Tai juk tu ten 
buvai, ar ne? Tai tu jai smogei? 

— Aš jai nepadariau nieko bloga. Man tiesiog reikėjo 
iš ten pasprukti, kolei manęs niekas tenai nepamatė. Aš pa- 
šalinau Kipą, ir jis, apskritai paėmus, atsipirko tiktai gal- 
vos skausmu. Kelsė pasirodė netikėtai, aš nespėjau užbaig- 
ti. Aš tiesiog... 

— Vien tik už tai aš pasiruošęs tave suplėšyti į gabalus! 

Tarsi atakuojanti gyvatė, Geibo ranka šoko pirmyn ir 
sučiupo Džemisoną už gerklės. 

— Vien tik už tai, — sumurmėjo jis, spausdamas 
pirštus. 

— Aš išsigandau, Geibai! — Apimtas panikos, Dže- 
misonas įsikibo abiem rankom į Geibo pirštus, bet jie lai- 
kė kaip replės. — Viešpatie, aš iš baimės tiesiog nesuvo- 
kiau, ką darau. Negi tu nesupranti? 

— Aš dabar daug suprantu. — Geibas pasišlykštėda- 

mas atleido trenerio gerklę. Džemisonas godžiai gurkšte- 
lėjo oro, ir jo melsvai raudonu tapęs veidas, ėmė po truputį 
įgauti normalią spalvą. 

— Jis mane įbruko į kampą, argi neaišku? Kai aš at- 
sisakiau, Rikas pareiškė, jog mums abiems — man ir Re- 
no — teks brangiai sumokėti, jeigu nebus taip, kaip jis 
pasakė. Ir pabandžiau, nors mato Dievas, per Kelsę nieko 
neišėjo. Po to Reno pabandė tą patį padaryti Belmonte, bet 
nesugebėjo. Juk jis pasikorė, Geibai! Joks arklys to never- 
tas, kad dėl jo mirtum! 

— O žudyti? 

— Aš juk tau sakau, aš ne.... 

— Papasakok tai kam nors kitam, — piktai jį nutrau- 
kė Geibas. — Pavyzdžiui, pačiam sau. Pasipasakok, kaip 
tu tapai nekalta auka, kaip tave išnaudojo be tavo žinios. 
Papasakok sau, jog viskas, kas atsitiko Moralesui, Mikui, 
Reno ir net Lipskiui — visa tai paprastas nepasisekimas. 
Nelaimingas aplinkybių sutapimas. Įdomu, ar tu galėsi su 
tokiomis Mintimis gyventi? 

Jis pakilo ir nuspyrė kėdę. 

— Aš buvau priverstas, Geibai! Bet šiandien jam pa- 
sakiau — ne. Siandien ir pasakiau! 

Geibas atmetė galvą. 

— Apie ką tu plepi? 

— Cia buvo Rikas. Maždaug prieš valandą. Jis buvo 
girtas kaip šiaučius ir kalbėjo visokius dalykus... kad išžu- 
dys visus žirgus, sudegins arklidę ir taip toliau. Vienas Die- 
vas žino, ką jis čia galėjo prikrėsti, jeigu jo nebūčiau iš- 
grūdęs velniop. 


Šiuos žodžius Džemis tiesiog išrėkė įkandin Geibo, 
kuris staigiai apsisuko ir jau bėgo laiptais žemyn. Atsidū- 
ręs arklidėje, jis įjungė visą šviesą ir, apimtas baimės, ėmė 
metodiškai, vieną paskui kitą, tikrinti gardus. 

— Sakau tau, aš jo neleidau į arklidę, — tarė už jo 
nugaros Džemisonas. — Nusiunčiau jį išsimiegoti ir pa- 
aiškinau, jog daugiau neketinu su juo turėti jokių reikalų. 
Kad daugiau nedarysiu jam purvino darbo. Ypač po to, kai 
mirė Reno. Nei purvino, nei jokio kito... 

Geibas sustojo prie Dublio gardo. Jį pajutęs, eržilas 
priėjo prie pat durelių ir tingiai bakstelėjo nosimi į ranką. 

— Tu daugiau čia nedirbi, Džemi, — tarė pavargusiu 
balsu Geibas. — Su tavimi — baigta. Susirink savo daik- 
tus ir išeik. Šiandien pat. 

— Žmogus turi teisę į savo vietą gyvenime, — su- 
murmėjo Džemisonas. — Į savo kampą, į savo nuosavą na- 
mą. Tu turi tai suprasti.... 

— Aš suprantu. Bet tavo vieta ne čia. Daugiau ne čia. 

Per dvidešimt minučių Geibas pažadino tris arklinin- 
kus ir paskyrė juos saugoti žirgus. Jis nusprendė, jog iki to 
laiko, kolei jis nesuras tėvo ir neužkas jo gyvo į žemę, ar- 
klidė bus saugoma dvidešimt keturias valandas per parą. 
Rikas grįš, mąstė Geibas, žingsniuodamas link namo girgž- 
dančiu žvirgždu nubertu takeliu. Godumas ir neapykanta 
jį būtinai privers sugrįžti. 

Jis buvo įsitikinęs, kad jo tėvas nenurims, kol nepada- 
rys savo sūnaus nelaimingiausiu Žemėje žmogumi. Dėl to 
Rikas nepabūgs sunaikinti, sutrypti patį svarbiausią, patį 
brangiausią. 

Geibas pajuto, kaip nubalo jo veidas. Jis kai ką praleido. 
Ne, ne arklius — kažką dar brangesnio, patį brangiausią. 

Kelsė!!! 


Hertė išsitepė veidą kremu, kurį ji užsisakė telepar- 
duotuvėje “Pirk, sėdėdamas namie!". Ji gana dažnai leis- 
davo sau šiuos mažučius malonumus, nors niekam apie tai 
nepasakojo. Paskutinį kartą guvi jauna pardavėja, išdygusi 
mažo virtuvinio televizoriuko ekrane, lengvai įkalbėjo Her- 
tę įsigyti veidui kremo, kurį ji lygino su antruoju gimimu — 
ne mažiau. 

Hertė, beje, stebuklų nesitikėjo. Vienintelis dalykas, 
ko jai norėjosi, tai padaryti mažiau pastebimas raukšles, 
kurios ėmė nenumaldomai vagoti jos veidą. 

Puikavimasis! 

Ji plačiai nusišypsojo, žvelgdama į savo atvaizdą veid- 
rodyje. Moteriai, kuri išgyveno daugiau nei pusę amžiaus 
šiame pasaulyje, toks tuščiagarbiškumas buvo mažų ma- 
žiausia keistas, tačiau kai Hertė atidžiau įsižiūrėjo į savo 

veidą, jai pasirodė, jog “žąsų kojyčių" raukšlės paakiuose 
tapo ne tokios gilios. 

Patenkinta savo vakariniu ritualu, kurį ji atlikinėjo 
štai jau beveik savaitę, Hertė atsistojo, norėdama nusisegti 
chalatą, bet, išgirdusi, kaip girgžtelėjo virtuvės durys, vėl 
užlapojo skvernus ir nusišypsojo. 

Tas berniūkštis, pagalvojo ji, būtinai lįs į šaldytuvą ir 
po to paliks pilną plovyklą nešvarių indų. Be to, ji Žinojo, 
kad Čeiningo amžiaus jaunuoliai retai kreipia dėmesį į nu- 
birusius ant grindų trupinius ir sustingusių riebalų gaba- 
liukus. Ne, geriau nueiti pas jį ir pačiai paduoti vakarienę 
ir prižiūrėti, kad Ceiningas užgertų vištieną kvorta pieno, 
o ne tuo putojančiu gėrimu, kurį jis nuolat siurbčiodavo iš 
tų siaubingų skardinių indelių. 

— Aš žinau, kad jūs čia! — Tarusi šiuos žodžius, 
Hertė plačiai atvėrė duris į virtuvę ir žingtelėjo vidun. — 
Nėra ko slėptis, sėskitės už stalo, misteri Čeiniūsai, ir aš... 

Ji sustojo ir paniuro. Nedidelio šviestuvo, kurį ji spe- 
cialiai paliko neišjungtą dėl Ceiningo, šviesoje, Hertė pa- 
matė, jog virtuvė visiškai tuščia. 

— Tikriausiai su manimi po truputį pradeda juokauti 
mano ausys, — sumurmėjo ji. — Gerai būtų, jeigu per te- 
leviziją pareklamuotų ir kokių nors vaistų nuo kurtumo. 

Ji pasisuko, ir tuo akimirksniu jos pakaušį pervėrė 
skausmas. Gailiu, paukštišku balseliu cyptelėjusi, Hertė 
kaip maišas plumptelėjo ant koklinių grindų. 

Ties ja, girtai išsiviepęs ir plekšnodamas sau į delną 
sunkiu kočėlu, stovėjo Rikas Sleiteris. Nukirtau seną gvė- 
rą jos pačios virtuviniu įnagiu, pagalvojo jis, ir spyrė Her- 
tei bato galu į šonkaulius; nuo judesio susvyravo ir vos iš- 
silaikė ant kojų. 

Nieko, tai mes pataisysim, nusprendė jis, turėdamas 
galvoje smarkiai prarastą judesių koordinaciją, ir išsitrau- 
kė iš užpakalinės kišenės išganingąją gertuvę. Kai į jo per- 
džiūvusią koserę įvarvėjo keli apgailėtini lašai, jis nusi- 
keikė ir, įsigrūdęs gertuvę atgal į kišenę, peržengė bejaus- 
mį Hertės kūną. Cia turi būti ko išgerti, pagalvojo jis. Ge- 
ro, aukštos kokybės gėrimo. Jis kaip reikiant užsipildys, o 
po to eis ieškoti mielosios Geibo balandėlės. 

Kelsė matavo žingsniais savo kambarį ir, siurbčioda- 
ma Lu antrą puoduką arbatos, galvojo, kaip būtų gerai, jei- 
gu Ceiningas jau grįžtų namo. Tada ji bent galėtų su kuo 
nors pasikalbėti. O ir kas, jeigu ne Ceiningas, pajėgtų su- 
prasti šį neįtikėtiną konfliktą? Net Geibas, nors ir mokėjo 
gerai guosti, nepajėgė visai suprasti Kelsės atsiminimų, nu- 
sivylimų ir prieraišumo. Kai dėl Ceiningo, tai jis mokėjo 
būti švelnus ir tvirtas kaip uola, jeigu šeimos problemos 
iškildavo visu ūgiu. 

Rytą, per keletą valandų ji Naomei papasakos viską, 
ką sužinojo. Ir Kelsė neabejojo, kad ši istorija bus pateisi- 
namasis verdiktas vienai iš moterų, kurias ji mylėjo, o ki- 
tai jų — nuosprendis. 

Kelsė negalėjo nepripažinti, jog, nepaisant paskuti- 
nių Runio prisipažinimų sukelto pasipiktinimo, pykčio ir 
kartėlio, ji vis dar mylėjo savo senelę. 

Milisenta Didžioji, galvojo ji, užmerkdama akis. Kaip 
nors ji šį skandalą išgyvens, jau nekalbant apie įstatymą, 
kuris taip pat gali būti gana rūstus? O tuo, kad įstatymas 
užgrius Milisentą visa savo galia, Kelsė beveik neabejojo. 
Jeigu tiktai... 

Apačioje pasigirdo dūžtančio stiklo žvangesys, ir Kel- 
sė krūptelėjo. Tai Ceiningas, pamanė ji, dėdama ant nakti- 
nio staliuko puodelį. Ji negirdėjo, kaip jis parvažiavo, bet 
kas dar gali slankioti ten, apačioje, tamsoje, veltui mėgin- 
damas nepažadinti visą namą. 

Lengviau atsidususi, Kelsė iššoko iš kambario ir nu- 
skubėjo laiptais, kad greičiau pamatytų brolį. 

— Čeiningai, tu idiotas! — sukuždėjo ji, lipdama į pir- 
mą aukštą. — Ką tu sukūlei? Jeigu tai vienas iš krištolinių 
Naomės žirgų, aš, dievaži, tave prilupsiu. Tiksliau — pa- 
bandysiu. Ar tu nors žinai, kiek jie kainuoja? 

Tačiau ant paskutinių laiptų pakopų ji sustojo ir įsi- 
klausė. Namuose staiga pasidarė taip tylu, jog Kelsės ran- 
komis ir nugara nubėgo kažkoks ledinis šaltis. 

— Liaukis! — įsakė ji sau ir, trindama vienas į kitą 
delnus, šiaip taip sušildė rankas. 

— Na, gerasis Ceiningai, išlįsk! — piktai tarė ji. — Man 
nėra kada žaisti slėpynėmis. Aš noriu su tavimi pasikalbėti. 

Ji žengė žingsnį į priekį ir įjungė prieškambaryje šviesą. 

— Aš žinau, kad tu čia, Ceiningai! Tavo katiniška gra- 
cija visada tave išduoda. Tai svarbu, Čeinai!.. 

Susierzinimas jai padėjo įveikti baimę, ir ji ryžtingai 
įžengė į svetainę. Ant kilimo mėnulio šviesoje blizgėjo kriš- 
tolinės šukės. 

— Taip ir yra — geriausias jos arklys. Čeiningai, tu 
išgama! 

Ji pasilenkė, norėdama nuo grindų surinkti šukes... 

— Visa karališkoji kavalerija... — tarė jai už nugaros 
Rikas Sleiteris. — Visa karaliaus kariauna... 

Jis išsiviepė, žvelgdamas iš viršaus žemyn į Kelsę. 

— Bet argi duktė karalienės šukes sugebės čia su- 
rinkti? 

Atlošęs galvą, jis nusikvatojo — taip jam patiko paei- 
liavimas, kurį jis ekspromtu sudėjo. 

Kelsė tyliai riktelėjo iš nustebimo ir skausmo, kai jos 
ranka nejučia suspaudė krištolo skeveldrą. Per delną smar- 
kiai plūstelėjo kraujas. 

— Atsargiau, mažiuke. — Rikas palinko ties ja. — Ant- 
raip tu save supjaustysi į gabalus. 

Jis truputį pakudakino dėl jos įsipjovimo, po to galan- 
tiškai pasiūlė Kelsei savo nosinę. 

— Nenorėjau tavęs gąsdinti, vaikuliuk, bet man pasi- 
rodė, kad mums laikas paplepėti. Aš juk matau — tu be- 

— Jūs — Geibo tėvas! — Kelsė pašoko, bet tai padarė 
nepakankamai vikriai. Riko ranka šūstelėjo priekin ir su- 
spaudė jos riešą. 

— Ką, panašus, taip? Bobos visada sakė, kad mudu su 
berniuku tiesiog kaip du vandens lašai... Šeimyninis pana- 
šumas. — Jo karštligiškai blizgančios nuo gėrimo ir išanks- 
tinio pergalės džiaugsmo akys nužvelgė Kelsės veidą. 

— Bet juk tu tikra lėlytė! — sušuko jis. — Dabar aiš- 
ku, kodėl mano vaikėzas taip prie tavęs priskreto. Nagi, 
kas čia tau? Nieko baisaus. Va, laikyk tvirčiau... — Jis 
privertė Kelsę suspausti sukruvintoje rankoje nosinę. 

Kelsė mašinaliai pakluso. 


— Jeigu jūs ieškote Geibo... — Kelsė trumpam nuti- 
lo, mėgindama įvertinti situaciją. — Jis viršuje, — greitai 
sumetė ji. — Norite, užlipsiu ir jį pakviesiu? 


— Ko niekada negalėjau pakęsti, tai bobų melo. — 
Rikas su tokia jėga stūmė ją į krėslą, kad Kelsės galva ne- 
jučia atsilošė atgal. — Todėl imk ir greičiau klok šventą 
teisybę. 

Jis pasilenkė priekin ir paėmė už abiejų jos krėslo 
rankenų, todėl Kelsė atsidūrė suspausta tarp jo rankų. 

— Geibo nėra viršuje, taip? Savo akimis mačiau, kaip 
jis maždaug prieš valandą tave ištupdė iš savo karnavali- 
nio karučio. Tiesa, nežinau, ko jis išsinešdino namo vie- 
nas, turėdamas guoliui tokią išsičiustijusią šildyklę, kaip 
tu. Beje, man taip ir nepavyko įkalti tam niekšui nė krisle- 
lio sveiko proto. 

Rikas patapšnojo jai per skuostą ir išsiviepė. Valdžios 
ir nebaudžiamumo pajutimas dar labiau išaugo, kai jis iš- 
vydo, kaip Kelsė atsišliejo. 

— Na tai, ko gero, net geriau. Taip mes galėsime pui- 
kiau vienas kitą pažinti. Ziū-ū! O čia kas dabar? — vis dar 
juokdamas jis giebė ją už rankos ir pakėlė ją prie akių. 

— Vestuvinis, ar ką? — paklausė Rikas, apžiūrinėda- 
mas jos žiedą. Staigiai išleidęs Kelsės ranką, jis jai prieš 
nosį pamojavo sulenktu pirštu. 

— Atrodo, mano šuniukas nusprendė iš tavęs padaryti 
padorią moterį, burbuliuk! Ką gi, tai aiškus žingsnis pir- 
myn; kiek žinau, Geibas niekada nesiūlė nieko panašaus 
kekšėms, su kuriom jis paprastai krušdavosi. Netaikyk to 
sau, — netikėtai užbaigė jis. 

— Ką jūs, aš viską suprantu, — atsliepė Kelsė, tikė- 
damasi palaikyti pokalbį ir išlošti laiko. — Mes su Geibu 
nusprendėme susituokti rugpjūtyje. Tikiuosi, jūs atvyksite 
į vestuves? 

Riko veidas net nevirptelėjo, bet atvirkščia jo delno 

pusė tvojo jai į veidą taip stipriai, kad Kelsė nejučia rikte- 
lėjo ir užsimerkė. 

— Ką čia tau sakiau dėl melo, a? Užmiršai?! Juk jūs 
abu trokštate, kad aš nudvėsčiau, nepasijudinęs iš šios vie- 
tos! Ką, ne taip?! 

Kelsė tankiai sumirkčiojo, stengdamasi išvaikyti oran- 
Žinius ratus, kurie po antausio vis dar plaukė prieš jos akis. 

— Aš visai jūsų nepažįstu, — tarė atsargiai ji, nors 
jau pakankamai žinojo, kad jo reikia bijoti, ir baimės dre- 
bulys išdavė ją. 

— Žinai, pupuliuk, žinai. Galiu kirsti lažybų, kad ma- 
no mylintis sūnus išporino viską, ką tik galėjo. Ir tavo mo- 
tina taip pat. 

Prisiminęs Naomę, jis staiga paniuro. 

— Taip taip, — linktelėjo jis, — Naomė taip pat galė- 
tų daug papasakoti apie senąjį gerąjį Riką. 

Kelsė darė viską, kad jos smakras liautųsi drebėjęs. 

— Atleiskite, bet ji niekada apie jus neužsiminė. 

Iš Riko veido niūri šypsena dingo. 

— Kalė! Ir visada buvo kalė. Tu — jos tiksli kopija. 

— Kai kuriais atvejais — taip. Jūs mane per smarkiai 
spaudžiate, misteri Sleiteri. 

— Rikas, pupute. Vadink mane Riku. Arba tiesiog tė- 
tuliu. Juk mes greitai susigiminiuosime. — Apie tai pa- 
galvojęs, Rikas taip ėmė kvatoti, kad jo akyse pasirodė aša- 
ros. — Mes susigiminiuosim ir pradėsim gyventi viena di- 
dele ir draugiška šeima. Prisiekiu, kuo tik nori, ta sena 
nupiepėlė iš įniršio apsiputos vien nuo šitos minties! Aš 
turiu galvoje tavo seną raganą Milisentą. Argi nesakiau, 
kad mes su ja geri pažįstami? Juk jai iš snukio tikrai putos 
meilę su jos senojo Riko sūneliu. Ji, kaip Žinai, neapkentė 
tavo motinos. Neapkentė ir dabar neapkenčia. 

— Aš žinau. 

— O žinai, ką aš galvoju? — Jis taip įgnybo Kelsei į 
skuostą, jog ji vėl nejučia riktelėjo iš skausmo. — Manau, 
galėtum mums abiems įpilti po porciją viskio. O po to mes 
pradėsim pažindintis iš tikrųjų. 

— O'"kei... Rikai. 

Jis atsitraukė į šalį, ir Kelsė nuslydo nuo krėslo. Jos 
žvilgsnis puolė iš pradžių prie prancūziškų, į verandą išei- 
nančių langų, po to prie laukujų durų. Ji buvo įsitikinusi, 
kad sugebės nuo jo atsiplėšti, jeigu jai pavyks išsmukti iš 
kambario. 

— Net nebandyk, lėlyte, — sumurmėjo, įdėmiai ją sek- 
damas, Rikas. Sulig šiais žodžiais, jis nutvėrė Kelsę už ran- 
kos, ir jo pirštai skaudžiai ją suspaudė. — Juk nenori, kad 
tau dar labiau skaudėtų? 

— Cia spintelėje yra konjako “Napoleonas". 

— Tiks. — Rikas nutempė Kelsę prie bufeto. — Nagi 
įpilk mums abiems per keturis pirštus. 

Jis jau girtas, nevilties apimta pagalvojo Kelsė. Jeigu 
ji jam įpils didelę porciją, jis greičiau apspangs, ir tada jai 
galbūt pavyks jo budrumą apgauti. 

— Geibas kartą sakė, kad jums teko daug keliauti. 

— Taip, kai kur pabuvojau. 

— Man labai patinka naujos vietos, — Kelsė nusi- 
šypsojo ir ištiesė jam taurę. — [ jūsų sveikatą. 

Ji pakėlė savąją ir tyliai dzingtelėjo krištolu į krištolą. 

— O tu, pasirodo, moki suimti save į nagus. — Rikas 
mauku prarijo konjaką ir patenkintas iškvėpė orą. — Sis 
Naomės bruožas man patiko labiau už viską. Ji — ta Nao- 
mė — kaip didelis šalto vandens gurkšnis. Beje, kam kam, 
o man tai ji nė už ką nebūtų davusi prisilakti. Tegul kiti 
maukia tą jos vėsą, bet tiktai ne tėtulis Rikas — štai kaip 
ji visą laiką elgėsi. Galbūt ji dabar man leis padaryti nors 
mažytį gurkšnelį? O ne — tai aš pats... Kertu iš ko tik 
nori, aš sugebėsiu priversti Naomę pakeisti savo elgesį. Ji 
viršuje? 

— Jos nėra namie. 

Kelsė dar nebaigė sakyti, kai naujas smūgis į veidą ją 
privertė susvyruoti. Jai iš akių pasipylė kibirkštys, o pa- 
kaušį nusmelkė bukas skausmas. Pirmą akimirksnį Kelsė 
net nesuprato, kad parkrito ir stuktelėjo galva į grindis ša- 
lia bufeto. 

— Melagė kalė! — Šlykščiai šyspodamasis, Rikas dar 
įsipylė konjako. — Tokia pat, kaip ir motina. Ko gero, vis 
dėlto pradėsiu nuo tavęs. Įdomu, kokio tu skonio, pupuliuk. 

Šį kartą Rikas kvatojosi iki tol, kol jam nepradėjo skau- 
dėti šonų, — tokia juokinga jam pasirodė Kelsės veide gy- 
vuliško siaubo išraiška. 

— Ne, nebijok — man nedera rinkti savo šuns ap- 
graužtus kaulus. Be to, aš vertinu... brandesnes moteris. 
Tavo motina dažnai būdavo hipodrome... ir tada, ir dabar. 
Jeigu tavo geroji bobulė kadaise būtų pasisamdžiusi mane, 
one tą šiknių Bredlį, kuris neuostęs kokaino negalėjo ženg- 
ti nė žingsnio, viskas būtų galėję būti kitaip. Eisim paklau- 
sim Naomės — gal ji duos senukui Rikui šansą dar kartą 
pamėginti? 

— Būk nuo jos kuo toliau. — Kelsė , nors ir svaigo 
jos galva, o prieš akis nuo smūgio į tarpuakį viskas plau- 
kė, pašoko ant kojų. 

— Aš tave užmušiu, jeigu tu ją nors pirštu paliesi! 

— Pirštu? Cha cha cha! — Rikas vėl sužvengė. — Kaip 
tu panaši į savo motiną — pasiruošusi užmušti Žmogų 
vien dėl to, kad jis paklūsta įgimtiems poreikiams. 

— Aš viską apie tave Žinau. — Stengdamasi: išsaugo- 
ti pusiausvyrą, Kelsė atsirėmė į bufeto lentynėlę. Man 
reikia vienos minutės, įkalbinėjo ji save. Tiktai vienos mi- 
nutėlės, kad atsitokėtų, kad įveiktų galvos skausmą ir įsiti- 
kintų, jog kojos daugiau nelinksta. — Geibas nuvažiavo 
policijos. Jie šiomis minutėmis turi būti čia. 

Rikas vėl užsimojo, ir Kelsė nejučia, vos neparpuo- 
lusi, atsišliejo. 

— Nagi, varyk teisybę, burbule, antraip aš tave taip 

sumalsiu, kad tikra motina nepažins. 
„ — Bet tai tiesa! Siandien vakare mes susitikome su 
Carlzu Runiu, ir jis mums viską papasakojo. — Kelsė ėmė 
perpasakoti detales, stengdamasi išlošti laiko. Ir Rikas ja 
tikėjo, ji tai matė iš jo veido išraiškos. Ir jo veido išraiška 
jai pasakė, kad jis gali padaryti kai ką blogiau, negu smogti 
dar kartą. 

— Jie tave čia užklups ir įkiš į kalėjimą, jeigu tik tu 
pasiliksi, — tęsė ji. — Lygiai taip pat, kaip policininkai 
kažkada pasodino už grotų mano motiną. Galbūt tau dar 
pavyks pasislėpti. Jeigu išeisi tuojau pat, šią minutę, tai 
jie galbūt tavęs neras. 

— Jie nieko prieš mane neturi. Nieko. — Rikas paėmė 
nuo bufeto konjako stiklinę ir išgėrė. — Visa tai žodžiai. 
Be to, tu užmiršai savo bobulę. 

— Ne, neužmiršau. Mano motiną nuteisė, apipainioję 
melu. Kad nusiųstų už grotų tave, užteks teisybės. 

— Jis mane išduos! — Rikas įniršęs sviedė tuščią tau- 
rę į juodas židinio žiotis. — Mano tikras sūnus, mano kū- 
nas ir kraujas mane išduos policijai! Na ką gi, aš priversiu 
Jį dėl to pasigailėti. Labai pasigailėti ! 

Jis puolė ją. Panika ir jaunatviškas vikrumas Kelsei 
padėjo išsisukti nuo jo ištiestų rankų, todėl Rikas tik su- 
čiupo jos palaidinukės rankovę. Pasigirdo plyštančios me- 
džiagos drikstelėjimas, ir Kelsė ištrūkusi puolė prie durų. 

Rikas ją pasivijo antuoju šuoliu ir parbloškė ant grin- 
dų. Nuo smūgio į grindis skausmas nuėjo jai per visą kūną, 
1r Kelsė ėmė gintis rankomis ir kojomis, kūkčiodama iš be- 
jėgiškumo ir baimės. Jos pirmasis smūgis pataikė Rikui į 
krūtinę, antras nuslydo per pečius, trečias apsikritai per- 
skrodė orą. Tuo pačiu metu Kelsė bandė šliaužti kilimu link 
laiptų, bet kiekvienas colis jai labai sunkiai sekėsi. 

Ji buvo įsitikinusi, kad Rikas tuojau pat ją užmuš. Ją 
mirtinai uždaužys arba pasmaugs savo tvirtomis didžiulė- 
mis rankomis. O kai ji numirs, jis užlips aukštyn, kad pa- 
tektų pas Naomę. 

Ji riktelėjo tiktai kartą — kai jis čiupo ją už plaukų ir, 
truktelėjęs, atkragino atgal galvą. Prieš Kelsės akis plyks- 
telėjo akinanti šviesa, o ašaros taip ir trykštelėjo į visas 
puses. Jeigu Kelsė būtų galėjusi kalbėti, ji būtų pasidavus: 
ir ėmusi melsti pasigailėjimo, bet nuo kiekvieno įkvėpimo 
ir iškvėpimo deginantis gerklę oras keistu būdu nepalietė 
balso stygų. Ji buvo nebyli it žuvis. b 

— Na ką, kale, gavai savo? Gavai? — Zinosi, kaip 
maustyti tėtuką Riką! 

Priekin ištiesti Kelsės pirštai ant kilimo apčiuopė i!- 
gą ir aštrią krištolo skeveldrą. Nieko nesuvokdama, Kelsė 
ją instinktyviai suspaudė kumštyje ir kirto smūgį. 

Rikas sustaugė, tarsi sužeistas Žvėris, ir atšoko. Iš gi- 
lios žaizdos skuoste, kur pataikė smūgis stikline arklio ko- 
jos nuolauža, gausiai pasipylė kraujas. 

Tyliai inkšdama iš baimės, Kelsė atsirėmė rankomis į 
grindis, po to išsitiesė ir šlubuodama puolė lauk iš kamba- 
rio. Įkandin jos liejosi prakeiksmai. 

Ant laiptų pakopų ji suklupo ir parpuolė, tačiau atsi- 
stojo ne iš karto. Keletą akimirkų ji net nekrutėjo, steng- 
damasi atstatyti sutrikusį kvėpavimą ir nuvyti smegenis 
stingdančią baimės miglą. Atrodo, jai tai pavyko, bet kai ji 
pabandė riktelėti, kad įspėtų Naomę, iš jos gerklės išsiver- 
žė tiktai kažkoks švarkščiantis kniauksmas. Išspjovusi krau- 
ją, Kelsė nušliaužė pakopomis aukštyn ir ant kojų atsistojo 
tiktai pačiame viršuje — kai išgirdo, kad Rikas ją vejasi. 

— Ne!!! 

Kelsė stvėrė nuo plačių laiptų turėklų lelijų vazą ir 
sviedė į jį. Sudužusio porceliano garsas ir kimus skausmo 
riksmas jai pasakė, kad sviedinys į taikinį pataikė. Tuo 
Kelsė laimėjo keletą brangių sekundžių, kurios jai labai pra- 
vertė, kai ji bandė pasukti savo kruvinais pirštais Naomės 
miegamojo durų rankeną. 

— Mama! Dieve mano, mama! — įtempusi visas jėgas, 
Kelsė pagaliau pasuko prakeiktą rankenėlę ir, įsiveržusi į 
kambarį, užtrenkė paskui save duris. — Mama, nubusk! 

Šniurkščiodama Kelsė terliojosi su sklende, bet jos 
pirštai buvo užtirpę nuo skausmo ir baimės. Bet štai skląs- 
tis atsistojo į vietą, ir Kelsė, puolusi prie lovos, čiupo Na- 
OMę už pečių. 

— Mama, dėl Dievo, nubusk! 

— Ką?.. — Migdomieji buvo pernelyg stiprūs. Nao- 
mė ne iš karto nubudo ir suirzusi nustūmė dukros ranką. 

— Kas atsitiko? — mieguistai sumurmėjo ji. 

— Pabusk! Jis tuojau bus čia! Reikia iš čia bėgti. Tu 
girdi mane, mama?! 

— Kas bus? — Naomė sunkiai praplėšė akis. — Kas 
atsitiko, Kelse? 

— Jis mus užmuš! Išlipk gi pagaliau iš lovos, velniai 
tave griebtų! 

Kelsė suklykė iš siaubo, kai Rikas visu kūnu užgulė 
plonas miegamojo duris. 

— Kelkis, mama! 


Kelsė atsisuko į duris ir išvydo, kaip lizde šokinėja 
sklendė. 

— Jos ilgai neišlaikys, jis tuojau išlauš duris! Viešpa- 
tie Jėzau, mama, — jis tuojau bus čia, ir tada... Revolve- 
ris! Mama, kur tavo revolveris? 

Traukydama vieną paskui kitą naktinio staliuko stal- 
čius, Kelsė neaiškiai murmėjo poterius. Laimei, revolveris 
buvo vietoje — chromuotas plienas blausiai blykstelėjo mė- 
nulio šviesoje pačiame apatiniame stalčiuje, ir Kelsei išsi- 
veržė palengvėjimo atodūsis. 

— Ką tu darai? — Vis dar apimta miego, Naomė nie- 
kaip negalėjo susiorientuoti, kas čia darosi. Kažkokiu ste- 
buklu jai pavyko atsisėsti ant lovos, bet ji vis tiek vos te- 
galėjo ištarti vieną kitą žodį, nepajėgdama nusikratyti nuo 
savęs miego. 

— Viešpatie, Dieve mano, Kelse, iš kur tu čia atsira- 
dai? Kas vyksta? Kas... čia laužia duris? 

Garsiai sutraškėjo medis, ir Kelsė atsisuko. Revolverį 
ji suspaudė abiem rankom, nepaprastai bijodama paleisti 
ginklą savo drebančiais pirštais. 

Durys krito, Rikas įsiveržė į kambarį, išsitepliojęs tam- 
siu krauju skuostą, ir išvydo plonais naktiniais marškiniais 
lovoje sėdinčią Naomę. Viena petnešėlė buvo nuslydusi 
nuo lyg marmuras blyškaus peties, apnuogindama švelnų 
krūties išlinkimą. Prašiepęs dantis, Rikas šoko pirmyn. 

Kelsė pajuto, kaip revolveris trūktelėjo jos rankose tar- 
si gyvas. Pečius nudiegė netikėtas skausmas. 

Sūvio ji negirdėjo. 

— Alekas?.. — Susidrumstę Naomės smegenys dar ne- 
suvokė tikrovės, painiodami praeities ir dabarties vaizdus. 

— Tai ne Alekas, — išgirdo Kelsė savo pačios nena- 
tūraliai ramų balsą. — Tai Geibo tėvas. Aš jį nužudžiau. 

— Sleiteris?7 — Kovodama su miegu, Naomė išsiropš- 
tė iš lovos ir kaip prieš daugelį metų palinko ties negyvu 
vyru. Mašinaliai pačiupinėjusi pulsą, ji išsitiesė. 

— Rikas Sleiteris? — Ji pasitrynė akis. — Aš norė- 
čiau žinoti, kas čia darosi? 

— Aš jį nušoviau, — pakartojo Kelsė, nuleisdama ran- 
ką su revolveriu. 

Naomė pakėlė į ją akis ir dukros akyse išvydo šoką, 
išgąstį, siaubą. Jai pačiai drebėjo kojos, bet ji prisivertė 
žengti žingsnį link Kelsės. ž 

— Sėsk, Kelse. Tu privalai sėsti. Stai taip, gerai... — 
Ji padėjo dukrai klastelėti ant lovos. Niekas, niekas dabar 
neturėjo reikšmės, tiktai ji. 

— Nagi, duok man revolverį. — Naomė ištraukė gin- 
klą iš bejėgių Kelsės pirštų ir padėjo į šalį. Atrodo, dabar 
su tuo bus viskas tvarkoj, pagalvojo ji. — O dabar pri- 
glausk galvą prie kelių ir pabandyk kvėpuoti. 

— Negaliu. Negaliu kvėpuoti... 

— Gali, aš žinau. Lėtai ir giliai... Na, pradėjom. Šau- 
nuolė, Kelse. 

Kol Kelsė bandė atgauti kvapą, Naomė trumpai išdės- 
tė savo planą. 

— Dabar aš tau pasakysiu, ką būtent mes turime da- 
ryti. Pasistenk viską prisiminti ir tiksliai vykdyti, kaip aš 
liepsiu. Supratai? 

— Jis norėjo mane užmušti... Ir tave taip pat. Jis būtų 
užmušęs, bet aš jį nušoviau. Aš neprisimenu, kaip paspau- 
džiau gaiduką, bet jis negyvas... 

Kelsės dantys ėmė kalenti. 

— Aš jį nužudžiau! 

— Ne, tai aš jį nužudžiau. Nagi, pažiūrėk į mane, Kel- 
se... — Naomė atsargiai paėmė Kelsę už smakro ir priver- 
tė atsisukti, bet, išvydusi jos kraujuotą, sumuštą veidą, aik- 
telėjo ir suleido abiejų rankų nagus į delnus, vildamasi, kad 
skausmas jai padės įveikti sukrėtimą. 

— Klausyk, mergaite, manęs. Jis įsiveržė čionai ir... — 
Ji lengvai palietė pirštų galais ant Kelsės skruostų įdrėski- 
mą. — Ir sumušė tave. Po to aš išsiėmiau revolverį ir jį 
nušoviau. 

— Ne, mama, viskas ne taip. Aš niekaip negalėjau ta- 
vęs pažadinti. 

— Ne, ne, vaikuti, aš nubudau tuojau pat, kai tiktai tu 
čionai įbėgai. Tu tiktai norėjai čia nuo jo pasislėpti, bet jis 
išlaužė duris, ir aš jį nušoviau. Dabar aš turėsiu paskam- 
binti į policiją, ir policininkams mes turėsime pasakyti, 
kad viskas buvo kaip tik taip. 

— Aš ne... — prieš Kelsės akis viskas ėmė plaukti, ir 
ji susiėmė rankomis galvą. — Aš nemeluosiu... 

Ji krūptelėjo ir garsiai riktelėjo, išgirdusi ant laiptų 
kažkieno sunkius žingsnius. 

— Viešpatie... — Geibas metė tiktai vieną žvilgsnį į 
savo tėvo kūną, po to įsistebeilijo į moteris, kurios tvirtai 
prisiglaudusios viena prie kitos, buvo susigūžusios ant lo- 
vos krašto. — Kelse! 

Vienu šuoliu jis įveikė atstumą nuo durų ligi lovos, su- 
klupo ant kelių ir paėmė jos supjaustytas rankas į savąsias. 


— Jis tave sužeidė! Ką jis padarė tavo veidui?! — iš- 
trūko jam. — Aš jį užmušiu! 
— Aš jau tai padariau, — ramiai tarė Naomė. — Iš- 


vesk ją iš čia, Geibai. Kad ir į jos kambarį, o aš kol kas 
paskambinsiu į policiją. 

— Man viskas tvarkoj, — spyrėsi Kelsė, bet, kai tik ji 
atsistojo, kambarys susvyravo, ir Kelsė pajuto, jog kažkur 
sminga. 

— Tau reikia atsigulti. — Geibas nutvėrė ją ant rankų 
ir nedavė pargriūti. — Aš tavimi pasirūpinsiu. 

Jis metė žvilgsnį į Naomę. 

— Nesirūpink, aš Kelsę paguldysiu. 

— Tegul būna mano kambaryje, kol aš čia užbaigsiu. — 
Naomė pakėlė telefono aparato, stovinčio ant spintelės prie 
lovos, ragelį. 

— Jis visą laiką buvo greta mūsų... — sumurmėjo Kel- 
sė ir stipriau prisiglaudė prie Geibo, kuris ją nešė į miega- 
mąjį, krūtinės. — Jis sekė... Ir jis pražudė žirgą. 

— Gulėk ramiai. — Geibas nuleido Kelsę ant lovos, 
nors jam norėjosi laikyti ją ant rankų ir neišleisti. Dabar jis 
galėjo nesvyruodamas užmušti žmogų arba viską aplinkui 
sutraiškyti. Sunkiai tramdydamasis jis užklojo Kelsę vilno- 
ne antklode ir pajuto, kad ji visa dreba. Nuo patirto sukrėti- 
mo jos vyzdžiai tapo smeigtuko galvutės dydžio, o veidas... 

Geibas su bejėgiu įniršiu suspaudė kumščius. Kelsės 
veidas buvo nusėtas mėlynėmis ir kraujosruvomis. Kas tai 
padarė, Geibas stengėsi negalvoti; vien mintis, jog tai jo 
tėvas, jį galėjo taip įsiutinti, kad jis nepajėgtų kontroliuoti 
savo veiksmų. 

Norėdamas apmalšinti įniršį, Geibas nuėjo į vonios kam- 
barį, sudrėkino rankšluostį ir pasėmė puodelį šalto vandens. 

— Nagi, mažyte, išgerk štai šitą. — Jis atsisėdo greta, 
padėjo Kelsei pakelti galvą ir prikišo prie jos lūpų puodelį. 

— Jis buvo apačioje, — sukuždėjo Kelsė, ir Geibas 
pastebėjo, kaip jos pirštai tvirtai įsikibo į antklodės pakraš- 
tį. — Aš maniau, jog grįžo Čeiningas ir sukūlė krištolinį 
žirgą. Bet tai buvo... buvo... t-tavo tėvas. Jis visą laiką šyp- 
sojosi, mane mušė ir vėl šypsojosi... 

Ranka, kurioje Geibas laikė rankšluostį, susispaudė 
taip stipriai, kad pabalo pirštų krumpliai. 

— Nebijok, jis daugiau tavęs nelies... — Geibas bandė 
nuo jos veido nuplauti kraują, bet jo pirštai drebėjo beveik 
taip pat smarkiai, kaip ir Kelsės. — Jeigu nori, paimk mane 
už rankos, Kele. Daugiau tavęs niekas niekada nelies. 

— Aš nesugebėjau jo apgauti... — Krūpčiodama visu 
kūnu, Kelsė prisiglaudė prie jo. Jai buvo labai šalta, o Gei- 
bas buvo toks jaukus ir šiltas. — Aš bandžiau blefuoti, bet 
tu sakei, kad nemoku, be to, aš labai išsigandau. Ir supy- 
kau. Jis suprato, kad meluoju ir vėl man smogė. 

Ji prisiglaudė savo sumuštu veidu prie jo kaklo. 

— Jo tokie didžiuliai kumščiai, Geibai! 

Bet jis visada juos naudojo tiktai prieš moteris, niū- 
riai pamanė Geibas. 

— Aš norėčiau jį užmušti savo paties rankomis, — su- 
murmėjo jis. — Užmušti už tai, kad jis palietė tave. 

— Tai ne dėl manęs... — Kelsė netikėtai pasijuto mir- 
tinai išvargusi. — O dėl tavęs... Jis norėjo atkeršyti tau. 

— Aš žinau. — Geibas truputį pasuko galvą ir lengvai 
lūpomis palietė jos kaktą, po to nuleido Kelsę ant pagal- 
vių. — Dabar viskas jau praeityje. 

Kelsė neilgam užsimerkė. Sukrėtimas ir šokas atsitrau- 
kė, ir savo teises po truputį įgavo skausmas. Kūną maudė 
ir taip skaudėjo, tarsi jį ką tik būtų perleidę per mėsmalę. 

— Tu atėjai... — sukuždėjo ji ir paėmė jo ranką. 

— Taip. — Geibas pažvelgė į jos sudėtas rankas. — 
Nuojauta. Tiktai aš pavėlavau. 

Kelsė netikėtai atmerkė akis, ir jose šmėkštelėjo nau- 
ja išgąstinga mintis. 

— Naomė!.. 

„  — Jai viskas gerai. Jeigu tu būtum buvusi viena... — 
Si mintis buvo tokia baisi, jog Geibas nejučia krūptelėjo, 
kai gryno siaubo nagai įkibo jam į gerklę. — Man reikėtų 
paleisti tave. Tiesiog dabar. 

— Paleisti? — Kelsė visai nebuvo įsitikinusi, kad jai 
patiks tai, ką ji apčiuops, tačiau ji pasikėlė nuo pagalvių ir 
palietė ranka sutinusį, subraižytą veidą. 

— Atvirai kalbant, aš seniai turėjau pasitraukti. 

— Pasitraukti? 

Jos žvilgsnį užtemdęs tirštas rūkas po truputį sklaidė- 
si. Dabar Kelsė aiškiai matė jį sukausčiusią įtampą ir jaus- 
mų audrą akių gilumoje. 

— Geibai... — Kelsė palietė ranka jo skruostus, tarsi 
tikėdama sugrąžinti į veidą raudonį, o į sielą — ramybę. — 
Nereikia. Aš jaučiuosi normaliai. 

— Jis sumušė tau veidą, sudraskė drabužius. Jis tave 
išgąsdino. — Geibas atitraukė nuo jos ranką ir atsistojo. — 
Šis žmogus buvo mano tėvas. Nesvarbu, kad visą gyvenimą 
stengiausi atsikratyti mažiausių jo charakterio bruoželių, 
kuriuos pastebėdavau savyje. Tai paveldėjimas, tai — jo 
kraujas, ir jis visada bus manyje. Man neturi būti vietos 
tavo gyvenime, Kelse. Vienintelis dalykas, ką galiu dėl 
tavęs padaryti, tai išeiti, dingti. 

Kelsė sunkiai atsisėdo lovoje. Ją taip suėmė skausmas, 
kad ji vos neprarado sąmonės, bet jai vis dėlto pavyko ne- 
sudribti atgal ant pagalvės. 

— Aš tavęs to neprašiau, — šiurkščiai tarė ji ir susi- 
raukė, išgirdus tolumoje gergždžiantį policijos sirenų 
kauksmą.— Jeigu nori man padaryti paslaugą, surask man 
porą aspirino tablečių ir pasilik savo kvailą taurumą sau. 

— Aš bandžiau elgtis kaip padorus žmogus. 

— O pasielgei kaip tikras kiaulė. Be to, aš nemyliu 
padorių. Aš myliu tave. 

Kelsė atmetė plaukus ir įdėmiai jį nužvelgė. — Nejau- 
gi tikėjaisi pasinaudoti mano būsena, kad nepastebimai nu- 
simuilintum? Neišdegs, Sleiteri! Mes sudarėme kontraktą, 
ir tu niekur nesidėsi, kolei neatsiskaitysi kaip pridera. 

— Aš visada sąžiningai moku sąskaitas. — Geibas 

vėl prisėdo ant lovos krašto ir lengvai nuleido ant jos pe- 
čių rankas. — Tai mano paskutinis mėginimas parodyti tau- 
rumą. Šiaip ar taip, didvyrio iš manęs neišėjo. Tai aš jį pri- 
valėjau užmušti, Kelse. Užmušti kaip šunį ir, žinoma, pli- 
komis rankomis. 

Kelsė palietė jo pirštus. 

— Nereikia, nekaltink savęs. Tu negalėjai Žinoti, kad 
jis Čia ateis, kad jis padarys... tai, ką bandė padaryti. Ir vis 
dėlto tu atėjai. — Ji suraukė kaktą, bandydama suvokti. 

— Kodėl tu, Geibai, atėjai? 

— Dabar tai neturi reikšmės. Vis tiek tai turėjau būti 
aš. Aš jį turėjau nudobti, o ne Naomė. 

Kelsė atšoko, ir jos veide vėl pasirodė mirtinas blyš- 
kumas. 

— Tai buvo ne Naomė, — lėtai tarė ji. — Tai aš nužu- 
džiau tavo tėvą, Geibai. 


„.„Naomė iš aukštos taurės lėtai siurbčiojo brendį. Ji sė- 
dėjo virtuvėje ir merkėsi nuo lempų šviesos, kuri buvo tokia 
ryški, kad gadino akis. Jos rankos vos pastebimai virpėjo. 

Ji negalėjo galvoti apie nieką kitą, tiktai apie tai, kad 
jos duktė — išsigandusi, sužeista — guli viršuje ir kad Her- 
tė, ištikimoji Hertė dabar “greitosios pagalbos “ automo- 
bilyje pakeliui į ligoninę. 

— Tikriausiai jis įėjo pro virtuvę, — tarė Naomė. — 
Ir užpuolė Hertę. Ji pasveiks, tiesa? 

Akimirksniui ją apleido savitvarda, ir jos lūpos suju- 
dėjo. 

— Juk ji tokia trapi ir labai romi.. 

— Gydytojai sakė, kad ji jau atgavo sąmonę, misis 
Čedvik, — atsakė leitenantas Rosis, stengdamasis kalbėti 
tyliau. Prieš jį sėdinti moteris atrodė taip, tarsi ji bet kurią 
sekundę gali subyrėti į gabalėlius. 

— Kai tiktai ją nuveš į ligoninę, mes su jais susisiek- 
sim ir sužinosim, kokie jūsų kambarinės reikalai. 

— Gal reikėjo su ja nusiųsti Moisejų. 

— Jis vis tiek jūsų nepaliks, misis Cedvik. Mums ir 
taip labai nelengva sulaikyti viršuje misterį Vaitrį. Tai 
papasakokite man, kas vis dėlto įvyko? 

Naomė giliai įkvėpė oro ir su nuovargiu balse tarė: 

— Jis įsibrovė į namą. Kaip — aš to nežinau. Aš vir- 
šuje Miegojau savo kambaryje ir išgirdau kažkokį triukš- 
mą. Dar nespėjus man atsikelti ir apsirengti, į miegamąjį 
įsiveržė Kelsė. Ji... ji buvo išsigandusi ir gerokai, leite- 
nante, sumušta. Jos veidas... aš jame mačiau smūgių ir krau- 
jo pėdsakus. 

Naomė trumpam nutilo, prispaudusi prie lūpų delną. 
Ji tai pramiegojo! Kolei apačioje mušė jos dukrą, ji mie- 
gojo! 

Po to kažkas ėmė laužti duris. Man pasirodė, kad žmo- 
gus puola ant jos visu savo svoriu. Aš taip pat išsigandau 
ir išsitraukiau... iš naktinio staliuko stalčiaus revolverį. Kai 
jis išlaužė duris, aš iššoviau. 

Rosis žiūrėjo, kasip ji pakelia prie lūpų taurę, kaip iš jos 
geria, kita ranka prilaikydama, kad į dantis nekalentų stiklas. 

— Jūs dar buvote lovoje, kai jį nušovėte, misis Čedvik? 

— Taip. Tai yra ne.— Naomė padėjo savo taurę ant 
stalo. Reikia būti atsargiai, priminė ji sau. — Aš buvau prie 
lango. Viskas taip greitai įvyko... 

— Jūs sakėte, kad jus pažadino triukšmas ir kad jūsų 
duktė įbėgo į kambarį, jums nespėjus atsikelti ir iš jos su- 
žinoti, kas atsitiko. Tai tiesa? 

— Taip. — Kodėl jie nuolat paskui mane kartoja tai, ką 
aš pasakau? — nustebo Naomė, bet prisiminė, kad taip buvo 
ir anksčiau. Ką ji kalbėjo, neturėjo reikšmės. Niekada. 

— Jūs buvote svetainėje nuo to momento, kai paskam- 
binote į policiją? 

— Ne. — Naomė tvirtai suspaudė lūpas. Jeigu čia bu- 
vo paslėptos kokios nors pinklės, ji jų nematė. — Aš nėjau 
žemyn ir buvau viršuje iki tol, kol atvažiavote jūs. 

— Ten viskas nusiaubta, misis Cedvik. Kraujas, su- 
laužyti baldai, sudaužytas stiklas. Mano nuomone, tam, kad 
padarytum tokį nuostolį, hmm... jūsų nuosavybei, piktada- 
riui reikėjo ilgoko laiko tarpo. Pakankamai laiko, kad su- 
spėtum atsikelti iš lovos ir išeitum į laiptinę. 

— Aš... aš išsigandau. 

— Galbūt jam pasakyti apie migdomuosius? — pagal- 
vojo Naomė. Taip? Ar vis dėlto ne? 

— Aš buvau miegamajame, nes bijojau. 

— Bijojote, turėdama po ranka telefoną ir revolverį? 

Naomė pakėlė galvą ir susitiko su jo akimis. 

— Jis įsiveržė į mano miegamąjį, — tarė ji ramiu bal- 
su. — Ir aš jį nušoviau. 

— Ne, tai netiesa! — į virtuvę įpuolė Kelsė. Ji buvo 
dėkinga Geibui, kuris padėjo jai čia prisikapstyti, bet ant 
slenksčio paleido jos ranką. 

— Naomė nieko nenužudė. 

— Kelse, iš kur tu atsiradai? Tau negalima čia būti! — 
Naomė, apimta panikos, pašoko. — Vesk ją atgal į miega- 
mąjį, Geibai. 

Ji pasisuko į Rosį ir desperatiškai čiupo jį už rankos. 

— Juk jūs matote, ji sumušta! Ką jis jai padarė, tas 
išgama... Mano dukrai! Ji susijaudino ir nesupranta, kas 
darosi. Vargu ar ji galės jums suprantamai papasakoti, kaip 
viskas atsitiko. Siap ar taip, — dabar. 

— Nereikia, mama. 

Kelsė priėjo prie stalo, ir stiprioje lempų šviesoje jos 
blyškios odos sumušimai dar labiau išryškėjo. 

— Aš vis tiek tau neleisiu prisiimti sau kaltę — tam 
nėra jokio reikalo.Tai tiesiog nesąžininga! 

— Sėskite, mis Baiden, — pakvietė ją Rosis. — Sės- 
kite ir man papasakokite, kas atsitiko. 

— Tylėk! — Naomė veržliai aplenkė stalą ir čiupo Kel- 
sę už rankų. — Paklausyk, manęs, Kelse! Tu sužeista, tu 
susijaudinai. Tegul Geibas tave nuveža į ligoninę, 0 aš vis- 
kuo pasirūpinsiu. 

— Ne. — Kelsė ryžtingai krestelėjo galva ir prisitrau- 
kė Naomę prie savęs. — Ne, mama, nereikia. 

— Aš nenoriu, kad tu kentėtum tai, ką aš iškentėjau. 
Nenoriu! — Naomė vis labiau drebėjo, bet dabar jos tai jau 
nejaudino, ir ji tik dar tvirčiau spaudė Kelsės rankas. — Tu 
neįsivaizduoji, į ką tai panašu. Kad ir ką tu sakytum, netu- 
ri reikšmės. Kad ir kas atsitiktų — taip pat. Jie suims tave, 
Kelse, suims visam laikui. Būk gera, paklausyk manęs, 
Kelse! 

— Sį kartą tai, kas atsitiko, turi reikšmę, — sumurmė- 
jo Kelsė. — Viskas pasikeitė, mama. 

Bet Naomė taip nemanė. Kodėl kas nors turi keistis, 
ypač — policininkai? 

— Ant revolverio — mano atspaudai, — tvirtai tarė ji 
ir atsisuko į Rosį. Jos veidas buvo šaltas ir baltas kaip mar- 
muras. — Revolveris buvo laikomas mano miegamajame, 
ir tas išgama buvo nušautas mano miegamajame! To jums 
turėtų pakakti, leitenante. 

— Naome, — švelniai tarė Geibas. — Sėsk. 

— Tu man pažadėjai ja rūpintis! — sušuko, atsisukda- 
ma į jį, Naomė. — Tu pasakei, kad padarysi viską, ką rei- 
kia. Aš prašau tavęs, vesk ją viršun. 


— Misis Cedvik... — Leitenantas Rosis įsmeigė į ją 
žvilgsnį. — Jūs tikriausiai žinote, kad yra keli paprasti bū- 
dai sužinoti, kuri iš jūsų — jūs ar jūsų duktė — šovė iš 
pistoleto. 


— Aš noriu spjauti į jūsų būdus. Jūs neišsiųsite mano 
dukros į kalėjimą! 

— Manau, kad neišsiųsiu, — netikėtai pritarė Rosis ir 
pridūrė: — Sėskite abi. Būkite geros. 

— Sėsk, mama. — Kelsė apkabino per pečius Nao- 
mę. — Ir nebijok. Aš pažadu, kad viskas bus gerai. 

— Ar nenorite gurkšnelio brendžio, mis Baiden? — 
kripėsi į ją Rosis, kai Kelsė atsisėdo priešais jį ant kėdės. 

Kelsė pažvelgė į taurę ir krūptelėjo. 

— Ne, kažkodėl nesinori. 

Ji sulaikė kvapą ir pakėlė į Rosį akis. 

— Aš išgirdau apačioje stiklo žvangtelėjimą... — pra- 
dėjo ji savo pasakojimą. 

Nulinkusiuose žolių stiebuose rasų lašai blizgėjo tarsi 
brangakmeniai. Sėdėdama verandoje ant sudedamojo krės- 
lo, Kelsė gėrėjosi jų grožiu, žinodama, kad greitai aukštai 
pakilusi saulė šį rytmečio stebuklą išdžiovins. 

Prie arklidžių esančiose aikštelėse arklininkai treni- 
ravo žirgus, darbininkai valė gardus ir pildė pašaro lovius, 
bet Kelsės kūną vis dar maudė, ir ji jautė sąžinės grauži- 

mą, kad jai neleidžiama dirbti lygiai su visais. Dar visą 
savaitę ji negalės prisiliesti prie šakių ir gramdiklių, todėl 
sielos gilumoje Kelsė dėl to tiktai džiaugėsi. 

Už Kelsės nugaros atsivėrė durys, Kelsė atsisuko ir 
išvydo Naomę. 

— Kaip ten Hertė? — paklausė ji. 

— Jai daug geriau. Tiek geriau, kad ji pradėjo jaudin- 
tis dėl visokių smulkmenų. — Naomė atsidususi atsisėdo į 
gretimą krėslą ir patenkinta ištiesė kojas. Iš pradžių ji no- 
rėjo įsipilti iš kavinuko, stovinčio greta Kelsės ant staliu- 
ko, kavos, bet tingėjo net pasijudinti. 

— Tenka išgalvoti visokių gudrybių, kad Hertė pasi- 
liktų lovoje dar nors dieną ar dvi. Aš jai pasakiau, kad jei- 
gu ji atsikels, tada aš pradėsiu jaudintis. 

— Gudriai sugalvota. . 

— Svarbiausia, kad tai padėjo. Siuo laiku ji tiek ir te- 
veikia, kad žiūri televizijos komercinius kanalus, kurie siū- 
lo įvairų šlamštą, ir viską iš eilės perka. Kaip tu, Kelse, 
jautiesi? 

— Puikiai, bet tiktai iki tol, kol neprieinu prie veidro- 
džio. — Kelsė susiraukė. Per pastarąsias dvi dienas kai ku- 
rios mėlynės visai dingo, užtat gelsvai pilka spalva išsilie- 
jo kitos. — Kol nematau savo atvaizdo, visas įvykis man 
atrodo kaip košmariškas sapnas. Galbūt tai tiesiog toks lai- 
kotarpis... Aš Žinau, kad nužudžiau Žmogų, bet viso to tik- 
ras siaubas manęs dar nepasiekė. 

— Negalvok apie tai. Tu padarei, ką turėjai padaryti, 
kad apsigintum. Ir mane apgintum taip pat. — Naomė atki- 
šo saulės spinduliams veidą ir prisimerkė. — Juk aš jo vi- 
sai nepamenu, Kelse. Visai. Galbūt retsykiais susitikdavau 
su juo hipodrome, bet veido neprisimenu... Ir vis dėlto man 
kartais atrodo, jog aš turėčiau jį prisiminti, gerai prisimin- 
ti — juk šis Žmogus mano gyvenime suvaidino tokį svarbų 
vaidmenį. O kaip tu manai? 

— Jis tau visada buvo tuščia vieta. Ir tai žinojo. Dėl 
to Rikas Sleiteris taip ant tavęs pyko. Galų gale jis rado 
būdą atkeršyti ir tuo pat metu iš to pasipelnyti. 

Ji pasilenkė prie stalo ir arčiau pastūmė Naomei lėkš- 
tę sausainių. 

— Giedrius... — sumurmėjo neatsimerkdama Naomė. — 
Kaip aš tą žirgą mylėjau! Taip, Rikas man atkeršijo. 

— Ji... Senelė panaudojo ir Aleką Bredlį... Siam atve- 
jui ir dar daug kam kitam.Jį 1r Kaningemą. 

— Bilas... — Naomė atsiduso. — Jis, pasirodo, buvo 
dar didesnis kvailys, negu maniau. Ir kokią jis iš to turėjo 
naudą — tada ir dabar? Juokinga! 

— Praeitą kartą Kaningemas išlindo iš vandens sau- 
sas, bet dabar jam teks atsiskaityti. Jie jį privers... aš turiu 
galvoje policiją, teismą, žirgų lenktynių komisiją. Jam teks 
labai ilgai mokėti už tai, ką padarė Giedriui ir Pasididžia- 
vimui. Ir ne tiktai pinigais. 

Dieve, kiek daug nuo to laiko praėjo metų. Ir niekas 
nesusivokė prie dviejų pridėti du. 

— Viskas taip galėjo ir baigtis — melu ir nelaimėmis, 
jeigu nebūtų grįžęs Geibas, ir jis nebūtų ištraukęs būgnų 
spalvos eilutę... — Ji nusišypsojo, išvydusi, kad Naomė at- 
simerkė ir ištiesė ranką į sausainį. — Jeigu jis nebūtų pats 
savęs padaręs tokiu, kokiu jis tapo. 

— Ir jeigu tu nebūtum jį įsimylėjusi. Tai — svarbiau- 
sias dalykas, vien tik jis išlygina visas šias blogybes. Kai 
aš pagalvoju, kas būtų galėję atsitikti... 

— Bet juk neatsitiko? Rikas Sleiteris už viską, ką jis 
padarė, užsimokėjo gyvybe. Iš mūsų... iš mano pusės tai 
buvo gryniausia būtinoji gintis. Byla baigta. 

— Taip tikriausiai aš be reikalo mėginau meluoti tam 
policininkui Rosiui. — Naomė nukratė nuo marškinių sau- 
sainių trupinius. — Jis manimi vis tiek nepatikėjo. Keis- 
ta, ar ne: jau panašiomis aplinkybėmis vieną kartą sa- 
kiau tiesą, o kitą kartą melavau, bet nei tada, nei dabar 
tai nepadėjo. 

— Tu bandei apginti mane. 

Kelsė pagalvojo, kad dabar, ko gero, pats tinkamiau- 
sias momentas pasakyti motinai, ką ji seniai norėjo pasa- 
kyti. Kad tik Naomė teisingai ją suprastų. 

— Ir tada, kai buvau maža, tu taip pat mane gynei. Ir 
tada, ir dabar tu buvai neteisi. Ir teisi. 

— Taip, paprastų atsakymų nėra. 

— Man prireikė daug laiko, kad suprasčiau, jog atsa- 


279 


kymas ne visada esti vienintelis. Arba vienareikšmis. — 
Prieš tęsdama, Kelsė kurį laiką kandžiojo lūpas ir paga- 
liau ryžosi. 

— Aš tau dėkinga už tai, ką tu darai dėl Milisentos. 
Tiktai, prašau, nepyk ant manęs, — pridūrė ji, išvydusi Na- 
omės antakių judesį. — Aš tau dėkinga, nors sieloje nie- 
kaip negaliu apsispręsti, kaip būčiau pasielgusi tavo vieto- 
je. Ačiū, mama. > 

— Koks dabar skirtumas, Kelse? Zinoma, galėčiau vi- 
sai šitai istorijai leisti išplaukti į paviršių ir tuo paversti 
j0s gyvenimo likutį pragaru. Bet kam dėl to bus geriau? — 
Naomė trumpam nutilo, klausydamasi rytinių paukščių bal- 
sų, kurie skambėjo taip džiaugsmingai ir raminamai. — Aš 
vis tiek nesugebėsiu susigrąžinti visus tuos prarastus me- 
tus. O ir Reno su Miku taip pat jau nebeprikelsi. 

— Bet juk dėl viso šito kalta Milisenta! — sušuko Kel- 
sė, kurios viduje grūmėsi gėda ir kartus pyktis. — Ir neturi 
jokios reikšmės, kad ji mirties niekam nelinkėjo. Samdyti 
žudikus ir nusikaltėlius, kad jų rankomis būtų ginama šei- 
mos garbė, pavardės garbė! Ir ką ji gavo? Kas atsitiko su 
jos pavarde? Kuo virto jos garbė? 

— Dabar jai teks su tuo susitaikyti. Bet aš tylėsiu vi- 
sai ne dėl jos. 

— Aš žinau. 

Naomė pakėlė antakį. 

— Sveiko egoizmo dalis dar niekada niekam nepa- 
kenkė. Aš nenoriu vėl viską iš naujo išgyventi, nenoriu tu- 
rėti reikalų su spauda ir atsakinėti į policijos klausimus. 
Be to, iš pat pradžių gavau dosnią dovaną — tu manimi 
patikėjai. Patikėjai ir pasilikai. 

— Aš buvau ne vienintelė, kuri tavimi patikėjo. O ki- 
ti... kiti taip pat turi teisę Žinoti, kas atsitiko Alekui Bred- 
liui, kas atsitiko Pasididžiavimui ir kas kaltas. 

— Kiti mane nelabai domina. — Naomė vis dėlto iš- 
tiesė rankas į kavinuką, nors kava jau tikrai buvo atšalusi. — 
Vakar vakare mes apie tai kalbėjomės su Mo ir nusprendė- 
me, kad jeigu moteris turi vyrą, kuris jos nepaliks pačioje 
sunkiausioje situacijoje, visa kita neturi reikšmės. 

Ji nusišypsojo, įsipylė į kavą grietinėlės ir atsisuko į 

variklio garsą. Medžiais apsodinta privažiavimo alėja ar- 
tėjo kažkoks automobilis, bet jo kol kas nebuvo matyti. 

— Tai tikriausiai Geibas, — tarė Naomė. 

— Gerai būtų... Per pusryčius mes su juo ruošėmės 
aptarti vestuvių valgiaraščio variantus. 

— Tada aš , ko gero, jus paliksiu vienus. 

— Nenori su mumis papusryčiauti? Aš tikėjausi, kad 
tau patiks mano pasirinkimas ir tu padėsi įtikinti Geibą. 

Ji patylėjo, po to pasilenkė prie Naomės ir tyliai ištarė: 

— Aš tave myliu. 

Naomė pajuto, kaip jos sieloje subangavo, užvirė pa- 
tys karščiausi jausmai... sukunkuliavo ir nedrumsčiamai, 
ramiai apmirė. 

— Aš žinau. 

Kelsė pakilo nuo kėdės ir per terasą nuėjo pasitikti Gei- 
bo “Jaguaro". Jos akys smarkiai išsiplėtė iš nustebimo, kai 
įkandin Geibo iš automobilio išlipo jos tėvas. 

— Tėtė? 

— Vargšė mano mergaitė! — Filipo veide pasirodė 
skausmo grimasa, jis puolė priekin ir veržliai priglaudė Kel- 
sę prie krūtinės, stengdamasis nepaliesti jos sumušto vei- 
do. Nors Geibas ir labai stengėsi, jis negalėjo atitinkamai 
paruošti jo tokiam vaizdui. 

— Tu tiktai nesijaudink, viskas ne taip baisu, kaip at- 
rodo. Aš, garbės žodis, jaučiuosi gerai! Pati ruošiausi tave 
po poros dienų aplankyti... — “Kai išnyks mėlynės", — 
pridūrė mintyse ji ir metė į Geibą iškalbingą žvilgsnį. 

— Tavo vaikinas buvo visiškai teisus, kai man nupa- 
sakojo visas detales. Visas detales, — pakartojo Filipas, 
žvelgdamas tiesiai Kelsei į akis. — Kai tu man skambinai 
telefonu, tu daug praleidai. 

Dar viena melo rūšis, pagalvojo Kelsė, o garsiai tarė: 

— Aš maniau, kad taip bus geriau. Norėjosi tau pasa- 
kyti, kad esu sveika ir gyva, kol apie tai pradės rašyti laik- 
raščiai. Be to, iš tikrųjų neblogai jaučiuosi. 

— Taip man ir sakė. — Filipas pašnairakiavo į Geibą, 
po to jo žvilgsnis vėl nuslydo Kelsės veidu ir sustojo už 
jos nugaros. Kelsė suprato ir, pasitraukusi į šalį, atsisuko. 

— Tėtė tiktai norėjo įsitikinti, ar aš iš tikrųjų gerai 
jaučiuosi, — pradėjo ji. 

— Žinoma, — linktelėjo Naomė. Jos rankos taip ir li- 
ko kyboti išilgai kūno. — Labas, Filipai. 

— Labas, Naome. Tu gerai atrodai. 

— Ir tu taip pat. 

— Aš... Man.... — Kelsė bandė sugalvoti ką nors, kas 
padėtų greičiau nugalėti momento įtampą. — Ceiningas da- 
bar arklidėje. Nori eiti su manimi, tėte? Tau patinka, kaip 
jis dirba, o tave pamatęs, jis apskritai stengsis už tris. Į tai 
verta pažiūrėti, garbės žodis... 

Ji nutilo ir bejėgiškai pažvelgė į Geibą. 

— Manau, kad tu nori pasikalbėti su Kelse, — tarė 
Naomė. — Aš kaip tik ruošiausi į arklidę — ten turiu dar- 
bų. Pasakysiu Ceiningui, kad jūs abu čia. 

— Ne, aš... — neryžtingai pradėjo Filipas, bet susi- 
valdė ir tvirtai užbaigė: 

— Aš atvažiavau čionai pasikalbėti su tavimi. Jeigu 
tu man rasi laiko. 

— Gerai. 

— Einam pasivaikščiosim, — tyliai sumurmėjo Gei- 
bas, čiupdamas už parankės Kelsę. 

— Naome, nežinau nuo ko pradėti. Geibas... misteris 
Sleiteris man viską papasakojo. Nuo pradžios iki galo, — 
pridūrė Filipas, jausdamas, kaip vėl suspaudė širdį. — Jis 
buvo toks malonus, jog kantriai laukė manęs, kol kalbėjau 
su Milisenta. Prieš važiuodamas čia, privalėjau su ja pasi- 
kalbėti. 

— Aš suprantu. 

— Supranti? — Filipas lėtai pakišo po akiniais pirštus, 
todėl jie pakibo ant kaktos, ir smarkiai pasitrynė akis. — O 
aš — ne. Negaliu suprasti. Ji padarė mums visiems tiek blo- 
go, tiek kančių, ir vis dėlto, kai aš su ja kalbėjau, ji dėl nie- 
ko nesigailėjo ir neatsitraukė. Nepalūžtančioji Milisenta... 

Jis nuleido rankas. 

— Viską, ką ji padarė, ji po senovei laiko visiškai bū- 
tinais ir neišvengiamais dalykais. Ir ne daugiau. Per ją žu- 
vo žmonės, bet ji nesijaučia kalta. Nei dėl jų, nei dėl tavęs. 

— Tai tave stebina? 

Filipas Baidenas susiraukė. 

— Ji yra mano motina, Naome. Net dabar, kai viską 

žinau. Aš jai sugalvojau tūkstančius pateisinimų, bet nė vie- 
nas jų visko nepateisina... Visko, ką ji padarė. Ir ką aš pa- 
dariau... 

Jis nusiėmė akinius, pavartė rankose, pasitrynė tarpu- 
akį ir vėl juos užsidėjo. 

— Svarbiausia, aš nežinau, ką man tau pasakyti. 

— Nieko nereikia sakyti. Viskas praeityje, Filipai. 

— Aš tave nuvyliau. Tegul tai buvo prieš daugelį me- 
tų, bet aš sugrioviau tavo pasitikėjimą. Išdaviau. 

— Ne. Vienu metu ir aš taip maniau. Tai padėjo, bet 
tai neatitiko tikrovės. Tiesiog aš buvau ne tokia, kokią tu 
mane norėjai matyti. Ir kad ir ką Milisenta būtų padariusi, 
jos negalima dėl to kaltinti. Ji tik padarė viską, kas įma- 
noma, jog tu suvoktum paprastą faktą, kad aš kitokia, ne 
tokia, kokią tu mane įsivaizdavai. Stai už ką ji yra atsakin- 
ga — ir daugiau už nieką. 

— Ji galėjo padaryti taip, kad tu nepatektum į kalėjimą. 

— Taip, galėjo. 

— O ką ji bandė padaryti dabar? Tau, Kelsei? — Jam 
užėmė kvapą, kai jis prisiminė sumuštą, sutinusį dukros 
veidą. — Dieve mano, Naome, juk Kelsė galėjo žūti! 

— Bet ji nežuvo. Ji sugebėjo apsiginti. Ir mane apgin- 
ti taip pat. 

Naomė atidžiai žiūrėjo į Filipą ir jo akyse matė pa- 
slėptą skausmą, o už jo — sutrikimą ir nesuvokimą. 

— Aš negaliu reikalauti, kad tu apie tai negalvotum, 
apie ką dabar galvoji. Kelsė buvo sužeista, ir jai teko atim- 
ti svetimą gyvybę, kad išgelbėtų savąją. Nei tu, nei aš nie- 
kada šito neužmiršim, kaip neužmiršim ir to, kas davė pra- 
džią visai šių įvykių grandinei. Galbūt, — lėtai užbaigė ji, — 
tai jau pakankama bausmė Milisentai. 

— Aš negaliu... — Filipo balsas nutrūko. — Nieko ne- 
galiu padaryti, kad ištaisyčiau tą blogybę, kurią... 

— Tu nieko neprivalai imtis, — nutraukė jį Naomė. — 
Nepaisant nieko, Kelsė pasiekė viską, ką norėjo. Ir aš... 

Jos lūpos išlinko lengvam šypsniui. 

— Aš irgi gavau tai, ko norėjau. Aš turiu savo fermą, 
žmogų, kuris mane myli. Ir aš turiu Kelsę. Tu ją puikiai 
išauklėjai, Filipai. Aš Žinojau, kad tu pajėgsi. 

— Ji taip panaši į tave. — Dabar atėjo Filipo eilė ati- 
džiau pasižiūrėti į savo buvusią žmoną. Kaip smarkiai ji 
pasikeitė ir tuo pačiu — kaip nedaug! 

— Dieve mano, Naome, kaip man norėtųsi grįžti at- 
gal, kad nors ką galėčiau pakeisti, pataisyti. Kad nors ką! 

— Tu negali. 

Jis visada buvo toks doras, toks teisingas, pagalvojo 
ji. Ir štai dabar jis kenčia, nes teisingumas pasirodė bejė- 
gis ir negali įveikti skausmo. 

— Teisiog mes reikalavom vieni iš kitų to, ko niekas 
iš mūsų negalėjo duoti. Mes darėme klaidas, kurios galėjo 
būti ir buvo panaudotos prieš mus kitų žmonių. Mes abu 
buvome svetimų troškimų ir siekimų aukos, Filipai. 

—Tu už tai brangiai sumokėjai. 

— Bet įgijau dar daugiau. Ji mane myli, Filipai. Atro- 
do, tai paprasta, bet tai ir sudėtinga, ir puiku! Ir tegul pra- 
eitis lieka praeitimi ir miega, kaip anksčiau, už uždarytų 
durų. Nereikia jos Žadinti. 

Ji patylėjo, po to vėl atsisuko į jį. 

— Zinai, man visą laiką buvo įdomu, ką pajusiu, jei- 
gu sutiksiu tave. 

— Ir man. Ką gi tu jauti, Naome? 

— Aš džiaugiuosi tave matydama, Filipai. Iš tikrųjų 
džiaugiuosi. 


— Kaip tu manai, ar teisingai padarėme, kad ilgam 
juos palikome vienus? 

— Manau, jog taip. — Geibas priglaudė prie savęs Kelsę. 

— Bet... — Kelsė atsisuko pro petį. Jos motina su tė- 
vu vis dar stovėjo per kelis jardus vienas nuo kito. — Tėtė 
atrodo toks liūdnas. 

— Jo pasaulis taip smarkiai susvyravo, kad vos nesu- 
byrėjo. Bet viskas aprims. Galbūt ne viskas bus, kaip bu- 
vo, bet jis vėl atgaus ramybę. 

— Kendė jam neleis pernelyg ilgai apie tai mąstyti, — 
tarė Kelsė. — Sakyk, Geibai, kodėl tu jį atvežei? 

— Reikia uždaryti ratą, o tik paskui pradėti savąjį. 

— Man patinka, kaip tai skamba. — Kelsė prisilietė 
smilkiniu prie jo peties. — Tu velniškai protingas, Sleite- 

ri. Protingas ir gudrus. Tik pagalvok, tu man nieko nesa- 
kei, o tiesiog nuvažiavai ir atvežei tėtę. 

— Susitikti — tai buvo mano idėja, 0 čionai atvažiuo- 
ti — jo. Jis norėjo pasikalbėti su Naome. 

— Jie susitaikys, ir aš tikiu, viskas bus gerai. — Kel- 
sė, apie tai pagalvojusi, nusišypsojo. Tai buvo jos stebuklų 
pasaka. 

— Man čia patinka, — sumurmėjo ji. — Labai patin- 
ka. Tiktai pagalvok, kokius mes su tavimi auginame čem- 
pionus, Geibai! 

— Tu turi galvoje žirgus? 

Kelsė krestelėjo galva ir skardžiai nusijuokė. 

— Ne vien tai. O ką tu apie tai galvoji? 

— Ši idėja man labai patinka. 

Jis ją nusivedė nuo arklidžių, nuo į visas puses Zzujan- 
čių darbininkų, nusivedė tenai, kur kalvų šlaituose ganėsi 
kumelės su savo kumeliukais ir kur vienmečiai mituliai 
lenktyniaudami vaikėsi savo šešėlius. 

— Kitąmet gims kumeliukas. Jo motina buvo iš “Tri- 
jų gluosnių", o tėvas — iš 'Rizikingosios bylos“, — tarė 
Geibas, atsukdamas į save veidu Kelsę. — O aš visada pri- 
siminsiu tą dieną, kai jis buvo pradėtas. Tada aš žiūrėjau į 
tave ir svajojau, kad tu tapsi mana. 

— Ir štai — aš tava. — Ji apkabino jo kaklą. — Kas 
toliau? | 

— Cia mūsų nauja, dar nepraimta kaladė. — Geibas 
patapšnojo sau per kišenėlę. — Visko gali atsitikti. 

— Visko? Na ką gi... — Ji palenkė jo galvą, kad pa- 
siektų lūpas. 

— Dalyk, Sleiteri. 

